
Amintirea unor mai vechi neînțelegeri mă o- 
bligă să precizez că Argonautica nu și-a propus 
să fie, aşa cum greşit a putut și ar mai putea 
încă să apară la prima vedere, dinamita care 
demolează întreg edificiul numit science-fiction. 
Cel mult o parte a lui. Cea peste care oricum 
trebuia să vină un cutremur, s-o îngroape, ca 
să se zidească altceva deasupra. 

Nu ascund că lipsurile unor scrieri, de fapt 
deficiențele de creștere ale genului însuși, asa- 
dar o vîrstă a lui se vizează în aceste pagini. 
Voi continua totuşi să cred că a rîde de proprii- 
le tale imperfecțiuni constituie o dovadă de 
tărie şi de curaj, convingătoare chiar şi în ce 
privește vitalitatea unui gen literar. Nimeni nu 
așteaptă fără îngrijorare apropierea bisturiului, 
dar vine o vreme cînd opera chirurgului este 
de preferat acumulărilor de rudimente şi de 
excrescențe moarte. Dacă n-aş fi fost convins 
că o asemenea operație aplicată anticipaţiei de- 
venise la un moment dat necesară, îmi închipui 
că proiectul Argonauticii nu s-ar fi născut, sau 
ar fi rămas abandonat după o primă versiune 
incompletă: cea din 1970, din seria „de buzunar“ 
a Albatrosului. 

Nu s-a întîmplat aşa și din cauză că o dispo- 
zitie ludică nu-i este cu totul străină autorului 
după cum nici credinţa că jocurile lui zimbitoa- 
re dintre două sau mai multe poveri își vor 
găsi un partener potrivit în cititorul pentru care 
risul nu e o ruşine. 

În altă ordine de idei, declar cu bucurie că 
textele citate la paginile 15, 16, 17, 51, și 105 sînt 


extrase din scrisul unor conjrați pe care, în via- 
tà fiind, îi invit să şi le recunoască. Tuturor ce- 
lor care le revendică, le promit citarea corectă, 
cu nume şi pagină, într-o altă ediție a romanu- 
lui. Nu am nimic împotrivă să fac același lucru 
şi în cazul acelora care vor dori să li se admită 
paternitatea stilurilor comentate în capitolul 11, 
prezente însă nu numai acolo. 

Din păcate, invitația mea îl exclude pe auto- 
rul manuscrisului marțian descris în capitolul 
21: el este un anonim, după toate probabilită- 
țile decedat. Cei dornici să ştie mai multe des- 
pre gindirea sa filozofică au posibilitatea s-o 
facă prin consultarea unui foarte straniu vo- 
lum, întitulat (trucaj? travesti perfect?) Res- 
belul salvator sau epistolele unui betran arde- 
lean cătră poetul O. Goga. Ediţie rară, am con- 
sultat-o doar printr-o întîmplare norocoasă, cu 
ani în urmă, apoi i-am pierdut urma și de a- 
tunci încoace nimic n-a putut clinti în mine 
convingerea că „betranul“ în cauză ascundea 
identitatea unui veritabil marțian. 

Lui, ca şi celorlalţi care mi-au oferit prilejul 
de a scrie Argonautica aşa cum a ieșit și nu alt- 
fel, le exprim aici cuvenitele mulțumiri. 


Trezindu-se din somnul magnetic, Gregor des- 
chise asupra lumii niște ochi uşor derutaţi, bucurindu-se 
de umplerea lor treptată cu imagini. Primul lucru văzut 
era tabloul în relief din care îi suridea blajin acel Grigore 
pierdut în negura timpului, recunoscut în mod oficial de 
familie drept întemeietor. Grigore, fiind o proiecţie mo- 
bilă, pindise răbdător clipa cînd tînărul său urmaș avea 
să deschidă ochii și imediat îi zimbi, cu un oarecare efort 
impus de greutatea mustăţilor; în sfîrșit, un efort ce me- 
rita să fie făcut pentru a lua legătura cu îndepărtatul vlă- 
star al neamului său. Gregor urmări cu interes deplasarea 
greoaie a podoabei antice, acum înțepenită oblic sub un 
nas destul de comun, și aşteptă ca bătrînul, care în 'ta- 
bloul vivant nici nu arăta chiar atit de bătrin pe cît ates- 
tau documentele, să-i adreseze el, cel dintii, cuvintul. 

— Noroc, Grigore taică! zise strămoșul atîrnat în cui, 
și se vedea de departe -că era bucuros să mai schimbe o 
vorbă între două pipe cu tutun denicotinizat. Tutunul era 
plăcerea lui cea mai mare, încît familia, deşi nespus de 
vigilentă în ce priveşte sănătatea membrilor săi, se văzuse 
obligată să-i accepte capriciul. 

Gregor ascultă sonurile aspre și arhaice din glasul ce- 
luilalt, apoi răspunse ceva convenţional, mai mult ca să 
nu-l supere de dimineaţă, și se întoarse cu fața spre fe- 
reasiră, lăsindu-l pe Grigore să se învăluie într-un nor 
de fum albicios, sterilizat, pe care un orificiu mascat in 
perete avea grijă să-l absoarbă pină la ultima moleculă. 
Se intoarse, deci, spre fereastră şi privi o vreme vișinul 
înflorit, scăldat în lumina plăcută a soarelui. Două vrăbii 
săreau printre crengi, urmărindu-se cu voioşie. O vreme, 
tînărul savant se lăsă furat de jocul lor, neştiind precis 
dacă erau naturale sau imitații sintetice; iar dacă era sin- 
tetică numai una, atunci care anume. Pină la urmă, din 

neputinţa de a găsi răspunsul corect, oftă şi cobori din pat. 
Devenii inutil, patul se dezintegră instantaneu. Gregor 
veni tiptil spre fereastră, puţin neliniștit de gindul că vră- 
biile ar fi putut zbura înainte ca el să-şi încheie observa- 
tiile. Era cit pe ce să se felicite pentru reuşită, cînd, aple- 
cindu-se aproape involuntar spre ciripitorul său obiect 
de studiu, simţi o puternică lovitură în frunte și ceva, un 
fel de cîmp impenetrabil, îl reținu. Pipăi cu degetele și 
constată cu surprindere că se lovise de un zid, un perete 
obișnuit, aflat în dreptul ferestrei. Înţelese imediat încur- 
cătura, pentru că numai o încurcătură putea fi: robotul 
domestic responsabil cu peisajele matinale greșise, insta- 
lind mirajul pe peretele opus ferestrei reale, într-un loc 
absolut derutant. Întărftat de durerea din cucui, Gregor își 
promise să se ocupe îndeaproape de robot, cu scopul de 
a cerceta dacă eroarea se produsese accidental, ceea ce pre- 
supunea defectarea unor sisteme în tamburul binar va- 
riabil, şi asta era destul de rău, sau dacă eroarea fusese 
făcută intenţionat, robotul urmărind să-şi bată joc de el, 
ceea ce însemna o gravă jignire la adresa omului în gene- 
ral, şi asta era şi mai rău, trebuia demontat şi schimbat 
întregul calculator betatronic cerebral omega. 

Tînărul savant îşi clarificase în minte aceste alter- 
nativele ale dilemei (dilemă pentru robot, desigur) și toc- 
mai se gindea la măsurile ce se impuneau de urgenţă, 
cînd Grigore, din rama sa lustruită, goli pipa lovind-o de 
incheietura miîinii, suflă în ea cu un aer preocupat, apoi i-o 
întinse, rugiîndu-l: 

— Ia-o, taică, şi umple-mi-o, că mă seacă la inimă! 

Gregor o luă, nemulțumit că mustăciosul său înaintaș 
apelase la el pentru servicii executate în mod obișnuit de 
roboţi. Era însă obligat să se resemneze: omul trăise cu 
un bun număr de secole înainte și nu-i prea „venea la în- 
demină“, cum obişnuia el însuşi să spună, tehnica moder- 
nă. Consiliul familiei, după dezbateri pasionate, hotărise 
să-i fie aoceptată numărului unu, pentru păstrarea ade- 
vănului istoric, și această anacronică pretenţie, deși l-ar fi 
putut scăpa de ea printr-o simplă operaţie de reglare a u- 
nor mecanisme ascunse. Tot atunci se stabilise ca nici u- 
nul dintre numeroșii stră-strănepoţi să nu protesteze cînd 
Grigore li se adresa cu „taică“, deoarece termenii de fiu, 

nepot şi strănepot acopereau realități pentru el de mult 
dispărute, așa că de la un timp venerabilul, perpetuat din- 
tr-o lesne de înțeles mîndrie familială, găsise că era mai 
potrivit să întrebuințeze un apelativ general. valabil pînă 
la stingerea completă a spiței. 

Tinărul trecu peste faptul că el era un tînăr savant cu 
două studii intrate în circuitul 'mnemotehnic planetar și 
îşi făcu de lucru la un automat de forma unei cutii mari, 
cu ecrane şi butoane colorate. Puse pipa grosolan cioplită 
sub un robinet, învîrti butonul respectiv şi, într-o clipă, 
instalația din cutie sintetiză tutunul cerut, îl steriliză, apoi 
Gregor înmină strămoşului său pipa umplută, cu o solem- 
nitate care unui strănepot ridicat la puterea n ji făcea o 
deosebită cinste. Grigore o preluă ca pe un obiect de mare 
preţ — de fapt era într-adevăr o relicvă. Îşi aminti îndată 
de o tuse mai veche, seculară, și începu să icnească scurt. 
înecîndu-se. Apoi se linişti. Viri între dinţii îngălbeniţi 
(rezistase cu succes tuturor încercărilor de a i se curăța 
imaginea şi nu degeaba un „taică“ din a noua generaţie 
spunea că bătrinul fusese la viața lui încăpăținat ca un 
catir), viri deci între dinţi ţeava roasă, înnegrită. Înainte 
chiar de a apuca să ceară un cărbune, Gregor, care-i ghi- 
cise intenţia, trimise din bricheta sa particulară (funcționa 
pe bază de particule) o rază subţire spre vatra plină cu 
tutun a pipei, aprinzînd-o. Marele său înaintaş pufăi, îşi 
umilă păroasa buză într-un elan ce-i exprima deplina sa- 
tisfacţie şi, într-un tirziu, zise: 

— Bine, taică, îți mersi, 

Să fi fost Gregor cosmofilolog, să fi avut măcar preten- 
tiile unui lingvist de duzină, ar fi putut concepe, ascul- 
tindu-l cu atenţie pe Grigore, studii documentate, super- 
structuralizate, privitoare la plasticitatea limbii într-un 
secol ¿es precis stabilit, ca să nu mai vorbim de considera- 
țiunile asupra dezvoltării sale ulterioare. Sub acest aspect, 
imaginea vivantă a strămoşului era o comoară. Dacă in- 
doeuropenii, sau măcar unul mai deştept dintre ei, ar fi 
avut inspirata idee să-și conserve imaginile pentru poste- 
ritate. puţine ar fi rămas, de-a lungul istoriei, controver- 
sele legate de viaţa lor și nici nu mai era nevoie să li se 
ghiccască băbește limba. Ca să nu mai vorbim de faptul 
că locul lui Grigore. pe perete, ar fi fost ocupat de altul, 

un Grig sau poate chiar un Grrr bărbos, purtind la cin- 
gutuarea din piele netăbăcită toporul de piatră șlefuit cu 
măiestrie. Gregor se gindise într-o zi la toate acestea. pri- 
vindu-şi pe sub sprincenele încruntate înaintaşul, pe care 
era atunci foarte supărat (dintr-o anumită pricină) şi poate 
că tocmai subiectivitatea clipei îl făcuse să dorească de- 
tronarea publică a lui Grigore, înlocuirea lui cu acel Grrr 
nedreptăţit de urmași. Apoi, judecînd avantajele şi deza- 
vantajele unui asemenea act, înțelese că toanele veneratu- 
lui prezent, insuportabile cum erau, nici nu s-ar fi putut 
compara cu cele ale înaintaşului ipotetic. Și. cum tocmai a- 
tunci se inventase proverbul cibernetic după care din două 
rele să-l alegi pe cel mai bun. Gregor se resemnase, pro- 
mițindu-și să nu-i dea catirului Grigore mai multă aten- 
ție decit era necesar și părea obligatoriu. Or, din punc- 
tul de vedere al tinărului savant, arhaismul limbii aceluia 
(prea dulce, totuși, în comparaţie cu răcnetele guturale 
ale unui Grrr absolut şi autentic) nu merita un deosebit 
interes, din care cauză şi replica de mai inainte rămase 
fără ecou. Gregor nu era cosmofiolog, nici măcar lingvist de 
duzină, ci astronom profesionist, descoperitor al locului 
unde fusese cîndva o stea, cu toate că, din cauza deplasă- 
rii ei pe firmament, în ultima vreme nu mai era acolo. 
Deci, ca un astronom care se respectă, se amuza de orice 
alte preocupări exterioare telescopului său. Şi tot aşa, un 
lingvist veritabil n-ar fi ezitat să declare, fără jenă, nu 
numai că nu auzise, dar că nici măcar nu dorea să audă 
de marea lui descoperire! 

Ce-i drept, marile descoperiri sînt rare şi vin cînd nici 
nu te aștepți. De data asta, Gregor se mulțumi cu una 
mai mică; se mulțumi să descopere fereastra, pe cea ade- 
vărată. În clipa cînd o deschise, falsa fereastră dispăru, 
lăsînd în loc peretele gol. Afară era tot ziuă, însă nu o zi 
de prima calitate, cum fusese cea confecţionată de robot, 
ci una obişnuită, cu un cer cam șters și pe ici-colo înnorat. 
Vişinul încă nu-şi deschisese florile, dar vrăbiile erau mai 
multe la număr și parcă mai gălăgioase. 

În acelaşi moment simţi o înțepătură la încheietura 
mîinii stîngi: apelul videolonului lenticular. Cu un gest 
reflex, ridică braţul şi, deodată, simți un val fierbinte de 
singe năvălindu-i pînă în virful unghiilor. Pe micul ecran 

strălucea, miniaturizată, frumoasa Adalina. (Biografia si, 
cu numeroase amănunte pitoreşti, o vom face într-o ediție 
viitoare a acestor aventuri.) Tînărul savant era vizibil e- 
moționat, de unde se poate deduce că între cei doi exista 
o veche și contorsionată legătură sufletească. 

— Gregor, te pup! exclamă Adalina de sub ecranul len- 
ticular şi întinse brațele într-un gest ce nu lăsa dubiu în 
privința intensității sentimentelor ei. S-a vorbit despre 
tine la emisiunea de știri. pe canalul 458. Cum, nu știai? 
Nu se poate! A fost popularizată descoperirea aceea a ta, 
ştii tu care... Am plins, am fost foarte emoţionată! Ah, 
Gregor, dacă ai şti ce emotivă sint! Îmi pare atît de bine, 
mă bucur pentru tine... pentru noi amindoi, vreau să 
spun... Înţelegi? 

Astronomul zimbi fericit, neluîndu-și privirile de la 
fata cu chip atit de plăcut vederii, ca în mai toate bunele 
idile amoroase. de unde e posibil să-şi fi împrumutat și 
ochii negri, fascinanțţi, și nasul mic. puţin cîrn, obrăznicuţ. 
Esenţial este însă că Gregor o iubea mult, deși se cam 
temea să-i facă declarații, din cauza firii lui înclinate spre 
contemplarea aștrilor. Se înțelege că neașteptata apariţie 
a Adalinei avea să-i lase în suflet o lumină densă, persis- 
tentă, sporită de promisiunea unei destăinuiri pe care do- 
rea să i-o facă la o oră convenabilă (bineînțeles, ei) din 
după-amiaza aceleiaşi zile. 

-— Să mă aştepţi, dragule, la vechiul nostru loc, ciripi 
Adalina. trimițindu-i simbolice sărutări cu vîrful degete- 
lor sale subțiri. 

La asemenea convingătoare dovezi de iubire, tinărul sa- 
vant prinse curaj şi începu o lungă, o fierbinte declarație 
pasională. întreruptă din cînd în cînd de chicotelile apro- 
batoare ale strămoșului Grigore. Faţă de sincera tulburare 
a îndrăgoslitului, ce contează faptul că Adalina închisese 
videolonul de multă vreme și e puţin probabil să-i fi au- 
zit măcar începutul monologului pătimaș! Gregor sfîrşi 
transpus şi, ușurat parcă de o imensă povară, îşi șterse 
fruntea asudată cu o batistă pe care o aruncă imediat în 
dezintegrator. 

— Bine i-ai vrăjit, taică! murmură admirativ Grigore- 
din-tablou şi-i întinse iarăşi pipa la umplut. 

Puțin mai tirziu, Gregor cobori fluierind treptele casei 
în grădina ce va fi descrisă şi ea cu un alt prilej. Aflat 
incă în puterea unei frumoase amintiri, astronomul trecu 
indiferent pe lingă robotul poznaş, foarte preocupat acum 
să stropească florile (găsite de receptorul său olfactiv in- 
suficient de mirositoare) cu o soluţie puternic parlumată. 
În mod normal, Gregor ar fi trebuit să-şi pună imediat 
în practică planul (de fapi mica lui răzbunare). aplicind ro- 
botului tratamentul tehnic care i se cuvenea după inciden- 
tul cu peisajul matinal. Cum însă nici unul din cei doi nu 
avea deocamdată chei de o ocupaţie suplimentară, se pre- 
tăcură că nu se văd şi fiecare fu mulțumit în felul său. 
Totuşi, robotul nu-l slăbi din mica sa antenă parabolică 
pină cind se încredinţă că banda rulantă cu imitație de ni- 
sip străbătuse toată aleea, depunîndu-l pe Gregor în stra- 
dă. pe un trotuar mobil mai larg şi mafrapid. Odată cu 
astronomul se îndepărta și primejdia. 

Strada era extraordinară. Spectacolul ei multicolor îl 
încintase pe astronom încă din nu prea îndepărtata sa co- 
pilărie. De pe atunci aflase că, spre deosebire de străzile 
de pe vremea străbunicului Grigore, cea pe care o stră- 
bătea el avea, de-o parte şi de alta, clădiri. Clădiri obiş- 
nuite, cu pereţi de propilantalpen, netezi şi prefabricaţi. 
Trotuare largi, circulind cu diferite viteze pe oră, îndepli- 
neau cu succes funcţia picioarelor omeneşti. Mai mult 
chiar, lungile lor benzi mobile se puteau modela, ridicînd 
la dorinţa celui transportat nişte excrescențe în formă de 
scaun sau de canapea. Comoditatea extremă devenea ast- 
fel accesibilă chiar şi în timpul deplasărilor de relaxare 
(e greu de spus plimbări), cînd omul, sătul de spectacolele 
procurate direct la domiciliu, ieșea să se întindă pe o 
asemenea canapea care-l purta prin întreg oraşul, oferin- 
du-şi asifel o splendidă panoramă citadină surprinsă în 
orice moment dorit din zi sau din noapte. Gregor ridică 
şi el un fotoliu elegant în care se așeză pentru a urmări 
în tihnă circulaţia de pe autostradă, unde vehicule aero- 
dinamice săgetau încoace și încolo cu viteze de bolid. Nu 
peste mult timp fu martorul unei pene de pernă de aer, 
din fericire fără urmări tragice pentru grupul de pensio- 
nari pașnici pe deasura cărora ţişnise, într-o străfulgerare, 
vehiculul răsturnat. Prea cufundaţi în lectura unui u- 

riaș panou publicitar cu ultimele ştiri, ei nici nu-şi dădu- 
ră seama de situaţia delicată prin care fără voia lor tre- 
cuseră. Doar gaura deschisă cu plesnet sec în panou, în 
colțul unde tocmai se prezentau aspecte de la dare în 
folosinţă a unui nou vulcan venusian, atrase atenţia veci- 
nului lui Gregor, prilejuindu-i citeva ironice consideraţii 
despre calitatea imaginii respective. Tinărul savant, pro- 
babil singurul care înțelegea ce se întimplase, nu-şi făcea 
nici o grijă în privința limuzinei vinovate de tulburarea 
solemnului moment inaugural. Nu se îndoia că, prevăzind 
asemenea mici accidente, constructorii creaseră din loc în 
loc şi plase magnetice destinate recuperării autovehicule- 
lor înainte ca acestea să treacă prin șocul fatal al con- 
tactului cu pămîntul. Și într-adevăr, la aproape un kilo- 
metru depărtare, Gregor descoperi limuzina imobilizată 
în aer, deasupra autostrăzii, în vreme ce jos circulaţia con- 
tinua imperturbabilă şi ameţitoare. 

Sătul de senzaţii tari, astronomul se consacră în restul 
drumului lecturii reclamelor şi panourilor cu proiecţii mo- 
bile. Mai trebuie adăugat că serialele de ultima oră, des- 
făşurate pe panouri, erau slăbiciunea sa. Numai aşa se va 
înțelege cu cit interes urmărea reportajul despre dirija- 
rea spre Marte a imensei bucăţi de gheaţă retezată cu 
cîteva zile în urmă de la Polul Sud, sau amuzantele în- 
timplări petrecute chiar în dimineaţa aceea la o mică 
stațiune cosmică din centura asteroizilor. În alt loc fu 
martorul performanţelor reuşite de o rimă căreia i se im- 
plantase într-un laborator un minuscul creier artificial. Ci- 
neva, unul din numeroșii colaboratori la realizarea expe- 
rienţei, se întreba dacă prin asemenea operaţii nu s-ar 
putea obține o rasă nouă de rime, inteligente şi sensibile, 
capabile de trăiri afective de o natură specială. Gregor 
găsi că ideea era destul de interesantă şi îşi propuse să se 
mai gindească la ea. Trotuarul rulant îl trecu prin fața u- 
nui panou rezervat alpinismului submarin, sport practicat 
în special de copiii trimiși la odihnă în taberele de pe fun- 
dul Atlanticului. Alături se realiza o încercare epocală: 
captarea unei protuberanțe solare care avusese impruden- 
ţa să ţişnească în Cosmos cu mult mai departe decit îi era 
îngăduit. Tînărul savant nu prea înţelese în ce scop se 
întreprindea această costisitoare acţiune, dar era convins 

că numai spre binele amenirii. Urmări cu încîntare mută 
eforturile cosmonauţilor, care întindeau o uriaşă țesătură 
strălucitoare în jurul protuberanţei incandescente. Ima- 
ginea, admirabil reliefată, se schimbă și lăsă locul unui 
scurt reportaj critic la adresa constructorilor de pe şantie- 
rul 95 101, aflat undeva lingă planeta Uranus. Dintr-o 
neînțelegere, se programaseră greșit automatele şi se ajun- 
sese astfel la situația absundă că unele stricau ce clădiseră 
altele, înainte chiar ca acestea din urmă să fi terminat. 
Personalul de conducere — foarte capabil, dar insuficient 
de autoritar — era aspru moralizat pentru greşelile săvir- 
şite, iar în final se exprima speranţa că şi la șantierul 
95 101 lucrurile vor reintra în normal. O undă de îngrijo- 
rare trecu prin glasul comentatorului nevăzut atunci cînd 
reaminti că staţiunea cosmică respectivă, de fapt noul lo- 
cal al Administrației Uranice Forestiere, trebuia dat în 
folosinţă, neapărat, în următoarele 24 de ore. 

Gregor tocmai intenționa să-şi mute atenţia spre înaltul 
cerului, unde o coloană de elicoptere huruia insuportabil, 
exersind în vederea unei iminente parăzi, cînd un a- 
nunț din centrul unui panou îi atrase irezistibil privirile. 
Înregistră pe retină o faţă căreia timpul nu reușise să-i 
șteargă trăsăturile cunoscute. Era Boldur, fostul său coleg 
din etapa de învățămint elementar concentric programat. 
Cum ar fi putut să-l uite? Cite ghiduşii nu făcuseră atunci 
împreună, spre disperarea androizilor responsabili cu in- 
struirea şi educarea lor! Apoi se despărţiseră, şi de mult 
nu mai ştiau nimic unul despre altul. Iată acum, pe panoul 
vivant, inscripția tremurătoare din care se înțelegea că ti- 
nărul inventator Boldur avea să ţină o comunicare de cea 
mai mare importanţă pentru omenire. „Hm, hm!“ făcu 
Gregor dintr-un început de invidie, dar îşi aminti la timp 
că el, ca om al viitorului, nu-si putea îngădui un astfel de 
sentiment nedemn şi-l respinse cu vehemenţă. „Bravo lui! 
îşi zise. Bănuiam eu că nu se lasă Boldur ăsta pină nu 
face să vuiască toate planetele. E meritul său, incontesta- 
bil. Cu toate că, dacă-mi aduc bine aminte, i-am sugerat 
cîndva nişte idei, dar asta n-are nici o importanţă. Oricum, 
trebuie să-l asoult neapărat, e o datorie elementară“. 

Mai rămîneau citeva minute pînă la conferința de presă 
şi îşi făcu socoteala că, dacă se grăbea, putea să ajungă 

la observator înainte de deschiderea ei. Părăsi trotuarul 
rulant la prima staţie de elicoptere. Fiind de felul lui no- 
rocos, găsi pe platoul larg un aparat care tocmai aterizase, 
întors din cursă. Pilotul îi ură un melodios bun sosit; deși 
automat, era un fin psiholog şi intuise în îndelungata sa 
carieră că bărbaţilor le făcea plăcere să li se adreseze cu 
o voce feminină, iar femeilor pe un ton grav, învăluitor, 
de bas cu volum. Apoi Gregor indică direcția de zbor și 
în câteva. secunde elicopterul se afla deasupra oraşului, 
aproape de cupola transparentă, boltită peste clădiri şi 
purtînd într-un imens inel inscripţia: 


Nu așteptați daruri de la natură. 
Procuraţi-le singuri! 


Elicopterul îl lăsă pe tînărul savant chiar pe platforma 
de zbor a Observatorului astronomic. Gregor cobori și 
parcurse in fugă distanţa pînă la ascensor. Dar, oricît de 
grăbit ar fi fost, nu se putu abţine să nu arunce o privire 
spre uriașul telescop. Dacă Adalina era marea dragoste a 
vieţii sale, în inima lui Gregor telescopul stătea fără îndo- 
ială în vecinătatea ei. Aşadar, înainte de a sări în cușşca 
liftului, astronomul izbuti să mîngiie tandru cu privirea 
antena deschisă spre lumile de dincolo de atmosferă. Cobo- 
rit rapid prin piciorul metalic al turnului și depus în per- 
fectă stare pe mozaicul unei săli cu tavanul boltit, pe unde 
lumina cădea filtrată de vitralii, Gregor declanşă la repe- 
zeală receptorul de imagini mobile şi o lucoare tulbure 
inundă sala, vălurind. Din aceste valuri se modelară per- 
soanele participante la conferința de presă a lui Boldur, 
atit de sugestiv reproduse, încît astronomul trebui să se 
retragă un pas, pentru a da unui invitat, apărut numai 
pe jumătate, posibilitatea să se contureze pe de-a întregul. 
Tinărul inventator vorbea de câtva timp şi Gregor fu mîh- 
nit că pierduse inceputul expunerii. 

„Milioanele de tone de oțel pe care le producem anual, 
spunea Boldur, complexele de fabricaţie automatizate care 
ies pe porţile uzinelor, marile centrale atomice construite 
de noi în ultima vreme — toate acestea dovedesc nivelul 
la care a ajuns industria în sistemul solar, dindu-ne drep- 

tul să avem o încredere tot mai mare în forțele noas- 
tre...“ etc., etc. 

Gregor înțelese că Boldur era încă la partea int oducti.- 
vă. Din felul cum asistenţa sorbea cuvintele inventatoru- 
lui deduse că şi alţii aşteptau să se dezvăluie acglo o in- 
formaţie senzaţională. Se aşeză comod într-un fotoliu, pre- 
gătindu-se să asculte. 

„Învăţaţii au prefăcut vise seculare în realiţăţi, urmă 
Boldur (şi fostul său coleg pricepu acum că ţinărul in- 
ventator intenţiona să speculeze răbdarea publicului, pen- 
tru un și mai mare efect al comunicării). Ei au pus la 
punct fabricarea sintetică a âlimentelor din bioxid de car- 
bon, apă şi substanțe minerale, izbutind să reproducă în 
laborator procesul realizat de plante cu ajutorul clorofilei. 
Pustiuri imense, ca deşertul Kara Kum şi Gobi, au dispă- 
rut de pe hărțile Pămîntului, izgonite de ploile artificiale, 
de marile perdele de păduri, de uriașele . . .“ 

Gregor îşi zise că amicul său inventator începuse totuşi 
prea de departe retrospectiva. Dacă Boldur intenţiona să-şi 
plaseze descoperirea abia după ce aducea la zi lista suc- 
ceselor obținute de omenire în ultimele trei-patru secole, 
era puţin probabil ca momentul culminant să se producă 
înainte de căderea nopţii. Atenţia astronomului începu 
să slăbească. 

„Vîrsta medie a oamenilor se apropie astăzi, în orașul 
nostru, de două sute de ani, datorită măsurilor sanitare de 
longevitate şi condiţiilor de viaţă din ce în ce mai bune, 
din ce în ce... 

Acum! tresări Gregor, înviorat de o speranţă. Ceva îi 
spunea că Boldur hotărise, în sfîrşit, să facă saltul în con- 
temporaneitate. 

„Proiectarea şi construirea principalului satelit artifi- 
cial al Pămîntului și studiile întreprinse de pe această a 
doua Lună au deschis uriaşe perspective pentru cercetarea 
aștrilor. Aceste perspective au fost traduse în viaţă de că- 
lătoriile primelor rachete în Lună şi pină în imediata 
apropiere a citorva planete din sistemul nostru solar, de 
scurtele popasuri ale altor nave cosmice pe asteroizii Her- 
mes şi Eros, de...“ 

Profund dezamăgit, Gregor căscă şi intrerupse proiec- 
ţia. Era limpede că Boldur avea chef de ample sinteze. 
„Ce ţi-e şi cu inventatorii ăştia!“ oftă tînărul savant, decis 
să nu reia legătura cu sala conferinței de presă decit duță 
ce Boldur îşi va fi terminat introducerea istorică. „Ce ţi-e 
şi cu inventatorii ăştia! îşi reluă el gîndul, clătinînd din 
cap. Îmi amintesc că la școală avea fel de fel de apucături. 
Odată a scos limba la robotul supraveghetor; credea că 
n-o să-l vadă, dar nu i-a mers. Ochiul roșu (de observat 
abaterile) l-a filmat pe loc, aşa, cu limba scoasă, ca să se 
poată face la siirşitul orelor o şedinţă moralizatoare cu 
toți elevii. Boldur a fost prezentat ca material didactic. 
Ce ne-am mai distrat! Bineînțeles că am discutat colegial 
cu el, l-am făcut să-şi înţeleagă greşeala și să promită că 
se va îndrepta. N-a mai scos limba, ceea ce înseamnă că 
ajutorul nostru i-a fost de un real folos, însă de astimpărat 
tot nu s-a astimpărat. Aş vrea să-l întreb dacă mai ține 
minte cum a distrus Aulomatul Universal de Verificat şi 
Pus Note, în urma unei neințelegeri privind aprecierea 
răspunsului său. Era, de fapt, o situaţie fără ieșire: unul 
pretindea că ştiuse lecţia, celălalt apreciase această pre- 
tenţie. drept absundă — şi Boldur n-a găsit altă soluție 
decit să pună dinamită (formula de preparare o memorase 
citind pe ascuns un roman istoric interzis) sub cutia verifi- 
catorului. Puțin a lipsit să nu distrugă întreaga clădire, 
dar adevărul e că încă de pe atunci puteai să presimți in 
Boldur un inventator. Cine ştie ce-a mai pus la cale de 
cînd nu ne-am mai văzut, vreo născocire teribilă care o 
să-l facă dintr-o dată celebru. Și în loc să-ţi spună de la 
început despre ce-i vorba, te fierbe ca pe un crap sinte- 
tic, repetind istoricul navigației interplanetare de la Pro- 
meteu încoace!“ 

Cînd astronomul redeschise aparatul, Boldur, înfierbin- 
tat de-a binelea, ajunsese tocmai la: 

...„ pentru a fi cercetate de aproape. Vrem să aterizăm 
pe aceste planete, să cunoaştem acolo noi oceane şi noi 
continente, noi munți şi stepe, vrem să cercetăm plantele 
şi animalele de care nu ne îndoim că există pe unele cor- 
puri cereşti, să dezlegăm atitea şi atitea taine nedezvălui- 
te pină acum. Sînt convins că greutăţile pot şi trebuie să 
fie învinse!“ 

„Ah! Nenorocire! gîndi Gregor. Am scăpat chiar 
momentul-cheie al discursului!“ 

Se întrebă încotro să alerge pentru a se informa despre 
conţinutul comunicării lui Boldur (cu toată repulsia sa 
pentru cercetarea superficială) de la surse de a doua mină. 

— N-am să-mi iert asta niciodată! exclamă neconsolat 
astronomul. Era de datoria mea să fiu primul care-l feli- 
cită pe Boldur pentru succes, şi uite că nici măcar nu 
ştiu ce s-a vorbit acolo. O întîlnire cu el, acum, mi-ar 
fi [atal stînjenitoare. Ar trebui să mint, or minciuna e un 
cuvint de multă vreme dispărut din dicționarele noastre 
enciclopedice. Şi nu ştiu çe mă face să cored că descoperi- 
rea lui Boldur era în strînsă legătură cu destinul meu. 

În sfîrşit, înţelese că exista o posibilitate de reparaţie: 
„Dacă undele electromagnetice se deplasează cu o viteză 
to, raţionă Gregor cu febrilitate, înseamnă că într-un 
timp t parcurg o distanţă d precis determinată. Înlocuim 
simbolurile cu valori, deci pe vg cu 300 000 de kilometri 
pe secundă, iar pe t cu timpul scurs de la difuzarea dis- 
cursului lui Boldur, iar în finalul operaţiilor găsim distan- 
ţa la care ajung undele purtătoare în intervalul dat. E 
clar că staţiile de tipul celor rătăcitoare, aflate la perife- 
ria sistemului solar, vor primi comunicarea ceva mai tir- 
ziu şi o vor înregistra pentru arhivă. Nu trebuie decit să 
iau legătura cu o asemenea stație, pentru ca de la distanța 
calculată să primesc, într-un timp echivalent cu 2t plus 
un coeficient de întirziere, retransmisia conferinţei de 
presă“. 

Alese la repezeală pe marea hartă cerească o staţie cos- 
mică întru totul convenabilă şi îşi formulă cererea direct 
în impulsuri codificate. 

O undă de bucurie, a cărei natură subtilă îi era bine- 
cunoscută lui Gregor din alte împrejurări, îl străbătu la 
revederea scenei ce păruse pierdută definitiv. Surprinse 
tocmai momentul cînd Boldur, cu faţa crispată de efort 
împungiînd cu degetul spre unul dintre invitați, postea 
apăsat: 

— Părerea dumitale mă interesează foarte mult, cu toa- 
te că este fundamental greșită. Cum poate afirma cineva. 
care se numără printre somităţile lumii științifice contem- 
porane, că tot ce susțin eu este ridicol şi absurd? Nu ţi-e 
teamă de judecata viitorului? Această judecată aspră si, 
din fericire, implacabilă, de neiniluenţat, va şti să ridice 
ideea strălucitoare din noroiul unor acuzaţii sterile, unde 
dumneata ai încercat s-o tirăşti. Am toată stima pentru 
ascuţișul minţii dumitale, tot respectul pentru opera știin- 
ţifică pe care o creezi, dar asta nu mă împiedică să veş- 
tejesc cu asprime buruienile ivite din cînd în cînd pe ogo- 
rul unei atît de fertile activită. 

— Protestez! strigă adversarul, înfuriat. 

Boldur nu se lăsă întrerupt: 

— Sint în asentimentul majorităţii, observă el cu un 
zîmbet de satisfacţie gravele clătinări din cap ale celor- 
lalţi savanţi invitaţi, sînt în asentimentul majorităţii de- 
clarind fără falsă modestie că proiectul meu de astronavă 
întrece tot ce s-a conceput pînă acum în întreaga istorie 
a cosmonauticii. O îndelungată şi pasionată muncă de cer- 
cetare mi-a permis să realizez această navă cosmică, a că- 


rei machetă v-am prezentat-o aici... şi sînt dispus s-o 
mai prezint o dată, pentru cei ce nu reuşesc să înțeleagă 
imediat lucrurile evidente... (Aluzia era prea bătătoare 


la ochi pentru ca ilustrul academician să nu-și plece frun- 
tea într-o tăcere plină de jenă.) Dispunînd de un motor 
ionic-conic-discoidal-simetric-focalizat, racheta mea atin- 
ge în zbor o viteză suficient de mare pentru a i se imprima 
o traiectorie exterioară sistemului solar, din care trebuie 
să ieşim neapărat, cu orice preţ. Oare n-aţi avut niciodată 
senzația sufocării într-un spaţiu atit de mic cum e cel deli- 
mitat de ultima orbită planetară? Bu unul nu mă pot obiş- 
nui cu gîndul că, dintr-un Univers fără limite, omului îi 
este dat abia un petic fără însemnătate. Unde-i atunci 
cimpul marilor noastre experienţe, al marilor noastre des- 

coperiri? Desigur, numai în spațiul infinit („In infinit“, 
întăriră savanții) şi e curată ruşine pentru om, din mo- 
ment ce te pretinzi specie cugetătoare (Exclamaţii: „Ru- 
șine!“), că ne gindim atit de rar la un mijloc prin care să 
învingem greutăţile unui zbor spre stele, spre infiniti! 

„Formidabil! aprecie, în sinea lui, Gregor. Păi Boldur. 
Boldur ăsta... are nişte idei...“ 

— A sosit momentul să nu ne mai speriem de abisele 
cosmice, proclamă solemn tinărul inventator. Cu ziua de 
azi începe era expedițiilor interstelare. Știm noi, oare, ce 
se află dincolo de tot ce se cunoaşte, în străfundul spa- 
țiului? Ce se ascunde in “vecinătatea lui Arcturus, sau 
chiar mai departe, în nucleul galactic? Poţi să-mi spui 
dumneata? îşi întrebă sfidător victima neliniştită. Nu poţi, 
desigur! triumfă el. Cunoștinţele noastre sînt atît de pu- 
ţine, încît nici nu merită vreo atenţie. Astronomia nu-i de- 
cit o biată ştiinţă de cabinet (Aici Gregor fu gaia să pro- 
testeze, dar se reţinu la timp), iar adevărul valabil rămîne 
cel pipăit la fața locului, acolo, lingă stele. Ei bine, vom 
pipăi, vom vedea! Motorul meu ionic-conic-discoidal-sime- 
tric-focalizat este capabil, singurul capabil, accentuă Bol- 
dur, să transporte un echipaj în adîncurile spaţiului cos- 
mic, de unde stelele ne trimit pe razele lor chemări la 
care, din preistorie şi pînă astăzi, am rămas indiferenți. 

Savantul mustrat atit de sever de către Boldur mai în- 
cercă o intervenţie timidă: 

— Bine, zise el, dar de ce tocmai Beta din Argonau- 
tul... 

— Da! reteză Boldur în faşă diversiunea adversarului. 
Da, am ales drept ţintă a călătoriei steaua Beta din Con- 
stelaţia Argonautului pentru simplul motiv că, dintr-o 
greşeală regretabilă, steaua Alla pur şi simplu nu există. 
Am fost deci obligat să-mi îndrept atenţia spre Beta și 
să caloulez totul în funcţie de parametrii acestei stele. Vă 
asigur că n-aş renunţa la proiectul expediției chiar dacă 
stimaţii noștri astronomi ar fi uitat nu numai steaua Alfa, 
ci întreg alfabetul grecesc! 

Boldur făcu o scurtă pauză de efect, apoi întrebă: 

— Credeţi că-mi vine uşor să revoluţionez tehnica aces- 
tui secol atit de avansat? Nu-mi vine ușar, dar o voi face! 

Stelele ne aşteaptă, și trebuie să ne prezentăm la înăl- 
țimca aşteptării lor! 

Ascultindu-l pe Boldur, astronomul simțea cum sim- 
pla curiozitate de la început se transforma treptat în 'Ad- 
miraţie fără rezerve. În ochii lui, inventatorul începu să 
primească aureola unui idol. Proiectul expediției spre 
Beta din Angonautul îl fascinase. Boldur țintise departe, 
ca un mare vizionar, și era ferm hotărît să-şi înlăptuiască 
visul. Lui Gregor îi păru rău să nu se gindise el cel din- 
tii la expediţia interstelară, dar avu curajul să recunoască 
Sincer că, chiar dacă i-ar fi trecut prin minte o astfel de 
idee, cunoștințele sale astronomice nedublate de o imagi- 
nație tehnică adecvată nu i-ar fi permis să născocească 
faimosul, senzaţionalul motor ionic-etcetera-focalizat, in 
stare să străpungă Galaxia dintr-o parte în cealaltă. 

Între timp, lui Boldur i se puseseră citeva întrebări. 
Intenţiona oare să realizeze curînd proiectata astronavă? 
Avea de gind s-o expedieze spre Constelaţia Argonautu- 
lui cu un echipaj mecanic sau cu unul uman? Prevedea 
cumva participarea sa la expediţie şi, dacă da, atunci in 
ce calitate? Nu era proiectul — altfel excepțional — prea 
primejdios pentru a i se da o rezolvare pripită, fără a mai 
aştepta verificarea lui pe baza tuturor legilor prudenţei 
şi includerea oficială în patrimoniul marilor idei ale ome- 
nirii? Și așa mai departe. 

— Voi răspunde fiecărei întrebări, acceptă inventatorul, 
chiar dacă unele au fost puse tendenţios. Va fi expediţia 
primejdioasă? Incontestabil. Orice idee mare cere sacrifi- 
cii, altfel n-ar fi idee mare şi nu s-ar bucura de atenţia 
mea. Dar toate calculele mă îndreplățesc să cred că vom 
reuşi. Şi ce altceva decit însăşi reușita practică a proiec- 
tului meu ar putea să-l impună cu mai mult succes aten- 
tiei omenirii, deci să-l treacă în patrimoniul de care amin- 
teaţi? Nu, sînt hotărît să nu las rezolvarea acestei pro- 
bleme pe seama secolelor viitoare. Ar fi foarte simplu să 
trimit în Constelaţia Argonautului o navă experimentală, 
pilotată automat. Dar ce cîştig am avea, dacă nu putem 
atinge solul planetelor miraculoase de acolo, dacă nu pal- 
păm opera naturii pe toate suprafeţele ei? Automatele nu 
se pot extazia suficient în faţa surprizelor pe care ni le 
rezervă Beta — spun asta bazindu-mă mai mult pe intui- 

ţie, dar niciodată intuiţia mea n-a dat greş — așa că 
n-au ce căuta acolo unde omul însuși este chemat să în- 
frunte un univers ostil şi în același timp admirabil! (Mur- 
mure aprobative sau reţinute, perfect sincronizate cu er- 
presia auditoriului). Așadar, să fie clar: va pleca spre 
Constelaţia Argonautului un echipaj uman. Participarea 
mea la expediţie nu se poate pune la îndoială şi se înțelege 
iarăși de la sine că voi fi conducătorul ei. Mie îmi aparţine 
proiectul călătoriei, precum şi cel al mijlocului practic des- 
tinat atingerii stelei Beta; în plus, cunosc perfect traseul 
zborului din studiul întregii documentaţii existente, aşa 
că că e de datoria mea să preiau echipajul şi să-l conduce 
spre înfăptuirea cu succes a acestei idei. (Aplauze în sală. 
Strigăte: „Boldur, eşti magnifie! Să ne trăieşti!“) Nu as- 
cund, urmă Boldur, că expediţia ţine de un viitor apropiat, 
atît de apropiat încît nici nu merită numele de viitor. 
Construcţia navei a fost angajată din timp şi se află în pli- 
nă desfășurare. Dacă lucrările vor înainta conform cal- 
culelor mele, peste şase săptămîni — însemnați vă rog a- 
ceastă dată — astronava îşi va putea lua zborul în direc- 
ţia stiută de noi toţi. Pînă atunci am timp să mă ocup de 
completarea echipajului. Deocamdată m-am decis numai 
asupra cîtorva dintre numeroșii voluntari, doritori să se 
jertiească pe altarul cunoaşterii stelei Beta. Este vorba de 
fraţii Vlig, savanţi. medicul Darnaputra şi căpitanul navi- 
gator Pier Ulm, şeful de echipaj. 

Nimeni n-ar putea spune precis cum s-a produs faptul 
senzaţional. Gregor, care urmărea explicaţiile atit de trans- 
pus, incit s-ar fi zis că nici nu mai respiră, acționă în mod 
reflex, impingîndu-și proiecția în relief înaintea adunării 
de savanţi. 

— Te salut, Boldur! strigă. Eu sînt Gregor, prietenul 
tău din copilărie. 

Boldur se întoarse spre proiecția apărută pe neașteptate şi 
Gregor se temu că inventatorul nu-l va recunoaşte imediat. 

— Aha! făcu Boldur. Ştiu ce vrei. 

— Nu mă refuza, Boldur! se rugă Gregor. O expediţie 
cosmică fără astronom la bord este sortită de la inceput 
eșecului. Amintește-ţi că ... 

— S-a făcut! întrerupse Boldur şirul vorbelor repezite 
ale celuilalt. Te iau şi pe tine în echipaj, 

Dacă ar fi avut cineva curiozitatea să gradeze 
sentimentele, să le împartă în trepte după valorile pe care 
intensitatea lor le putea atinge într-o persoană fizică dată, 
atunci Gregor s-ar fi aflat, imediat după răspunsul mări- 
nimos al lui Boldur, pe a doua treaptă de fericire, cunoscut 
fiind că pe prima n-ar fi reuşit să avanseze decît in preaj- 
ma iubitei sale Adalina. Dar şi a doua treaptă presupune 
o agitație lăuntrică suficient de dezordonată, ca să ne de- 
clarăm mulțumiți cu emoția de moment a foarte sensibi- 
lului astronom. Perspectiva plecării spre stele, atit de fan- 
tastică şi de nesperat pentru el cu o zi înainte, devenea 
dintr-o dată o realitate tangibilă în această dimineaţă pe 
care, pe bună dreptate, am considerat-o de la început su- 
blimă. 

O vreme Gregor îşi permise să se piardă pe cărările in- 
tortocheate ale unui vis anticipativ, navigind prin el cu 
privirile pironite în gol și cu genunchii proptiţi în masa lui 
de lucru. De fapt, cu privirile în gol e un fel de a spune, 
deoarece în acele momente Gregor filma în creier varian- 
tele posibile ale drumului spre Beta. Se văzu la bordul 
navei, supraveghind bunul mers al aparatelor, răspunzător 
de securitatea întregului echipaj. De dincolo de ecrane, 
Cosmosul îi înțepa ochii cu mii de ace luminoase. Conste- 
laţia Argonautului domina spaţiul întunecat. Deodată, un 
corp ceresc neidentificat brăzdează bezna, săgetind din 
strălunduri de-a dreptul spre astronavă. Nenorocire! Totul 
pare pierdut... și, în sfîrşit, o manevră executată cu di- 
băcie de Gregor pune echipajul în afara oricărui pericol. 
Boldur însuşi, leoarcă de sudoare, îi stringe mina şi re- 
cunoaște cu sinceritate: „Pierdusem orice speranță. Dacă 
nu erai tu...“ Cîte nu exprimă acest atît de simplu „dacă 

nu erai tu...“! Pe fața lui Gregor înfloreşte un zîmbet 
modest, de om care nu şi-a făcut decît datoria. 


Astronava trece pe lingă o stea necunoscută, una din 
puţinele întilnite în drumul lung și anevoios. Motorul 
ionic-conic-troaconic funcționează cu toată capacitatea sa. 
Totuși, viteza scade. Ceva nu e în regulă, iar steaua se 4- 
propie din ce în ce mai mult, întinzind spre navă braţe in- 
candescente. Gregor se înfioară: astrul străin e atit de 
aproape, încît discul său întrece de cîteva zeci de ori pe 
cel al soarelui văzut de la fereastra observatorului pămin- 
tean. Temperatura urcă: în interiorul astronavei miroase 
pătrunzător a ars. Prin fisuri 'aerul se scurge afară şi se a- 
prinde, încercuind racheta cu un tremurător văl de flă- 
cări. Deznădejdea îşi face cuib în fiecare suflet. Îmbrăcaţi 
în costumele lor de protecţie, oamenii privesc muţi clo- 
cotitorul abis de plasmă, de unde se apropie cu pași repezi 
moartea... Şi, deodată, ideea salvatoare prinde contur în 
mintea inceţoşată a lui Gregor: una din duze trebuie să 
fie înfundată şi împiedică funcționarea normală a moto- 
rului. Un control superficial confirmă justeţea acestei in- 
tuiţii. Duza respectivă este schimbată cu preţul unor efor- 
turi supraomeneșşti, iar expediţia părăsește zona periculoa- 
să, continuîndu-şi zborul spre Beta. 

O radiație mortală prinde nava într-un bombardament 
necruţător. Aparatele dau alanma. Nici o substanță exis- 
tentă la bord nu se dovedeşte impenetrabilă pentru miste- 
rioasele microparticule. Gregor se frămiîntă, ajuns la un 
pas de disperare. Ce-i de făcut? Ce-i de făcut? Da, trebuie 
să încerce şi această cale. Încearcă, Gregor, nu te poţi lăsa 
înfrînt de puterile oarbe, ah, ah! Să vedem care pe ca- 
re!... 

... Şi, stringînd din dinţi, Gregor scutura cu îndirjire 
masa, unde constelaţiile de pe ultimele fotografii obţi- 
nute cu celebrul său telescop se clătinau într-un efort de 
realcătuire. 

Întorcînd intimplător capul spre uşă, încremeni: în prag 
stătea o arătare deșirată, avind mina întinsă amenințător 
în direcția lui, 

— Nu strica echilibrul lumii! zise arătarea și înaintă, 
ațintindu-l stăruitor cu un deget osos, parcă recent scos 

de la naftalină. Încă nu e timpul, şopti apoi foarte con- 
spirativ. 

Gregor rămase amuţit de uimire. 

— Cine ești şi ce cauţi aici? întrebă, cînd îi mai vett 
la loc sufletul plecat aiurea prin Galaxie. . 

— Numele meu nu contează, spuse celălalt. Sînt un 
atom în nemărginire şi atomii autentici nu poartă altă 
marcă decit propriul lor simbol. Sînt o enigmă pentru 
toţi, mai mult încă pentru mine însumi. Tu, în schimb... 
tu, ei bine... | 

Și degetul îngălbenit de timp îl ţinti din nou, tremu- 
rător, pe proaspătul navigator stelar. 

— Te cunosc: eşti pramatia de Gregor! urmă bătrînul 
pe un ton care, asociat strălucirii nefireşti a ochilor lui, 
îl făcu pe astronom să se simtă intimidat. 

În aceeași clipă îl recunoscu pe Axanio, savantul eli- 
berat de curînd din instituția care mutase pe Mante cu- 
noscutul deziderat antic mens sana in corpore sano. Încer- 
că să-şi amintească în mare viteză tot ce ştia despre bă- 
trîn, dar nu reuşi să smulgă creierului decît o vagă in- 
[ormaţie cu privire la intenția mai veche a lui Axanio de 
a construi o uriașă mașină infernală, destinată să reteze 
din Pămînt o treime, căreia să i se dea drumul prin spa- 
ţii spre galaxia de antimaterie din Lebăda. Bătrînul pre- 
vedea o explozie catastrofală ce ar fi ras din Univers gala- 
xia respectivă, cu toate ale ei. Stabilise pînă și data pre- 
cisă (peste două milioane de ani) cînd fragmentul planetar 
ar Îi ajuns să-i execute dorința testamentară și se pregă- 
tea să aștepte în linişte fericitul eveniment. Pină atunci 
mai umbla de la un for la altul cu mapa lui uzată, doldora 
de planuri şi machete, în speranţa că va găsi undeva fon- 
durile pentru realizarea genialei lui invenţii. Ținînd sea- 
ma de aceste amănunte de ondin biografic ale vizitatorului 
său nechemat, Gregor se feri în spatele mesei și poate că 
şi-ar fi căutat un refugiu mult mai rezistent dacă ar fi 
cunoscut in întregime cartea de vizită a lui Axanio. Dar 
e puţin probabil să existe adăposturi suficient protejate 
împotriva diferitelor tipuri de raze distrugătoare născocite 
de bătrin în îndelungata sa activitate subversivă. 

— Ascultă, Gregor! porunci Axanio, privind prin astro- 
nom ca printr-o lentilă. Cred că eşti la curent cu cele mai 


25 


noi cercetări ale mele, după care omul, această bestie in- 
crezută şi iraţională, nu este altceva decit mult căutata 
verigă de legătură între plesiozaur şi tipul superb numit 
pitecanthropus celestus, locuitorul de miine al sistemului 
solar şi, prin urmare... 

Spusele lui Axanio demonstrau că perioada de deten- 
țiune la „mens sana in corpore sano“ nu fusese cheltuită 
zadarnic. Rodul subtil al meditaţiilor din ospiciu se cerea 
consumat şi Gregor avusese nenorocul să fie cel dintii 
căruia i se oferea cu insistenţă să guste din el. 

— Evoluţia este o noţiune perimată, susținea bătrinul 
savant, aplecindu-şi trupul peste masă în așa fel încit 
Gregor își văzu poziţia ameninţată. Trebuie revăzut totul, 
curățat, periat! continuă Axanio cu acea convingere de 
nezdruncinat pe care o au vizionarii. Dacă admitem o di- 
recţie înainte şi înapoi, trebuie în mod necesar să accep- 
tăm mişcarea la stinga și la dreapta şi așa mai departe. 
Odată născut, unghiul tinde spre forma lui cea mai per- 
fectă si astfel apare unghiul drept. Iar din mai multe ase- 
menea perfecțiuni minore se dezvoltă patrulaterul. Iată 
că evoluţia e strîns legată de patrulater; mai precis. se 
manifestă ca o serie de cadre de diferite mărimi, dispuse 
neuniform în timp. Fiecare cadru fixează în centrul său 
imaginea unui obiect, cu sau fără suflet. Timpul curge şi 
cadrele astfel determinate alunecă pe fluxul său liniștit, 
apropiindu-se pe neobservate de cascadă. Acolo patrula- 
terele cad şi, în învălmăşeala care se produce, imaginile se 
amestecă între ele, îşi schimbă încadrarea, suferă intens 
şi alunecă mai departe, spre cascada următoare . .. 

Gregor urmărea ideea cu o încordare a musculaturii fa- 
ciale care-l punea deocamdată la adăpost de vreo izbuc- 
nire violentă a lui Axanio. „Cît timp îl ascult, nu-mi poate 
face nimic rău, raţionase nefericitul astronom. E prea ocu- 
pat cu filozofia.“ Şi, într-adevăr, bătrinul savant își dez- 
volta teoria cu încăpăținarea celui care nu prea are dese- 
ori parte de auditoriu, fiind cu atît mai dispus să-l exploa- 
teze la maximum şi fără nici o remuşcare. 

— Înţelegi? se opri el la un moment dat, atît de brusc, 
încit lui Gregor, care alunscase cu gîndul aiurea, îi fu 
greu să se reculeagă imediat. 

— Cum?... ăăă... Da,da!... ăăă... Înţeleg, desigur! 

se grăbi să-l încredințeze pe Axanio, dar acesta nu părea 
prea convins. 

— Cred că nu e totul suficient de lămurit, constată 
bătrînul. Iartă-mă, dar pentru mine lucrurile sînt foarte 
clare şi tocmai de aceea întîmpin mereu greutăţi cînd ex- 
plic proifanilor. Mi se pare că vorbesc despre ceva dinainte 
cunoscut şi abia mai tîrziu îmi dau seama că... Senzaţia 
asta am avut-o şi ieri, cînd l-am vizitat pe Napoleon. Nu-l 
cunoşti pe Napoleon? E cel mai reușit catir din cîți a dat 
pînă acum omenirea! L-am plasat undeva, între coropiş- 
niță și hipopotam. E şi foarte pregătit, are aptitudini spc- 
ciale pentru filozofia mea. Sint vreo cinci secole de cînd 
o aprofundează, am impresia că o dezvoltă în secret. Dar 
nu sint supărat pe el. Și de fapt nici nu-l cheamă Napo- 
leon, îl cheamă Jigodie. Să vezi ce mi s-a întîmplat: eram 
împreună, chiar lingă cascadă, și priveam cum trec cadrele 
acelea şi cum cad. Unul după altul cădeau într-un vîrtej 
de spumă. Şi într-unul văd o imagine și zic: uită-te bine, 
Jigodie, ăsta-i ăla cu expediţia lui. Ce, crede că nu cade? 
Nimic nu scapă legilor descoperite de mine, să ştii! Casca- 
da urlă în sstrăfunduri şi o ceaţă albă se umflă acolo jos, 
acoperind zona unde se produce schimbul de imagini ... 

Simulind mai departe atenția, Gregor ieși din spatele 
mesei și se deplasă pe neobservate spre uşă. Înaintarea îi 
punea probleme serioase, deoarece bătrinul savant i se 
aşeza mereu în faţă, încercînd să-l rețină. 

— Trebuie să înţelegi că planul de explorare a stelei 
Beta este o absunditate, spuse pe neașteptate Axanio. Cea 
mai iresponsabilă idee produsă de vreun ins aflat pe scara 
evoiuţiei între piciorul de scaun şi pitecanthropus celes- 
tus! Am auzit întreaga discuţie cu aparatul meu 
acustic total. (Îşi bătu cu palma servieta voluminoasă.) 
Ştiu, vrei să mergi şi tu acolo; ești un copil naiv şi plin 
de vise. Ascultă-mă pe mine, Gregor! Renunţă! Lasă-l în 
pace pe Boldur, lasă-l să plece la moarte sigură. E un 
descreierat. Voi face totul ca să-l împiedic, totul! Mă voi 
împotrivi acestei expediții profanatoare, jignitoare pentru 
Universul întreg. Păzeşte-te, Gregor! 'avertiză bătrînul. 
Nimic nu poate sta în calea forţelor pe care le conduc. 
Expediția nu va avea loc pentru că nu trebuie să aibă! 

Înverşunarea din glasul lui Axanio îl făcu pe Gregor să 
ezite. Se întoarse tulburat spre bătrin. 

— De ce? Cu ce a greşit Boldur? De ce... 

— Gregor, tu eşti băiat deştept, aprecie Axanio. Fii 
atent. (Savantul cobori tonul.) Îți fac o destăinuire de cea 
mai mare însemnătate: steaua Beta a căzut în cascadă. 
Chiar acum, de cîteva minute. O văd, o văd! E acolo, sub 
vălul de ceaţă fremătăior. Acum își schimbă locul dintr-o 
cadră în alta. Mari prefaceri se petrec în steaua Beta: 
Şi Boldur vrea să deranjeze acest proces cu planul lui 
smintit. . 

Lămurit pe deplin, Gregor făcu grăbit paşii care îl mai 
despărțeau de ușă şi se avintă pe platforma suitoare. 

— Stai! strigă Axanio în urma lui. Stai, unde fugi? 
Să ştii că nu-i de glumă! Pulberea se va alege de tine și 
de Boldur şi de toți, dacă vă încăpăţinaţi în ideea de a 
profana steaua Beta! Gregor, cascada, nu uita cascada! . .. 
Gregor, cas-ca-daa.. .. 

Ajuns la spaţiu larg, tinărul astronom se opri o clipă 
să-şi tragă sufletul și îşi şterse transpiraţia de pe frunte. 


În după-amiaza aceleiași zile, Gregor făcu o 
scurtă călătorie pînă într-un orășel din America de Sud, 
construit de curind și pavoazat chiar de la inaugurare cu 
fermecătoarea prezenţă a Adalinei. Cum însă iubita înde- 
plinea în viaţa civilă funcţia de laborantă într-un combi- 
nat de lapte praf, astronomul se văzu obligat să întirzie 
niţel pe drum în așteptarea orei cînd, fiind destul de pră- 
fuit, produsul respectiv avea să-i îngăduie o întrevedere 
la marea tandreţe cu autoarea lui. Neavind deci ce face. 
Gregor alese o rută mai lungă spre aleasa inimii — pro- 
cedeu cunoscut îndrăgostiților. Urcă într-un convertoplan 
cu traiectorie foarte sinuoasă. un fel de cursă destinată 
navetiştilor din trei continente. Călătoria fu splendidă și 

tînărul amant al stelelor putu să vadă pe planetă urmă- 
toarele: 

Pe Marea Mediterană totul era în ordine, Cele trei po- 
duri uriaşe care legau Europa de continentul african se^ 
aflau toate la locul lor, deși circulaseră zvonuri că unul 
avea să fie mutat în altă parte, ca urmare a repetatelor 
reclamaţii făcute de o secție locală a Academiei Piscicole 
privind efectele dăunătoare ale vibraţiilor transmise 
prin picioarele de pod aovaticilor ei protejaţi. Liniștit in 
această privinţă, Gregor aruncă o privire dincolo, în A- 
frica. bucurindu-şi ochii cu verdeaţa proaspătă a Sa- 
harei, unde se zice că ar fi existat cindva un deşert. Cel 
puţin taica Grigore așa susținea, dar cît preţ puteai pune 
pe spusele unei imagini vivante care se tira dintr-un secol 
în altul! Grădinile sahariene se așterneau, sub cerul de un 
albastru luminos, ca o hartă vegetală desfăşurată. Cînd så 
le admire mai bine, convertoplanul prinse viteză şi le da- 
păși, intrind în spaţiul de deasupra continentului asiatic. 
O masă compactă de nori îl împiedică pe astronom să vadă 
frumoasele oraşe alpine din Caucaz. stațiuni de odihnă 
renumite pentru diverse regimuri de ploi cu raze ultra- 
violete. Tot astfel, mai scăpă ocazia să admire două lacuri 
noi. trei hidrocentrale şi un număr oarecare de bazine 
cerealiere, destinate (puteai deduce asta chiar fără a avea 
perspicacitatea recunoscută a tinărului Gregor) hranei 
unui întreg glob pămîntesc. Astronomul nu se îndoia de 
faptul că pe cîmpiile de sub el pășteau vaci şi viței de 
mare productivitate, transformind cu inconștienţă iarba 
în albumine şi grăsimi pentru populaţia sporită a planetei. 
Deasupra Tibetului, convertoplanul riscă un tur de forţă, 
spre marea plăcere a călătorilor, țişnind printr-o spărtură 
produsă în plafonul de nori pînă în apropierea piscurilor 
de pe care ultimele suprafeţe de gheaţă se scurgeau în 
piriiaşe gilgiitoare spre Siberia, unde li se găsise o între- 
buințare convenabilă. Apoi, Gregor îşi delectă privirile cv. 
minunatul tablou oferit de Oceanul Pacific, încorsetat 
acum într-un brîu de insule artificiale, platforme pluti- 
toare pentru pescarii amatori, a caraf Uinfiuentā asociație 
nu precupețise de-a lungul timpului nici un efort pentru 
lărgirea și buna desfăşurare a activității membrilor ei. Ca 
la o comandă, televizoarele începură să transmită reclame 

pentru diverse conserve de sardele, presărate cu invitaţii 
foarte tentante privind petrecerea concediului în imperiul 
submarin al înaltelor satisfacţii pescăreşti. Ocupat cu 
memorarea lor, Gregor nici nu simţi scurgerea celor cite- 
va minute care îl mai despărțeau de America sudică și 
se trezi deodată ajuns la capătul drumului său aerian. 

Cobori din convertoplan, nu înainte de a mulțumi pilo- 
tului automat pentru agreabila călătorie. Oraşul îl primi 
ca pe un vechi cunoscut, fiindcă pasiunea incandescentă 
a astronomului pentru fermecătoarea lâborantă nu mai 
era de mult un secret. Chiar şi copiii își aminteau cele 
cîteva producții de lapte compromise din visătoarea nea- 
tenţie a Adalinei, imediat după fulgerarea inimii ei. E 
drept că de atunci tânăra îşi mai revenise, acceptând dra- 
gostea lui Gregor cu suficientă naturalețe ca să stîrneas- 
că inevitabil invidia celorlalte feminităţi, umbrite, din 
orăşel. 

Gregor străbătu străzile ştiute spre parcul de care îl 
legau atitea înduioşătoare amintiri. Ocupă o poziție re- 
trasă, pe banca socotită „a lor“ dintr-o ciudată şi în 
același timp foarte nevinovată reapariție a spiritului de 
posesiune. Adalina, cum era şi firesc, nu venise la ora 
fixată, iar astronomul îşi începu cu nerăbdare așteptarea. 
O dulce neliniște creștea în el. Turnul fabricii de lapte 
praf, vizibil printre coroanele verzi ale parcului, îi mag- 
netiza privirile. Îşi pregăti o ţinută cît mai serioasă, deşi 
se temea că, în momentul revederii, totul se va spulbera 
sub presiunea strivitoare a exploziei emoționale de care 
nu se putea feri niciodată alături de frumoasa Adalina. 

Și, deodată, pe alee se ivi ea, ca o îluturare gingaşă. 
Venea aproape alengînd. cu mîinile întinse spre el şi 
Gregor se simţi atît de tulburat, încât ar fi putut face con- 
curenţă unui nor de materie obscură din constelația Ophiu- 
cus. 

— Dragule! strigă Adalina, îimbrățişindu-l. Mă aștepți 
de mult? 

Gregor îngiînă ceva din care să se înțeleagă că aştep- 
tarea, cînd e incifpunată de apariția celei mai încîntă- 
toare fiinţe, are a din parfumul subtil al unui balsam 
și aşa mai departe. Adalina zîmbi mulțumită și se așeză 
alături de astronom. 

— Imaginează-ţi, soumpule, că iar am avut neplăceril 
spuse ea pe un ton care produse asupra lui Gregor o 
impresie profundă. Nora Luisita Gonzales y Morrena, 
fiinţa aceea nesuferită. mi-a aruncat nişte vorbe jignitoart, 
sint extrem de revoltată! Nici să nu mă întrebi ce-a spus, 
pentru că mi-e imposibil să repet. Ce crede ea, că oricine 
acceptă să [ie prietenă cu un astronom celebru numai din 
dorinţa de a-și etala în public toâleta de seară? Sint pro- 
fund nenorocită, astăzi am stricat din nou un sfert din 
producţia de lapte praf, şi asta din cauză că nu m-am 
putut gîndi decît la insultele Norei Luisita. Nu mai pət 
indura, dragule! se plinse Adalina, lipindu-se de Gregor. 
Toţi oamenii aceştia sint atît de camuni, de insuportabili! 

Tinăra tācu şi abia acum, cînd farmecul cuvintelor sale 
se risipi, avu Gregor răgazul s-o examineze mai bine. Ada- 
lina era o fată înaltă şi sportivă, cu un corp ca de statuie. 
pielea de netezimea marmurei, păr lung, încadrînd o faţă 
de un oval impecabil. Ochii mari şi limpezi oglindeau (în 
momentele cînd nu reflectau imaginea aureolată a lui 
Gregor) neantul nopţilor de vară, lăsînd lumina să se fil- 
treze printre niște gene subțiri, puţin aduse din condei. 
Gura cu buze senzuale constituise pentru tinărul astro- 
nom, încă de la început, un obiectiv deloc neglijabil. Labo- 
ranta mai avea un fel de a zimbi fugar și excitant, cuprin- 
zîndu-şi iubitul în focarul unei priviri învăluitoare. Era, 
cu alte cuvinte, femeia cîntată de un lung șir de poeţi 
antici, clasici, moderni şi cibernetici, deci Gregor avea 
toate motivele să se declare mulţumit, cu atît mai mult cu 
cît Adalina purta o togă ușoară, scurtă, dintr-un material 
plastic translucid şi foarte plăcut la pipăit. 

— Vai, sînt atît de singură fără tine! trecu Adalina la 
un alt subiect, dezmiendindu-i lui Gregor părul lăsat ho- 
țeşte pe-o spriînceană. Astronomul, cucerit de mărturisirile 
iubitei, se abandonă unui flux leneş, care-l purtă un timp 
cu sine printr-o lume imponderabilă şi nesperată, deta- 
șîndu-l complet de tot ce aparţinea universului înconju- 
rător. 

„Ah, e atît de bună, atit de cuminte!“ îşi repeta în gînd 
sub influenţa ameţitoarei prezenţe a fetei de lingă el şi 
ajunse la un moment dat atit de departe, transportat de 
fluxul acela subtil, încît abia mai auzi glasul Adalinei: 

— Gregor, tu nu mă asculți?! 

Era şi uimire, şi iritare, ba chiar și puţină indignare în 
tonul frumoasei fete, așa că tînărul astronom se grăbi să 
afirme contrariul, uzind de toate jurămintele de credinţă 
şi fidelitate cîte îi veniră la îndemină. În ciuda eforturilor 
sale disperate, Adalina rămase decepţionată și Gregor nu 
ştia ce să mai facă pentru a-şi repara greșeala involun- 
tară. Se gindi să-i vorbească despre expediţia organizată de 
Boldur și rămase chiar surprins că Adalina, care la în- 
ceput asculta cu o dispreţuitoare indiferență, păru din ce 
in ce mai interesată. Astronomul prinse turaj şi-i povesti 
cu lux de amănunte conferința de presă. Ajungind la in- 
tervenţia sa, prezentă momentul cu atita suflet, încit ini- 
mă de piatră trebuia să aibă cel care, auzindu-l, nu s-ar 
fi entuziasmat la rîndul său. 

— Ai cerut tu asta? întrebă Adalina  neîncrezătoare. 

— Bineînțeles! Nu puteam să scap prilejul, declară 
Gregor, apoi continuă cu o nereţinută mîndrie: Ai în faţa 
ta pe unul dintre norocoşii care vor duce în Constelaţia 
Argonautului ideea supremației omului asupra tuturor ce- 
lorlalte necuvintătoare! ° 

— Iiii!... gemu Adalina și izbucni într-un plins dispe- 
rat, mai mult o tinguire pe tonurile cele mai de sus. 

Gregor fu peste măsură de uimit de această neașteptată 
reacție. 

— Ce ai, draga mea, ce ţi s-a întîmplat? întrebă el fără 
să-și ascundă îngrijorarea. 

Adalina se opri o clipă din plâns. 

— E departe steaua aceea? întrebă ea cu o umbră de 
speranţă în glas. 

— Şase sute de ani-lumină! 

— Iiii!... reîncepu transmisia pe înaltă frecvenţă. 

— Adalina! De ce plingi! Nu pot să te văd astfel, măr- 
turisi în disperarea lui astronomul. 

— Răule! îi reproşă printre sughiţuri laboranta. Pe 
mine cui mă laşi? Eu ce să fac singură pe Pămînt? 

Gregor se văzu pus în încurcătură. 

— La asta nu m-am gindit, recunoscu el oftind. 

— Liii!... Tu niciodată nu te gindeşti la mine... 

— Încetează, m-am săturat! izbucni tinărul astronom, 
pierzîndu-și, în sfîrşit, răbdarea. Să judecăm situaţia, poa- 
te vom găsi o soluţie. 

Adalina se mai linişti. 

— Dacă steaua ta e atit de departe, înseamnă că fb 
înapoiezi pe Pămînt peste șase sute de ani, spuse ea 
înfiorată. . 

— Şase sute douăzeci şi patru de ani, corectă Gregor 
Nu. te rog! Nu începe iar! Ştii bine că în astronavă tim- 
pul trece mai încet. 

— Da, dar eu voi fi atunci o proiecție mobilă! observă 
îndurerată Adalina. Un tablou vivant! 

Gregor rămase pe gînduri. 

— Asta aşa-i, constată el nemulțumit. 

Tinăra fată îl privi cu ochii ei migdalați, înlăcrimaţi, tul- 
burindu-l. 

— Ar fi o soluție, zise şovăitor astronomul. 

— Care? 

— Să hibernezi. Să te lași congelată. Te vom trezi la 
întoarcerea expediţei. Vom fi atunci din nou împreună. 

Adalina se scutură, cuprinsă de scîrbă. 

— Congelează-te tu! replică ea cu asprime. 

Gregor căzu din nou pe ginduri. 

— Ştii ceva? la-mă cu tine, ceru Adalina. 

— Unde? întrebă astronomul, încă nu prea lămurit în 
privinţa intenţiilor ei. 

— Acolo, pe navă. Să călătorim împreună spre steaua 
Beta. 

Gregor rămase mut de surprindere. 

— Ada... Adalina, se bilbii el. Vrei tu să vii cu mine 
acolo sus? 

Fata clipi din ochi afirmativ. 

— Ah! exclamă Gregor. Accept! Vam fi mereu impreu- 
nă! Am să-l conving pe Boldur să te primească în echipaj. 
Am să-l rog în numele prieteniei noastre vechi. Nimic nu 
ne mai poate despărţi! 

— Dragule! ... 

Și un sărut lung, chinuitor, puse capăt în acest chip 
fericit unei scene care la un moment dat părea să se sfîr- 
șească mult mai tragic. 

Textul ondogramei era clar: „Vino. Stop. Ur- 
gent. Stop. Întreprinderea Construcţii Nave Cosmice. Stop. 
Încurcături ultim moment. Siop. Grave. Boldur“. 

Ținînd între degete mesajul acela, Gregor nu ştia 
ce să creadă. „Încurcături? Asta mai lipsea!“ gindi el cu 
necaz. Nu-şi putea imagina ce se întimplase totuși atit de 
grav, încît Boldur să aibă nevoie de ajutorul său. Desigur. 
era ceva foarte important, şi faptul că viitorul şef îl 
convoca în şedinţă-fulger cu mult timp înainte ca expedi- 
ţia să se fi înliripat îi umplea inima de bucurie. Avea 
astfel prilejul să se remarce de la bun început. Pe de altă 
parte, îşi dădea seama că Boldur nu se alarmase din se- 
nin; se prea putea să fi intervenit vreo complicaţie nedo- 
rită, care să amine călătoria cu un timp oarecare. lată 
de ce era astronomul neliniștit. „Încurcături ultim mo- 
ment“, reciti în textul ondogramei fragmentul care îşi 
aștepta dezlegarea acolo, la fața locului. Lăsă deci totul 
la o parte şi alergă într-un suflet la chemarea zorită a lui 
Boldur. 

Întreprinderea constructoare de nave cosmice, mindrie 
a continentului, a fost descrisă recent într-un ghid spe- 
cial, scos cu prilejul aniversării a trei secole de existenţă. 
Doritorii pot găsi acolo toate datele de care au nevoie, 
privind producţia anuală sau globală a uzinelor, tipurile 
de rachete fabricate, personalul uman şi mecanic etc., etc. 
Ne vom mulțumi să spunem că Gregor, ajuns la porţile ei, 
se interesă unde se construia nava inventatorului Boldur. 
I se indicară nişte hale imense, pe jumătate îngropate in 
pămînt, spre care tînărul astronom se îndreptă în mare 
grabă. „De ars, nu arde nimic“, făcu el o primă constatare, 
imbucurătoare, cercetind clădirile cu pereţi solizi. Intră 
în prima hală. Ceea ce văzu îl lăsă încremenit, şi nu 

pentru că Gregor ar fi fost omul ușor de uimit cu orive. 
În mijlocul sălii, se înălța, pe un piedestal, jumătate din 
navă, însă o jumătate uriaşă, sclipitoare, nouă-nouţă, 
înconjurată de schele și armături. Gregor căută cu priwi- 
rea în jur, dorind să-l felicite pe inventator pentru stadiul 
avansat al lucrărilor. Nevăzindu-l pe Boldur, își propuse 
să aștepte lingă viitoarea sa locuinţă siderală. Bineînţeles, 
nu trebuia pierdută ocazia de a cerceta totul în amănun- 
time. Era pauză, automatele iși reimprospătau combustibi- 
lul, deci momentul cel mai nimerit ca tînărul astronom să 
observe netulburat șantierul. 

Jumătatea de navă măsura 254 metri lungime şi 18,362 
metri în diametru. Aliajul foarte ușor şi extrem de rezis- 
tent folosit la turnarea învelişului exterior părea să aibă 
aluminiu in proporție de 5,76% magneziu 0,1404, beriliu 
380/,, molibden între 2—2,5860/,, restul fiind un metal 
descoperit de curînd şi numit provizoriu metalit. Astro- 
nomul constată că la pereţii despărțitori se întrebuințase 
un proșent ceva mai mare de metalit, în dauna beriliului, 
care scăzuse la 22,40/,, celelalte procente rămîniînd, cu mici 
diferențe de ordinul zecimilor, constante. Gregor stabili 
datele acestea într-un timp record, studiind o uriaşă tablă 
neagră, fixată în peretele halei. Tot ce se referea la as- 
tronavă se înscrisese acolo. 

Astfel, mai află că greutatea jumătăţii de navă era de 
numai 450 932, 009 tone, că astronava urma să fie prevă- 
zută cu acumulatori de forma unor cilindri perforaţi, că 
tabloul de comandă avea 363 ecrane ovale şi abia 291 
ecrane dreptunghiulare, că în apropierea camerei de co- 
mandă erau amplasate posturile de emisie fotono-tele- 
magnetice, laboratoarele şi infirmeria. Ar mai fi aflat 
multe, dacă o mişcare discretă nu i-ar fi atras atenţia, 
obligîndu-l să-și întoarcă privirile de la tabla lămuritoare 
spre jumătatea de navă din centrul halei: automatele îşi 
terminaseră pauza de alimentare şi reîncepeau lucrul. Tre- 
buia construit şi restul, în special motorul ionic-conic-dis- 
coidal-simetric-focalizat, marea invenţie a lui Boldur. As- 
tronomul urmări cu atenţie activitatea desfășurată în 
imensa hală şi notă în carneţelul său: 

„Totul e aici minunat! Dacă aș fi poet, aș compune un 
imn închinat dispozitivelor automate, un poem al cifrelor 

şi procentelor din care se dezvoltă nava și motorul ei 
fantastic.“ 

Noroc că Gregor nu era poet! Reuși astfel să admire 
in tihnă procesele tehnologice desfășurate inaintea ochi- 
lor săi, preooupat apoi de alegerea locului unde avea 
să-și instaleze telescopul favorit. „O navă lipsită de un 
telescop e o epavă“, medită astronomul, ciocănind cu de- 
getul arătător, indoit, în blindajul metalic. Trecu in 
partea cealaltă şi, deodată, îl descoperi pe Boldur, care 
examina ceva, întors cu spatele. 

— În sfîrşit! se bucură astronomul. Bine că te văd. 
Spune-mi.. 

Boldur tresăni speriat şi se răsuci pe călciie. 

— Cine-i? Stai, nu mişca! strigă el cu un glas de ne- 
recunoscut. Tu ești, Gregor? întrebă neîncrezător, pri- 
vindu-și fostul coleg cu suspiciune. 

Gregor rămase descumpănit. 

— Ce, nu mă mai cunoşti? zise el şi simţi că începea să 
se înfurie. 

Boldur se mai linişti: Părea totuşi căzut pradă unei 
inexplicabile agitaţii interioare. 

— Vino mai aproape, spuse el. 

Astronomul făcu şovăitor cîţiva paşi înainte. 

— Priveşte aici, ii ceru Boldur. 

Gregor privi. Tinărul inventator îi arăta un vas cilin- 
dric nu prea mare, ruginit. Astronomul se întoarse spre 
Boldur, întrebător. 

— E un bidon, zise Gregor. 

— Da, da! Vezi ce are în el. 

Gregor se apleacă şi văzu în bidon un lichid uleios, 
murdar. 

— Miroase asta, il îndemnă inventatorul. 

__Gregor mirosi şi strimbă din nas cu vădită neplăcere. 

— Ei? Ce zici? 

Gregor ridică din umeri, 

— Cum a ajuns vasul ăsta aici? întrebă, la rîndul 
său, nedumerit. 

— Asta-i! exclamă iritat inventatorul. Nu ştiu. Nimeni 
nu știe. 

După care Boldur clătină din cap. 

— Nu-i lucru curat, zise el foarte convins. Miroase a 
sabotaj. Cineva a introdus bidonul aici în scopuri neu- 
noscuta. 

— Explozibil? Sau material incendiar? întrebă astro- 
nomul, tot mai preocupat de idee. 

— Ştiu eu? În orice caz, nu-i lucru curat. 

— Atunci nu poate fi decit mina lui Axanio, presupuse 
Gregor. Cred că altcineva n-are nici un interes să ne îm- 
piedice. Bătrinul m-a ameninţat, dar atunci n-am pus preţ 
pe vorbele lui. 

— Să ştii că ai dreptate, încuviință Boldur. Axanio nu 
mă poate suferi. E un ratat şi toate invențiile lui sînt pre- 
tenţii de cretin. Sigur, numai el putea aduce asta aici. 

Boldur arătă în silă spre bidon. 

— Trebuie să înlăturăm bidonul imediat! observă Gre- 
gor. Axanio e un individ periculos, te poţi aştepta din 
partea lui la orice. 

Tînărul inventator își învinse repulsia şi apucă bidonul 
cu un cleşte potrivit. Ținîndu-l la distanţă, îl manevră cu 
infinite precauţiuni şi-i vărsă conţinutul într-un canal de 
scurgere. 

— Bine c-am scăpat numai cu atita! zise el şi, după ce 
se convinse că primejdia era înlăturată, răsuflă uşurat. 

— Putea să fie mai rău, acceptă astronomul. 

Boldur rămase o clipă pe gînduri. 

— Înţeleg, spuse el pe deplin lămurit. Are de gînd să 
distrugă motorul ionic-conic-discoidal-focalizat! Şi să fii 
convins că Axanio nu e omul care se lasă înfriînt cu una, 
cu două. Acest bătrin găunos ne va da de lucru; mi-e 
dușman declarat şi spui că te-a ameninţat şi pe tine. Ei 
bine, fie! De acord. Primim lupta, Gregor! La urma urmei, 
trebuie să-l compromitem odată definitiv pe acest geniu 
demodat al răului. Dar nu uita, băiete, că, atita timp cit 
Axanio va sta în preajma noastră, e necesar să fim cu @hii 
în patru, ca să n-o încurăm în ultima clipă. 

Astea fiind zise, Boldur aruncă în canal și bidonul gol, 
pe care îl ţinuse atirnat în cleşte, ca pe un trofeu bleste- 
mat. 

Construcţia navei înainta repede. Întreprinderea 
angajată în delicatele operaţii de turnare şi asamblare a 
pieselor îşi respecta cu strictețe termenele ce decurgeau din 
obligațiile contractuale, iar incidente de felul celui po- 
vestit în capitolul anterior nu se mai iviră. Gregor aş- 
tepta acum mesajul prin care să i se aducă la cunoştin- 
țā terminarea cu succes a ultimelor lucrări. Momentul 
marii plecări se apropia. Tînărul astronom îşi zise că nu 
avea dreptul să uite promisiunea făcută Adalinei. Într-o 
seară se înfiinţă la Boldur şi întrebă aşa, pe departe: 

— Merge, merge? 

Inventatorul, care arăta destul de muncit de proble- 
mele ultimelor zile, işi ridică ochii de pe filele aflate in 
fața lui, pe birou. i | 

— Aşa şi-aşa, răspunse el cam enigmatic şi puţin in- 
dispus. 

— Trebuie să-ți spun ceva, Boldur, începu astrono- 
mul, dar tînărul inventator ridică mîna, întrerupindu-l: 

— Bănuiesc că te-a trimis cineva pentru vreo inter- 


venţie. 
— De unde ştii? Cum ai aflat? întrebă Gregor cu o 
uimire indescriptibilă. A 


Boldur surîse. 

— În ultimele zile am avut sute de solicitanţi, replică 
el. Priveşte acolo! şi, plictisit, arătă spre videofon. L-am 
deculpat, pentru că ţiriia întruna, mă exasperase. Era 
ceva nemaipomenit, nu reuşeam nicicum să scap de ima- 
ginie ălora: Boldur în sus, Boldur în jos, ajută-ne să 
ajungem celebri, vrem şă participăm la expediţia spre 
steaua Beta! Și nu vor să înțeleagă omeneşte, au impre- 
sia că pot căra cu mine un număr nelimitat de persoane. 
Nu spun că motorul meu n-ar rezista suprasolicitărilor. 


38 


dar ue să fac cu atita popor în Cosmos? Mai tirziu, cînd 
vom începe colonizarea planetelor din jurul stelei Beta, 
n-aş avea nimic împotrivă. Însă mi-e teamă că atunci 
va trebui să alergăm mult şi bine să mai găsim voluntari. 
Aşa sînt ăştia, vin grămadă cînd n-ai nevoie de ei şi ia-i 
de unde nu-s cînd crezi că te vor urma pînă dincolo de 
periferia Universului, dacă admitem o asemenea perife- 
rie fie şi numai ca metaforă. Aminteșşte-ţi istoria cu colo- 
nizarea planetoidului Asterisc. A rămas o lecţie celebră a 
trecutului. Cîţi n-au strigat acum două sute de ani: „As- 
terisc, vrem Asterisc!“ Iar atunci cînd s-au împărțit lis- 
tele de înscriere, unii nu mai voiau să plece, alţii doreau 
să colonizeze orice, cu excepţia lui Asterisc — şi în 
felul acesta totul a fost dat peste cap. O experienţă tris- 
tă şi ruşinoasă, regretată de toţi, dar cine ştie dacă nu 
se va mai repeta. Eu unul n-am încredere nici atîtica 
(îşi arătă virful degetului) în candidații la nemurire care 
de la un timp încoace mă obosesc cu insistenţele lor de-a 
dreptul enervante. 

Gregor înţelese că nimerea cu cererea sa într-un mo- 
ment nepotrivit, dar hotărî să meargă totuşi pînă la 
capăt. 

— Te asigur, Boldur, că în cazul acesta e altceva, în- 
cercă el să pregătească terenul. 

— Ce altceva? Aș, de unde altceva? pufni Boldur. 
Vreun ins abil care, văzind că altfel nu poate pătrunde 
la mine, te-a convins să-i pledezi cauza, dinainte pier- 
dută. 

— Ascultă-mă, se rugă Gregor. E vorba de ceva foarte 
serios. Primeşte-o în echipaj și pe Adalina! 

Inventatorul nu înțelese. 

— Pe cine? 

— Pe prietena mea, Adalina, preciză astronomul. 

— Eşti neserios, Gregor! Pe cântăreața aceea? 

— Nu, nu de ea e vorba. Prietena mea lucrează într-o 
fabrică de lapte praf. 

Boldur rămase perplex. 

— Şi ce vrei să facă în echipaj o preparatoare de lap- 
te praf? întrebă el fără să-şi revină. 

— Păi... o să facă ea ceva, zise Gregor. 

Inventatorul se supără. 

— Gregor, eşti un prost! aprecie el. Știi foarte bine 
că nu pot s-o iau pe navă. Nu mai am loc și pentru ea. 
Abia l-am acceptat pe Albert, și doar după mari insistenţe, 
să ştii. 

— Care Albert? se interesă astronomul, 

— De la Uniunea Interplanetară a Scriitorilor. Mi l-au 
băgat pe git. Cică vrea să se documenteze pentru un 
reportaj. 

— Boldur, te rog foarte mult... dacă poţi... fă asta 
pentru mine... 

— Degeaba, Gregor, degeaba! Fii mulțumit că te iau 
pe tine. Duduia de la lăptărie să-și vadă de treabă, nu 
mai am nici un loc liber în cursa spre steaua Beta. Să 
aştepte un alt prilej, dacă insistă totuși să meargă acolo. 
Și nu uita că în Constelaţia Argonautului avem lucruri 
mai serioase de făcut. 

Observaţia venea pe un ton de reproş care il convinse 
pe astronom că de la Boldur nu avea să primească nici 
un sprijin. Se retrase necăjit, frămîntindu-şi mintea să 
găsească o soluţie acceptabilă pentru Adalina. După o 
noapie petrecută ca pe 'spini, găsi într-adevăr una şi se 
grăbi s-o pună imediat in aplicare. 

„la să trec eu pe la Pier Ulm, îşi zise. Boldur nu m-a 
înţeles, dar dacă şeful echipajului acceptă, se poate aran- 
ja problema.“ Îşi aminti că undeva citise despre un caz 
asemănător, ieşiseră bine lucrurile şi acolo, aşa că mai 
putea spera încă. 

Pier. Ulm nu era de găsit în acele zile decit la Poli- 
gonul de antrenament al căpitanilor stelari, afară din 
oraș. Astronomul trecu pragul poligonului cu inima strin- 
să, informat că Pier Ulm avea o fire dificilă, ca un ade- 
vărat căpitan tăvălit prin toate aventurile extraterestre. 
Mai ştia că viitorul pilot al navei ţinea foarte mult la con- 
diţia sa fizică şi socoti că, asistindu-l la antrenamente, va 
găsi prilejul cel mai nimerit de a plasa citeva modeste 
aprecieri care să-i facă plăcere. 

— Unde îl pot întilni pe Pier Ulm? îl întrebă Gregor pe 
un căpitan de rang mai mic, care tocmai isprăvise antre- 
namentul şi trecuse la „uşoare mișcări de respiraţie rit- 
mieă pentru destindere“, 

Omul ridică tăcut un deget, arătind turnul din apro- 
piere. Gregor nu prea înţelese, dar nici nu încercă să 
insiste. Auzise şi el că adevărații navigatori stelari ermu 
taciturni şi veşnic preocupaţi de problemele meseriei. Se 
îndreptă spre turnul arătat. Pe drum făcu o serie de ob- 
servaţii extrem de utile. În primul rînd observă că tur- 
nul nu era un simplu turn, ci avea în exterior o serpen- 
tină coboritoare, special amenajată. La capătul de sus al 
acesteia aştepta un aparat semănind cu o mică fuzee, cu 
aripioare laterale pentru dirijat. Deodată, fuzeea începu 
să alunece fără zgomot pe spirala ei, înconjurînd turnul 
cu o viteză din ce în ce mai mare pînă cînd, ajunsă la 
capătul de jos al serpentinei, ţișni onizontal pe deasupra 
lui Gregor, care abia mai apucă să se trîntească la pă- 
mint, îngheţat de spaimă. Auzi imediat o explozie şi, ridi- 
cîndu-şi cu fereală capul, reuşi să vadă tunelul produs de 
fuzee în suprafaţa translucidă a unui enorm bloc de masă 
plastică, aflat în celălalt capăt al poligonului de antre- 
nament. Proiectilul se îngropase în el la cel puţin un 
kilometru adincime. Tirziu, la intrarea în tunel apăru 
o siluetă în care astronomul îl recunoscu pe celebrul 
Pier Ulm. Căpitanul înfipse în peretele translucid un pi- 
ron, legă de el o frînghie şi cobori pe sol cu îndeminarea 
unui veritabil acrobat. 

— Formidabil! strigă Gregor, ridicindu-se şi alergin- 
du-i in întîmpinare. Ai fost magistral, căpitane! 

Pier Ulm nu păru deloc impresionat de entuziasmul 
noului său admirator, ceea ce denotă că, pentru el, a fi 
magistral era o atitudine obişnuită. 

— Nu te cunosc! zise el cu severitate. 

— Eu... Păi, eu sînt cu Boldur, fac parte din expe- 
diţie, explică Gregor, derutat de replica neașteptată a 
celuilalt. 

— Da? se miră căpitanul. Și de ce nu te văd la antre- 
namente? Le desconsideri? Faci pe eroul, ai? 

Astronomul, indispus, vru să se retragă. 

— la treci în fuzee! ordonă Pier Ulm. 

— Unde?! întrebă Gregor, simțind că i se tăiau brusc 
picioarele. 

— Sus, în turn. Hai, repede! spuse căpitanul neindu- 
plecat şi îl trase de minecă, remorcindu-l. 

Gregor se lăsă condus pînă la ascensor, gindindu-se în 
disperarea lui la un mijloc de a evita nenorocirea. Se 
opri la intrarea în turn, obligindu-l pe căpitan să se 
întoarcă. 

— Ei, ce-i? Nu urci? 

— Păi, să vezi... Am mîncat cam mult de diminea- 
ță, uite-aici ce stomac am!. Dacă-l scutur ... 

— Lasă prostiile! ceru scurt Pier Ulm. Ce, în Cos- 
mos te întreabă cineva cînd şi cit ai mîncat? Acolo peri- 
colele se ţin lanţ, trebuie să fii mereu pregătit să le în- 
timpini. Asta presupune antrenament, băiete! Hai, urcă. 

Gregor se supuse, palid, pierit. Nici nu observă cum 
ajunse pe platforma de sus a turnului. Căpitanul il viri 
în proiectil şi-l ajută să-şi lege centura de siguranţă. 

— Să manevrezi spre stinga, îl sfătui el, iar cînd ieşi 
de pe spirală ţii direcția „drept înainte“. 

Gregor privi îngrozit cum Pier Ulm închidea capota 
cabinei. Strînse în palmele asudate manetele de coman- 
dă şi nu îndrăznea nici să răsufle. La un moment dat 
simţi că începea să alunece, întîi aproape imperceptibil, 
apoi mai repede, mai repede... I se întunecă vederea şi, 
fără să vrea, trase cu putere de manete. Deschise larg ochii 
şi văzu blocul de masă plastică venindu-i în întîâmpi- 
nare ou o viteză uluitoare... Îşi acoperi imediat faţa cu 
miinile ... O secundă, o sclipire de secundă şi... 

Cînd se trezi, simți adierea vintului pe faţă. Stătea 
cam incomod şi, spre marea lui uimire, vedea pămintul 
legănindu-se la numai cîţiva metri sub el. Constată că 
fuzeea, sau mai bine zis ceea ce rămăsese din ea, stătea 
înţepenită între ramurile groase ale unui stejar. Din feri- 
cire, astronomul era legat zdravăn în curele, altfel de 
mult ar fi fost pierdut pe drum în temerara lui încer- 
care. 

Gregor se desfăcu din legături şi alunecă pe pămint. 
Privi sfărimăturile aparatului şi încercă să înțeleagă cum 
ajunsese el în copac. Departe, clădirile Poligonului de an- 
trenament îi indicau direcția din care venise. Șchiopătind, 
refăcu drumul în sens invers şi, după un timp, ajunse 
din nou în apropierea blocului de masă plastică. Văzu o 
gaură în el, în partea dinspre pădure, acolo unde în mod 
obişnuit nu trebuia să fie decit o suprafaţă netedă. Un 

ins, în care astronomul îl recunoscu din nou pe căpitan, 
apăruse în interiorul blocului şi, aplecat în afară, cerceta 
împrejurimile cu palma streaşină la ochi. 

— Ehei! strigă Gregor şi făcu semne cu braţul. 

Peir Ulm îl descoperi. 

— Te felicit! îi strigă căpitanul. Te-am căutat prin toată 
galeria asta. Nu ştiam ce s-a întîmplat de nu mai ieşi 
afară. Spune cum a fost. 

— Habar n-am! zise Gregor, neștiind dacă era bine 
să-i mărturisească lui Pier Ulm că proiectilul lui eșuase 
într-un copac. 


alta. Sint mulțumit de performanţa ta. 

Pier Ulm sări alături de astronom şi-i strînse căldu 
ros mina. Lui Gregor îi mai veni inima la loc. Prinse mv- 
mentul şi deschise discuţia proiectată încă de acasă. 

— Cum? O femeie la bond? exclamă Pier Ulm, privin- 
du-l ca pe un iresponsabil. În Constelaţia Argonautului?! 
Extraordinar! Păi ştii dumneata ce înseamnă o expediţie 
spre steaua Beta? Crezi că e joacă de copii? Acolo sintem 
exact în prima linie a bătăliei cu Cosmosul, trebuie să 
facem faţă unor dificultăți inimaginabile, stăm în fiecare 
clipă cu moartea pe umeri! Auzi, auzi! Să admit pe navă 
o femeie, eu, care de cînd sint căpitan n-am permis fe- 
meilor nici măcar să se uite în direcția navei mele... Păi 
ce e nava mea, trăsură de lux? Sau ai impresia că mer- 
gem la distracţie? Nu, să fim lămuriţi: eu n-am nevoie 
de balast atirnat de coadă. Ce-ar mai ride Galaxia în- 
treagă să afle că Pier Ulm, căpitan din tâtă-n fiu, pleacă 
la drum cu un echipaj de femei! Ar mai fi asta expedi- 
ție? Dacă vrei iubire, n-ai decit să stai lingă ea şi să-i 
porţi de grijă, cine te pune să pleci in spaţiul cosmic? 
Asta e o treabă de oameni tari, căliți, abstinenţi, capabili 
să suporte eforturile cerute de un zbor nesigur; nu-i 
plimbare de domnişoare. Ia te uită la el! Trece, cine ştie 
cum, printr-o movilă de plastic — mare ispravă! — și 
deja are pretenţia să-și întemeieze familie la bord. 

Căpitanul făcu o pauză, ca să-și tragă răsuflarea, apoi 
adăugă: 

— Pier Ulm ajuns comandant la o ceată de copii pe 
care diînşii, din lipsă de ocupaţie, vor avea grijă să-i se- 

mene de la un capăt la altul al Căii Lactee! Papă, pui- 
şor... nani, puişor... Pier Ulm, dădaca Pier Ulm! 

Furios, căpitanul îi întoarse spatele și se îndepărtă, 
lăsîndu-l pe Gregor dezolat. 


— Foarte bine, zise Adalina cînd află rezul- 
tatul tratativelor duse de Gregor. Foarte bine, vom vedea 
noi la urmă ce-o să mai sufle căpitanul ăla călugărit! 

În privire i se citea atita dirzenie, încît Gregor nu se 
mai îndoi că soluţia se şi prefigurase în mintea ei. Așteptă 
deci încordat şi o nouă speranţă îi crescu pe nesim- 
tite în suflet. Iar aşteptarea nu-i fu prea lungă pînă cînd 
Adalina vorbi din nou. 

— Trebuie să faci rost de un container, ceru fata. - 

— Un container? se miră astronomul. 

— Da, însă unul ceva mai mare. Nu vreau să mă sufoc 
în el. 

Gregor înțelese intenţia curajoasei fete. 

— Ah, Adalina! Te iubesc, Adalina! strigă astronomul, 
îmbrăţişind-o. Vom fi tetuşi impreună! Am un container 
acasă, in pod. 

— Pregăteşte-l, Şi nu uita să-l ştergi bine de praf pe 
dinăuntru și să-l cureţi de rugină, îi puse în vedere fru- 
moasa laborantă. Dar să nu-l dai cu vopsea de ulei; că nu 
pot suporta mirosul, 

— S-a făcut, o asigură Gregor. Alimente să-ți pun in 
el? Sau o pătură, două... 

— Crezi că va fi nevoie să rămîn în container o viaţă 
întreagă? ironiză Adalina. În noaptea dinaintea plecării 
ai să mă introduci pe navă. Faci cum ştii, te priveşte! 
După decolare vii şi mă scoţi din container. Hai, pleacă! 
Pină atunci să nu te mai prind pe aici. 


44 


+ Cuvintele Adalinei erau lege pentru Gregor. Alergă 
ntr-un suflet acasă, căută containerul, îl frecă sistema- 
A cu multă energie, îl aşeză la loc ferit şi aşteptă ziua 
lecolării. Într-o seară, Adalina primi de la el o ondogramă 
ciiatā, Era un singur cuvînt: Mîine. De fapt, în orășelul 
sud-american nu se mai vorbea decît despre plecarea de a 
doua zi, marele eveniment al sezonului. 

Peste o oră veni Gregor şi o luă în micul său conver- 
toplan. 

— În noaptea asta trebuie să se termine totul, hotări 
astronomul pe un ton de maximă gravitate, ajutindu-i fru- 
moasei laborante să urce în cabina aparatului de zbor. 

— Ai pregătit containerul? se interesă Adalina. 

— Totul e pus la punct în cele mai mici amănunte, 
ii comunică Gregor. 

Pe drum nu-și vorbiră. În gesturile lui Gregor se sim- 
ţea crisparea dinaintea acelei foarte riscante aventuri. 
Privea ţintă în întunericul care se căsca în jur şi con- 
ducea convertoplanul cu mai multă prudenţă decît în 
alte împrejurări. Adalina stătea ghemuită în fotoliul ei, 
cu bărbia sprijinită în pumni. Părea extrem de concen- 
trată. 

Astronomul ateriză pe terasa casei sale şi cobori, pre- 
venindu-şi cu glas scăzut pasagera că trebuia să aștepte 
citeva minute în linişte şi cu lumina stinsă. Adalina se 
conformă acestor indicaţii, apoi Gregor reapăru, purtind 
în spate ceva ce nu se deslușea prea bine în întuneric. 
Deschise portiera, așeză obiectul la portbagaj, apoi sări 
înăuntru și aparatul își luă zborul. 

— Acolo e cosmodromul, arătă Gregor din aer un grup 
de lumini care licăreau în noapte. 

Convertoplanul cobori pe cimp, la o oarecare distan- 
tă de cosmodrom. Cei doi ieşiră. Astronomul scoase con- 
tainerul din portbagaj şi-l ridică pe umăr. 

— Mergem, spuse el în șoaptă. 

Se apropiară de zidul care imprejmuia în mod simbo- 
lie cosmodromul. 

— Trebuie să-l sărim, observă Gregor. 


Puse jos containerul și o sâltă pe Adalina pe margi- 
nea zidului. 

— Mi-e frică, scînci tînăra fată, văzindu-se singură pe 
zid. 

— Taci! porunci Gregor. Să nu te audă cineva... Prin- 
de asta! 

li întinse containerul gol, apoi se săltă dincolo. / 

— Uite nava! exclamă Adalina. 

— Nu-i asta, observă Gregor în şoaptă. Asta-i o! ra- 
chetă de la Inspecţia Teritorială Sanitară. Am făcut din 
vreme o recunoaştere a terenului. Ține-te de mine. 

Astronava lor era aşezată pe rampa de lansare. La 
lumina reflectoarelor, învelișul bine lustruit îi strălucea 
ca o oglindă. Cei doi se apropiară cu prudenţă, de teamă 
să nu fie descoperiţi și să rateze astfel acțiunea. 

„Gregor lăsă containerul jos şi-i făcu semn Adalinei. 
Frumoasa laborantă intră fără prea mari dificultăţi, aju- 
tată de supleţea corpului său perfect proporționat. Cu o 
stringere de inimă, Gregor înşurubă capacul. Auzi din 
interior glasul înfundat, de nerecunoscut al fetei şi îşi 
apropie urechea de orificiul făcut pentru respiraţie. 

— Ce-ai spus? se interesă astronomul. 

— Să nu mă ţii mult aici, repetă Adalina. 

După ce-i dădu asigurările necesare, Gregor săltă con- 
tainerul în spate și se îndreptă direct spre astronavă. 
Avea răspunsul pregătit pentru cazul cînd ar fi fost 
oprit de cineva. Nu întilni însă pe nimeni. Urcă scăriţa 
de fier care ducea la intrare, pătrunse în interiorul astro- 
navei şi înaintă pe dibuite pină în sala destinată obser- 
vatorului astronomic. Acolo aşeză containerul și răsu- 
flă ușurat, îndreptindu-și spinarea înţepenită de efort. 

— Rămii cu bine, draga mea! zise el şi sărută contai- 
nerul în dreptul deschizăturii pentru aer, simțind dincolo 
de metal buzele Adalinei. 

Tomai se pregătea să plece, cînd atenţia îi fu atrasă 
de niște ciocănituri suspecte, care veneau de undeva, de 
jos. Ascultă cu luare-aminte şi se convinse că, într-adevăr, 
cineva ciocănea în blindajul exterior al astronavei. „la 
te uită! se miră Gregor. Ce mai vrea şi ăla care bate?“ 
Își scoase capul pe uşă, privind afară, dar nu văzu pe 
nimeni. Înţelese că individul nocturn se afla în partea 
opusă. 

— Cine-i acolo? strigă astronomul şi ciocăniturile în- 
tară brusc. 

Gregor aşteptă, însă nu-i răspunse nimeni. Atunci, gu- 
ins de o presimţire, cobori treptele scării şi alergă în 
jurul astronavei, tocmai la timp ca să mai poată fixa pe 
retină -imaginea unui automobil negru care demară, ab- 
sorhit de noapte. 

Asta trebuie să fi fost Axanio, îşi spuse astrono- 
mul, îndepărtindu-se în direcţia opusă. Cine ştie ce-a mai 
clocit bătrinul în capul lui dement! Avea dreptate Boldur 
cînd făcea apel la vigilenţă. Axanio îți poate produce fel 
de fel de încurcături. 

Icnind, Gregor zări zidul, urcă în convertoplan şi se 
grăbi spre casă. Evenimentele de a doua zi cereau să fie 
odihnit, așa că îşi programă un somn adine şi se lăsă pur- 
tat pe undele lui pînă cînd zorii îl deşteptară cu lumina 
lor prevestitoare de alte mari întimplări. 

Mustăciosul Grigore avea ceva pe suflet și nu 
găsea momentul potrivit să intre în vorbă. Simțea el că 
dimineaţa debutase altfel decit în alte zile. O anume febri- 
litate din mișcările stră-strănepotului său îl făcu să înţe- 
leagă că se pregătea ceva neobișnuit. Venerabilul privi 
din ramă deplasările lui Gregor prin încăpere, sé abţinu 
cît se abţinu, apoi nu mai putu răbda şi începu, după o 
dregere de glas introductivă: 

— Grigoraş taică, tu ştii că dintre toți cei 2.473 de ur- 
maşi ai mei eu pe tine te iubesc cel mai mult. Stau cîte- 
odată şi mă uit la tine şi parcă mă văd pe mine tînăr. 
Ehei, frumoase vremuri erau acelea! Aeroplan, electrici- 
tate, farfurii zburătoare, curse de cai. Se uitau fătuţele la 
mine ca la un stejar! Au trecut toate de parcă nici n-ar 
fi fost. Aşa e viaţa. Tu, fătul meu, ești tot ce mi-a mai 
rămas, bucuria bătrîneţelor mele. 

Între timp, Gregor isprăvi spălatul ultrasonic al dinţi 
lor şi îşi clăti gura. Scuipă apa pe fereastră, constatin 
stupefiat că, din nou, fereastra era falsă. „Ah, nemernicil 
de robot!“ gîndi astronomul, cu privirea aţintită spre 
retele ud. Nu mai avea timp de pierdut şi iată cum, 
fitind de graba lui Gregor, robotul ghiduș îşi salva i 
o dată, în mod absolut norocos, primejduitul cal 
batatronic cerebral omega. 

— Dragul meu, reluă bâtrinul Grigore, să vezi la ce 
m-am gindit în noaptea asta. Stăteam singur pe perete 
şi nu aveam somn. Era atită liniște, că auzeam apa „urcînd 
prin conductă. Şi m-am întrebat atunci de cît timp tot 
stau eu așa şi aştept. Tare mă mai plictisesc uneori şi-mi 
vine să casc, să casc... să casc... lac-așa, nepoate! Iac- 
aşa. Să nu-ţi vină să crezi! 

Gregor, ocupat cu aranjarea obiectelor personale in vali- 
ză, nu prea dădea atenţie cugetărilor lui Grigore, care în- 
cepu să se plingă de congucta aflată în perete la prea mică 
distanță, acuzînd reactivarea unui foarte vechi reumatism 
poliarticular. „Nimeni nu, mai are astăzi grijă de un biet 
bătrîn“, lăcrimă el emoţionat de propria sa soartă. Cum 
spuneam, astronomul îl lăsă în pace şi se concentră asupra 
filei pe care Adalina însemnase tot ce trebuia luat în că- 
lătoria cosmică. Era o listă cam lungă şi Gregor recunoscu 
în sinea lui că tinăra sa iubire fusese foarte inspirată, no- 
tîndu-şi totul din vreme. 

Lista cuprindea următoarele: mașina de croit şi mode- 
lele de rochii proiectate pentru anul următor la Casa In- 
terplanetară de Modă; două taioare (verde-oliv și roşu a- 
prins) la care Adalina ţinea foarte mult; trusa de înfru- 
museţare (pudriere, creioane, rujuri, oglinjoare ete., fie- 
care obiect numit în parte şi descris în detalii, încît uita- 
rea vreunuia să fie exclusă); pălăria cu pene de struţ ve- 
nusian; parfumurile terestre şi extraterestre Alton, Rigel, 
Gioconda, Plutonian şi toate celelalte; şase mantii tip Ro- 
ma-402 î.e.n.; aparatul de ras al lui Gregor; uleiul aromat 
„Antirid“, pentru cazul că vor face plajă în Constelaţia 
Argonautului; automatul de cafea filtru; jerseul lui Gre- 
gor (cel negru cu dungi verticale galben-aurii); romanele 
Dragoste în infraroșu şi Prizoniera din catacombă, trei 
periuţe de unghii; eşarfa violetă; săpunul „Ultrason“ şi 

cutia; înregistrările cu Marlin Ron și Fred Dyodă; Acolo 
nde se întorc cosmonauţții, reportaj filmat la Combinatul 
e lapte praf, cu Adalina în citeva prim-planuri; păHria 
pai a lui Gregor; bigudiuri; 5 kg nuci, icre și douăzeci 
dă lămii; pisoiul siamez; un fular gros, pentru Gregor, să 
nų răcească în frigul spaţiului cosmic; costume de baie 
şi echipament de alpinism, pentru planetele ce vor fi vi- 
zitate în drum; şireturi, batiste, fundă per'ru pisoi, nas- 
turii ornamentali, embleme, ciocolată, niş': coniac şi așa 
mai departe. 

Gregor rămase cam dezorientat după lecura acestei lis- 
te. Îşi privi cu destulă neincredere valiza ..ercînd să-și 
imagineze cum ar fi arătat ea cu toate acele lucruri virite 
înăuntru. Pină la urmă hotărî că trebuia să înceapă împa- 
chetarea cu aparatul de ras, cu jerseul, cu pălăria de pai 
şi fularul; mai puse alături cîteva obiecte de-ale sale şi la 
urmă îndesă în spaţiul rămas gol trusoul Adalinei. Mai 
greu era cu mantiile romane şi cu motanul. Șase mantii 
nu încăpeau nicicum, așa că luă una la întimplare, înveli 
în ea pisoiul siamez, după care lăsă capacul geamantanu- 
lui şi-l apăsă bine cu genunchii, pînă se închise. 

Imaginea mobilă a lui Grigore observă cu neliniște a- 
ceste pregătiri şi nu se lăsă pină cind nu obţinu explica- 
ţiile dorite. Aflind destinația călătoriei în care se aventura 
cel mai iubit dintre descendenţii săi, bătrinul slobozi din 
coada ochilor o lacrimă sortită să alunece pe obrazul mul- 
tisecular şi să se rătăcească în mustaţa de focă. 

— Pe vremea mea sau trimis primele nave în Lună, of- 
tă el după ce-şi mai reveni. Ce oameni erau pe atunci! A 
ieşit şi un cîntec: Uite c-a ajuns, uite c-a ajuns, a ajuns ra- 
cheta-n Lună, cîntă Grigore cu vocea lui neexersață din 
timpuri străvechi. Hei, ce cîntec! Restul l-am uitat, dar 
era tare frumos, parcă vedeai racheta urcînd în cer, era 
atit de romantic! Și acum te duci şi tu (bătrînul stoarse 
o a doua lacrimă, care avu exact soarta celeilalte), te duci 
şi tu şi mă laşi singur... 

Astronomul simţi o strîngere de inimă, dar găsi putere 
să-şi învingă slăbiciunea de moment. 

— Mă cheamă drumuri mari, i se conlesă el lui Grigore. 
Astăzi pînă şi copiii ar putea călători pe cont propriu în 

Lună. Eu voi zbura spre steaua Beta, unde, vorba căpita- 
nului Pier Ulm, sintem in prima linie a Cosmosului. 

— Ai grijă, Grigoraș puiule, să nu pățeșşti ceva pe aco 
lo! se îngrijoră bătrînul. În războiul mondial am fost 
eu în prima linie. Ehei! Șuierau gloanţele piuuu! piu 
pe deasupra capului și cîte unul făcea viîjjj! Aşa-i în 
ma linie, tu n-ai de unde să ştii. Te faci una cu pămi 
Apoi sergentul strigă: Saaalt înainteee! Şi sari, şi d 
burta de pămînt, să nu te ia la ochi careva, din trapșee. 

Ca să scape de scena penibilă a despărțirii, Gregor fo- 
losi neatenţia străbunului Grigore și execută o retragere 
strategică. O şterse pe nesimţite din cameră, trăgind valiza 

upă el. 

— Eu spun una, el nu, că nu-i așa. Ordinu-i ordin, zic, 
nu se discută, îşi depăna Grigore amintirile de pe front. 
Mă, zic eu, bagă de seamă că tu o încurci cu prostia asta 
a ta. Mai bine stai omeneşte pe fundul tău, că eşti grad 
mic şi n-ai cuvînt în armată, lasă-i pe ăia de sus să facă 
ei cum i-o tăia capul. El, încăpăţinat ca măgarul: nu, că el 
iese la noapte cu plutonul şi-l scoate din cramă pe inamic. 
Cică să n-apuce să bea tol vinul... Bă, nu fi prost, mai 
încerc eu o dată, că mi-era milă de el, avea acasă nevastă 
şi doi copii. Spune tu, nepoate, dacă nu ... Ei, drace! Dar 
unde ai dispărut? 

Adevărul e că Gregor dispăruse în direcția cosmodro- 
mului, lăsîndu-l pe strămoş pradă unei mari nedumeriri. 
Ora decolării se apropia. Zburind la o oarecare înălţime, 
tînărul astronom văzu jos coloanele impresionante ale 
mulţimii, covergind din toate părţile spre cosmodrom. Era 
atita furnicar de lume venit să asiste la plecarea primei 
astronave interstelare, încît Gregor începu să se teamă 
că-i va fi imposibil să se apropie de rampa de lansare. 
„Asta ar mai lipsi acum, să piend astronava din cauza 
înghesuielii!“ gîndi el înfiorat. Nu se întimplă însă aşa, 
fiindcă descoperi la timp un platou pe care scria: 


Numai pentru cosmonauţi. 
Intrarea persoanelor străine 
strict interzisă! 


Ateriză şi îşi parcă apartul acolo. Apoi, cu valiza pe u- 
măr, se grăbi să-i întilnească pe ceilalți exploratori. 

— Pe unde umbli? îl mustră Boldur în loc de salut. Aş- 

eptăm după tine şi ţie nici nu-ţi pasă! | 

Căpitanul Pier Ulm îi aruncă, la rîndul său, o prifire 
apăsătoare. 

Încă n-am decolat şi avem deja cazuri de abatere de 
la disciplina de bord, constată el pe un ton glacial. 

egor se scuză ruşinat, promise că nu va mai greşi, 
dar cu gindul era la biata Adalina, ascunsă în container, 
pe o`navă unde, cu excepţia lui, nimeni n-o dorea. „De s-ar 
sfîrşi totul mai repede“ își zise, simțindu-se foarte tulbu- 
rat. 

Între timp, prin fața microfoanelor se perindară cîțiva 
inşi care ţinură discursuri. Pier Ulm nu mai avea răbdare. 
„Uite-i! Uite cum întind poveştile!“ spuse el nervos, a- 
dresindu-se fraţilor Vlig. Aceștia asistau indiferenți, cu 
mintea afundată în calculele lor. Mulțimea ovaţionă în cî- 
teva rînduri şi la sfirşit strigă: „Să vină eroii!“ Vrind- 
nevrind, cosmonauţii trebuiră să se lase aplaudaţi la scenă 
deschisă. „Ah, gîndi Gregor, ce fericită ar fi Adalina să 
mă vadă într-un asemenea triumf! Săraca de ea, stă ghe- 
muită în container şi mă aşteaptă“. 

— Gata! strigă Pier Ulm, întors către organizatori. Să 
plecăm odată! Cît vreţi să ne mai ţineţi aici? 

— Imediat, imediat! şopti cineva, arătînd cu un gest 
disperat spre publicul delirant. 

În sfirşit, tumultul încetă. Mulțimea aştepta. Între orga- 
nizatori se produse puţină panică, deoarece în grabă nu fu 
găsit buchetul de flori destinat temerarilor exploratori. 
Ca să iasă onorabil din încurcătură, renunţară la buchet. 
Megafoanele cerură publicului să se retragă. Desigur că 
retragerea nu se produse imediat, pentru că fiecare dorea 
să mai rămină citeva secunde în preajma cosmonauţilor 
Şi, strigîndu-i pe nume, să-i încurajeze în aventura lor. 
Gregor îşi aminti că mai citise undeva despre o scenă 
asamănătoare: 

„Cuvintările se terminaseră și acum strîngerile de miini 
nu mai conteneau. Ziariștii se suiră pentru ultima dată 
pină la trapa din botul navei, iar aparatele fotografice și 
cinematografice înregistrau pe peliculă diferite momente 
ale acestui eveniment epocal. (Ce zimbet ar mai fi expus 
Adalina înaintea teleobiectivelor!) Deasupra capetelor se 

roteau avioane cu reacţie, rachete de pasageri de mar 
capacitate, elicopterele celor care doriseră să contempl 
acest măreț spectacol de la înălțime. (Exact ca acum! 
miră astronomul.) Sute de steaguri fluturau vesele în 
dierea dimineţii. Razele soarelui, oglindindu-se în înv 
şul sclipitor al rachetei, îl făceau să strălucească orbitbr“. 

Mulţumit de acest efort al memoriei, Gregor îşi rșdică 
pe umăr geamantanul şi urcă primul scara metalică. Era 
de fapt antrenat, exersase mișcarea încă din timpul nop- 
ţii. Căpitanul, scos din fire de prelungirea inutilă a festi- 
vităţii, urcă şi el grăbit, posomorit. Boldur trebui să-i 
trezească la realitate pe savanții Vlig, angajaţi acum într-o 
infierbintată dispută ştiinţifică. Îi trase cu forţa jos de pe 
podium, amintindu-le că astronava urma să ia startul din- 
tr-un moment în altul și nu mai era timp de pierdut. Ur- 
cind, savanții își continuară animata discuţie, aproape fără 
să înţeleagă ce se petrecea în jur, absorbiți cu totul de 
subiectul controversat. În urma lor venea, blazat și inabor- 
dabil, un ins în care trebuia să simţi de la prima ochire 
poetul laureat. Era urmat îndeaproape de măruntul medic 
Darnaputra, singurul care în mijlocul palpitantelor eve- 
nimente îşi păstrase un calm desăvirşit. 

În cabina de comandă, cosmonauţii se aşezară fiecare la 
locul său. Ia să fi făcut altfel, sub privirea de vultur a 
lui Pier Ulm! Experimentatul căpitan cercetă cu atenţie 
feţele însoţitorilor, pentru a se convinge că, într-adevăr, 
totul era în ordine. Arăta încă destul de încruntat, lucru 
dealtfel explicabil: pe lingă enervarea produsă de forma- 
lităţile tradiționale ale decolării, mai purta pe umeri şi 
răspunderea grea pentru soarta temerarei expediţii cos- 
mice. 

— Gata? întrebă el cu vocea sa inflexibilă și autori- 
tară. 

ŢȚinea palma pe maneta de pornire şi aștepta încuviinţa- 
rea lui Boldur. Tînărul inventator se pregătea să comande 
startul și numai o salutară ezitare îl reţinu cîteva secun- 
de, pînă cînd urechea lui fină prinse un sunet aproape 
imperceptibil, un fel de ţiuit uniform, foarte subțire, ve- 
nit «de cine știe unde. Încercă să localizeze sursa. dar aceas- 
tă operaţie se dovedi mai dificilă decît crezuse iniţial 

— Ei, nu plecăm? se interesă poetul Albert, care se 
şezase "comod, picior peste picior, scoţind dintr-un buzu- 
ar blocnotesul şi un creion electric marca „Eterna lik“, 
oartea scrisului. 

— Voi n-auziţi nimic? întrebă Boldur. 

Ceilalţi îşi încondară auzul, privindu-se contrariaţi. 

— Chiar nimic nu auziţi? se miră inventatorul. 

— Chiar! răspunse Albert, iar ceilalți se mulțumiră să 
ridice din umeri. 

— Asta-i bună! exclamă Boldur. Dar e un ţiuit destul 
de enervant! 

Își desfăcu curelele care îl legau de scaunul rabatabil 
și începu să se plimbe prin cabină, cu o tipică expresie 
de concentrare întipărită pe figură. Astronauții îi urmă- 
reau mișcările într-o tăcere absolută, așteptind. 

— Pe aici! zise Boldur după citeva secunde, care, bine- 
înţeles, părură ani întregi. Din direcţia asta vine. 

Se ridicară cu toţii, apropiindu-se de locul indicat de 
inventator. Pier Ulm puse urechea pe perete şi ascultă. 

— Auzi ceva? vru să ştie Albert. 

Căpitanul ridică din umeri. 

— Să iradiem peretele, propuse unul dintre savanții 
Vlig. 

Cercetările nu duseră la nici un rezultat. Dincolo de 
perete era coridorul. 

— Poate că ţi s-a părut, observă Gregor cuprins de o 
subită neliniște rău prevestitoare. 

Boldur nu se dădu bătut. Fără să mai spună un cuvînt. 
ieși pe coridor şi porni în direcţia observatorului astrono- 
mic. Gregor îngălbeni, simțind că i se înmuiau picioarele. 
După cîţiva paşi Boldur se opri, apoi se întoarse. 

— Acolo nu se mai aude, comunică el. 

Porni în direcţia opusă, urmat de întregul echipaj. Din 
loc în loc se oprea, apropiindu-şi urechea de pereţii cori- 
dorului. Printr-o trapă, grupul cobori în sala maşinilor. 
Uriaşul motor ionic-conic-discoidal îi smulse lui Albert, 
o exclamaţie de uimire. 

— Bine, dar asta e... 

— Sssst! ceru inventatorul să se facă linişte, iîntreru- 
pindu-i poetului elanul lirico-admirativ. 

Albert se resemnă. Agcultară cu toții. 

— Aici se aude mai bine, constată Boldur. Í 

— Parcă aud şi eu ceva, zise căpitanul Pier Ulm. 

Dădură ocol motorului, dar țiuitul acela discret nu Vp 
nea din interiorul lui. 

— Se aude, se aude! strigară fraţii Vlig. Un sunet uşor 
modulat, cu o frecvenţă extrem de înaltă. 

— V-am spus eu încă de la început, triumfă Boldur. 
Uite, de aici vine, Aici trebuie să fie sursa. 

Inventatorul arată cu degetul un punct pe peretele de 
metalit. 

— Imposibil! Asta-i peretele exterior, observă căpita- 
nul. Ce ar putea fi acolo? 

Boldur rămase cîteva clipe pe gînduri. 

— Repede! strigă el și începu să urce în grabă scărița 
interioară. Repede, veniţi cu mine. 

Astronauții îl urmară fără să pretindă explicaţii. Uncară 
în cabina de comandă, apoi ieșiră unul cîte unul prin trapa 
ce dădea afară. 

Gregor constată că mulțimea era tot acolo, aşteptind de- 
colarea. Toate privirile se soncentraseră, ca într-un focar, 
pe silueta argintie a navei. Şi iată că timpul trecea, iar 
norul de flăcări şi gaze care avea să proiecteze expediția 
în Cosmos întirzia să se producă. „Să ştiţi că s-au răz- 
gindit, se şoptea cu spaimă printre organizatori. Nu mai 
pleacă astăzi și trebuie să luăm miine totul de la capăt.“ 
Nerăbdarea creştea şi, tocmai cînd se punea problema 
dacă n-ar fi bine să meargă cineva ca să vadă ce se pe- 
trecea în astronavă, Boldur țişni afară, urmat de Gregor 
și de ceilalţi. Nu mai trebuie spus că murmurele amuţiră, 
ca tăiate din rădăcini, 

Exploratorii coboriră pe sol și începură să dea ocol na- 
vei, pipăindu-i suprafaţa netedă. 

— Căutaţi, căutaţi! ordonă Pier Ulm, regăsindu-și obiş- 
nuita stăpinire de sine. Trebuie să fie pe aici pe undeva... 

— Uite-o! exclamă Boldur, al cărui fin auz nu putea fi 
înşelat. 

Se adunară în jurul lui. Boldur arăta spre o mică um- 
flătură metalică, din care venea într-adevăr un ţiuit ne- 
întrerupt. Servindu-se de un instrument găsit la repezeală 
prin buzunare, inventatorul extrase din învelişul astrona- 
vei corpul străin. 

— Ia uite ce măgăreaţă! fluieră Albert admirativ. 

Boldur cîntări în palmă obiectul, care încetase să țiuie. 
.edevenit inofensiv. a 

-— Înveliş dublu de zirconiu, constată el. Trebuie să 
fie vreo nouă născocire diabolică de-a lui Axanio. O ma- 
şină infernală! Nebunul ăla a făcut totul ca să mă com- 
promită. 

Gregor îşi aminti de ciocăniturile auzite în miez de 
noapte. Era deci sigur că Axanio se strecurase pe cosmo- 
drom şi aproape că reuşise să-și ducă la bun sfirşit tenta- 
tiva criminală. 

Între timp obiectul misterios fusese predat autorităţilor. 
Înainte de a urca în cabina de comandă, Boldur se în- 
toarse spre poetul Albert şi-i spuse: 

— Văd că eşti cu carneţelul acela în mînă. Vreau să-i 
trimit lui Axanio, după decolare, o ondogramă de răspuns 
la provocare. Fii te rog amabil şi notează: Amice, toaie 
uneltirile tale s-au dovedit zadarnice, toate încercările 
ți-au eșuat. De la fereastra spitalului în care vei fi din 
nou internat, priveşte din cînd în cînd cerul nopţii, ca să 
nu uiţi că acolo, în Constelația Argonautului, se află, n- 
langibil, cel pe care l-ai urit și l-ai invidiat. Rămii cu bine 
și să ne vedem sănătoşi peste vreb șase sute douăzeci de 
ani. Semnează: Boldur. Să nu uiţi să mi-o dai in spațiul 
cosmic s-o transmit. Acum să intrăm în navă. Uite la ăştia, 
abia aşteaptă să ne vadă plecaţi. Nu vă fie teamă! se adre- 
să el mulţimii, fluturîndu-și mina pe deasupra capului. 
Plecăm acum, plecăm! 


Gregor privi în lungul coridorului, se convinse 
că era pustiu şi închise cu grijă ușa observatorului as- 
tronomic. Apoi se apropie de container şi bătu în el cu 
buricele degetelor. 

— Adalina, şopti el nerăbdător. 

Din container nu veni nici un răspuns. 

— Adalina! zise Gregor ceva mai tare, apropiindu-şi 
buzele de orificiul rămas deschis pentru aerisire. 

Ascultă cu atenţie, dar nu auzi nimic în interiorul con- 
taineruiui, fapt care-l îngrijoră. Să fi ieşit frumoasa la- 
borantă? Capacul era înşurubat pină la refuz şi nu părea 
să fi fost atins de altcineva. Deodată, Gregor pricepu că 
se întîmplase ceva grav şi începu să lovească din toate pu- 
terile, cu pumnii, în tinicheaua uzată a containerului. 

— Adalina! strigă el. Adalina. .. 

Țipătul fetei izbucni pe neașteptate şi atit de strident, 
incit numai spaţiul foarte mic din container, înăbuşindu-l 
într-o oarecare măsură, împiedică alarmarea întregului e- 
chipaj. Speriat, Gregor nu găsi altă soluţie decit să acopere 
cu palma orificiul de aerisire. Containerul se legăna 
periculos, gata să se răstoarne, făcînd astfel dovada con- 
vingătoare a agitaţiei din interior. Ce-i drept, ţipetele se 
auzeau acum destul de slab şi Gregor își permise să răsu- 
fle ceva mai uşurat, dar nu,pentru mult timp. | 

— Dă-mi drumul! Dă-mi drumul! se tînguia în con- 
tainer Adalina, cu spaima morții în suflet. 

Gregor desfăcu capapul, iar Adâlina ţișni in picioars, 
palidă și ameţită, cu privirile rătăcite în gol. 

— Gregor! strigă ea şi se aruncă spre astronom, îm- 
piedicindu-se de marginea containerului. Noroc că Gregor 
avea reflexe bune şi reuşi s-o prindă în braţe. În același 
moment Adalina leșină, nu atit de spectaculos pe cit de 
eficace. 

Cu dulcea lui povară la piept, Gregor uită de tot ce 
exista în afara acestei clipe de fericită beatitudine. Siniţi 
că-i vine ameţeală şi, fie din această cauză, fie pentru că 
perfectul corp al laborantei atîrna cam greu, se aşeză 
în primul fotoliu care-i veni la îndemină. 

Adalina suspină de citeva ori, apoi, treptat, işi veni 
în fire. 

— Gregor, şopti ea cu glas stns, ce s-a intimplat? Vai, 
m-am speriat aşa de tare! M-am trezit din somn şi totul 
vuia şi bubuia în jurul meu. Ce-a fost? 

— O furtună magnetică, găsi tinărul astronom expli- 
caţia salvatoare. 

— A fost atit de rău! Nici nu mai ştiam unde mă aflu. 
Am făcut prostii? se interesă ea. 

— Nu, o asigură Gregor. În asemenea împrejurări şi 
piloţii vechi își pierd cumpătul. Aş fi vrut să-l văd pe să- 
pitanul Pier Ulm în locul tău! rinji el. 

— Vai, am dormit şi, dintr-o dată... 

— Lasă, draga mea, o linişti Gregor, totul a trecut. 

— Unde sintem aici? întrebă Adalina, privind nedu- 
merită în jur. 

— În Cosmos. În drum spre steaua Beta. 

— Cum am ajuns în Cosmos? Care stea Beta? Ce caut 
eu aici? 

— Ai şi uitat? Astronava... Containerul... Doar a ta 
a fost ideea. 

Adalina rămase pe gînduri, apoi începu să plingă incet, 
cu pieptul zguduit ușor de suspine. 

— Vai, ce prostie am făcut! spuse ea printre sughițuri 
De ce n-am rămas eu acasă ... la fabrica de lapte praf... 
Era atit de bine... acolo...şi nici măcar nu mi-am cerut 
concediu. 

— Lasă, dragă, trece și asta! o asigură Gregor. Aici 
sîntem împreună şi tu știi că eu te iubesc. Nu mai plinge! 
Mai bine să privim prin hubloul ăsta la stele. Am uitat 
să-ţi spun că eşti în observatorul meu astronomic. Lite, 
acolo e Ursa Mare. Nu găseșşii câ sint luminoase stelele 
ei? Mai la dreapta e Constelaţia Orion, cu Betelgeusa. 
Asta e o stea roşie uriaşă, iar Riegel e albă şi mai are una 
mică lingă ea. Dar Vega? Vega pe unde o fi? A! Cele două 
sînt Castor şi Polux, nu-i aşa cä-ți place strălu:irea lor în 
bezna cosmică! Dacă priveşti cu atenţie, ceva mai sus ai să 
recunoști Constelaţia Argonautului, ţinta tuturor eforturi- 
lor noastre de pină acum, iar în stînga ei ... iar în stînga 
a... 

— Gregor, îl întrerupse Adalina parcă mirată. 

— Ce-i, dragă? 

— Ce faci cu genunchiul? 

Gregor privi în jos, descoperindu-și-l scăpat printre ge- 
nunchii frumoasei laborante. 

— Ah, n-am observat, zise el cu vizibilă jenă. 

Și tocmai atunei se deschise uşa, iar în pragul ei se ivi 

însuși Pier Ulm. Căpitanul rămase înlemnit, privinlu-i pe 
cei doi și nevenindu-i să creadă. 

— Galaxiile, zise Gregor în timp ce făcea efortul de a 
nu muri de spaimă într-o clipă, galaxiile sînt nişte forma- 
țiuni stelare de diferite mărimi şi cu o structură deosebită. 
Astfel, cunoaștem galaxii spirale, amorfe, concentrice, ine- 
lare, tubulare, radiare, policrome şi poliforme, toate aces- 
lea fiind împrăștiate ici-colo prin Univers, ca o populaţie 
de furnici uriașe într-un mușuroi construit astfel încît 
să urmeze fidel curbura spaţiului și comprimarea timpu- 
lui în funcţie de viteză şi de energie şi de acceleraţie și 
de tot ce vrei. 

— Ce-i asta?! exclamă Pier Ulm din prag. Ce se întîm- 
plă aici? 

— Predau domnişoarei o lecţie de astronomie, explică 
Gregor, cam veșted la faţă de emoție. 

— Şi ce caută domnișoara în braţele tale? strigă căpi- 
tanul scos din fire și înaintă doi pași. Ce caută aici, pe 
navă? Răspunde-mi! 

— Ştii... Păi... Ce să... Tu nu. 

Gregor abandonă aceste timide încercări de a deschide 
o frază cît de cît convingătoare şi hotărî să tacă. Dar 
Adalina se dovedi mai stăpină pe situaţie. Se ridică din 
fotoliu și, luîndu-şi un aer nevinovat (care, să recunoaș- 
tem, o prindea de minune) întrebă: 

— Dacă nu mă înşel, dumneata eşti excelența sa căpi- 
tanul San Francisco, călugăr de Vatican? 

— Ce San Francisco? Ce Vatican? Mie să-mi spui ime- 
diat cum ai apărut aici! urlă Pier Ulm. 

— Foarte simplu. M-am născut dintr-un ou. 

Căpitanul începu să spumege. 

— Are dreptate, interveni Gregor, care se temea că 
Pier Ulm avea să se năpustească asupra frumoasei labo- 
rante, proiectind-o prin perete în vid. Uite, acolo-i oul 
acela. 

Pier Ulm văzu containerul, apoi îi aruncă astronomului 
o privire distrugătoare. 

— Înţeleg!... Aici a fost jocul tău, spuse. Înţeleg totul: 

Eşti un mizerabil. Ai introdus-o totuşi la bord pe această 
individă . . 

— Pînă aici! Te rog să nu mă jigneşti! ţipă Adalina, 
pregătindu-şi unghiile de atac. 

În fața amenințării imediate, căpitanul păru să-și mai 
tempereze avîntul. Se calmă în virtutea îndelungatei şale 
experienţe spaţiale, dar privirea lui nu prevestea nimic 
bun. 

— În regulă, zise el. Voi convoca fulger consiliul argo- 
nautic. Trebuie să se ştie odată și odată ce se petrece pe 
nava asta! Se va lua acolo o hotărire... Vai de capul vos- 
tru! 

Şi Pier Ulm zîmbi într-un fel care îi strecură lui Gre- 
gor un fior de gheaţă pe sub cămaşa elastică a costumului 
său de navigator interstelar. Căpitanul plecă demn, ţea- 
păn şi triîntind uşa. 

— Un punct cîştigat! se bucură Adalina, aşezindu-se din 
nou pe genunchii lui Gregor. Eram sigură că va ceda. 
Încă n-am întîlnit nici un bărbat care să-mi reziste. 

— Te înșeli, draga mea, vorbi Gregor, încercînd să-și 
ascundă neliniștea. Nu-l cunoşti pe Pier Ulm! Nu te poate 
suferi și cred că în consiliu va face totul ca să scape de 
tine. 

— Ce-ar putea să-mi facă? întrebă Adalina neîncreză- 
toare. 

Cită dreptate avea Gregor se va putea vedea la o sim- 
plă lectură a procesului-verbal încheiat cu prilejul dez- 
baterilor din consiliul argonautic al navei, convocat în șe- 
dinţă extraordinară. Iată cîteva extrase lămuritoare: 

ta ședință participă: Boldur, conducătorul expediției 
spre steaua Beta din Constelaţia Argonautului; Pier Ulm, 
căpitan de rangul intii, la a 385-a călătorie dincolo de ulti- 
ma orbită planetară a sistemului solar, de nenumărate 
ori supraviețuitor; Vlig I, savant astrofizician, autor al 
celebrului tratat de Termodinamica protuberanțelor de ni- 
vel mediu la revenirea lor spre suprafața stelei-mame; 
Vlig II, matematician, cunoscut prin studiile sale asupra 
integrării şi dezintegrării antinumerelor cu tendință spre 
infinitul radicalizat; Vlig HI, astrobiolog, membru cores- 
pondent al Institutului Saturnin pentru remareabilele sale 
monografii despre molușştele primare dintr-un presupus 
canal marțian; Darmnaputra, specialistul emerit al: ope- 
raţiilor de apendicită prin metoda sugestiei dirijate pr 

gresiv; Albert. tinăr poet abisalist, premiat pentru volu- 
mele Sonor abulic şi Haihui prin Trebizonda; în sfirşit, 
inculpatul Gregor și Intrusa. 

După formalităţile obișnuite, Boldur dă cuvintul căpita- 
nului Pier Ulm, invitindu-l să descrie împrejurările în 
care a constatat apariţia pe navă a unei persoane din afara 
echipajului şi fără carnet de navigator. Căpitanul arată 
că în timpul inspecției regulamentare a găsit în obser- 
vatorul astronomic pe numitul Gregor împreună cu o per- 
soană necunoscută. Roagă consiliul să nu-i ceară amănunte 
privind poziția celor doi în momentul cind au fost sur- 
prinși. Boldur consideră că acesta este un fapt lipsit de 
importanţă în sensul general al discuţiilor. Cere căpitanu- 
lui să declare dacă recunoaște în persoana aflată aici de 
față — şi care se dă drept o oarecare Adalina — pe necu- 
noscuta văzută în observator. Pier Ulm este confruntat 
cu Intrusa și o recunoaşte. 

Boldur se adresează astronomului Gregor, cerindu-i să-i 
explice pe scurt ce amestec are el în toată afacerea asta. 
Este cumva această presupusă Adalina ființa pentru care 
intervenise Gregor spre a fi primiti în echipaj? Da, ea 
este. Şi dacă-i aşa, de ce Gregor, întimpinind răspunsul 
bine cumpănit al şefului său, a recurs la introducerea ei 
pe navă intr-un mod ilegal și fraudulos? „O iubesc, ex- 
clamă Gregor, şi dragostea este capabilă de orice!“ „Cum, 
cum?“ întreabă Vlig II şi cere lămuriri suplimentare, in- 
trucit subiectul îi este total necunoscut. Darnaputra recu- 
noaște că. în principiu, dragostea e într-adevăr capabilă 
de orice, inclusiv de acte iraționale. Cazuistica ultimului 
mileniu poate oferi o serie de anomalii (citează cazul Ro- 
meo şi Julieta) minuţios descrise şi unele chiar tratate la 
timpul potrivit. Pier Ulm refuză să admită compromiterea 
unei expediţii cosmice din cauza pasiunilor absurde și ne- 
controlate. Cere să se ia o hotărire fermă în privinţa In- 
trusei, iar Gregor să fie arestat în cală pentru nesupunere 
la regulamentul de ordine interioară. „Deşi i-am interzis 
categoric, acuză căpitanul, mi-a călcat ou nepăsare ordi- 
nul, aducind în mijlocul expediției o persoană care nu 
este înregistrată şi admisă oficial în echipaj; mai mult, 
n-are nici controlul epidemiologic făcut!“ Prin urmare, 
el ọ declară în carantină şi o somează să stea cit mai de- 

parte de ceilalți astronauți. Cine ar putea spune ce greu- 
tăţi va mai face echipajului acest cuplu corupt. în caz că 
nu se procedează cu hotărire la desființarea lui? El, Pier 
Ulm, crede că nu trebuie admisă nici o concesie şi dg- 
clară că pentru Intrusă nu vede altă soluție decit expulza- 
rea ei pe navă. „În abis? întreabă tînărul poet cu o ex- 
presie îngrozită întipărită pe faţă. Chiar și în abis, acceptă 
căpitanul. E], Pier Ulm, are la dispoziţie cîteva fuzee. In- 
trusa n-are decit să şi-o aleagă pe care-i place și să plece. 
Mai departe să facă tot ce vrea. Să se întoarcă pe Pămînt, 
sau poate rătăci aiurea prin Galaxie, treaba ei, numai să 
dispară de pe astronavă. 

Albert ia cuvintul și pledează în favoarea necunoscutei. 
În calitatea lui de poet abisalist, cunoaşte prea bine abisul 
ca să nu înţeleagă că acolo pentru Adalina e moarte si- 
gură. „Dacă vreţi argumente, vă pot recita dintr-un poem 
pe care l-am campus în inelul lui Saturn şi unde...“ Nu. 
nu vor argumente. Medicul Darnaputra o examinează pe 
Intrusă, certificind că nu va rezista şocului emoţional pro- 
vocat de o eventuală expulzare în Cosmos. Albert triumfă. 
„Avem noi dreptul. întreabă el, să condamnăm o ființă 
fragilă şi plină de sensibilitate, delicată şi pură, sfioasă şi 
inofensivă, numai pentru că a dat dovadă de sacrificiu, ur- 
mindu-şi iubitul pînă în profunzimile ostile ale spațiului 
cosmic? Oare vina de a fi apărut pe neașteptate între noi 
nu este cumva sublima faţetă a fidelității? Desigur, căpi- 
tanul este în dreptul său să invoce regulamentele, dar cum 
rămîne cu aspectul moral al problemei, cu implicaţiile sale 
adinci în conştiinţă?“ Pier Ulm dă semne de nervozitate 
„Ce propui?“ il întreabă Boldur pe Albert, care cere nici 
mai mult nici mai puţin decit libertatea Intrusei. „În cazul 
acesta, vă rog să primiți demisia mea, ameninţă căpitanul. 
Lăsaţi-vă conduși de această ... delicată incapacitate, veţi 
ajunge probabil direct în infern.* Boldur consideră că nu 
trebuie pusă problema în felul acesta şi face apel la onoa- 
rea vechiului, incercatului pilot; reamintește scopurile ex- 
pediţiei şi işi reafirmă încrederea în calităţile extrem de 
necesare ale lui Pier Ulm. Bineînţeles, Intrusa nu poate 
fi acceptată aşa, pur şi simplu, din momen ce prezenţa 
ei la bond este ilegală și neregulamentară. Dar nici nu 
poate fi îndepărtată într-un mod brutal. şi aici Albert are 

dreptate să apeleze la fondul omenesc din sufletul fiecărui 
astronaut. „Patruzeci la sută pentru, patruzeci contra“, 
anunţă Vlig II procentajul echilibrat al votului prelimi- 
nar. „Și restul de 20 la sută?“ se interesează Vlig III. „Res- 
tul sînteţi voi, tu şi celălalt, care dormiţi în loc să vă daţi 
aici părerea.“ 

Vlig I propune ca Adalina să nu fie expulzată, dar să 
fie închisă și ea în cală, pentru o deplină siguranţă a zbo- 
rului. Căpitanul Pier Ulm e de altă părere. În cală va sta 
Gregor, spune el. Cum să-i băgăm pe amindoi acolo? „Are 
dreptate, intervine Albert, nu-i putem închide pe amindoi 
în cală. Să fie închis numai Gregor!“ Darnaputra nu e de 
acord cu încarcerarea lui Gregor, deși recunoaşte că astro- 
nomul are o mare parte din vină. Dacă n-o ajuta el, Ada- 
lina n-ar fi fost acum intrusă, iar expediţia şi-ar fi urmat 
netulburată drumul. Boldur declară că-i vine tot mai greu 
să ia o hotărfîre. „E într-adevăr stupid, constată el. Gre- 
gor mi-a fost coleg de bancă. Cred că până la urmă am să-i 
las liberi pe amindoi. Deşi nu ştiu ce să fac cu Adalina. 
Unde s-o plasăm? Toate posturile sînt ocupate, nu mai am 
nici un loc liber în schemă.“ 

Întrevăzind de pe acum: o rezolvare optimistă a situa- 
tiei, Gregor începu să prindă glas. Era printre cei mai in- 
teresaţi ca totul să iasă bine, așa că puse serios umărul 
la găsirea unui serviciu pentru frumoasa laborantă, 

— S-o ia Vlig III în laboratorul său, propuse astro- 
nomul. 

Vlig III refuză. Experiențele sale nu necesitau alt per- 
sonal decit cel mecanic autorizat. 

— Atunci, i se adresă astronomul lui Boldur, plaseaz-o 
la bucătărie. 

— Dragul meu, zise Adalina, dacă te pricepi să găteşti, 
eu n-am nimic împotrivă, pot fi angajată şi la bucătărie. 

— Din nefericire, avem şi acolo un serviciu automati- 
zat, observă Boldur. 

Gregor simţi că terenul începea să-i alunece de sub pi- 
cioare. Văzu privirea batjocoritoare a căpitanului Pier 
Ulm şi asta îl îndîrji. 

— Ah! strigă el, luminat de un gînd salvator. Bibliote 
ca! Avem biblioteca. 

— Ei, şi ce-i cu asta? întrebă Pier Ulm. 

— S-o facem bibliotecară. Numeşte-o bibliotecară! il 
rugă Gregor pe inventator. O să ne distribuie cărţi. Dru- 
mul spre Beta e lung şi, fără să citim câte ceva, ne va fi 
extrem de urit. Uite, eu mă angajez aici să fiu cititogul 
cel mai zelos al bibliotecii de bord. 

— Bine, dar nu e prevăzut niciunde postul de biblio- 
tecar, obiectă inventatorul, desfăcâîndu-și braţele în semn 
de neputinţă. 

— Înfiinţează-l tu, Boldur! se rugă Gregor. Este un 
post absolut necesar expediției noastre. Cine să caute tra- 
tatele de astrofizică pentru Vlig I, de matematici subtile 
pentru Vlig II, de astrobiologie pentru Vlig III? Sau tomu- 
rile de gimnastică medicală pentru Darnaputra? Sau volu- 
mele de versuri pentru Albert? 

— Deși eu nu prea citesc, se scuză zimbind cu modestie 
Albert. Eu creez... 

Boldur rămase citeva clipe pe ginduri. 

— Fie! zise el in liniştea plină de așteptare ce se lā- 
sase pe navă. În sfîrşit... Sper să nu fiu tras la răspun- 
dere. Cred că ne vom justifica noi cumva, la întoarcerea 
pe Pămînt. Mai avem la dispoziţie vreo cinci sute de ani 
Timpul rezolvă multe. 

Astfel, liniştea se restabili pe navă, dacă nu 
vom ţine seama de privirile întunecate pe care Pier Ulm 
le arunca lui Gregor şi mai ales Adalinei, ori de cîte ori 
avea prilejul. Căpitanul începuse un fel de grevă nedecla- 
rată oficial, ocupindu-se prea puţin de conducerea uria- 
şei astronave, ceea ce, la urma urmei, nu avea absolut 
nici o urmare asupra bunului mers printre stele, fiindcă 
pilotul automat se descurca și singur. Parcă şi mai închis 
în sine, Pier Ulm juca toată ziua table, cu cine apuca, 
iar cind nu avea partener arunca zarurile şi din dreapta, 

şi din stinga, apoi muta în cutie piesele, pe rînd. Darna- 
putra era un bun partener, jucau amîndoi tăcuţi, unul în- 
dirjit, celălalt cu un calm admirabil. Partidele lor rămi- 
neau însă adesea neterminate, pentru că Darnaputra își 
supraveghea mereu ceasul şi, la un moment dat, în toiul 
jocului, se ridica de la masă, spunînd: 

— Scuză-mă, e ora mea obişnuită de yoga. 

Apoi medicul pleca liniştit, fără să ia aminte la pro- 
testele violente ale căpitanului. Se retrăgea la infirmerie, 
unde încremenea în poziţia clasică şi nimic nu l-ar îi pu- 
tut scoate din indiferența pentru tot ce se întimpla din- 
colo de epiderma lui în tot timpul acestui antrenament 
de voinţă. 

Pier Ulm tuna și fulgera, ameninţind că nu-i va mai 
permite yoghinului să pună mîna pe table. Comentariile 
batjocoritoare la adresa sportului său îl lăsau netulburat 
pe Darnaputra, așa că teribilul căpitan trebuia pînă la 
urmă să-şi caute alt partener, ori, în lipsa vreunuia, să 
înceapă apatic o partidă solo, aruncind zarurile pentru 
nişte persoane fictive. 

Gregor n-ar fi îndrăzait nici chiar intr-un asemenea caz 
să se ofere partener de joc, înţelegînd că era prea destul 
că-i zgiria căpitanului retina cu prezenţa sa. Totuşi, nu în- 
ţelegea să renunţe la drepturile sale de astronaut liber- 
cugetător, participînd activ la discuţiile ce se angajau a- 
tunci cina în cabina de comandă era adunat întregul 
echipaj. 

Într-o asemenea împrejurare, Boldur îşi anunţă subordo- 
naţii că trebuia analizat cu toată seriozitatea traseul astro- 
navei. 

— Fiecare membru al echipajului are dreptul să ştie 
pe unde ne deplasăm, zise el. Scrie în regulament. 

Și dădu cuvîntul lui Vlig I, astrofizicianul expediției, 
în calitate de „cel mai competent să descrie structura in- 
timă a spaţiului pe direcţia stelei Beta“. 

Pier Ulm, care toamai angajase o partidă cu Albert, scu- 
tură bine zarul, îl aruncă în cutie și anunţă cu satisfac- 
ţie rezultatul: 


— Şase-şase! 

Trecură cîteva minute pînă cînd Vlig I, cufundat în niște 
calcule orbitale foarte complicate, să prigeapă că i se ce- 
rea ceva. 

— Cosmosul, începu el puţin dezorientat, Cosmosul este 
o noțiune extrem de încăpătoare. În definitiv, ce nu încape 
în el? Odată, pe cînd eram mai tinăr, mă întrebam: oare 
Universul acesta nemărginit pînă unde se întinde? Sigur 
că această întrebare apare astăzi puerilă şi incompatibilă 
cu concepţiile unui om avînd o reputaţie ştiinţifică puter- 
nic consolidată, dar există în viață momente cînd, şi fără 
să vrei, o tentaţie se conturează în... 

— Patru-patru, îşi citi zarul poetul abisalist. 

— Mai concret, mai concret! îl rugă Boldur pe Vlig I. 

— Am înţeles, declară savantul. Unde am rămas? A, la 
Cosmos. Am stabilit deci că Universul este nemărginit. 
Oricît te-ai plimba prin el, oricît l-ai cunoaşte, tot ai mai 
avea de văzut cîte ceva. De aceea, putem afirma despre 
Cosmos că este nici mai mult nici mai puţin decit infinitul. 

Vlig II tresări din trudnica lui moţăială. 

— Exagerezi! îşi contrazise fratele pe un ton care nu ad- 
mitea nici o replică. Infinitul e o noțiune pur matematică. 
Un simbol ce nu se poate aplica decit forţat lumii fizice. 
Infinitul trăiește doar în creierul matematicianului, prin- 
tre alte superbe abstracţiuni. 

— Eu, unul, găsesc că se aplică destul de bine şi lumii 
fizice, se încăpăţină Vlig I. Universul, prin lipsa lui de 
margini, nu poate fi decit infinit. Bineînţeles că nu avem 
nici un motiv să reprezentăm acest infinit printr-un opt 
culcat. Trebuie să încercăm să ni-l imaginăm spațial. « 

— Prostii! izbucni Vlig II. Unde s-a mai pomenit ca 
infinitul să poată fi înțeles spaţial? Infinitul a fost şi ră- 
mîne un opt culcat. 

Și în semn de total dispreţ la adresa teoriilor ilustru- 
lui său frate, matematicianul reîncepu să moțăie. 

— Doi-doi. 

— Cinci-trei. 

— Unu-unu. 

— Numai în duble mă ţii, observă Albert cu invidie. 
Nu crezi că-i destul? 

Pier Ulm se antrenase în joc şi suocesul îi dădea o sa- 
tisfacţie aproape bolnăvicioasă. Între timp, Vlig I își regă- 

sise calmul și îşi continua expunerea privind tainele spa- 
țiului cosmic. 

-— Despre unitatea materiei în Univers nu am ce să vă 
spun în plus de ceea ce se cunoaște, se scuză el. 

Boldur aprobă cu capul, îndemnindu-l să treacă mai de- 
parte. Savantul se gindi câteva secunde, solicitindu-şi din 
plin memoria, apoi propuse: 

— Poate vreţi să cunoaşteţi problema antimateriei, în 
lumina celor mai noi cercetări de laborator, cu statistici 
și grafice. 

— Nu dorim, renunţă la asta! îl sfătui Boldur. Este ex- 
clus ca în drum spre Constelaţia Argonautului să întîlnim 
antimaterie. i 

— Ai dreptate, recunoscu Vlig I. Și avem încă atîteu 
de spus despre materie, încit putem lăsa antimateria pen- 
tru mai tîrziu. Știm cu toţii că materia este repartizată 
neuniform în Univers, intră el în subiect. În unele locuri 
găsim aglomerări cu o densitate apreciabilă, în altele ai 
impresia că n-ar fi nimic, decit un fel de gol care... 

— Un gol cu marginile luminoase, interveni pe neaştep- 
tate Albert. 

— Ba nicidecum. De unde ai mai scos-o şi pe asta? se 
miră savantul astrofizician. 

— Era o imagine plastică, explică Albert. Voi, oamenii 
de ştiinţă, nu gîndiţi decît în cifre. Nu gustaţi arta. Patru- 
patru. Uite că-mi mai vine şi mie cîte o dublă. Aruncă! 
i se adresă căpitanului. 

Pier Ulm scutură zarurile. 

— Trei-trei. 

— Ai astăzi un noroc formidabil! recunoscu Albert. Eu. 
unul, nu prea sînt în formă. Am impresia că voi pierde. 

— După teoria probabilităților, pierzi acum şi cîştigi 
mai tîrziu, îl consolă Vlig II. Trebuie să aștepți cu răb- 
dare momentul cînd matematica înclină în favoarea ta. 

Poetul păru nemulţumit de perspectivă. 

— Pînă atunci ce fac? lau mereu bătaie? întrebă el, ră- 
sucindu-se pe scaun. 

— Găseşte altă soluţie, dacă poţi! îl provocă Vlig II și 
urmări mai departe rostogolirea zarurilor, pîndind cifrele 
pe care fie că le ridica la pătrat şi înmulţea pătratele în- 
tre ele, fie că extrăgea rădăcina cubică din suma lor. 

— Și, închipuiţi-vă, au fost timpuri cind s-a susţinut că 
spaţiul acesta curb şi răsucit ar fi complet vid! exclamă 
Vlig I, încălzit. Nici urmă de materie, decit genunea fără 
capăt. Nu-mi pot explica miopia asta. Cum? Să nu fi vă- 
zut savanții de atunci că atomii liberi roiesc prin aceâstă 
genune? Adevărat că substanţa e în unele locuri extrem 
de rarefiată, dar să faci asemenea greșeli fundamentale 
şi încă să fii socotit o somitate ştiinţifică internaţională, 
să ţi se ofere fotoliu de academician! ... 

— Asta a fost cîndva, poate la brontozauri! presupuse 
Vlig III. 

Parnaputra, care pînă atunci ascultase cu atenţie, se 
uită la ceas şi se ridică. 

— Pe mine vă rog să mă scuzațţi, zise el. E ora nea 
obişnuită de yoga. Cred că vă puteţi lipsi de comentaviiile 
mele. 

— Fenomenele care se produc în această lume miracu- 
loasă uimesc pină şi pe cei mai redutabili astrofizicieni. 
Gîndiţi-vă la procesele catastrofale din stele, la curenţii 
turbionari din nebuloase, la radiaţiile care pur şi simplu 
plouă în jurul nostru, la cîmpurile magnetice din.. 

— Doi-unu. 

— Unu-patru. 

— Cinci-cinci. 

— Pe cîmpurile acelea se poate face agricultură? se in- 
teresă Adalina. 

Căpitanul pufni, văzînd atîta ignoranță, dar nu zise ni- 
mic. Scuipă în palmă şi i se adresă lui Albert: 

— Fii atent! 

Zarurile căzură în cutia de tablă. 

— Şase-şase. 

Pier Ulm începu să scoată din piese. 

— M-ai înnebunit! exclamă Albert. 

Boldur crezu că era de datoria lui să intervină. 

— Fiţi vă rog atenţi la ce se spune, ceru el. Sint lucruri 
care pe noi, ca astronauți, trebuie să ne intereseze. Nu 
toți am urmat pe Pămînt cursurile de specializare, aşa 
că un schimb de experienţă este cît se poate de binevenit. 

.. şi astfel s-au putut extrage din bucăţi de mate- 
rie care circulă prin Univers elemente cu totul necunos- 

cute pină atunci, de pildă cuzminiu, tarantal, litoniu, ca 
să nu amintesc decit de... 

Un sforăit ascendent rupse cu violenţă liniştea, făcîn- 
du-i pe astronauți să tresară. Era Vlig II, trecut pe ne- 
observate în lumea perfectă a viselor sale matematice. 
Albert se grăbi să-l înghiontească. 

— Ai! strigă matematicianul. sărind în capul oaselor şi 
privind buimăcit în jur. 

— Am ajuns, îi comunică poetul cu o seriozitate simu- 
lată. 

— Unde? întrebă Vlig II fără să-și revină. 

— Pe Planeta Oceanelor. 

Savantul nu înţelese. * 

— Care planetă? 

Chicotitul celorlalţi îl aduse la realitate. Îşi dădu seama 
că aţipise şi, neştiind cum să iasă din încurcătură, începu 
să se scarpine în cap. Apoi dădu cu ochii de Vlig I şi il 
luă în primire: 

— Încă n-ai terminat? Mai ai de unde scoate prostii, 
mai ai? - 

— Du-te şi te culcă, nu vezi că ești cu ochii cîrpiţi de 
somn? ripostă astrofizictanul. Nu ştiu cine te-a trimis şi 
pe tine aici. Ai tu alură de cosmonaut? 

— Ha-ha! Uite cine are! îl arătă Vlig II cu degetul. 

Boldur, presimţind un nou scandal, se ridică în picioare 
şi zise: 

— Mulţumim savantului astrofizician pentru expunerea 
documentată pe care ne-a prezentat-o şi îl rog pe astrono- 
mul Gregor să ne completeze tabloul spaţiului aflat în di- 
recția stelei Beta. 

Căpitanul Pier Ulm tuși semnificativ, dar se dovedi şi 
de data asta destul de educat ca să nu zică altceva decit: 

— Cinci-cinci. 

— Mi-ai luat partida, cedă Albert. Vreau revanșă. 

— De acord. zise Pier Ulm şi începu să aranjeze piesele 
în cutie. 

Gregor se ridică, îndreptindu-se spre uriașa hartă ce- 
rească, fixată pe perete. 

— Antevorbitorul meu v-a descris Cosmosul din punc- 
tul de vedere al structurii lui intime, începu Gregor. Eu 
mă voi referi la ceea ce ţine de profesiunea mea. Ca să 

vii faceţi o imagine cît mai completă, voi incepe prin a 
"d reaminti că in Cosmos materia se repartizează după 
anumite legi, în cadrul unor sisteme precis determinate. 

— Știm asta! scăpă căpitanul o vorbă răutăcioasă, apoi 
i se adresă lui Albert: Poţi să începi. 

— Şaşe-şase. 

— Ai pornit tare, recunoscu Pier Ulm. 

Gregor nu se lăsă intimidat.. 

— Priviţi această hartă, îi invită el pe ceilalţi. Ea re- 
prezintă Galaxia. Vă rog să observați forma ei extrem de 
caracteristică. Este de fapt o spirală pe care colegul nos- 
tvu Albert ar compara-o cu un uriaş păianjen scînteietor, 
ugăţat undeva in Univers, pe o enormă pinză invizibilă. 

— De unde ştii tu cu ce aș compara eu Galaxia? întrebă 
poetul, nemulțumit. 

— Comparaţie deplasată, consideră Vlig III. Biologia nu 
poate admite existenţa unor vieţuitoare cu lungimi de sute 
de mii de ani-lumină. 

Darnaputra reintră în cabina de comandă şi se aşeză pe 
scaunul părăsit cu ceva mai înainte. 

— Ce-i, doctore? Ai şi terminat gimnastica? întrebă 
Pier Ulm cu ironie nedisimulată. 

— Nu pot să mă concentrez, zise Darnaputra. Am o zi 
proastă. 

— Nici eu nu stau bine la table, mărturisi poetul. Mă 
bate căpitanul de mă stinge! Ce pot să fac? 

— Aici, explică Gregor, se află Soarele nostru. E însem- 
nat cu roșu, altfel cine l-ar găsi în atita puzderie de stele? 
Urmăriţi acum drumul astronavei. Iată, am trecut pe lingă 
planete (mă iertaţi că nu o să le înşir pe toate acum) şi 
am deșit cu bine din sistemul solar. Steaua noastră palidă 
nu ne mai ţine în atracţia ei. Cu alte cuvinte, ne-am în- 
scris pe traiectoria care trebuie să ne ducă direct în Con- 
stelaţia Argonautului, unde se pare că ne vom bucura de 
o primire entuziastă şi de atitea altele. 

Boldur încuviință solemn, iar fața Adalinei se destinse 
într-un zîmbet larg, visător. 

— Linia asta roşie arată drumul pe care îl mai avem de 
făcut, reluă astronomul. După cum vedeţi, nu ne putem 

culca pe-o ureche: am parcurs ubia o treime din distanța 
care ne separă de steaua Beta. Pină acum a fost destul de 
ușor, ne-am descurcat şi cu acceleraţia fantastică, și cu 
regimul alimentar. Să sperăm că va fi bine pină la capăt. 
Harta arată că traseul este în general pustiu, ceea ce, 
cred eu, trebuie să ne bucure. În ipoteza că ar fi existat 
alte cîteva sisteme solare înșirate de-a lungul lui, acestea 
mai mult ne-ar fi încurcat. Ştiu că fiecare dintre noi arde 
de nerăbdare să pipăie solul unei planete necunoscute. De 
aceea susțin că lipsa planetelor de pe traseu e un adevă- 
rat noroc. Poate că am fi întirziat prea mult, explorindu-le, 
sau certindu-ne între noj în privința numelor cu care să 
le botezăm. 

— Eu nu mai joc, zise Albert. M-am plictisit, n-are nici 
un farmec. 

— Partida asta trebuie s-o terminăm, insistă căpitanul 
nedispus să accepte o victorie dăruită. Fă mişcările în 


— Patru-doi. 

— Trei-patru. 

— În felul acesta, continuă Gregor, ne păstrăm energia 
şi entuziasmul pentru mai tîrziu, cînd vom ajunge la punc- 
tul terminus al călătoriei. Acolo, în Constelaţia Argonau- 
tului, ne așteaptă o groază de descoperiri. Să nu uităm însă 
că exact la intrarea în constelație a fost observat un flux 
de radiaţii puternice, o zonă extrem de periculoasă. Mai 
există riscuri şi la coborîrea pe. planete. Nu ştim cît de 
mare va fi gravitația şi în ce condiții vom fi nevoiţi mai 
tirziu să decolăm. 

— Cu motorul  ionic-conic-discoidal-simetric-focalizat 
decolăm la sigur, oriunde şi din orice poziţie, asigură 
Boldur. 

— Să zicem, acceptă Gregor. Asta nu ne scuteșşte să fim 
prevăzători, chiar foarte prevăzători, ca să ieşim onorabil 
din situaţiile dificile în care ne-ar putea arunca întîmpla- 
rea. 

— Şi dacă nu găsim pe lingă steaua Beta nici urmă de 
planetă? întrebă Vlig II, înclinat spre scepticism din cau- 
za somnului recent tulburat. Unde vom mai cobori atunci, 
ca să ne permitem iarăși luxul de a decola? 

— Exclus! răspunse Gregor. Calcule astronomice de 
mare precizie arată că stelele din Constelația Argonautu- 
lui au sisteme planetare proprii. Trag mai greu la cînţar 
decît cele fără planete. Pină acum am dedus doar orbitele 
cîtorva corpuri cereşti din apropierea stelei Beta. Pentru 
mai multă exactitate, l-am rugat pe Vlig I să verifice a- 
ceste calcule. 

— Ţi-ai şi găsit cine! pufni, amuzat şi dispreţuitor, 
Vlig II. „Teoreticianul“ ăsta de carnaval... 

— Poate că există planete, interveni medicul Darnapu- 
tra, însă eu, unul, n-am deloc convingerea că vom întilni 
viaţă pe ele. 

— Aş vrea să găsesc măcar niște moluşte, zise Vlig III. 
Mi-aș completa colecţia şi aş aduce îmbunătăţiri substan- 
tiale tratatului meu mai vechi. 

— Nu ştiu ce vom întilni acolo, declară astronomul. În 
orice caz, să fiți siguri că realitatea va fi copleșitoare. Ima- 
ginaţi-vă orice. Sint convins că anticipaţia cea mai în- 
drăzneaţă va fi întrecută de descoperirile care ne așteaptă 
la faţa locului. 

— De acond, dar pină atunci mai este vreme, trase Bol- 
dur concluzia. Acum cunoaşteţi traseul. Cine are ceva de 
intrebat, să întrebe, Şi ţineţi minte că o deviere cît de 
mică a navei de la direcția iniţială duce la eşuarea expe- 
diţiei. În loc să ajungem în Constelaţia Argonautului, ne 
putem trezi prin Lira, sau mai ştiu eu pe unde. Atîta ne-ar 
lipsi, să ne întoarcem cu miinile goale pe Pămînt! Să strige 
toţi după noi: incapabililor, ce-aţi căutat în Cosmos? 

— Şase-șase, comunică Pier Ulm, mirosind a doua vic- 
Lorie, la fel de categorică. 

— Dii-unu. 

Albert începu să se enerveze. 

— Doi-doi, zise căpitanul cu o bucurie reţinută. 

— Dacă nici acum nu-mi vine dublă, înghit zarurile! 
promise tinărul poet. 

Bineinteles că nu veni dublă. 

— Unu-unu, anunţă căpitanul rezultatul noii sale arun- 
cări. 

— Eşti fenomenal! exclamă Albert şi trînti zarurile în 
cutia de table. 

Asta se nimeri să fie spre nenorocul lui Pier Ulm. Din 
cauza izbiturii, zarurile se desfăcură, lăsînd să se vadă in 
interior o minusculă instalaţie cu un rol ce nu era greu 
de bănuit. Căpitanul închise repede cutia, dar era deja 
prea tirziu. | 

— Mai mersi! Așa poate să cîştige oricine, zise Albert 
$i se ridică de la masă ofensat. 

— Vai, dragă, mă simt atît de bine aici! 

Exclamația Adalinei era un răspuns la întrebarea pusă 
de Gregor. Astronomul venise să restituie brațul de cărți 
împrumutate cu o zi în urmă, multe dintre ele tot atît de 
virgine ca în momentul nașterii lor din tipariţă. Gregor 
le aruncă pe masă şi îşi scutură mîna amorţită din înche- 
ieturi. 

— 'Ți le-am adus înapoi, zise el. Șterge-mă de pe listă. 

— Le-ai citit pe toate? se interesă Adalina. 

— Aş! Cum era să le fi citit? Am luat atîtea doar ca 
să-ți fac ţie de lucru. Ca să nu şomezi. Altfel, cum s-ar 
putea explica existenţa postului tău? Ştii bine că unii sînt 
tentaţi să ţi-l desființeze. Pier Ulm abia aşteaptă să te 
poată declara instituţie nerentabilă. 

— Pier Ulm e singurul care nu imprumută cărți, obser- 
vă Adalina. Oare intenționează să mă saboteze? 

— Evident. Cu ceilalți cum te împaci? 

— O, minunat! Pină şi amărîtul de Darnaputra m-a 
rugat să-i caut un volum de patologie şi nu mai ştiu cum. 
Ceva în legătură cu bolile de ficat și cu apa minerală. Cum 
să nu fie bine aici? Am foarte mult timp liber. E chiar 
mai plăcut decit la fabrica de lapte praf, deşi acolo aveam 
o mulţime de cunoscuţi drăguțţi şi, în plus, apăream de fie- 
care dată în spectacolele noastre de estradă. 

Gregor se întunecă la faţă. 

— Te rog să nu-mi mai aduci aminte de spectacolele 
ālea, ceru el pe un ton categoric. 

— Ia te uită! exclamă Adalina. Ce te deranjează pe tine 
trecutul meu cultural-artistic? Mai bine nu te amesteca 
unde nu te pricepi şi spune-mi ce să-ţi dau din bibliotecă. 

— Dă-mi ce crezi. Mi-e indiferent. Miine îți aduc,totul 
inapoi, promise astronomul. 

Adalina rămase pe ginduri în fața rafturilor încărcate 
cu volume. 

— Uite, spuse ea, ai aici un catalog. Consultă-l și alege. 

Gregor se apropie de aparatul arătat. Văzu o mulțime 
de butoane cu cifre și cîteva cadrane mici, ca la n .işinile 
de calculat. 

— Apasă acolo, ca să vezi ce iese, îl sfătui Adaliua. 

Gregor făcu la întimplare o combinaţie de cifre și 
aşteptă. ` i 

— Ei, iţi convine? 

Astronomul citi sub un cadran: Călăuza apicultorului, 
almanah ilustrat. Strîmbă din nas, nemulţumit, privind-o 
întrebător pe Adalina. 

— Mai încearcă, îl încurajă ea. 

Gregor făcu o nouă combinaţie. Nici de data asta nu 
nimeri prea strălucit, pentru că Lecţiile de înot pentru 
sugari, probabil foarte interesante și chiar practice, îl de- 
păşeau la capitolul vîrstă. 

— Aşa, pot să tot răsucesc butoanele pînă adorm lingă 
ele, constată el cu scepticism. 

— Stai că te ajut, se oferi Adalina. 

Combinația ei aduse sub cadran nişte semne absolut ne- 
cunoscute, în genul caracterelor vechi chinezești. 

— Tu pricepi ceva? întrebă Gregor şi, enervindu-se, al- 
cătui următorul grup de simboluri, combinate după elasti- 
cele reguli ale inspiraţiei de moment: 


589.301 + 279.444 MNK + 10461 AF+757 Q 
— Acum ori iese ceva ca lumea, ori aparatul ăsta crapă 
in 444 de bucăţi MNK! hotărî astronomul, pîndind inscrip- 


via de pe ecran. 
Răspunsul, care nu se lăsă aşteptat, era: 

* FANTASTICA PRĂBUȘIRE * 
(jurnal intim, manuscris) 


— Asta ce-o mai fi? întrebă Gregor. 

— Tu nu vezi? E opera aflată la cota aceea monstruoa- 
să. O vrei, sau renunți? 

— Dă-o încoace. Fie ce-o fi! hotărî Gregor. Dacă nu-mi 
place, te previn că n-o s-o citesc pînă la capăt, 

Adalina manevră un sistem de telecomandă şi din rar- 
turi ieşi un carneţel minuscul. pierdut între cotoarele au- 
rite ale cîtorva tomuri pretențioase. 

— Cine ştie cum o fi ajuns aici, zise Adalina, E un 
jurnal intim? Ador jurnalele intime! Păcat că e scris atit 
de puţin în el. Oho! Ia uită-te la dată. Au trecut cîteva 
sute bune de ani de cînd cineva și-a aşternut gîndurile pe 
aceste file. Nu poartă nici o iscălitură? Oricum, abia aştept 
să aflu ce scrie acolo. Trebuie. să fie ceva extrem de in- 
teresant, din moment ce jurnalul are un titlu atît de sonor. 
Hai, citeşte cu voce tare: M-ai făcut curioasă. 

Cu puţin efort, Gregor descifră însemnările din carnet: 


15 iulie 2150 


Acum ştiu totul. Medicii mi-au explicat că am fost scos 
din frigider şi trezit la noua mea viață. Nu-mi aduc amin- 
te cum am ajuns acolo. Cred că m-am întins după o sticlă 
cu vin şi am căzut în frigider. Am rămas acolo două 
sute de ani încheiaţi. Zău că m-am mirat! Abia aştept 
să mă scol şi să văd ce mai e nou prin lume. 


17 iulie 2150 


Medicii au venit iar. Au niște lucruri cum n-am mai 
văzut: o curea verde cu şase găuri prinse în capse. Mai 
precis, la unul cureaua are şase găuri, la celălalt șapte. 
Tot cu capse. Mă bucur că în secolul XXII curelele n-au 
renunţat la găuri. Totuși, sînt mult mai perfecţionate. 

25 iulie 2150 
y 


Doctòrul mi-a făcut injecţia de la o distanță de tgei 
metri. Cred că o poate face și de la cinci metri. N-am 
simțit nimic! Ce minunată e lumea anului 2150! Dacă nu 
cădeam în frigider, n-as fi scăpat niciodată de înțepătura 
perfidă a seringii. 

Hotărit lucru, pentru mine ziua aceasta a fost plină de 
impresii copleșitoare. 


8 august 2150 


Astăzi m-au scos pe stradă. Cică sint bine, sau așa 
ceva. Am văzut foarte multe femei cu togă. De plastic. 
Dar şi mai interesante erau trotuarele rulante. Benzi 
uriâşe străbăteau strada în toate direcţiile. Erau aşezate 
pe un fel de suluri de oțel cu ax, care se învirteau în ju- 
rul axului. Într-un loc am văzut un sul înțepenit. Toate 
aveau o culoare argintie (cablurile). Nu ştiu de ce era su- 
lul acela înțepenit, dar trotuarul rula înainte, lunecînd 
peste el cu un fișiit iritant. Celelalte suluri nu fişiiau. Pro- 
babil că axele fuseseră bine unse, altfel nu-mi explic de 
ce n-ar fi fiștit. Cred că aveau și rulmenţi, dar bilele 
erau desigur şi ele bine unse. 


Aceeași zi, o oră mai tirziu. 


Chiar acum am terminat de admirat trotuarul. Mă uit 
lu case. Sint toate de aceeași înălțime şi au afișe lipite pe 
pereţi. Într-una din zilele următoare voi descrie ferestrele, 
sau maşina de găurit macaroane. Ai, mamă! Ce de roți şi 
rotițe dinţate, ce de pirghiuţe și butoane presimt în mie- 
zul acestei civilizaţii! 


15 august 2150 


M-am plimbat cu Diana prin parc. Acum am şi eu o 
curea cu şase găuri. Seara mi-am petrecut-o singur, acasă, 
pină la accident. Nu ştiu prea bine cum s-a întimplat. 
Tot din pricina vinului. Îmi amintesc că am deschis frigi- 

derul și am întins mina după butelie. Probabil că larăși 
am căzut în frigider. Sint amorțit și nu mai simt oape 
nimic, dar nu-mi pasă. Secolele viitoare mă vor dezgheţa. 


— Sărmanul! zise Adalina înduioşată, apoi fijozofă: Ce 
soartă ciudată mai au unii oameni! 

— Şi cînd te gîndeşti că frigiderul cu pricina zace acum 
prin cine ştie ce pivniţă, adăugă Gregor. Mi/se pare că 
amicul n-a mai avut norocul să fie reanimat a doua oară, 
altfel şi-ar fi continuat însemnările cu observaţii privind 
noua epocă în care s-a trezit. 

— E o poveste romantică, observă Adalina. 

— Eu aș încadra-o în acel romantism al tehnicii, de lar- 
gă circulaţie în trecut. Ai remarcat precizia detaliilor? 
Dar bogăţia de informaţii tehnice? Cred că insul, ajuns 
în anul 2150, s-a lovit de obstacole serioase. pe care a 
încercat să le învingă. 

— De pildă trotuarul. 

— Şi trotuarul, acceptă Gregor. Astăzi totul pare sim- 
plu, dar pentru cineva venit din trecut trotuarul rulant 
nu putea fi decit foarte nou şi interesant. Eu îmi explic 
perfect uimirea lui în faţa acestei cuceriri a erei moderne. 
Parcă noi am avea altă reacţie în caz că am păţi cumva la 
fel? Imaginează-ţi că ajungi pe neașteptate în secolul 54 
şi la un moment dat vezi firfiricul,. 

— Asta ce-o mai fi? 

— Nici eu nu ştiu. O invenţie din secolul 54. Ceva care 
să servească oamenilor de atunci. Să zicem că un fel de 
pod. cu membrane şi cu citeva excrescenţe, dintre care 
una în formă de furculiță. 

— a ce ar putea folosi un asemenea pod? se interesă 
fata. 

— Poate că la o nevoie pe care noi, astăzi, încă n-o a- 
vem. Nu trebuie să judeci lucrurile exclusiv din punctul 
nostru de vedere. Cînd va fi cazul, omul viitorului va in- 
venta şi firfiricul. Lui îi va fi foarte simplu, deşi pentru 
noi e de neconceput. Cam ce reacţie crezi că ai avea dacă, 
pe neaşteptate, ţi-ar ieşi în faţă un firfiric, vibrind şi le- 
gănîndu-și brațul în formă de furculiţă? 

Adalina se scutură. 

— Prefer să nu-mi imaginez, zise ea. 

A Să-ţi spun eu: ai fi extrem de curioasă. L-ai întoarce 
şi o parte, și pe cealaltă, ai aștepta să-ţi servească o 
traţie de tot ce e în stare să facă, l-ai mai intgeba 
„ Şi fiecare nouă însușire a lui ţi-ar smulge excla- 


totul, metipulos, în acest cameţel istoric, destinat să în- 
frunte timpul. Autorul, ca individ, este un ins pierdut şi 
la propriu şi la figurat, pentru că nu-mi vine să cred că 
frigiderul acdla se va mai găsi vreodată. Dar opera lui va 
rămîne ca o oglindă dintre cele mai originale în care s-a 
privit vreodată omenirea. Gîndește-te: o societate evolua- 
tă, văzută prin ochii plini de admirație ai trecutului! E 
ca şi cum tu, cea de acum, ai fi surprinsă la un moment 
dat de imaginea ta din vremea copilăriei. 

— Crezi că ar fi interesant? întrebă Adalina ginditoare. 

— Tot ce se poate. O copilă naivă și dulce, stind în 
colţul acela, şi-ar zice: uite, aşa voi arăta eu peste cîțiva 
ani, tînără, frumoasă, exuberantă. 

— Îți mulţumesc, Gregor! spuse Adalina. Eşti tare dră- 
guţ. Mi-e teamă totuși că nu mi-ar face plăcere să mă știu 
privită de imaginea mea din copilărie. Nu cred că i-aş 
face o impresie prea bună, 

— Oh, oh! Nici să nu te gindeşti la asta, se grăbi astro- 
nomul s-o dezaprobe, discret interesat. 

— Dacă vrei, îți dau să citeşti ceva foarte instructiv. 
propuse Adalina, simțind nevoia să revină pe terenul solid 
al prezentului. E vorba acolo de niște cercetători şi o în- 
timplare cu îngrăşăminte. 

— Cu ce? Cu îngrășăminte? se miră Gregor. 

— Exact! Stai să caut colecţia. 

Adalina urcă pe o scăriță şi trase din raft un volum de 
format mare, cartonat. 

— Aici trebuie să fie, zise ea. 

Gregor deschise volumul la prima filă. 

— Nu mă interesează, declară el şi vru să i-l înapoieze. 

Era colecţia, veche de secole, a revistei Știință şi agri- 
cultură. 


— Citește măcar reportajul acela cu îngrăşămint 
sistă Adalina. 
Gregor începu fără tragere de inimă, dar se dntrenă 
treptat în lectură şi întîmplarea povestită îl capti 


Praful recent inventat a obligat fasolea să cregscă într-o 
singură lună cit alţii într-un an. Notați: șase Jrecolte pe 
an la fasole. 

Șase recolte pe an la fasole? Ar fi oare positil? Și de ce 
să nu fie? lar dintre toate zarzavaturile, de fe tocmai de 
fasole să nu se ocupe cineva? 

Despre asta vreau să vorbesc eu acum.!'O intimplare 
simplă, cu îngrășăminte. 

Așadar, noile produse erau ambalate inf pungi, apoi se 
lipeau etichete cu iñițialele FAC. S-ar părea că litera F 
vine chiar de la fasole. Interesant e însă că de la o vreme 
FAC-urile ieșeau proaste şi nimeni nu bănuia de ce. lar 
fasolea aştepta să crească și nu mai putea. Tinjea după 
FAC-uri. 

Ce se întimplase? De ce tocmai acum, cind în lume era 
mai mare nevoia de fasole, se oprise producția FAC-ului? 

Moscu nu știa. Vasilescu nu ştia. Nu știa nimeni și toţi 
erau nedumeriţi, pînă şi sectorul D. 

„Și totuși, vom descoperi misterul“, a declarat cu gravi- 
tate sectoristul. 

Cei doi stăteau în semiintuneric. În timp ce unul privea 
la microscop, celălalt îşi frîngea miinile. Uneori îşi fringea 
miinile și cel care privea la microscop. lar ochii care a- 
tunci ar fi intrat pe ușa camerei nu s-ar fi oprit nici a- 
supra dulapurilor, nici — decît numai o secundă — a- 
supra numeroaselor plante de fasole, eprubete şi borcane 
de pe masă. Hotărit, i-ar fi atras izvorul razelor violete: o 
sferă şi un tub şi niște sirmă. 

„Este clar că nu apare destul de evident“, rezumă Va- 
silescu situaţia la o glumă amară. 

Numai petele acelea. galbene apăreau evident. Moscu 
era morocănos. De unde mai picase și impuritatea care-l 
necăjea? De unde? 


„Nu există decit un singur mijloc, declară el pe un 
ton lugubru. Să ne prefacem detectivi.“ 

Ceea ce se și prefăcură. Apoi detectivul-șef, inspl- 
rat, îhdreptă cu rivnă lanterna cu mercur către infracto- 
rul pe cale de a i se smulge masca. Deodată, Vasilescuy se 
lovi cu pumnul în cap, exclamind: 

„Undd ne-am uitat spiritul științific?“ 

„Cautăitu în dulap, că ești mai aproape“, propuse ce- 
lălalt din kebăgare de seamă. . 

Chiar în! clipa aceea Moscu descoperi totul. Îşi apropie 
palma de kunte, privind-o cu un aer preocupat și per- 
plex. Pentru el nu mai exista decît palma aceea. 

„Extraordinar! Intelegi?“ 

„Înţeleg . . $ şopti Vasilescu edificat. 

Aşa a fost dezlegat misterul, de vreme ce toți înțele- 
geau. O să mă lintrebaţi: ce fel de povestire a mai fost și 
asta? Fără aventuri, fără criminali adevăraţi, fără urmă- 
ritori, cum se câre într-o naraţiune serioasă. Dar viaţa nu 
este oare plină de întimplări obişnuite, cu îngrășăminte. 
cu aventuri simple, simplissime, ca un hrean de pildă, 
sau ca o păstaie sănătoasă, plină cu boabe de fasole? 


Sfirşind, Gregor rămase pe gînduri citeva clipe. 

— Uite, asta îmi aminteşte de o întîmplare, spuse el. 
Aveam un coleg căruia îi plăcea fasolea la nebunie. Zil- 
nic se îndopa pînă la refuz cu concentrate din acest a- 
liment. Devenise un fel de depozit ambulant şi cred că 
la radioscopie s-ar fi văzut în el bulinele de fasole aran- 
jate în straturi suprapuse, după calităţi și categorii. Noi, 
ceilalți, urmăream cu destulă curiozitate starea sănă- 
tăţii lui. Ne aşteptam să se întimple ceva dintr-o zi în 
alta, să plesnească, sau măcar să-l lovească o criză în- 
soţită de leşin. Nici poveste! Era profilat pe fasole, aşa 
cum nu mai știu cine consuma benzină de trei ori pe 
zi, direct de la cisternă. Devenise un caz, sau cel puţin 
aşa ni se părea nouă. Știu că ăstuia i-au prins bine cer- 
cetările efectuate de Moscu și Vasilescu în scopul mă- 
ririi producţiei mondiale de fasole. Dacă stai să te gin- 
dești, erau şi ei nişte pionieri la vremea respectivă. Per- 
formanța lor pare de rîs astăzi. cind recoltăm din oră 
in oră şi încă ni se pare puţin. Ce-i aia, şase recolte pe 
an? Dar pentru a se ajunge aici a fost necesar ca o su- 
medenie de Vasilești să trudească din greu la prepara- 

tat. Au fost şi ei eroi în felul lor, eroi modești, fă 
tenţii, profilaţi tot pa fasole, dar asta n-ar trebui 
lăture din memoria omenirii, așa cum nici eu 
pe colegul despre care îţi vorbeam. 
— Şi intimplarea? întrebă Adalina. 


nuită, recunoscută unanim. Ei bine, a fost un pas de 
deces. N-am mai văzut niciodată o faţă i 
A leşinat de cîteva ori şi se zvonise că 
comă. A zăcut, bietul de el, nu ştiu cit 

— Dintr-un purgativ? 

— Vezi, în asta stă tot tragismul, explică Gregor. 
Măniîncă omul fasole, un depozit întreg, şi n-are abso- 
lut nimic, iar dintr-un purgativ trage şă moară. Mi se 
pare că mari scriitori au tratat subiectul, fiecare în fe- 
lul lui. La urma urmei, asta-i viaţa! cpnchise astrono- 
mul. Altceva mai ai? 

— Tot din Ştiinţă şi agricultură? 

— Nu. Dă-mi ceva mai pasionant, mai dinamic. 

Adalina căută printre hirtiile cu însemnări. 

— Cere cota asta, îl sfătui ea. Ai să întilneşti acolo un 
erou foarte original, care a ajuns să ţină Pămintul în 
buzunar. 

— Ei, nu mai spune! se miră Gregor. M-ai făcut cu- 
rios. Oricum, e o performanţă sportivă demnă de aplau- 
dat. 

Gregor obţinu volumul şi-l deschise la următoarea po- 
vestire incendiară: 


fi intrat în 
săptămini. 


Ura! Ura! Ura! 

Aplauze, entuziasm, ascultători transpirați, toţi ochat 
pe tribună, pe profesorul Brebu, între ghivece şi pahare 
cu apă, un zîmbet modest, emoționat, glorios, trăiască 
profesorul Brebu, ploi de petale şi miresme prin fereas- 
tră, uraaa, batiste ştergind frunţi academice, strigăte, în- 
trebări, ați auzit? nava se va numi „Celera“, triluri de 
cintezoi fericit, vom pleca spre Sirius, ce frumos, ce pri- 

măvâră. ce soare, ce viitor, ce entuziasm, ce aplauze, 
ce... Vra! Ura! Ura! 
„Treisute de milioane de kilometri pe oră!“ 

. Șiltrăsnetul cădut pe aproape, în sală. Ochi dilataţi, 
guri întrădeschise, tăcere glacială, ticuri, calcule mintale, 
5 ori 8 faç 27, stronțiu 90, urnaniu 235, cristale, energii; 
un momeni de reculegere, for-mi-da-bil, trăiască profeso- 
rul Brebu, Capete înfierbîntate, aplauze, entuziasm. Și, deo- 
dată, strigătul acela deznădăjduit: 

„A dispăruă cuiul electromagnetic!!!“ 

(Prevăzind k eventuală transpunere pe ecran a povesti- 
rii, autorul suderează un strigăt scurt, brusc, dens, tăios, 
nervos, aproapă brutal, eventual o silabă cu sensul de mai 
sus. Muzica intervine energic, cu zgomote bărbătești, sa- 
cadate, iar imaginile se amestecă într-un dans dinamic 
cu împușcături. Treptat, ritmul slăbeşte şi din virtejul i- 
maginilor se conturează nişte frunze, inconjurind chipul 
lui Aslan. Într-un tufiş din spatele laboratorului, Aslan 
transmite: 

„Alo, șefule! Cuiul electromagnetic e la mine. All right! 
Avem Pămîntul în buzunar!“ _ 

Imaginea se roteşte halucinant.) 

O explozie, zece, cincisprezece explozii la rînd. Labora- 
corul dărimat, fumegă zidurile, cărămizi înnegrite, noapte, 
tăcere. Printre dărimături se strecoară o umbră. lată că 
umbra îl adună din moloz pe profesorul Brebu. Nu e mort. 
Nu e ars. E numai leșinat. Zidurile fumegă, carbonizate. 

Umbra iese dintre dărimături, mergind încovoiată. Íl 
duce în spate pe Brebu, care e leșinat. Umbra se potic- 
nește, gifiind stins. Îl lasă pe profesor lingă rampa rache- 
tei. Cerul înstelat. Umbra se uită la cer. Acolo e Sirius, 
ca un ochi de fosfor. 

De sus coboară ceva cu gir la sfîrșit: statogir, turbogir, 
plasmogir. Trei indivizi suspecți ies și se apropie. Merg 
prevăzători, şuşotind neapărat în englezește. 

„Aslan, acolo ești?“ 

„Ves, mister Hollywood!“ 

În mina lui Aslan sticleşte pistolul neutronic. În buzunar 
mai are şi o daltă neutronică, ba chiar un pieptene cu 
dinți mici și neutronici. Asta în paranteză. Acum, în mîna 
lui sticleşte pistolul neutronic. Poc! Unul. Poc, poc, poc! 

Aslan lingă rampă, așezat, cu pistolul în mînă. Ig faţa 
lui, la pămînt, profesorul Brebu. E leșinat. Aslan je gin- 
deşte intens. Din depărtare se aud sirene. Aslan/se gin- 
dește. Cu profesorul în spate, urcă scările. Sirezele urlă 
din ce în ce mai strident. Urmăritorii sint apr 


pra străluceşte Sirius, ca un ochi inflamat. [Aslan ride: 
„Vă distrug! Vă nimicesc pe toți, hahahd! Plec acolo, la 
Sirius! Singur... singur cu viermele ăsta!“ Arată spre 
profesor, cu dispreţ. „Maestrul o să-mi gătească! O să-mi 
cîmte! O să mă înveselească pe drum. Ce; credeți voi, ha!“ 
Aslan nu ştie. Cuiul! Cuiul e fals. 
Poc, poc! 


— Asta-i frate bun cu Axanio, observă Gregor. O dova- 
dă în plus că nebuni au existat de cînd lumea. Unul in- 
cendiază Roma, altul visează un război interplanetar... 
Ciţiva dintre cei mai proaspeți se ţin scai de astronave, 
ba să le distrugă, ba să fugă în cine ştie ce fundătură de 
univers. Spune şi tu dacă nu au haz. Lui Aslan, ăsta, de 
pildă, ce-i mai trebuia să se complice cu Brebu? Nu-şi pu- 
tea găti şi singur? El însă vrea neapărat să-și ofere satis- 
facția perversă de a transforma un profesor de treabă, ti- 
năr şi cu catedră universitară asigurată- pînă la pensie, 
într-un bucătar ordinar, de tipul celor care se fabrică as- 
tăzi în seria Ciber. Ce vrei mai caracteristic pentru jude- 
cata deformată a dementului? 

— Nu găseşti totuși pasionantă urmărirea aceea? in- 
trebă Adalina. Am mai întîlnit ceva asemănător şi în Pri- 
zoniera din catacombă. E vorba acolo de nişte tipi care 
vin şi. 

— Toate ca toate, o întrerupse Gregor, dar lui Aslan 
nu i-a mers. Ce dezamăgire trebuie să mai aibă cineva care 

se vede ajuns la un pas de împlinirea unui vis, fie el chiar 


îi vrut să-ilvăd faţa cînd a recepționat ondograma lui Bol- 
dur. În m i 


maşina aceea infernală, de zirconiu, a fost făcută inofen- 
sivă la timp. Fusese ultimul prilej de a ne întrerupe nouă 
cursa spre Constelaţia Argonautului. Acum cred că-şi 
roade unghiile de necaz, căutind cu ochii pe cer steaua 
Beta şi proferind în gol ameninţări fără putere: „Hahaha! 
Vă distrug! Vă nimicesc pe toţi, hahaha!“ Să ştii că iau 
cartea cu mine, îi spuse Adalinei. Poate că mai găsesc 
vreo povestire cu Axanio. Pardon, cu Aslanio... Cu As- 
lan, vreau să zic. Am început să-i confund. De fapt, nici 
nu-i de mirare. Sint plămădiţi din același aluat. 

Astronomul aruncă pe masă volumul reţinut. 

-— Altceva te-ar mai interesa? iscodi Adalina. 

— Parcă pot să ştiu ce mai ai aici? Povesteşte-mi vreo 
două-trei subiecte, ca să aleg. 

— Într-un roman, niște copii găsesc pe cîmp o farfurie 
zburătoare, incepu Adalina. Bineînţeles că pentru ei e un 
prilej de aventură palpitantă. Tot jucindu-se cu ea, farfu- 
ria se sparge și. 

— Ştiu, conţinutul ei se varsă pe jos! Morala: şi civil- 
zaţiile extraterestre cunosc supa de găină cu tăiţei... 

— Sau mai bine să-ți citesc ceva despre doi cosmonauţi 
care, ajunşi pe o planetă pustie, descoperă un bătrîn ciu- 
dat şi teribil de simpatic. Nu-mi prea pot explica în ce 
mod a ajuns bătrinul acolo, dar te asigur că istorioara 
este cît se poate de amuzantă. 


— Citeşte-mi, se învoi Gregor. 

Lespedea o găsise Şar Șarpele. „Don Quijote“, descijră 
Tau Taurul inscripția străveche. În aceași clipă stinca se 
urni și din mormânt ieși temutul cavaler călare pe iapa 

Rosinantă. Ameninţa cu lancea, răcnind în lung 
Lactee: 
„Cine sînteți voi, o! minuscule gize, locuitori 


„a sînt Şar Sarea spuse cel cu aie oşii. 

„Eu sînt Tau Taurul“, recunoscu cel cu urechile vinete, 
mai mult mirat decât înfricoșat. 

„Șarpe şi Taur, pare-se n-aţi auzit de faima neînfricatu- 
lui cavaler plecat în căutare de mari și inegalabile aven- 
turi, care prin vitejia brațului său şi așa mai departe. 
Eu sînt acela, iar aici, sub mine, mărturie este calul meu. 
Cumplită vrajă ne-a ținut sub lespedea aiasta două mii 
de ani, dar iată, ceasul a bătut să mă trezesc și să cutre- 
ier iarăși lumea, înarmat cu neînfrinta-mi armă. Nu-i vor- 
bă că, pe moaştele de la Toboso! veţi vedea de ce-i în sta- 
re lancea unui cavaler adevărat. Deci spuneți-mi dacă a- 
proape sint niscaiva uriași demni de puterea mea, ori 
zmei cu care să mă lupt şi să-i înving, ca să le iau averile 
drept pradă de război.“ 

„Ne pare rău, bătrîne, ziseră străinii, dar se vede treaba 
că ești un cosmonaut teribil de înapoiat. Nu mai sînt zmei 
de mult, i-am ucis pe cînd cu sateliții artificiali. Care o 
fi scăpat, și-o fi găsit adăpost pe vreo planetă unde incul- 
tura ține încă masele sub presiune de nervi. Mai ales bi- 
serica sugrumă spiritul novator, dar ce-ţi mai spunem 
toate astea, că le ştii din şcoală. Așa că, dă virtos cu pin- 
tenii-n mârţoagă şi nu zăbovi pe drum, că vezi cum e cu 
paradozul ăsta al timpului, nici n-ai prins de veste şi s-a 
terminat definitiv cu zmeii!“ 


Gregor clătină din cap, mulțumit. 
— Are dreptate, spuse el, nu-i de glumit cu paradoxul 
timpului, mai ales cînd nici nu prea ştii ce-i acela. Uite, 

cun un caz cînd o astronavă a decolat de pe Pămînt 
cu o misiune oarecare, n-are importanţă. Ei bine, motorul 
n-a funcţionat cum trebuie, s-a defectat acolo ceva și máva 
a trebuit să revină la sol după citeva zeci de secunde. Cit 
timp crezi că trecuse însă pe Pămînt? 

— Cit? 

— N-ai să mă crezi, dar trecuseră şaisprezece mii de ani. 

— Saisprezece mii? 

— Exact. Exploratorii au găsit o planetă de nerecu- 
noscut, Unde erau cîndva cîmpii fertile, au găsit deşert, 
unde fuseseră mări au găsit munți, iar unde își aminteau 
ei că existaseră oraşe, n-au găsit nimic. 

— Nemaipomenit! exclamă Adalina, făcînd nişte ochi 
rotunzi de mirare. Și cu oamenii ce s-a întimplat? 

— Ceva cu totul ieşit din comun. A trebuit să treacă un 
timp pînă cînd astronauții să înţeleagă. Umblă ei încoace, 
umblă încolo — pustiu. A pierit omenirea! se alarmează 
echipajul şi, de necaz, erau gata să-și facă toţi harakiri. 
Iată însă că biologul are inspiraţia să se uite prin micro- 
scop şi vede o mulțime de oameni care-i făceau semne 
disperate. Un popor întreg se adunase acolo, pe lamela cu 
preparat pentru analiză. 

De data asta Adalina rămase fără glas. Pur și simplu 
înlemnise cu cartea în mînă. 

— O molimă necunoscută apăruse cu multe mii de ani 
în urmă, explică Gregor. Ceva ce n-a alarmat pe nimeni la 
început, pentru că nu durea, nu făcea febră, deci era ca 
și cum n-ar fi existat. Numai că oamenii începuseră să 
scadă. Înălţimea lor se micşora în medie cu un centimetru 
pe an. După citeva generaţii s-au pomenit ajunși atit de 
mici, încît puteai îneca întreaga omenire într-o lingură 
cu apă. Un polonic, să zicem! . 

— De necrezut! Ce tragedie! 

— Ba să ştii că exact aşa a fost. Cu timpul omenirea 
s-a înmulțit şi, luptind cu bacteriile, cu virușşii, cu amoe- 
bele, a repopulat globul pământesc. Nu mai ţin minte cifra 
exactă a locuitorilor; avea citeva sute de zerouri la sârșşit. 
Dar pericolul suprapopulaţiei se excludea în condiţiile 
unei civilizaţii microscopice. După cum vezi, paradoxul 
timpului e ceva fenomenal. Mai ştiu un caz unde se întîim- 
plă invers. Pleacă o navă nou-nouţă, cu trei perechi la 

bord, astronauți tot unul și unul. Despărţire, lacrimi, mă 
rog, ca întotdeauna în astfel de împrejurări. N-ap bine 
pămintenii să măture de pe jos buchetele de flori aruncate 
de mulțime, că un hîrb de rachetă cere aterizârea. les 
vreo treizeci de persoane care sar de gîtul celor veniţi în 
întîmpinare şi, după ce le mai trec emoţiile, îndep să pri- 
vească in stînga şi-n dreapta, mirindu-se de tot ce văd. 
„Cine sînteţi voi?“ întreabă dispecerul. „Urmașii celor 
care au plecat de pe Terra acum două sute patruzeci de 
ani“. Pămiîntenii se uită lung unul la altul. „Și aţi fost 
acolo?“ numește cineva planeta cu pricina. „Am fost și 
acolo, şi dincolo, şi mai departe. Am îndeplinit întocmai 
programul de cercetări.“ Ca să dovedească, încep să scoată 
din hiîrb diferite mostre de provenienţă extraterestră. Mai 
zi ceva dacă poţi! 

— Mă întreb dacă și asupra noastră va acţiona această 
forţă, spuse Adalina ginditoare. 

— Vom vedea la întoarcere. 

— Lucrurile sînt teribil de incurcate, oftă fata» 

— Da, nu e simplu, acceptă astronomul. Ia spune, ce-ai 
face să te vezi căzută într-o epocă din trecutul îndepăr- 
tat al Pămîntului, în jurasic, sau chiar în carbonifer? 

— Se poate şi aşa? se sperie frumoasa laborantă. 

— Ce nu se poate în acest uriaș castron care se numeşte 
Univers! La urma urmei, va trebui să ne descurcăm şi așa. 
Vom îmblinzi saurieni, ca să avem la cină friptură proas- 
pătă de diplodoc. 

Adalina se strimbă de scîrbă. 

— Mai bine aştept resemnată să pier de foame decit să 
mănînc aşa ceva! 

— Da, da! Lasă că o să te văd eu atunci, zise Gregor. 
Eu, unul, mi-aş scrie memoriile într-o peşteră, ca să aibă 
viitorul ce descifra şi să se mire: ia te uită ce deştepţi erau 
oamenii preistorici! 

— Încetează! se scutură Adalina. 

— Bine, să lăsăm astea pentru mai tirziu. Spune-mi ce 
s-a mai întimplat cu cosmonauții care l-au deranjat pe 
bătrin. Sper că n-au avut şi ei o soartă tristă. 

Adalina se învioră. 

— Au explorat planeta, explică ea. Bineînţeles că acţiu- 
nea n-a fost lipsită de peripeții. De pildă, ja un moment 
dat întîlnesc o societate de roboți... 

— Cum adică? se miră Gregor. Ceva în genul unei colo- 
nii de muncă? 

— Aş! Societate în toată regula. Un fel de comuniune 
sectară, cu ierarhizări şi rituri care sugerează un cult me- 
canic religios. Unde mai pui că se şi revoltă! 

Gregor tuși, apoi își suflă zgomotos nasul. 

— Roboții sint daţi naibii, spuse el. Am și eu unul 
acasă. Poate că între timp o îi ajuns la cimitirul de fier 
vechi. Mi-a făcut cîteva figuri pentru care n-am să-l iert 
nici de-aș afla că era atît de capabil, incit i s-a oferit pînă 
şi titlul de Mare Robot. Și n-ar fi exclus să se fi întim- 
plat chiar aşa, pentru că-l cunosc. Nimeni nu-l cunoaşte 
mai bine ca mine şi nu ştie ce poate ieși din pielea lui 
nituită! O pușlama de prima clasă, care nu s-ar da îna- 
poi să corupă alte cîteva exemplare de teapa lui, să se în- 
hăiteze împreună, începînd astfel o mişcare conspirativă. 

— Împotriva omului? întrebă fata. 

— Evident. Uneltele cu creier prefabricat, cum prind 
ceva mai multă minte decît găina, cum li se pare că nu 
există în Univers cineva mai inteligent, mai cult şi mai 
grozav decit ele. Caută la un muzeu de antichități un o- 
biect dintre cele mai comune, o mătură inofensivă, pune-i 
un mic calculator betatronic cerebral omega, las-o o vre- 
me nesupravegheată și vei vedea ce idei monstrâoase a- 
junge să producă respectiva în urma meditaţiilor solitare 
prea îndelungate. De ce crezi că instrucţiunile ii obligă pe 
posesorii de obiecte cu creier artificial să le prezinte, pe- 
riodic, la control? Tocmai pentru a preîntimpina situația 
catastrofală de pe planeta aceea cu roboţi revoltați. 

— La urma urmei, de ce trebuie neapărat ca roboții 
să se revolte? întrebă Adalina. 

— Ştiu eu? Poate că numai aşa, ca să se afle în treabă. 
Sau poate că din invidie. Un fel de invidie mecanică, greu 
de descris pentru cine nu simte întocmai ca un aparal. 
Ţi-ai imaginat vreodată senzaţia pe care o poate avea un 
releu cînd prin bobinele lui trece curentul electric? 
Dar cind undele lui se interferează cu cele produse de alte 
mecanisme asemănătoare, care lucrează pe aceeaşi frec- 

venţă? Nu ştiu cum să te fac să înţelegi. Cred că şi la ro- 
boţi se poate naşte ceva în sensul unei invidii magnetice, 
care să-i îndemne la acte îndreptate impotriva omului; să 
facă zgomot cînd dormi, să prepare ceaiul cu nisip în loc 
de zahăr, să refuze serviciile cerute, tocmai atunci cînd ai 
mai mare nevoie de ele. Dar la faptul că ar putea deveni 
un adevărat pericol social nu m-am gîndit încă. 

— S-au gîndit alţii şi pentru tine, observă Adalina. 

— O sectă de roboţi, organizată după cine ştie ce prin- 
cipii absurde, ar fi destul de stîinjenitoare, recunoscu Gre- 
gor. Cind unul o ia razna, îl mai duci la reparat, îi perie 
acolo praful depus pe inteligenţă şi totul reintră în nor- 
mal. Ce te faci însă cu o armată întreagă, care poate că 
nici nu are de gind să-și lase ideile curățate și unse? Cum 
s-o mai stăpineşti? Cum să împiedici revolta? 

Astronomul medită o vreme, concentrat. 

— Rămân la părerea că roboții sint dați naibii, zise el 
ceva mai tîrziu, gata să abandoneze subiectul. 

— Totuşi, eu refuz să accept că roboții ar putea face 
vreun rău omenirii, spuse Adalina. Aveam acasă niște 
automate foarte nostime. Despre unul pot afirma că era 
chiar spiritual. De ce să se răzvrătească împotriva mea? 

— Să-ţi spun cu de ce, se oferi Gregor. Pentru că al 
meu, ajuns în postură de Mare Robot, ar conduce în aşa fel 
lucrurile încit să-i prostească pe toţi ceilalți, să-i abruti- 
zeze, iar rezultatul final va fi că nostimul tău ori s-ar lăsa 
demontat, demolat, jefuit de şuruburi, ori ar deveni adep- 
tul fervent al revoltei antiumane. 

— Presupun că, după ce vor face scandal, se vor linişti 
de la sine. 

— Ar fi bine ca totul să se reducă la demonstraţii și la 
şedinţe conspirative, aprecie Gregor, Acum încep să cred 
că automatul acela viclean, care mi-a scos peri albi cit 
am locuit pe Pămînt, îşi poate înscrie în programul ciber- 
netic exterminarea întregii omeniri. 

Adalina se sperie. 

— Cred că ai o imaginaţie bolnavă! 

— Tu nu-l cunoşti, insistă Gregor. Habar n-ai de ce ar 
fi capabil într-un asemenea caz catastrofal! Îmi pare rău 
că am plecat în grabă şi n-am avut răgaz să-l imobilizez, 
sau măcar să-l reclam. Sînt din ce în ce mai convins că în 

lipsa mea are să dea de furcă întregii planete. Poate că 
urăște civilizația noastră, şi atunci numai un accident l-ar 
mai putea împiedica să viseze inlocuirea ei cu una fà- 
cută de roboți. ai 

— Adică ei să fie şefi şi noi să-i îngrijim? Să le um- 
plem rezervoarele cu combustibil? 

— Dacă nu cumva vor avea pretenţia să-i purtăm pe 
umeri, în lectică! observă astronomul. 

Frumoasa laborantă se indignă. 

— Prefer să mor! declară ea patetic. 

— Fii fără grijă, o consolă Gregor. Şansa de a ajunge 
sclavii roboților e minimă. În cazul unei rebeliuni la nivel 
planetar, cel mai probabil e că vom fi masacrați. 

— Masacraţi? 

— Toţi, fără alegere. Aminteşte-ţi de profeţiile unuia, 
care, cînd oficia printre supuşii lui metalici, pretindea: 
„Să avem o planetă unde să trăim fericiţi şi să he înmul- 
tim cu robotinele noastre!“ Ce vrei mai mult? Singura 
salvare ar fi ca robotul meu de acasă să ruginească inainte 
de a-și pune planul în aplicare. Îmi pare rău că nu l-am 
ținut în apă cel puţin o oră pe zi. Aș fi stat ceva mai 
liniştit aici, pe astronavă. Trece-mi în fişă şi romanul ăsta, 
vreau să văd cum se termină povestea cu roboții. Și mai 
dă-mi și condica aceea cu copertă înflorată. i 

— Cred că n-o să-ți placă, anticipă Adalina. E o lectură 
ceva mai feminină, un fel de biografie romanţțată: Viaţa 
lui Cassiopeu. 

— Care Cassiopeu? întrebă Gregor nedumerit. Nu cum- 
va cel din Cassiopeea? | 

— Ei, care! Celebrul interpret din secolul trecut. Avea 
o terasă special amenajată pe un asteroid. Rătăcea prin 
sistemul solar, cîntînd atunci cînd trecea pe lingă planete. 
S-au scris cronici elogioase în presa timpului. Era dease- 
bit de înzestrat pentru muzica simfonică, de largă respira- 
ţie, neîngrădită spaţial. De asta își ţinea concertele numai 
pe asteroid. Poate că voi găsi printre înregistrări și cîteva 
melodii cassiopeene, dar nu-ţi promit nimic dinainte. 

Gregor deschise volumul la mijloc şi citi o pagină, să 
vadă cam ce interes prezenta pentru el biografia trubadu- 
rului cosmic. Afişă imediat o expresie de nemulţumire. 

— Nu-mi plac cronicile de nici un fel și în mod deose- 
bit cele muzicale, declară el, înapoind Adalinei Viaţa lui 
Cassiopeu. Înţeleg că trebuie să ai o pregătire specială 
pentru a le pricepe şi îmi pare bine că mai există cîte 
unul dispus să guste și așa ceva. În ce mă priveşte, mă 
simt destul de relaxat şi fără muzica simfonică, îngrădită 
sau neingrădită spaţial. 

— N-ai suflet de artist! îi reproșă Adalina. 

— Tot ce se poate. N-am nici o vină aici. Şi spui că in- 
dividul ăsta locuia pe un asteroid rătăcitor? 

— O viaţă întreagă a hoinărit astfel! 

— Și sufla mereu în tuburi? 

— Destul de des. Ca să nu-și piandă îndeminarea, de- 
prinderile, măiestria. 

— Nu ştiu ce fel de măiestrie o mai fi şi asta, dar eu, 
unul, cred că respectivul nu era tocmai normal, spuse 
astronomul. | 

— Era un artist! îl contrazise Adalina. Artiştii sînt firi 
ciudate. Uneori delicaţi, alteori violenţi şi prăpăstioşi.. .. 
Alteori... 

Gregor o privi cercetător. ` 

— De unde ştii tu atitea lucruri despre artişti? întrebă 
el, suspectînd-o. 

— Am... am citit asta undeva, se grăbi Adalina să-l 
asigure. 

— Să fie artiştii oricum, acceptă Gregor, dar să stai o 
viață întreagă pe o terasă, şi Încă astrală, înconjurat nu- 
mai de sonuri, de octave şi mai știu eu ce inflexiuni, asta-i 
cam prea de tot! 

— Sacrificiu, observă Adalina. Dăruire şi uitare de sine. 
Altfel nu poate exista arta. Cassiopeu a creat un stil care 
s-a impus în fața Universului întreg. Melodiile lui circulă 
şi acum prin nemărginire, atingînd într-o fluturare gin- 
gaşă cind o stea, cind o planetă, cînd... 

— Văd că te-ai contaminat şi tu de la stilul cronicii, 
constată astronomul. Îmi dau seama că el s-a sacrificat, 
dar vreau să ştiu dacă nu cumva s-a sacrificat prostește. 
Ce folos că sonurile acelea șerpuitoare și împletite plu- 
tesc undeva, prin spații, dacă nu cumva se vor fi stins de 
mult? 

— Vai! exclamă tinăra iată. Dar simfoniile cassiopeene 
vor fi ascultate în Galaxia intreagă! Asta e puţin? 

— Cum să fie ascultate? se miră astronomul. Pentru 
asta îţi trebuie neapărat urechi. 

— Ei şi? 

— Să presupunem că alţi locuitori ai Galaxiei n-au u- 
rechi. Cu ce să asculte arta nemaipomenită a trubadurului 
tău? - 

Gregor zimbi triumfător. 

— Trebuie să aibă, totuşi, un organ al auzului! Chiar 
dacă nu urechea. 

— Poate că n-au, nu cedă Gregor. E foarte posibil. 
Pur şi simplu nu aud, sublinie el, aşa cum nu aude copa- 
cul sau piatra. Ce să facem cu muzica pe care le-am tri- 
mis-0? Nici măcar nu vor şti că există, sau că existăm 
nol. 

Adalina încercă să-şi apere punctul de vedere. 

— Cassiopeu era de altă părere, zise ea. Uite, citeşte !a 
pagina 17 ce afirmă el despre permanenţa artei. 

Astronomul refuză. 

— Nu mai citesc nimic. Ți-am spus de la început că nu 
mă pricep la artă, iar la nemurire nici atit. Hai să-l lă- 
săm în pace pe Cassiopeu, care probabil că odihneşte pe 
merit sub terasa lui, ascultind cîntecul postum scos de 
tuburile orgii, străbătute de curenţii interplanetari, ne- 
consolaţi pentru vecie. 

— Atunci ce să-ți mai dau? întrebă Adalina exaspera- 
tă. Mereu eşti nemulțumit. De unde era să bânuiesc în 
tine un cititor atit de dificil? Uite că timpul trece şi n-ai 
ales decit citeva titluri. Mai ia și tu, acolo, la intimplare. 

— Să mai încerc o dată, își zise Gregor, manevrînd bu- 
toanele catalogului automat, din care ieşi: 


A 


+ roman * ECRANUL PARAGALACTIC * roman * 


(cu un rezumat al autorului) 


— Ei, de data asta știu că am nimerit-o! zise astrono- 
mul. Bine măcar că are un rezumat. Autorul e cinstit și 
merită felicitări; îţi oferă posibilitatea de a-l refuza fără 
nici o supărare. Citești compendiul şi, dacă îţi place, n-ai 

decit să faci lectura întregii opere. Dacă nu, salut! Altul 
la rînd. 

— Vezi că mai scrie ceva, îl preveni Adalina. 

Gregor citi dedesubt: „Literatura ştiinţilico-fantastică 
este o fereastră deschisă spre viitor“. 

— Ce literatură mai e şi asta? 

— Prostii, dragostea mea, prostii! explică Gregor. Un fel 
de poveşti pe care fiecare le compune cum îi place şi toți 
le dau drept adevărate. Oamenii sînt curioșşi să știe ce va 
fi în viitor şi câte unul pretinde că ar fi în stare să antici- 
peze. Cine poate cunoaște, la urma urmei, adevărata față 
a lumii viitoare? Sigur că e bine să ne gindim la ea, dar 
ce are asta cu literatura ştiinţifico-fantastică? Eu, de cînd 
mi-am consolidat poziţia în cadrul actualei generaţii de 
tineri astronomi, nu-mi mai permit să citesc aceste abera- 
ţii compromiţătoare pentru un cap ce se pretinde cît de 
cât intelectual. 

Gregor păru dispus să treacă la altă combinaţie de ci- 
fre, dar mai amină, ca să-şi epuizeze întâi ideea, stimulat 
subit de inscripția apărută sub cadranul aparatului. 

— Literatura ştiinţifico-fantastică e o literatură pentru 
copii, işi aminti el. Ei sint mai visători, mai romantici, 
lasă-i pe ei să-și imagineze lumea de miine! Omul matur 
e prins de treburi serioase. Avem noi timp să ne ocupăm 
cu ghicitul viitorului? Nu, pentru că expediţia spre şteaua 
Beta este de mai mare importanţă şi ne cere o dăruire 
totală. Observațiile ştiinţifice riguroase pe care le facem 
pe traseu prezintă mai mult interes decit o bibliotecă în- 
treagă de născociri. Şi unde mai pui că producătorii de 
astfel de literatură pretind că interpretează lumea pe baze 
ştiinţifice, cînd sînt, de fapt, nişte falsificatori ordinari ai 
legilor mari din natură, Ce fel de principii ştiinţifice 
recunoaște fauna asta de literați ocazionali, dacă ei 
îndrăznesc să răstoarne pină și adevărul palpabil, do- 
vedit pentru toată lumea? Să-ţi dau numai un exem- 
plu. În sistemul solar nu există vreun elev care să nu fi 
învăţat la istorie că ruinele descoperite pe Marte au ră- 
mas de la o civilizaţie dispărută, care a părăsit planeta cu 
mult timp în urmă. Ei bine, am auzit că un căpăţinos, 
autor de romane ştiinţifico-fantastice, susține că acolo n-ar 
fi altceva decit nişte simple formaţiuni naturale. Spune, 

asta nu-i aberaţie, falsificare, ahsurditate — deci tot ce 
se află la polul opus explicării științifice a Universului? 

Gregor vru din nou să execute cealaltă combinaţie, dar 
i se păru că ar mai fi avut ceva de spus. Adalina îi op- 
servă ezitarea. 

— Citeşte măcar rezumatul, îl îndemnă ea. 

— Să citesc? se întrebă astronomul, nehotărît. Mă rog, 
hai să văd ce enormităţi debitează şi individul ăsta aici. 
Așa, ca să-ţi fac plăcere. Dar rămîne între noi. N-aş vrea 
să transpire... Mi-ar fi ruşine să se stie pe navă că mă 
ocup cu lucruri atît de neserioase. 

Gregor găsi conspectul tipărit pe pagina întîi. 

— Aşadar, să plonjăm în viitor! oftă el şi începu lectura. 


Metacosmosul fremăta. Faptul era fără precedent în 
istoria Marii Uniuni Intergalactice. Zup Zur Zuk, cel mai 
iscusit pilot de superlongnaă, se dispersase brusc într-un 
volum corespunzător unei întregi nebuloase pe cind în- 
cerca să spargă carapacea protonucleonică de la frontie- 
rele Universului unificat, aşa-numitul ecran paragalactic. 
Racheta lui, superlongnava „Ultramezon“, se izbise nă- 
prasnic de ecran, țăndări se făcuse, şi în încleștarea aceea 
pilotul suferise accidentul mai sus menționat. 

Ştirea străbătu fulgerător metacosmosul, înfiorind tri- 
lioanele de bilioane de oameni care populau atunci Uni- 
versul. De la cei mai mici asteroizi şi pină la cele mai mari 
galaxii, Zup Zur Zuk afla sincere compătimiri. Era încă 
un adolescent, nu împlinise decit vreo cincisprezece mii 
de ani și era păcat de el. Mare păcat! 

Dar galaxiile nu puteau să lase lucrurile în starea aceas- 
ta. Zup Zur Zuk fusese un pilot formidabil, dovadă că 
numai el și superlongnava „Ultramezon“ se aventuraseră 
pină în lumea inframicrometrică a forțelor protonucleo- 
nice din ecranul paragalactic. Iar materia subatomică, dez- 
organizată, care alcătuia ecranul, îl iradiase cu niște parti- 
cule necunoscute. Bilioane de trilioane de galaxii se sfă- 
tuiau acum în privința radiațiilor care îl țineau pe pilot 
dispersat. De la un capăt la altul al Marii Uniuni Interga- 
lactice, mesajele circulau fără întrerupere, transportind 

ideile îngrijorate ale omenirii. Pilotul lui „Ultramezon“ 
trebuia salvat. Ori adunat la loc, ori răzbunat cum se 
cuvine! 

În Galaxia Plusquamperfectă se convocă rapid Consiliul 
metacosmonautic. O mie șase sute de galaxii îşi trimi- 
seră reprezentanţi în prezidiu. Apoi Dunt deschise şedinţa 
și expuse concis cele cinci sute de mii de ipoteze despre 
natura radiaţiilor inframicrometrice din ecranul paragalac- 
tic. În încheiere, Cosmosul fu învinuit de încălcarea nor- 
melor legale de conviețuire cu omul şi se ceru chemarea 
lui la dreapta judecată. Trilioanele de bilioane aprobată 
instantaneu, 

La ora cinci şi optzeci de secunde începură pregătirile. 
Șase sute de superlongnave își luară zborul şi se azvirliră 
în ecran, Apoi mai încercară o dată, și încă o dată, și abia 
la urmă găsiră o spărtură prin care trecură victorioase 
în Infinit. 


— Ei, ce mai zici? întrebă Adalina. 

Gregor rămase pe ginduri, cîntărind răspunsul. 

— Nu-i chiar aşa de slab cum credeam, recunoscu el. 
Ba ii pot găsi şi unele merite: autorul are o fantezie boga- 
tă, cunoştinţe ştiinţifice temeinice, îndrăzneală etc. Dar 
n-o să mă apuc acum să-i disec opera şi să-i discut talen- 
tul. 

— Ai remarcat neologismele pe care le introduce? 

— Evident! Altfel n-avea cum să sugereze lumea vii- 
torului. Era necesar ca lectorul să priceapă imediat că are 
de-a face cu o supercivilizație: metacosmos, superlongnavă, 
inframicrometrie, protonucleoni . . 

— Ai omis tocmai ecranul, observă Adalina. 

— Şi, bineînţeles, ecranul paragalactic. Ca om de știin- 
tă, mă interesează în primul rind ipoteza lansată în acest 
roman. Cred că Vlig I ar fi cel mai competent să ana- 
lizeze ecranul din punctul de vedere al structurii și 
să decidă ce parte din el rezistă criticii şi ce nu rezistă. 
Totuși, ipoteza despre materia subatomică și dezorganizată 
care iînvelește Universul nostru, separindu-l de alte tri- 
lioane de bilioane de vecini, are un farmec aparte şi, în 
plus, oferă certitudinea că nu vom fi deranjați curînd de 
locatarii celuilalt compartiment. Vor mai trece o groază 

de milenii pînă cînd şi ei vor reuşi să spargă ecranul lor 
paragalactic. Între timp, pămîntenii au răgazul şi posibili- 
tatea de a circula netulburaţi de la o galaxie la alta, sta- 
bilind legături de amiciţie cu metacosmicii. A 

— Cu toţi metacosmicii? vru să ştie Adalina. 

— Cu toți. Nu putem să-i favorizăm pe unii, iar pe 
alții să-i nedreptăţim, pentru că s-ar simţi lezaţi în amorul 
propriu, Și, altfel, cifra n-ar ieşi destul de rotundă. 

— Păi, cum i-am putea ţine minte pe toţi? se miră 
Adalina. Scrie acolo de nu ştiu cîte bilioane de trilioane 
de galaxii populate cu ființe raţionale. 

— se va găsi o soluţie! asigură Gregor. Trebuie să fim 
optimişti. Poate că fiecărui om i se va da sarcina de a ţine 
legătura cu un grup extraterestru. Tu, de pildă, vei şti că 
în galaxia din Andromeda există nişte planete locuite de 
pitici cu pielea violetă, care trăiesc în orașe subterane şi 
sint mari meşteri la impletitul coşurilor de nuiele. Eu — 
să ştiu că într-o altă galaxie niște săculeţi umpluţi cu aer 
plutesc pe deasupra unui ocean fosforescent, făcînd filo- 
zofie despre concentraţia ideală a bioxidului de carbon în 
estetica soluţiilor aflate în stare de suspensie. Și aşa mai 
departe, fiecare va cunoaşte o populaţie inteligentă din 
metacosmos, fiecare va transmite unui urmaș cunoştinţele 
lui, spre o conservare, dacă nu ideală, cel puţin accepta- 
bilă şi de durată. 

— Şi-i vom putea vizita din cind în cînd? 

— Le va face multă plăcere. Cu superlongnava iei un 
avans serios faţă de navele actuale. Va fi un furnicar 
uriaş printre galaxii. Atunci să vezi accidente de circula- 
ție! Desigur, fără urmări grave pentru metacosmici (îi in- 
clud aici şi pe pămiînteni), pentru că la fiecare caz ieșit 
din comun se va convoca imediat consiliul acela cu o mie 
şase sute de reprezentanţi. După cum vezi, populaţia Uni- 
versului tinde să ajungă la un asemenea grad de evoluţie 
şi armonie generală, încit vor sări toți ca unul pentru în- 
lăturarea indispoziţiei cutărui individ. Ţi-ai luxat o gleznă? 
Nu-i nimic, convocăm consiliul. În orice împrejurare con- 
siliul e gata să se adune, să discute şi să găsească remediul 
cel mai potrivit. Asta reprezintă, să recunoaștem, un act 
de umanism metacosmic, întru totul pe linia lozincii su- 
preme: „să ne simţim bine impreună“. 

— Va fi oare mai bine ca acum? întrebă Adalina, gindi- 
toare. 

— Nici nu încape discuţie, spuse Gregor. Mai ales că 
vei putea trăi cine știe cit, pină ai să-ţi rogi singură 
moartea, poate chiar să depăşești milionul, dacă pilotul 
accidentat era încă adolescent la cincisprezece mii de ani. 
În atita timp poţi să vizitezi sau să primeşti vizita tuturor 
prietenilor din metacosmos, indiferent de forma, culoarea, 
dimensiunile şi convingerile lor. 

— Ştii, interveni Adalina, s-ar părea că noi am mai 
primit asemenea vizite. Uite, ca să te convingi că nu mint, 
citeşte relatarea asta, pe care am isprăvit-o cu puţin 
înainte de a veni tu. i 

— Iar să citesc? protestă astronomul. 

— Numai asta şi gata, îi surise galeș Adalina. 


Lupoaica era singura supraviețuitoare pe navă. Cata- 
strofa cosmică îi omorise masculul şi puii. 

Acum astronava rătăcea avariată și lupoaica aproape că 
nu se mai îngrijea de conducerea ei. Era apatică şi, din 
cind în cînd, chelălăia jalnic după pui. 

Evident, expediția era ratată, dar din punct de vedere 
psihic drama era şi mai înspăimîntătoare. Lupoaica se 
chinuia totuşi să fie stoică, simțind că altfel va înnebuni. 

Să se întoarcă acasă? În pădurile de pe planeta ei înde- 
părtată? Drumul era lung şi ea nu se mai simțea în stare 
să-l facă. De cînd călătorea, uitase locurile unde se hârjo- 
nise cîndva cu căţelandri de virsta ei. Atunci crezuse că 
nu le za uita niciodată ... 

Nava se apropia de un soare minuscul. Lupoaica o dirijă 
spre planeta a treia. Locul de aterizare îl alese nu departe 
de un țărm. Fiind însă avariată, nava se prăbuși în mare. 
Lupoaica avu impresia că nu va mai ieși deasupra şi se 
pregătea să moară. Însă valurile, miloase, o săltară la timp, 
aşa că izbuti să înoate pînă la țărm şi să se ascundă în pă- 
dure. 

Nava era pierdută. Zăcea la patruzeci de înălțimi de 
lup sub apă. Cum s-o scoată afară? Ce să facă? Soarta 
fusese iarăşi vitregă cu ea. Lupoaica se gîndi cu tristețe 
că trebuia să rămină aici, pe o planetă străină, departe de 
semenii ei. Pentru totdeauna. 

Măcar de ar fi existat lupi prin apropiere, să le ceară 
o labă de ajutor... 

Și, într-adevăr, întîlni lupi în pădure. Dar decepţia îi fu 
mare atunci cînd constată că din era ei atomică se pră- 
bușise tocmai în epoca de piatră. Lupii de aici erau niște 
primitivi! 

Noaptea, cosmonauta stătea pe labele dinapoi şi privea 
prin spărturile dintre arbori cerul înstelat: îşi căuta pla- 
neta de baștină. Profilul ei neclintit exprima o profundă 
melancolie feminină, care în acele clipe o înnobila. Uneori 
îşi amintea de puii răpuşi. Atunci în ochii ei trişti strălu- 
ceau chemări. Luna producea asupra ei o impresie lugu- 
bră. 

Într-o astfel de noapte, lupoaica auzi scâncete într-un tu- 
fiş. Găsi acolo două făpturi ciudate, ca doi brotăcei mă- 
rișori, lihniţi de foame. li mirosi nedumerită. Și, deodată, 
i se redeșteptă în suflet duioșia maternă. Le dădu să sugă 
şi „brotăceii“ se atirnară grabnic de ţiţe. Cu lacrimi în 
ochi, lupoaica îi boteză Romulus şi Remus, după numeie 
puilor ei decedați. 

Cu timpul, întîmplarea fu purtată peste mări şi țări. 
Și-o slăveau poeții. în imnuri, și-o băsneau bătrinii, iar 
istoricii o compilau înfioraţi într-ale lor res gestaei: 

„Și femeia aceasta născut-a prunci doi, dolofani şi bine 
văzuţi de Junona?. Căci pruncii la moarte fiind rinduiți şi 
așijderea mama zic unii, milă le-au fost părinţilor zei. 
Tibruli neînecîndu-i, ajunseră-n neagra pădure, unde sa- 
biniă și latinis deopotrivă noaptea nu întră. Fiare cumplite 
pîndind pretutindenea cică. Și acolo crescuți, cu lapte de 
lup neştiutorii prunci, ani cîțiva trecut-au, pînă ciobanii 
în bite pielea punindu-i . . . 


1 Citat latinesc. 
2 Vechi zeu italic. Înainte de a fi detronat, avea templu pe 
Capitoliu, lingă pontifex maximus. 
3 Zice Titus Liviu, care a editat în ceară o Mare istorie a Ro- 
mei în 142 de cărți. Titlul s-a păstrat. 
4 Apă potabilă în vechiul Imperiu Roman. 


5 Sabinii — model de viaţă simplă şi hărnicie, persecutați de 
latini. Vezi Suetoniu, op. cit., Salustiu, op. cit., şi Tacit tot op. cit. 
è Latinii — atunci în vrăjmăşie cu sabinii pentru nişte afaceri 


dubioase pe care, la atita vreme, n-are nici un rost să le mai co- 
mentăm. | 


7 — Argonautica 97 


— Asta da! exclamă Gregor. Asta-i o reconstituire is- 
torică. Explică faptele pe baza unor importante contribuții 
bibliografice, are trimiteri la subsol... Ce să pretinzi mai 
mult? Eu găsesc întimplarea destul de convingătoare, chiar 
dacă unele informaţii s-au alterat, s-au deformat cu tim- 
pul. De pildă, cea după care ciobanii i-ar fi întins cosmo- 
nautei pielea pe băț. Bănuiesc aici o influenţă folclorică, 
foarte firească, din moment ce amintirea evenimentului 
s-a transmis şi prin legende. . 

— Acestei ființe extraterestre îi datorează romanii naş- 
terea şi înflorirea imperiului lor, observă Adalina. Pro- 
babil că lupoaica, fiind a făptură extrem de inteligentă, 
le-a împărtăşit celor doi copii cite ceva din experienţa ei. 
În felul acesta, ei s-au putut ridica deasupra nivelului o- 
bișnuit de înţelegere existent în epocă, acţionînd în sen- 
sul pe care ni-l arată istoria. 

— Pămintenii au avut multe de învăţat de la vizitatorii 
cosmici, aprobă astronomul. Deși poate că nu întotdeauna 
le-au ascultat sfaturile înțelepte. Nu degeaba spunea Iisus, 
cosmonaut ca noi şi el, în epistola către samariteni: „Ci 
grăi-voi pentru unii în deșert!“ Erau atunci mulţi care au 
preferat să-l urmeze pe'Satan, un misionar tuciuriu venit 
dintr-un sistem solar rival. Vezi, aici extratereştrii au fă- 
cut o greşeală fatală. În loc să-şi dea mina în opera de 
civilizare a populaţiei primitive de pe Pămînt, au început 
să-şi dispute valabilitatea sistemului educativ, încît a ie- 
şit un scandal monstru. lisus era blind, dar încăpăţinat, 
iar Satan avea o fire orgolioasă, schimbătoare, irascibilă. 
E destul să-ţi spun că, într-un moment de furie şi necu- 
getare, a declanșat cataclismul cunoscut sub numele de 
potop. Numai că adeversarul îi bănuise intenţiile; s-a îm- 
barcat în arca lui şi, după ce şi-a asigurat adepţii că va 
reveni, s-a topit în ceruri. Satan a mai făcut o mulţime 
de prostii în lunga lui viață. Nu e de mirare că ignoranțţii 
au ajuns să-şi scuipe în sin, îngroziţi, la auzul numelui 
său nefast. 

— Dar ce spui de regele Lear? îl provocă Adalina. 


— Lear ăsta era un cosmonaut de treabă. Nici el n-a 
avut noroc. Păcat că oamenii nu l-au ascultat. Nu s-a 
putut impune nici măcar în fața propriilor sale fiice din 

căsătoria prin telepatie cu o păminteană. L-au crezut ne- 
bun, pentru că nimeni nu se putea ridica la înţelegerea 
judecății sale. Dar cel mai nebun dintre nebuni, vreau să 
zic cel mai avansat dintre cosmonauțţii stabiliţi pe Pămynt, 
a fost unul Hamlet. Soarta nu i-a surfs deloc, după ce şi-a 
avariat nava în apropiere de Elsinor. Cite eforturi n-a 
făcut, săracul, ca să găsească o punte de comunicare cu 
cei din jur! Dar era atit de străin de tot ce se petrecea 
pe planetă în vremea aceea, încît nimic n-a putut înțelege 
la timp şi de aici i s-a tras şi moartea. Poate că vreodată 
vom afla care era planeta lui natală şi ne vom face da- 
toria, trimiţină acolo un mesaj cu sincerele noastre scuze 
postume. 

— Am auzit undeva că pină şi Odin era cosmonaut, 
mărturisi tinăra bibliotecară. 

— Odin, Budha, Allah, Hercule, Pitagora, Dante, Shake- 
speare, Beethoven, Tolstoi, Rigoletto şi mulţi alţii, între 
care şi preşedintele Washington. Toţi aceștia au fost extra- 
tereștri rămaşi accidental pe Pămînt, sau veniţi anume 
ca să ne sprijine, în cadrul unui vast program de cooperare 
cosmică şi ajutorare a populațiilor galactice în curs de dez- 
voltare, spuse Gregor. 

— Înseamnă că printre pămînteni trăiesc şi astăzi o 
mulțime de străini travestiţi! 

— Sau măcar urmași de-ai lor, completă astronomul. 
Un fel de semizei ai erei moderne. Mă gîndesc că Boldur 
ar putea să aibă undeva, în arborele său genealogic, o ase- 
menea intervenţie extraterestră. De alții nu garantez. 

Gregor ar mai fi spus ceva, dar fu întrerupt de ţiriitul 
unei sonerii. 

— Sună pentru masă, observă Adalina speriată, şi încă 
nu te-ai hotărit ce cărţi alegi! 

— Cum să nu? Uite, cele pe care le-am pus deoparte. 
Și mai dă-mi raftul de colo, arătă Gregor. Dă-mi-le pe 
toate și nu uita să le treci pe fişă, ca să ai activitate pe 
ziua de azi. Poţi să-i treci vreo două şi lui Darnaputra, 
gata citite şi înapoiate. 

Peste citeva minute, încovoiat sub greutatea atitor to- 
muri, Gregor părăsea biblioteca, îndreptindu-se spre oh- 
servatorul astronomic. 

Trecînd prin faţa laboratorului repartizat astro- 
biologului, Gregor auzi dincolo de ușă un zgomot făcut 
parcă de un obiect în cădere. Deduse imediat că savantul 
era înăuntru, dar nu încercă să se oprească, din urmă- 
toarele motive: braţul de cărți îl apăsa atît de rău, incit 
singura lui dorinţă din acel moment era să-și arunce un- 
deva, cit mai repede, nepreţuita lui încărcătură, iar pe de 
altă parte Vlig III nu deschidea nimănui, chiar dacă vizita- 
torului i-ar fi amorţit mîna bătind în ușă. Așa că astrono- 
mul strigă, mai mult de formă: „Vlig, hai la masă!“ și 
trecu mai departe fără nici o ezitare, grăbindu-se să-şi tra- 
gă picioarele pe podeaua netedă a coridorului înainte ca 
ele, din cauza greutăţii şuportate, să facă găuri şi să se 
înşurubeze acolo pentru totdeauna. 

Nu ştia nimeni dacă ideea de a lucra zăvorit fusese doar 
o toană a astrobiologului, ori cercetările lui erau într-ade- 
văr extrem de secrete. E posibil ca Vlig III să-și fi trans- 
format laboratorul într-o citadelă inexpugnabilă numai ca 
să-şi poată crea o aură de mister care să aţițe curiozitatea 
echipajului; sau, dimpotrivă, nedorind ca Adalina să se 
amestece în afacerile lui. Dintre toți exploratorii, ea era 
singura în stare să facă orice pentru a şti ce se petrecea 
în spatele vreunei uși încuiate. Pe Boldur se pare că nu-l 
mai interesau decit registrele, jurnalul de bord și 
schema de funcțiuni. Îi era deci destul să ştie că savan- 
tul primise un laborator care-l mulțumea. I-l predase 
cu inventar și, pină la întoarcerea pe Pămînt, cînd avea 
să înregistreze stricăciunile, conducătorul expediției scă- 
pase de o grijă, din moment ce Vlig III semnase că-și asu- 
mă răspunderea pentru spaţiul respectiv. Căpitanul Pier 
Ulm, în virtutea funcţiei sale pe navă, avea liberatea să 
controleze laboratorul în timpul inspecției de dimineaţă. 

Găsind însă mereu închis, descoperise că era mai comod 
să treacă faptul cu vederea, încit de la o vreme se obişnui- 
se să ciocănească în uşă din mers, în drum spre alte labo- 
ratoare. Darnaputra, prea ocupat cu perfecționarea meto- 
dei sale de extirpare a apendicelui prin sugestia dirijată 
progresiv (intenţiona să ajungă la o asemenea măiestrie, 
incit să-și poată exercita forța operatorie asupra propriei 
sale persoane), nu avea timp de pierdut, iar Albert, care 
avea destul, renunţase de mult la orice tentativă de între- 
tinere spirituală cu frații Vlig. Eşecul conversaţiilor încer- 
cate cîndva îl lămurise pe deplin în privinţa bagajului de 
cultură umanistă (inclusiv literatură) transportat în Cos- 
mos de eminenţii savanţi. Gregor se simţea şi el străin 
de preocupările lor. Însă Adalina, care era cea mai străină 
de aceste preocupări, rezista cu greu tentaţiei de a pătrun- 
de în Laboratorul veşnic încuiat. Curiozitatea i se ascuţise 
la maximum datorită insuccesului suferit de încercările 
sale repetate. Era o adevărată tortură morală, dar Vlig III 
se dovedi, spre cinstea lui, prea inflexibil ca să cedeze fie 
rugăminților, fie dulcilor inşelătorii practicate de adorabila 
bibliotecară. 

Astfel, chiar dacă de la o vreme se bănuia că savantul 
efectua cercetări secrete, nimeni din echipaj n-ar fi putut 
spune precis în ce direcţie mergeau aceste cercetări. Cir- 
culau numai zvonuri, insuficient de alarmante pentru ca 
Vlig III să fie chemat în faţa consiliului argonautic spre 
a da explicaţii. Într-o vreme, Adalina stăruise pe lingă 
Boldur să aplice măsura extremă. Cum ceilalţi se dovedi- 
seră mult mai puțin curioşi decit ea, ideea rămase în sus- 
pensie. Cu timpul slăbi și interesul tinerei fete pentru uşa 
care refuza să i se deschidă. 

Trebuie spus că, oricît de incredibile puteau fi zvonurile 
iscate din pmudența, sau poate numai din discreţia lui 
Vlig III, ele erau cu mult mai puţin decit realitatea în- 
săși. Cui i-ar fi trecut prin minte că în laboratorul inter- 
zis se punea la cale nici mai mult nici mai puţin decit ce- 
lebra experienţă YQ, rămasă în analele descoperirilor știin- 
țifice ca un pas uriaș spre o realizare care egalează alte 
două mari cuceriri ale omenirii: roata şi focul! Faptul 
producător de senzaţie a fost însă altul; la reușita expe- 
rienţei au contribuit toți cei trei frați Vlig, fără excepție. 

Ce-i va fi determinat să renunţe la izolarea orgolioasă şi 
cum vor fi reuşit să lucreze, chiar și numai citva timp, îm- 
preună? Răspunsul la prima întrebare nu e greu de găsit. 
Conștiinţa. Simţul datoriei. Pasiunea şi respectul muncii 
ştiinţifice. Toate acestea au învins atitudinea individualis- 
tă, creînd un colectiv animat de ideea unei mari descope- 
riri. Păcat că, în lipsa unui alt mobil comun, această splen- 
didă tripletă științifică s-a destrămat imediat după înfăp- 
tuirea epocalei experienţe. La întrebarea „cum au lucrat 
împreună?“ nu se poate răspunde altfel decit lăsînd fil- 
mul faptelor să se deruleze singur. 

Deci, înainte ca astronomul să fi trecut prin dreptul ușii, 
în laborator fraţii Vlig se instalaseră în jurul unei mese, 
aşezindu-și fiecare la îndemină cite un dosar pe coperta 
căruia scria, cu o grafie diferită: EXPERIENȚA YQ. Zgo- 
motul auzit de Gregor fusese produs tocmai de un ase- 
menea dosar, ajuns pe jos dintr-o manevră executată cu 
stîngăcie de Vlig I. În spatele lui Vlig II, pe o altă masă, 
trona o instalaţie ciudată, încadrată de manete şi mici be- 
curi semnalizatoare. Din mijlocul ei se înălța un clopot de 
sticlă, alături de un aparat ce părea să fie un fel de'ter- 
mometru uriaș. i 

— Să recapitulăm, propuse Vlig III. 

Dosarele se deschiseră, lăsînd să foşnească hiîrtiile cerce- 
tate de savanţi. 

— Cum începem? se interesă Vlig II. În ordinea virstei, 
a înălțimii, sau a autorităţii ştiinţifice? 

nseamnă că, în orice ordine. am lua-o, tot eu trebuie 
să încep, spuse Vlig I. 

— Cred că te cam grăbești, ripostă Vlig II. Sau ai cum- 
va impresia că tratatul despre protuberanţe e o lucrare de 
mare valoare ştiinţifică? Nu-l citește nimeni, zace prin li- 
brării şi nici măcar studenţii tăi nu-ţi fac serviciul de 
a-l comanda, măcar aşa, din obligație morală. 

— Oh! 

Vlig I se înroși la faţă, rănit pînă în cele mai adinci 
fibre ale miîndriei lui. 

— Te înşeli! ridică el vocea. Tratatul este solicitat chiar 
şi de cercetători. Mi s-a propus să scot ediţia a doua. 

— Nu mai spune! exclamă matematicianul. N-am mai 
auzit ca o carte, care era depăşită în momentul cind a 

apărut, să fie solicitată pentru reeditare! 

Vlig III interveni, încercînd să-și împace frații. 

— Lasă, îi zise el matematicianului, parcă antinumerele 
tale integrate şi... volatilizate folosesc la ceva! Cred că 
nici tu nu le pricepi, cum să le mai înţeleagă atunci un 
altul? E drept că tratatul de termodinamica protuberan- 
elor este astăzi depăşit, dar nu încerca nici tu să-ţi scoţi 
merite de unde nu-s. 

— Ia te uită, cine vorbeşte! se enervă Vlig II. Unul care 
în toată viața lui n-a studiat decit aparatul excretor al 
moluștelor! Mai bine te înecai în canalul ăla de pe Mar- 
te, unde cică te-ai documentat. 

— Vorba e că, dintre noi toţi, eu singur sînt membru 
al unei academii de importanţa Institutului Saturnin şi... 

— Pardon! Membru corespondent, observă Vlig I. 

— Adică, explică Vlig II, le scrie ălora, din cînd în cînd, 
despre limbrici şi despre alte lighioane pe care le creşte 
in borcane. Frumoasă... corespondență! 

— Am auzit că Institutul Saturnin trecea printr-o gravă 
lipsă de cadre cind te-au ales pe tine membru corespon- 
dent, îşi aminti Vlig I. 

În ciuda tuturor acestor insinuări răutăcioase, Vlig III 
reuși să-şi păstreze calmul. 

— Nu sîntem noi cei chemaţi să judece motivele care 
au determinat alegerea mea în cadrul Institutului Satur- 
nin, zise el. Respect astrofizica și matematicile alambica- 
te, dar trebuie să se ştie că biologia este o ştiinţă prea 
vastă şi prea deosebită de ele.pentru ca părerile emise de 
matematicieni şi fizicieni, în acest domeniu cu totul străin 
cunoaşterii lor, să fie cit de cît luate în seamă. În conclu- 
zie: cine nu se pricepe la moluște sau limbrici, să nu se 
amestece. Desigur, să 'cooperăm, dar fără a trece prea mult 
dincolo de graniţele ştiinţelor pe care le servim cu modes- 
tele noastre puteri. 

— Mie imi e foarte ușor să mă conformez acestei indi- 
caţii, observă Vlig II, deoarece matematica este o ştiinţă 
universal aplicabilă. Totul în lumea înconjurătoare, inclu- 
siv mișcarea scoicilor prin canalele marțiene, poate fi 
exprimat matematic. 

Vlig I interveni: 

— Mi se pare că ne-am adunat aici pentru o treabă 
serioasă. Hai să lăsăm la o parte înțepâturile reciproce și 
să Începem. 

— Ai dreptate, zise Vlig III. Şi dacă tot trebuie să in- 
ceapă cineva, voi face eu o prezentare sumară a experien- 
tei YQ, apoi fiecare va discuta aspecte legate de specificul 
activităţii lui. 

Nefiind obiecții, savantul consideră propunerea sa ac- 
ceptată şi abordă problema din unghiul cel mai gene- 
ral. 

— Experienţa YQ se bazează pe o idee care, să zicem, 
ne-a venit fiecăruia, şi încă în același timp. Asta ca să 
nu fie prilej de ceartă. Îmi dau seama că dacă aș susţine 
paternitatea mea şi aş emite pretenţii în privința aces- 
tei idei, astrofizica și matematica s-ar scandaliza, afir- 
mind contrariul. Uite că nici nu încerc. Las pe seama 
posterității încă un subiect destinat să dea bătaie de cap 
cercetătorilor meticuloși. Să recunoaștem doar că ideea nu 
poate prinde viaţă fără o interacțiune a științelor pe 
care le reprezentăm — dovadă colaborarea noastră de 
acum. Astrofizica are meritul de a crea condițiile desfă- 
şurării experienţei. Matematica ne pune la dispoziţie 
calculele făcute pentru toate procesele întrevăzute de 
noi. lar astrobiologia este deocamdată ştiinţa care profită 
cel mai mult de pe urma acestei experienţe de răscruce. 
Structura spaţiului cosmic ne-a permis... 

— Nu intra în subiectul meu, îl preveni Vlig I. 

— Am înţeles. Dă-i drumul cu structura. 

Vlig I răsfoi hiîrtiile, studiindu-le conţinutul, cu toată 
atenţia cuvenită unor însemnări cu valoare de document 
istoric. 

— În afară de partea pur tehnică, am pregătit și un 
material pe care l-aş numi „Scurtă trecere în revistă a 
concepțiilor despre . . .“ 

— Treci peste asta, îl sfătui Vlig III. 

— Măcar un citat, se rugă astrofizicianul. 

— Ei hai, dă-i bătaie! cedă astrobiologul. Să auzim 
citatul, dar nu te prea întinde, că nu avem timp de pier- 
dut. 

— Ascuitaţi: „Uriaşa luptă pentru supunerea lui zero 
absolut își trage rădăcinile cele mai depărtate din legea 

descoperită de doi dintre aceşti fizicieni clasici, englezul 
Boyle şi francezul Mariotte, lege care le poartă numele. 
Potrivit ei, între presiunea exercitată asupra unui gaz 
și volumul pe care îl ocupă acesta există o legătură di- 
rectă, care se exprimă printr-o relație matematică...“ 

— Ce ţi-am spus eu?! exclamă Vlig II. 

— Nu mă întrerupe, ceru Vlig I. „Ceva mai tirziu, fi- 
zicianul Gay-Lussac descoperea, la rindul său, că și 
între temperatura la care este adus un gaz și volumul pe 
care acesta îl ocupă există o legătură directă: cu cît tem- 
peratura crește, cu atit gazul tinde să ocupe un spaţiu 
mai mare, adică îşi mărește volumul. Gay-Lussac a sta- 
bilit şi valoarea coeficientului de dilatare a gazelor, coefi- 
cient care este egal cu 1/273,16.% 

— Destul. Te poţi opri aici, consideră Vlig III. Ai mai 
spus şi în prelegerea anterioară că în unele zone ale 
spaţiului cosmic gazele sint extrem de rarefiate. 

— Şi pe deasupra mai și îngheţi de frig. dacă nu eşti 
bine protejat, observă Vlig II. 

— Faimosul „Zero K“, preciză Vlig I. Zero absolut. 
Adică undeva pe aproape de această cifră. 

— Nu uitaţi că tocmai proprietățile materiei supuse 
acţiunii lui Zero K ne interesează, aminti Vlig III. Fără 
aceste condiţii, experienţa YQ nu poate reuși! 

— Nici o grijă, asigură astrofizicianul, trecînd la apa- 
rat. Avem aici instalaţia care produce frig în valoare de 
zero absolut. Priviţi aceste manete. Priviţi acest termo- 
metru. Sub clopot am făcut vid. Dacă pun în funcţiune 
motoraşul, instalaţia frigorifică începe să scadă treptat 
temperatura în spaţiul delimitat dd clopotul incasabil. 
vi Eşti sigur că scade pînă la zero absolut? întrebă 

ig II. 

— Trebuie, spuse Vlig I foarte convins. 

— Atunci dă-i drumul, îl sfătui Vlig III. Facem o 
probă. 

Astrofizicianul se conformă. Instalaţia începu să tre- 
pideze ușor, antrenată de motorul ei. 

— Între timp, tu poţi să analizezi experienţa din punctul 
tău de vedere, i se adresă Vlig III matematicianului. 

Vlig II își găsi şi el hirtiile de care avea nevoie pentru 
explicaţii. 

— Eu voi fi scurt, anunţă el. Prea multă vorbă strică, 
mai ales cînd calculul poate exprima tot atît de bine și 
chiar mai precis ceea ce vor să comunice cuvintele. Ur- 
măriţi acest raționament: 

— N-am priceput nimic, zise Vlig III. 

— Nici tu? se intereså matematicianul. 

— Nici eu, recunoscu Vlig I. Totuşi, am încredere în 
raționamentul tău. 

— Bine, dar e prea simplu! O soluție atit de elegantă 
n-ar putea să vă ofere nici măcar calculatoarele ciberne- 
tice cu supermemorie activizată! 

— Văd şi eu că-i simplu, dar tu să-mi spui dacă-i bine 
calculat, ceru Vlig III. E singurul lucru care mă intere- 
sează. 

— Toate procesele ce se vor declanşa în timpul experi- 
enţei sint cuprinse în aceste ecuaţii, comunică Vlig II cu 
o singuranţă de neclintit. 


unde 

— Atunci nu-mi mai rămine decît să examinez expe- 
rienţa YQ ca biolog, observă Vlig III. Voi v-aţi făcut da- 
toria. Mai vezi de aparat, că zbirnîie prea tare, îl pregeni 
pe astrofizician. 

— Aşa face el întotdeauna, explică Vlig I. 

Vlig III se concentră și începu: 

— Vă voi vorbi despre celulă, pentru că aici, la nivelul 
celular va acţiona în ultimă instanță temperatura Zero K 
şi toate celelalte mijloace de influențare de care dispunem. 
Și nu interesează atît membrana celulară, cu structurile 
ei speaializate în funcție de procesele de absorbţie, secreție 
şi alte procese fiziologice. Deşi, cred eu, am putea urmări 
aceste structuri în ordine topografică şi anume: structu- 
rile specializate ale suprafeţei celulare libere; doi: struc- 
turile specializate ale membranelor celulare la nivelul 
suprafeţelor de contact cu celulele învecinate; în sfîrşit, 
structurile specializate ale membranei celulare legate de 
modificări interne ale acesteia. 

— Ce-o fi avînd? se întrebă Vlig I, trăgind cu urechea 
la zgomotul produs de aparat. 

— După părerea majorităţii cercetătorilor, aceste for- 
maţiuni servesc la puternica mărire a suprafeţei celulei, 
pentru intensificarea mișcării substanțelor prin membra- 
na cu microvilii. S-a constatat că microvilozităţile sint de- 
limitate de... 

— Cred că nu l-ai uns cum trebuie, presupuse matema- 
ticianul, amuzat. 

— ... şi afirm aceasta convins de faptul că atenția tre- 
buie să ne-o îndreptăm în primul rînd asupra cromozomi- 
lor. Prin metode citochimice speciale, s-a demonstrat exis- 
tenţa la bacterii a unor corpi cromatinici care au fost nu- 
miţi nucleoizi. Pe lingă cromozomul circular, s-au desco- 
perit şi alte structuri genetice, cu capacitatea de replica- 
re autonomă, ceea ce... 

Instalaţia începuse să scoată fum şi niște hiriieli ener- 
vante, bruind intens documentata expunere a lui Vlig III. 

— .... fără a mai urmări cum A.D.N. fagic este injectat 
sub forma unei structuri unitare, deci manifestînd un sin- 
gur grup de likage... 

— Fă-i ceva, că nu mai aud nimic! strigă Vlig II, încer- 
cînd să acopere zgomotul aparatului. 

— ...0 moleculă lungă de A.D.N. bicatenar, cu greu- 
tatea moleculară de aproximativ ... . 

— Nu mai ştiu ce să-i fac! ţipă Vlig I în urechea lui 
Vlig II. L-am... (Savantul matematician nu înţelese)... 
la limita lui zero absolut. 

— Zero K? întrebă celălalt, pentru mai multă siguran- 
tă. N-ai nici un... 

Astrofizicianul înclină din cap. 

— ... reglajul activității enzimatice! răzbi deasupra 
huruitului vocea lui Vlig III, apoi se pierdu din nou. 

Vlig I, aplecat peste instalaţia frigorifică, învirtea de 
zor șurubelniţa. 

— Să nu faci vreo... 

Astrofizicianul nu auzi bine. 

— Vreo ce? 

— Explozie! urlă Vlig II în timpanele lui. 

Vlig I dădu din mînă şi își continuă ocupaţia. Curind 
zgomotul acela turbat &căzu din intensitate, așa că astro- 
biologul se putu face iarăşi auzit. 

— De pildă, zise el, dacă soluţia este injectată într-un 
mediu conținînd zaharul lactoză, ea sintetizează enzima 
delta-galactozidază, capabilă să scindeze molecula de lac- 
toză în glucoză, galactoză și aşa mai departe. 

Vlig III se opri să-și tragă sufletul. 

— Bine că ai terminat odată cu infernul ăla, îi spuse lui 
Vlig I. Am crezut că ai de gînd să mă asasinezi. 

— Un fleac, zise astrofizicianul. Acum e în ordine. 

— N-ai putea să ne spui pe scurt concluzia? se interesă 
Vlig II. Nu mai amina atîta şi explică în ce constă expe- 
riența YQ, ca să putem trece la realizarea ei. 

— După ce am fundamentat-o teoretic, nimic nu ne îm- 
piedică să ne ocupăm şi de partea practică, încuviinţă as- 
trobiologul. Sinteza vieţii este astăzi o operaţie banală. 
Ei bine, eu m-am gindit că n-ar fi rău s-o readucem în ac- 
tualitate: să sintetizăm niște fiinţe, un fel de homunculi, 
dar de o natură specială. Acţionind puternic asupra cro- 


108 


mozomilor ou soluția de care v-am vorbit, am putea mo- 
difica structura celulelor astfel încît ele să primească o 
anumită rigiditate, mereu sporită, care să le transforme 
într-un oţel organic sau așa ceva, o substanţă vie şi în a- 
celaşi timp extrem de dură. Celulele şi-ar păstra și în 
noile condiții unele proprietăți şi funcțiuni. Bineînţeles 
că procesul nu poate fi considerat împlinit decit prin ac- 
țiunea simultană a soluției și a temperaturii Zero K. Iată 
la ce ne serveşte instalaţia frigorifică. Reușita experienţei 
va demonstra că e posibil să cultivi o generaţie de homun- 
culi în stare să trăiască fără măsuri speciale de protecţie 
în vid, la o temperatură extrem de coboriîtă. Pentru ome- 
nire avantajele ar fi formidabile. Întreaga explorare spa- 
țială ar trece în sarcina acestor creaturi indestructibile, 
indiferent de condiţiile găsite în Cosmos, pe planetele cer- 
cetate. Omul ar sta liniştit acasă şi ar culege informaţiile 
procurate de homunculi. 

— Pînă aici e bine, observă Vlig I. Aşa scrie şi în caie- 
tele mele. 

— Şi la mine scrie la fel, numai că în cifre, preciză ma- 
tematicianul. 

— Atunci, să începem experienţa. 

— N-avem homunculi, constată astrofizicianul. 

Vlig III zimbi cu superioritate. 

— Ne vom procura, spuse el şi, apropriindu-se de un 
dulap, viri mina înăuntru. Iată primul homuncul care va 
fi, de urgenţă, redimensionat! 

Își trase mîna afară din dulap, ţinînd de ceată un mo- 
tan zburlit şi cu ochii speriaţi. 

— Asta-i pisica lui Gregor! exclamă Vlig II, neștiind 
ce să creadă. 7 

— Te înșeli. Nu e pisică, e pisoi! corectă astrobiologul. 
Prezintă toate caracterele care ne obligă să-l considerăm, 
din punct de vedere biologic, un exemplar de sex mascu- 
lin. Puteți să-l notați în caietele voastre cu simbolul F+. 

Motanul spînzura nemișcat, ațintindu-i pe savanții Vlig 
cu ochii săi albaștri, de siamez. 

— E negru pe bot! remarcă astrofizicianul. 

— Va fi un homuncul clasa întîi, asigură Vlig III. 

— Şi ce-o să zică Adalina? 

— Ei bine, ce-o să zică? O să renunţe la micile plăceri 
personale, îmbrăţişind nobilul scop al dezvoltării științei. 
Acest motan va inaugura o nouă eră, va revoluţiona cu- 
noştinţele noastre despre Univers! Adalina trebuie să fie 
miîndră că a făcut sacrificiul de a ceda motanul pentru o 
experienţă destinată progresului. 

— Dar n-a cedat nimic! L-ai luat singur şi l-ai ținut as- 
cuns în dulap, zise Vlig I. Ce merite are aici Adalina? 
N-are nici un merit. 

— Ei şi? Aşa vor scrie ziarele. E mai emoţionant. 

— Am impresia că motanul începe să fie nervos, își 
exprimă Vlig II părerea rezultată din observaţiile sale asu- 
pra homuncului în devenire. 

— Pregăteşte instalaţia, îi ceru Vlig III astrofizicianu- 
lui. 

Vlig I acţionă un mecanism, ridicînd clopotul incasabil. 
Astrobiologul se apropie cu motanul în braţe. 

— Farfuria! ordonă el. 

— Poftim farfuria, vorbi Vlig H, întinzîndu-i obiectul 
cerut. 

Vlig III o apucă atent 'cu o mină (cu cealaltă stringea 
motanul la piept, ca să nu-i scape) și o aşeză sub clopot, 
pe un suport. 

— Laptele! 

— Poftim laptele. 

Vlig I întinse sticla cu lapte. Astrobiologul mirosi. 

— Pare destul de proaspăt, constată el cu mulțumire, a- 
poi turnă laptele în farfurie. Soluția! 

— Poftim soluția. 

Din micul recipient, Vlig III turnă în lapte cîteva pică- 
turi incolore, 

— Și dacă n-o să bea? presupuse Vlig II. 

— În munca ştiinţifică ești obligat să calculezi totul cu 
anticipație, spuse astrobiologul. Am prevăzut această even- 
tualitate şi n-am hrănit subiectul timp de douăzeci şi şase 
de ore în șir. 

Aşeză motanul alături de farfurie. 

— Uite că bea! exclamă Vlig I. 

Motanul lipăi în mare viteză laptele din farfurie. 

— Clopotul! strigă Vlig III. Lasă clopotull Repede, nu 
mai aştepta! 

Vlig I reuși să coboare clopotul incasabil înainte ca mo- 
tanul, sătul acum, să ţișnească de pe suport. 

— Notaţi, ceru astrobiologul. Ora 10 și 34 de minéte. 
A început experiența YQ. Motanul a băut laptele şi so- 
luţia. 

— Să fac vid sub clopot? se interesă Vlig I nerăbdâtor. 

— Nu încă. Să așteptăm pînă cînd soluţia îşi va face e- 
fectul. E o condiţie esenţială. 

— Uite că vrea să iasă, observă Vlig II. Nu-i prea 
place acolo. 

— Notaţi: ora 10,35. Motanul dă semne de neliniște. 

— Miaună, adăugă matematicianul. 

— Începe să tremure! constată Vlig I, privind fascinat. 
Se clatină... A căzut! 

— Ora 10,37. Procesul redimensionării a început! co- 
munică Vlig HI. Dacă totul merge înainte aşa ... 

— Conform calculelor mele, zise Vlig II. 

— ... înseamnă că experienţa va reuşi. Aveţi prilejul 
să urmăriţi cum, în fața voastră, un motan obișnuit se 
transformă în homuncul. Dă drumul instalaţiei! Fii atent, 
nu scoate tot aerul dintr-o dată. 

Vlig 1 porni din nou motorul. Spre mirarea celorlalţi 
savanţi, instalaţia renunţă la obişnuitele sale acţiuni de 
subminare a nervilor. 

— Presiunea? 

— Scade. 

— Temperatura? 

— Scade. 

— Perfect! Notaţi: procesul avansează. Caracterele de 
homuncul sînt tot mai evidente. 

— Mi se pare că nu mai mişcă, zise Vlig II. 

— Efectul redimensionării moleculare! explică, încîntat, 
astrobiologul. 

— Mai cobor temperatura? întrebă Vlig I. 

— La cit ai ajuns? - 

— Minus 137 grade, citi astrofizicianul indicaţia de pe 
termometrul uriaş. 

— Înainte! Pînă la Zero K! 

Vlig 1 trase maneta pînă la refuz, apoi zise: 

— Cred că acum homunculul e gata. 

Pe cind savanții Vlig se ocupau de preferatul 
ei, Adalina primi în bibliotecă vizita lui Albert. Neaștep- 
tata apariţie a poetului produse o oarecare emoție în 
{faptura atît de simţitoare a tinerei cosmonaute. Un bun 
psiholog ar fi observat imediat ușoara roșeaţă ivită brusc 
în obrajii ei, sau gesturile cam repezite cu care îl pofti pe 
vizitator să se simtă ca la el acasă. 

— Doreşti vreo carte? se interesă Adalina. Sau mai bine 
să-ţi fac o cafea... 

— N-ar fi rău, consideră Albert. Tocmai mă gîndeam 
că o cafea trebuie să fie extraordinară în caz să o servesc 
aceste degete delicate, pe care îmi permit să le sărut. 

Evident, lauda îi făcu Adalinei multă plăcere, ceea ce 
nu putea fi decît o garanţie pentru calitatea cafelei şi rapi- 
ditatea pregătirii ei. Albert se instală într-un fotoliu şi iși 
aprinse o ţigară. 

— Ah, dacă ai şti cit îmi place poezia! începu Adalina, 
împiedicind astfel tăcerea să se prelungească stinjenitor. 
Stau toată ziua în bibliotecă şi citesc. Înainte nu prea a- 
veam timp. Citeam foarte superficial, mai mult romane 
sentimentale. Dar pe navă am descoperit poezia şi asta a 
fost pentru mine o revelaţie. 

Pe chipul lui Albert apăru un zimbet puţin sceptic. 

— Poezia! exclamă el. Ce este poezia? O artă degrada- 
tă ca atita altele. Cindva, da, era regina tuturora, preţui- 
tă şi admirată așa cum se cuvine să fie admirată şi preţuită 
o virgină pentru candoarea şi puritatea ei. Cu timpul vir- 
gina a decăzut. Cine nu compune astăzi poezie? S-a ajuns 
chiar la situația paradoxală că scriu versuri mai mulţi 
inși decit cei care le citesc! 

Adalina servi cafelele. Albert mirosi aburul subţire, ieşit 
din licoarea neagră, apoi gustă, savurind îndelung, cu ra- 
finament exersat ani în şir, prima înghiţitură. 

— Excelentă! aprecie el, spulberind astfel neliniştea 
Adalinei, care avea din nou sentimentul că dă un examen 
de pricepere intr-ale vieţii mondene şi, bineînțeles, inten- 
ţiona să facă totul ca să nu treacă drept o figură ștearsă 
în fața valorosului interlocutor. 

— Totuşi, vorbi ea, tocmai dumneata să judeci atît de 
aspru poezia! 

— De ce n-aş judeca-o? întrebă Albert. Sînt aspru cu 
ea tocmai pentru că o iubesc și nu-mi place s-o văd per- 
vertită. 

— Oh, da, desigur! încuviință Adalina. Am citit și eu 
citeva poezii din care n-am înţeles nimic. 

— Nu asta mă deranjează, zise Albert. Mi se intimplă 
şi mie să compun versuri pe care nu le înțelege oricine, 
dar asta nu dovedeşte că ele nu înseamnă ceva pentru... 

"— Vai, dar n-am intenționat nici o aluzie! se scuză A- 
dalina în mare grabă, terorizată de ideea că făcuse o gafă. 

— Ştiu. Dealtfel nici nu poate fi vorba de aluzii, afirmă 
Albert. Critica literară a emis în privința poeziei mele 
judecăţi care, chiar dacă nu pot fi acceptate toate, îmi sint 
destul de favorabile. Recunoaște că nu e puţin să fii, la 
vîrsta mea, întemeietor de şcoală. Amintesc asta numai 
aşa, ca fapt divers. Ai citit volumele premiate? 

Adalina păli şi încercă o ieşire onorabilă. 

— Să vezi... Am citit numai ce am găsit în reviste. 
Cind îmi vor cădea în mină, te asigură câ... Dar e atita 
harababură pe aici, în biblioteca asta! 

— O! Păi atunci nu ştii nimic despre poezia abisalistă! 
exclamă Albert uimit. 

— Ei, ştiu şi eu cite ceva, zimbi Adalina încurcată, apoi 
se temu că va fi antrenată într-o situaţie fără ieşire şi bă- 
tu în retragere. Bea cafeaua, că se răceşte. 

Poetul sorbi o inghițitură și mai trase două fumuri, tri- 
miţind pe-o nară esenţa distilată a tutunului. 

— Va să zică, nu cunoşti poezia abisalistă, repetă el 
ginditor. 

Adalina găsi o explicaţie convenabilă: 

— E prea vastă, prea adincă în sensuri ca să se poată 
lăuda cineva că o cunoaşte pe deplin. În orice caz, toată 
lumea ştie că meritul de a fi intuit această poezie îţi apar- 
ţine în exclusivitate dumitale... 


8 — Argonautica 113 


Adalina fusese inspirată şi flatarea iși făcu efectul. Al- 
bert dădu capul pe spate, zimbind mulțumit. 

— Abisalismul este un curent relativ nou, începu el. 
Şi nu mi-e rușine să mărturisesc că eu însumi nu l-am 
prețuit suficient la începuturile carierei mele poetice. A- 
ceste începuturi, fără altă valoare decît cea documentară, 
sînt situate sub o zodie foarte îndepărtată de abisalism. 
Personal, consider etapa respectivă de mult depășită şi nu 
ştiu de ce criticii se încăpăținează să mai scoată de acolo 
citate comentate elogios. Recunosc că se simte şi în lucră- 
rile mele de debut o atmosferă lirică, dar acela era un li- 
rism mai puţin profund, mai puţin rafinat... Abisalis- 
mul rămine marea mea invenţie și sint convins că prin el 
voi impune o şcoală poetică ultramodernă, un moment li- 
terar viguros, plin de energie şi vitalitate ... 

— Minunat! se bucură Adalina. 

— Eu şi cu şcoala mea sîntem o generaţie neconformis- 
tă! se lansă Albert patetic. Generaţia linără, care nu se 
închină la idolii perimaţi ai poeziei. Astăzi, cînd trăim 
marele exod spre steaua Beta, nu mai putem scrie ca pe 
vremea lui Oliver sau Iacob Petrescu! Oliverismul, căruia 
îi contest doar în parte (e drept, în cea mai mare parte) 
meritele, a ajuns o noţiune bună doar pentru a ilustra o 
pagină dintr-un manual răsuflat. Ce poate fi interesant în 
oliverism?! se miră Albert, compunîndu-și o expresie dis- 
prețuitoare. A inventat şi el cîteva procedee banale, pue- 
rile, cîteva scheme şi atit. Nici ideea de a plasa verbul 
deasupra substantivului, considerată cîndva o mare cuce- 
rire stilistică, nu mai stă astăzi în picioare. Sau poate crezi 
cumva că n-am dreptate? 

— Te ascult cu un deosebit interes, îl incredință Adalina. 

— Dacă îți place oliverismul, recunoaște cinstit! îi ceru 
Albert, încolțind-o fără menajamente. 

— Cum ar putea să-mi placă, după toate cîte mi le-ai 
spus? protestă Adalina. 

Albert fu mulţumit de răspuns. 

— Dar să lăsăm trecutul şi curentele lui, zise el. Să sta- 
bilim doar că este absolut necesar să ne rupem de lanţu- 
rile ruginite (metaforic vorbind) ale unei poezii-fosilă, 
permiţind spiritului să se manifeste în deplină libertate 

grin lucruri şi peste lucruri, căutindu-le esenţa. Eu am des- 
coperit că această esenţă nu poate exista decit în adincuri, 
în profunzime, în. 

— ... abis, cu alte cuvinte, completă Adalina, furată 
de raționamentul poetului. 

— În abis, întări acesta, ciocănind cu degetul în masă. 
Așa s-a născut abisalismul, ca o mișcare înnoitoare, ca o 
nouă direcţie in poezia mea. Rămiîne de văzut dacă nu 
cumva întreaga poezie modernă contemporană va purta 
amprenta acestui curent. Actul de naştere al abisalismului 
trebuie căutat în versurile care deschid volumul Sonor 
abulic, așa că nu degeaba te-am întrebat dacă l-ai citit. 
Dacă-mi dai voie, ţi le citez din memorie. 


Cum Adalina se arăta nespus de încintată de propunere, 
Albert, se lăsă pe spate, pironi cu privirea un punct ima- 
ginar din faţa sa, se concentră şi, cu un glas monoton, re- 
cită o poezie în care era vorba de un scrișnet universal 
şi de locuinţa astrală a poetului însemnat cu clorofilă în 
frunte. Apoi făcu o teorie întreagă despre importanţa for- 
mei, care în abisalism, zicea el, este „însuși trupul nud al 
poeziei“. 

— Cu specificaţia că în cazul nostru greutatea aprecie- 
rii se reflectă în conţinut, afirmă Albert. E vorba aici de 
calitatea ideii, de gradul spiritualizării, de forța sugestiei. 
În poezia abisalistă toate acestea sînt maxime. Iată de ce 
mă interesează în special problematica majoră, pronun- 
țat filozofică. Lumea trebuie să respire în abisalism prin 
antenele ei intime, în egală măsură pur, viguros şi suav. 

Albert își permise să mai „spiritualizeze“ o înghiţitură 
de cafea, dind astfel timp Adalinei să-şi învingă ezitările 
născute dintr-o cunoaştere aproximativă a subiectului dis- 
cutat şi să întrebe: 

— Dacă nu te deranjează o întrebare oarecum profană, 
ce ai vrut să spui cu casa aceea... a poetului? Sensul mi 
se pare aici mai vag, mai dificil. 

Luminat de un gind, Albert se reînsufleți. 

— Mi-ai dat acum dovada clară că o poezie bună nu 
poate fi înțeleasă de la prima lectură, zise el. Nu mă mir 
că n-ai reuşit să prinzi sensul precis al versurilor mele. 
E și firesc, din moment ce nu există un singur sens, ci o 

mulțime — fiecare oferind posibilitatea unei interpretări 
adinci şi substanţiale. Cind am scris versul la care te 
referi, am avut, cred, o intuiţie a timpului pe care îl 
trăiesc acum. Istoria literară va vedea aici un caz enig- 
matic de anticipare corectă a propriului meu destin, în- 
cercînd, ca de obicei, niște explicaţii mai mult sau mai 
puţin hazardate. Nici eu nu ştiu prea bine cum a fost, aşa 
că pun totul în seama inspiraţiei de moment. După cum 
vezi, uneori această inspiraţie este atît de surprinzător 
confirmată de realitate, încît intuiţiile ţi se pot considera 
cu adevărat geniale. 

— Înseamnă că încă de pe atunci prevedeai participa- 
rea ta la o expediție de amploarea celei lansate spre Con- 
stelația Argonautului? zise Adalina neîncrezătoare. 

— Nu prevedeam, corectă Albert. Era o simplă intuiţie. 
Ca poet abisalist, îmi era însă interzis să scap o asemenea 
ocazie de a mă inspira direct din marile abise interstelare. 

Poetul căută în buzunarul de la piept, de unde scoase 
nişte coli impăturite cu neglijenţă. 

— Uite, dacă vrei, am să-ţi citesc ultima mea creaţie li- 
rico-filozofică, propuse el. Am pușcat-o dintr-un condei 
şi are un profund caracter abisalist. Te interesează cumva 
şi felul cum scriu? 

— Desigur! N-am avut încă prilejul să pătrund în la- 
boratorul de creație al unui artist. 

— A, nu-i cine ştie ce acolo, afirmă Albert. Un fel de 
haos, hai să-i zicem controlat, unde scăpără din cind în 
cînd cuvinte, fragmente de ginduri, idei. Și toate astea se 
ciocnesc între ele, se amestecă, se contopesc. E aici (poe- 
tul lovi cu degetul în tîimplă) o frămîntare teribilă, o ne- 
bunie fericită de care ţi-e teamă şi te cutremuri . .. 

— Glumeşti! zise Adalina, înfiorindu-se. 

— Să zicem că glumesc. Doar nu ai pretenţia să-ţi explic 
acum procesul subtil prin care ia naştere o poezie de esen- 
te rafinat distilate! La urma urmei, asta-i treaba critici- 
lor, n-au decit să descopere singuri mecanismul, sau mai 
bine să-l inventeze. Datoria mea e să compun, iar a ta 
să asculţi. 

Albert îşi aruncă privirea peste hirtii. 

— Pe asta o căutam! flutură el manuscrisul cu pricina, 
Ascultă cum sună o poezie pe care am compus-o sub inspi- 


raţia astrală a celor văzute prin hubloul navei: a 
Și mă himeric 
înfring ascuțiş 
într-acolo de sunet 
unde cupric 
subteran sideral 
se surpă cuvintă 
OUL 
de spaima dintr-un 
golului clește 
bombat de forță 
din smuls 
trupul precum 
său metaforele 


Terminind lectura, Albert încercă să surprindă efectul 
produs asupra frumoasei bibliotecare. 

— Oul ăsta e tot o esență? întrebă Adalina ca să cîştige 
timp. 

— Evident, răspunse Albert. O ipostază particulară a 
abisului. Toate celelalte cuvinte nu fac altceva decit să 
sublinieze liric proprietăţile filozofice ale oului, adică ideea 
centrală. 

— Și cum citeşti această poezie? se interesă Adalina. 
De sus în jos, sau de jos în sus? 

— Cum iţi vine mai bine. Mi-e indiferent dacă o apuci 
din stinga, din dreapta... Poţi s-o citeşti gi încrucişat. 
Nu ştiu precis dacă e cel mai bun poem despre ou din 
cite s-au scris, dar, în orice caz, sint mindru de el. În- 
drăznesc să provoc pe oricare dintre confrații mei la o 
competiţie lirică pe tema oului. 

În acel moment privirile lui Albert căzură pe capacul 
lustruit al micului calculator de care se servea Adalina la 
catalogarea cărţilor din bibliotecă. Ochii poetului sclipiră 
de plăcerea unei demonstraţii. Se ridică din fotoliu şi veni 
lingă aparat. 

— Funcţionează? întrebă el. Ei bine, îţi voi face imediat 

dovada de care ai nevoie. Poemul meu îl cunoşti. Să vedem 
acum ce e în stare să scoată din ea Maşina. 

— Intenţionezi să te întreci cu ea? se miră Adalina. 

— N-ar fi pentru prima dată, observă Albert cu miîn- 
drie și bătu pe clape cuvîntul OUL, propuniînd automatului 
obiectul în jurul căruia urma să-şi desfășoare eforturile de 
creaţie artistică. 

În timp ce maşina sintetiza poemul, Albert privea tăcut, 
cu un zîmbet superior pe faţă, jocul vioi al tamburului în- 
registrator. În sfîrşit, o coală scrisă ţișni din aparat. Albert 
o luă și, fluturind-o prin aer, reveni lingă Adalina. 

— Fii atentă, o preveni el şi începu să citească poemul 
compus de maşină, cu dedioaţia: „pentru copiii spaţiului 
adinci, 


Dimineaţa 
din moment ce tot sîntem părinţi 
hai să le dăm copiilor 
o băutură caldă: lapte sau 
ceai cu lapte, sau 
ceai de tei cu frunze de gutui şi 
1—2 felii de piine sau mălai copt, uns 
precum am arătat la pagina respectivă. 
La ora zece putem să le dăm 
fructe proaspete cu piine sau 
fructe uscate și nuci, 
prune și dovleac copt, sau mai bine 
o felie de pîine sau mălai copt, uns 
cu magiun, cu miere sau untură. 
La prânz e bine să-i hrănim cu 
o supă sau 
o salată și 
o mîncare găltită şi pe cît posibil 
un fruct bine spălat. 
Mai tirziu să le dăm o gustare: 
piine unsă, 
un pahar de iaurt sau 
lapte bătut din cel făcut în casă. 
Seara să le oferim două feluri, de exemplu 
mămăliguţă cu brînză, fructe sau compot 
sau tăiței cu nuci, cu magiun sau cu brînză, 

sau mincare rămasă de la prînz, dar nu 

una prea grea — fasole, linte, ridichi. 

Iar copiii vor crește mari, sănătoși á 
şi harnici la învățătură, 

sau în orice caz perfecţi şi rotunzi ca un 

zero din coada notei rîvnite 

din moment ce tot sîntem părinţi 

metodici și bine intenţionaţi. 


Albert începu să ridă. 

— Uite, am făcut şi încercarea asta, zise el. Trebuie să 
admiţi că mașina a pierdut întrecerea. Dacă şi ăsta-i poem, 
"eu îmi mănînc tălpile de la pantofi! Ceai de tei, piine unsă, 
un pahar de iaurt... prune, dovleac şi toate celelalte... 
Cartea de bucate versificată. Și nici urmă de ou, deși acesta 
a constituit tema propusă. 

— Poate că oul trebuie dedus din însăşi compoziţia in- 
timă a supelor, zimbi Adalina. 

— Să fie vorba de un ou disimulat? se întrebă Albert, 
apoi tot el îşi răspunse: Nu, nici vorbă! Pur şi simplu, 
maşina şi-a dovedit incapacitatea de a crea ceva superior 
poemului meu. Dealtfel, mă aşteptam să se întîmple așa. 
Oricit de pricepută ar fi, mașina nu se descurcă în abi- 
salism. E ceva care o depăşeşte. 

— Ai dreptate, observă Adalina. Explică-mi cum a apă- 
rut versul acela: din moment ce tot sîntem părinți... Nu 
ştiu ce să mai înțeleg. 

— O aberaţie, desigur. Pare cel puţin hazliu să auzi un 
automat vorbind astfel, asumîndu-şi cu naivă inconştienţă 
calitatea de părinte, fie şi pentru „copiii spațiului adînc“... 

Ca din intimplare, poetul își așeză palma pe coapsa ti- 
nerei sale admiratoare. 

— E cît se poate de ciudat că simt nevoia să-ţi mărturi- 
sesc ceva, zise el. 

Adalina îl privi întrebătoare. 

— E cit se poate de ciudat că simt nevoia să-ți mărtu- 
risesc că, din punctul de vedere al abisalismului, eşti incin- 
tătoare, preciză poetul. 

Fata rămase cîteva clipe pe ginduri. 

— Mersi! spuse ea, intimidată. Mai doreşti o cafea? 
Vrei şi o dulceaţă? 

— Mi-e destul că pot să te privesc pe tine, declară 
Albert. 

Adalina roşi discret şi tocmai la momentul potrivit, ca 
să facă o bună impresie. 

— Dacă te rog ceva, faci tu asta pentru mine? întrebă 
ea pe un ton care preîntîmpina refuzul. 

— Orice! asigură Albert fără nici o ezitare. 

— Scrie-mi şi mie o poezie, ceru fata, zimbindu-i cu 
drăgălășşenie. Să știu că-i compusă special pentru mine. 
Îţi cer cumva prea mult? 

— Nimic mai smplu, obşervă poetul. Sper să fiu în 
formă astăzi. 

Albert işi pregăti creionul electronic, apoi își luă o fi- 
gură ginditoare. Cind socoti că era destul de inspirat, aş- 
ternu la repezeală următorul poem: 


NU 

trebuia 

să întrebi 
ce cum A 
NZ negația 
şi amenință 
catastrofal 

încotro zbatere 

Corola o altă 

se Poate 

prefi- prețios 

gurează siropul 

din ca 0 rădăcini 
subtilități limpede în 
Parafrazez bătaie de zenit 
total purtînd 
venind 
cuneiform 
spre argonauți 
cerul al întiilor 


gotic 


— Poftim, citeşte! o îndemnă pe Adalina, întinzindu-i 
hirtia plină de semne neglijent conturate. 

— Ce caraghios ai așezat cuvintele! se miră Adalina 
după ce-și părăsi aerul de muză. 

— Ba nu-i deloc caraghios, se împotrivi poetul. Abisa- 
lismul, fiind un curent larg şi fără graniţe rigide, per- 
mite orice fel de experienţă formală. 

— Şi cum să înțeleg eu că aici e vorba de mine? 

De data asta Albert rămase pe ginduri. 

— E drept că nu se prea vede imediat legătura, recu- 
noscu el. Dar trebuie să admiţi că a ieşit un poem destul 
de sensibil. Ascultă: Nu trebuia să întrebi ce și cum şi 
încotro ... Spune, nu-i frumos? N-are fior? Ce-ar fi să-i 
pun o dedicație? 

— Ştiu eu? zise Adalina puțin intimidată de o aseme- 
nea perspectivă plăcută. Unde mai încape şi dedicaţia? 

Lui Gregor pur şi simplu nu-i venea să crea- 
dă. Ecranul îi arăta ceva ce întrecea orice închipuire. Prin 
uşa deschisă a bibliotecii o vedea pe Adalina în brațele lui 
Albert, care (nerușinatul!) o mingiia și-i şoptea ceva la 
ureche. Aparatul, mascat cu grijă în fața uşii respective, 
nu transmitea şi sunetul, dar pentru Gregor chiar și ima- 
ginile erau prea mult. 

— Uite că o sărută! strigă el, destrămínd liniştea din ob- 
servatorul astronomic. O sărută, nemernicul! Nemerni- 
cul! 

Și, parcă anume pentru a-l dărîma definitiv pe astro- 
nom, ușa bibliotecii se închise peste imaginea imbrăţişată a 
celor doi. Se văzu clar cum Albert împinsese uşa cu pi- 
ciorul. A 

— Uaah! gemu Gregor, apucindu-se de cap, apoi întin- 
se miinile în sus și rămase în această mută poziţie sta- 
tuară. 

„Sînt pierdut, înşelat, sint distrus! medită el cînd îşi mai 
veni în fire. Adalina mea, să-mi facă ea una ca asta! Să 
batjocorească dragostea pe care i-o port prin Galaxie ca 
un prost, ca să-i fac numele nemuritor! Să mă inşele fără 
nici o jenă cu leneșul ăla, care n-are alt merit decit că 
umbreşte locul degeaba?“ 

Și Gregor simţi că i se întunecă totul înaintea ochilor. 


Ce mai era de făcut acum? Să alerge nebun în biblio- 
tecă, unde se consuma actul cel mai dureros din propria 
lui dramă? Oare mai putea el să strige, ca în urmă cu 
cinci-şase secole: „Ticăloşilor, să daţi seamă de faptele 
voastre mirşave“? Atunci erau alte timpuri. Strămoșul 
Grigore n-ar fi ezitat să rezolve cu parul un asemenea 
incident, spălind astfel și ruşinea. Dar Gregor, om civili- 
zat, om al viitorului, de unde să facă rost de par și cum 
să-l minuiască? 

— Uite în ce încurcătură m-ai băgat! se adresă el unei 
Adaline absente. 

Privi spre ecranul secret, dar ușa bibliotecii rămînea 
mai departe închisă. Dacă, totuși, Albert şi Adalina nu fă- 
ceau altceva decît să aleagă cărţi, aşa cum făcuse şi el cu 
puţin timp înainte? Presupunerea avu darul de a-l mai 
linişti, însă imediat îi reveni în minte scena sărutului şi îl 
cuprinse o disperare fără margini. Da, totul era clar, nu 
mai încăpea nici o îndoială. Frumoasa lui se dovedise ne- 
demnă de iubirea pe care Gregor i-o oferea. 

— Ce mi-ai făcut, Adalina, ce mi-ai făcut! se tingui 
astronomul, apucindu-se iarăşi de cap. 

„Uite, îşi zise, oum ştiu femeile să răspundă dragostei, 
sacrificiilor!t Și într-adevăr, la cite riscuri nu se expusese 
el pentru a face dintr-o anonimă preparatoare de lapte 
praf o celebritate interplanetară! Se purtase fidel şi dră- 
guț, n-o certase niciodată, îi dăduse să înţeleagă că era 
dispus să rămînă al ei pentru tot restul vieţii sale de har- 
nic cercetător al spaţiilor cosmice. Îi închinase fiecare vis 
făurit lingă telescop, lingă telescopul lor, pentru că pînă 
şi unealta asta la care Gregor ţinea ca la mina dreaptă îi 
fusese oferită pe jumătate, în închipuirea lui îmbolnăvită 
de iubire, frumoasei laborante. Și e lesne de înţeles că 

astronomul n-ar fi cedat cuiva jumătate din telescop (ex- 
ceptind-o pe Adalina) pentru toate nebuloasele globulare 
din Calea Lactee și o stea dublă pe deasupra. Unde era 
atunci recunoştinţa ei? Unde rămineau promisiunile, ju- 
rămintele fără număr, pasiunea? 

— Numai tu mi-ai mai rămas, şopti Gregor, mîngîind 
tubul rece al telescopului. Tu n-ai să mă înşeli niciodată. . . 

Cum de nu se gindise mai dinainte la Albert? Trebuia 
să fi stat mereu în preajma iubitei și atunci blazatul ăla 
n-ar fi îndrăznit să coboare din abisele lui tocmai în bra- 
tele Adalinei. „Ai văzut? se întrebă Gregor ros de patimă. 
Poezie, poezie — şi la urmă.., pac! cu piciorul în ușă. 
Va trebui totuşi să caut un par, acum, pînă mai pot să-i 
găsesc pe amîndoi acolo. Cum adică? Numai eu să fiu om 
al erei civilizate, ei nu?“ Și sub impulsul acestui gind 
necugetat, astronomul era aproape gata să treacă la fapte. 

„Lui îi trag două şuturi în spate, își propuse Gregor, 
simțind deja furnicături prin corp. Să-l satur de poezie cu 
Adalina! Iar ei... ei ce să-i fac? se întrebă nehotărit. 

Cu inima grea, trebui să renunțe la represaliile imagi- 
nate. Evident, dragostea pentru Adalina era prea vie şi 
prea recentă ca astronomul să poată cobori atît de mult 
treptele demnităţii, încît să-i aplice iubitei o (chiar şi bine- 
meritată) pedeapsă corporală. „Nu. Altceva! îşi zise Gre- 
gor. Trebuie găsit altceva, acum, imediat. Neapărat!* 

Se plimba ca închis în cușcă prin observatorul astro- 
navei și privirile îi rămineau magnetizate pe ecranul care-i 
arăta cu o nepăsare chinuitoare inscripția BIBLIOTECA 
de pe exteriorul ușii închise de Albert în modul acela sus- 
pect. Oare ce se întîmpla dincolo de uşă? „Sint nebun! ho- 
tări Gregor. Sint nebun dacă mă mai întreb asemenea tîm- 
penii. Ar trebui să mă resemnez. Am citit undeva că noi, 
peste timp, nu vom mai avea pasiuni explozive şi nu vom 
cunoaşte violenţa. Ei bine, mă resemnez, dar mi-e insupo*- 
tabil gindul că acolo, după inscripţia asta stupidă, Ada- 
lina și... Nu! Trebuie să fac ceva, trebuie să găsesc!“ 

Gregor căuta o soluţie salvatoare. 

— Și numai ea, zise el disperat, ea e singura femeie 
de pe navă! De-ar mai fi femei... Măcar una să mai 
fie... 

Da, în felul acesta i-ar fi plătit Adalinei cu aceeaşi mo- 

nedă. Să înveţe minte! Să sufere și ea cum suferea el a- 
cum. Să știe că dragostea — care este un sentiment nobil, 
poţi citi asta oriunde — nu trebuia batjocorită cu primul 
tip care îţi suflă în ureche vorbe meşteșugite, alese anume 
pentru ameţit. Turbat, dar dispus să se sacrifice incă o 
dată, pentru ca Adalina să înțeleagă toate acestea, Gregor 
strigă vorbele atit de mult citate mai tirziu: 

— O femeie! Dau telescopul meu nou-nouţ pentru o 
femeie! ... 

În acel moment auzi în spatele său scrișnetul metalic 
urmat de neaşteptata întrebare: 

— Ce te-a apucat de ţipi așa? 

Gregor se întoarse şi înlemni. Nu pentru că în faţa lui 
se afla Necunoscuta. Asta însemna prea puţin in compa- 
raţie cu faptul că femeia avea de gînd să intre în obser- 
vator printr-un hublou. Ca niciodată, hubloul era deschis, 
iar Necunoscuta își trecuse înăuntru capul și umerii. 

— Închide repede! strigă astronomul. leşi! Sau mai bine 
intră, dar închide asta! 

Făcu semn cu mîna spre hublou. Necunoscuta nu se 
grăbi. Îl privea pe Gregor și incerca să înțeleagă de ce se 
agita el atîta. i 

— Hai, n-auzi? ţipă el disperat și, apucind-o de după 
umeri, o trase inăuntru, apoi trînti la loc ochiul transpa- 
rent care în mod normal nici nu trebuia să se clintească. 

Femeia îl privi mirată. 

— De ce ai făcut asta? întrebă ea. 

— Acolo e vidul! explică Gregor asudat de spaimă. Ge- 
rul cosmic. Moartea cu majusculă! 

— N-am observat, zise Necunoscuta. 

Gregor o privi ginditor. Femeia intrase prin hublou, deci 
trebuia să fi venit de afară, din spaţiul cosmic. Ce căuta ea 
in spaţiul cosmic? Cum trăia acolo şi de ce nu pierise el 
cînd Necunoscuta deschisese hubloul? Cine era femeia şi 
de ce venise? O mulţime de întrebări îi năvăleau acum în 
cap, cerind răspunsuri care-l depășeau pe Gregor. 

— Cine eşti? întrebă el, începînd să dea semne de neli- 
niște. 

— Acolo e lumea mea, răspunse Necunoscuta, arătînd 
locul pe unde intrase.. 

— Spaţiul? Cosmosul? se miră Gregor. 

Femeia incuviinţă. 

— Am auzit scandal și am vrut să văd ce se întîmplă, 
explică ea. 

Astronomul rămase derutat. „Nu cumva am halud- 
naţii?“ se întrebă. Pentru mai multă siguranţă, atinse din 
nou femeia şi constată că apariţia nu avea de gînd să se 
destrame. 

— Eşti chiar o femeie reală? 

Răspunsul afirmativ al Necunoscutei îl convinse pe Gre- 
gor că trebuia să ia lucrurile așa cum erau şi să nu-și mai 
facă probleme. Își aminti de Adalina şi, deodată, îi veni o 
idee grozavă. 

— Ascultă, îi spuse femeii. Nu ştiu cine ești și de unde 
vii. Explicaţia ta e simplistă, dar, de vreme ce exişti totuşi 
aici, trebuie s-o accept, mai ales că am nevoie de tine. 
Uite care-i povestea, scurt: ştii să săruți artistic? 

— Ce? se miră Necunoscuta. 

— Ai auzit bine. Te-am întrebat dacă știi să săruţi. Mă 
mir că acolo, pe planeta voastră cu civilizaţie evoluată, 
n-ai învăţat lucrul acesta simplu, plăcut și necesar. Nu-i 
nimic. Vino încoace, am să-ţi arăt eu cum trebuie să faci. 

Gregor o trase spre el şi, pină să înţeleagă Necunoscuta 
ce i se intimplă, execută un sărut de cinematograf. 

— Oh, exclamă femeia cosmică. Ce faci? 

— Aşa! Foarte bine, se declară mulțumit astronomul. 
Încă vreo cîteva repetiţii și scena iese minunat! 

O lăsă pe Necunoscută, încă uimită, în mijlocul încă- 
perii şi instală pe o masă un mic aparat de filmat. 

— Mai la stînga puţin, ceru el. Treci acolo unde-i lumi- 
na mai bună. 

Femeia cosmică se supuse. Gregor declanşă aparatul şi 
din trei pași fu alături de Necunoscută. 

— Fii atentă! șopti el. Acum! 

Văzind-o nehotărită, o îmbrăţişă şi repetă sărutul cu şi 
mai multă pasiune. Nici nu-l mai surprinse faptul că fe- 
meia cosmică se lăsa antrenată în noul joc ca oricare ado- 
lescentă de pe Pămint. ` 

— Gata, zise astronomul. Îţi mulțumesc. Am aici (ară- 

tă aparatul) un film care o va face pe Adalina să leşine 
de necaz. 

— Nu mai trebuie o dată? întrebă Necunoscuta, 

— De ce nu? îşi zise Gregor şi pregăti din nou apara- 
tul. Să facem şi seria a doua. Efectul va fi cu atit mai 
mare. Succes răsunător, cîştig pe toată linia. 

Pe cînd se pregătea să alerge din nou spre Necunoscută, 
un sunet aspru de sirenă spintecă liniștea de la un capăt 
la altul al astronavei. Gregor rămase neclintit, ascultind 
cu atenţie modulaţiile sfișietoare. 

— Alarmă! îi spuse el femeii cosmice. S-a întimplat 
ceva! Mă duc să văd. 

— Alarmă? Trebuie să plec? 

— Nu! Adică da! Știu eu? Poate că-i mai bine să nu fii 
găsită aici. Adalina ar fi în stare să-ți smulgă părul. Hai, 
du-te. Te chem eu mai tîrziu, dacă rămii pe aproape. 

Gregor o conduse pînă la hublou. 

— Mai vreau, zise femeia înainte de a trece dincolo, 
în vid. 

Gregor se supără. 

— Ei, îţi ajunge! Mai. lasă și pe altă dată. Nu auzi si- 
rena? Trebuie să merg acolo, la apel. 

Deschise hubloul, iar femeia cosmică ieşi din astronavă, 
trecînd în lumea ei. Gregor îi văzu faţa lipită de geam 
şi, amintindu-și de un procedeu al Adalinei, îi trimise un 
sărut cu virful degetelor. Apoi înşfăcă în mare grabă âpa- 
ratul de filmat şi alergă în cabina de comandă. 

Cum era de aşteptat, lipseau Adalina și poetul 
abisalist. Boldur părea destul de nervos, poate și din cauza 
asta. Ţinea mîinile la spate şi biţiia din genunchiul stîng. 

— la mai sună o dată, îi ceru el lui Pier Ulm, care 

făcu astronava să se cutremure de urletele tremurate ale 
sirenei. 

În aşteptare, Gregor îşi trecea greutatea de pe un pi- 
cior pe altul. În sfîrșit, Albert apăru. 

> , ase x ph 

— Ce-i haosul ăsta? Nu mai poți trăi pe astronavă! se 
plinse el. Mai încetează cu trompeta infernală, că mi-ai 
distrus nervii pentru cel puţin o jumătate din viață! 

— Unde-i Adalina? întrebă . Gregor, abţinindu-se cu 
greu să nu-și scape pumnul în ceafa poetului. 

— Vine şi ea, zise Albert plictisit. 

— Nu mai știu ce să mă fac cu ei! izbucni căpitanul 
Pier Ulm. Trebuie să le aplic pedepse exemplare, aşa nu 
mai merge! Tu eşti de vină, Boldur, cu regimul tău libe- 
ralist. Ia să mă fi lăsat de la început să-i string eu puțin, 
uite-aşa! Ar fi umblat ca pe sfoară, n-ar fi existat cazuri 
de lipsă la alarmă, ca acum. 

— Mai vezi-ţi de treaba ta! îl repezi Albert. Închista- 
tule! Ce-i aia, o mică întirziere? Faci atita caz din nimic. 
Unde vezi tu lipsă la alarmă? Nu mă vezi aici? Ce altceva 
mai vrei? 

Poetul se dovedea periculos și Pier Ulm hotărî să nu-i 
mai răspundă. Pentru el lucrurile erau destul de clare: 
fusese ceva putred pe astronavă, încă de la început. 

Cînd apăru Adalina, Gregor simţi o strângere de inimă. 
Cele cîteva agrafe aruncate la întimplare în părul ei repa- 
raseră cit se mai putea dintr-o înfăţişare oarecum deran- 
jată. 

— Puteai să te piepteni mai ca lumea, remarcă astrono- 
mul acrit. Vii aici într-un hal de parcă acum te-ai fi scu- 
lat din paie! 

— Și ce te priveşte pe tine? îl repezi Adalina nervoa- 
să; apoi, înțelegind aluzia, începu să ţipe: Nu ţi-e ruşine 
să jigneşti o fată care... 

— Pardon, pardon! o întrerupse Gregor. Să nu exa- 
gerăm! .,. 

— O persoană, se corectă Adalina, pe care ai minţit-o, 
ai ameţit-o cu vorbe, pînă cînd m-ai văzut smulsă de lîngă 
ai- mei şi aruncată în Cosmos?! Tu ești de vină, tu, tu, tul 

— Observ că ţi-a prins bine contactul cu poezia abisa- 

listă, zise astronomul. Nu-i nimic, uite aici revanşa mea! 

Îi arătă aparatul unde înregistrase episodul cu femeia 
cosmică. Adalina îl privi nedumerită. Nu prea înţelegea 
ce voise Gregor să spună, dar bănui ceva și se retrase în- 
tr-un colţ, de unde putea să-l observe în liniște pe astro- 
nom, încercînd să afle dacă şi cît anume știa Gregor din 
aventura ei interstelară. Și, mai ales, cum de aflase atit 
de repede? 

Boldur se întoanse spre căpitan. 

— Mai lipseşte cineva? 

Pier Ulm făcu din ochi apelul. 

— Sînt aici toţi, zise el morocănos. 

— Hai, lasă formalismele, ceru micuțul Darnaputra. 
Spune de ce ai dat alarma. 

Inventatorul făcu un pas înainte. 

— Am dat alarma pentru că ne ameninţă o primejdie 
care poate fi gravă, explică el. Locatorul transfocator a 
semnalat un meteorit de dimensiuni apreciabile, deplasîn- 
du-se în direcția noastră. 

— Ştiam eu! exclamă Gregor, amintindueşi meditaţiile 
întrerupte de prima apariţie a lui Axanio. 

— Ce știai? întrebă Boldur. 

— Chestia cu meteoritul. Știam că se va întîmpla așa. 

— Şi de ce n-ai spus nimic? se înfurie căpitanul. De 
ce ai tăcut? Acum meteoritul vine cu o viteză formidabilă 
și, dacă pocneşte nava... 

Boldur interveni pe lingă căpitan: 

— Lasă-l pe Gregor în pace. Să analizăm situaţia exis- 
tentă şi să vedem ce e de făcut. Deocamdată nu trebuie 
să ne temem, aprecie el. Meteoritul se află încă destul de 
departe, așa că tactica pe care o aplicăm va fi următoarea: 
îl lăsăm să se apropie și, între timp, îl studiem de la dis- 
tanţă. Vlig I să-i descrie traiectoria. Vlig II să i-o calcu- 
leze, iar Gregor are sarcina de a-l urmări în permanenţă 
prin telescop. 

— Şi noi ce facem? se interesă Darnaputra. 

— Mai aşteptaţi. Tu, în special, să fii gata pentru inter- 
venţie. Recapitulează măsurile de prim-ajutor. Deşi ar fi 
mai bine să nu avem nevoie de îngrijirile tale. 

— Nu cred să fie ceva serios, zise Albert. De la deco- 
lare aţi cam lîncezit şi acum vă alarmaţi din orice fleac. 

— Hm! Vom vedea, spuse Boldur. Pină atunci, toată 
lumea la posturi! Meteoritul nu trebuie scăpat de sub 
observație. 

Întors în observatorul astronomic, Gregor trecu la teš- 
scop. Cercetă o vreme spaţiul, pînă cînd reuşi să descopere 
bolidul cu pricina. Era un bolovan masiv, colţuros, cu un 
aspect destul de inofensiv. Văzut prin telescop, părea imo- 
bil şi astronomul, sătul să se mai tot zgiiască într-acolo, în- 
cepu să caşte. 

— Ei, drăcie! se auzi în difuzor exclamaţia lui Vlig I, 
aflat în laboratorul său. Vine chiar spre noi, nu mai în- 
cape îndoială. 

Intrigat, Gregor mai privi o dată prin telescop. Pietroiul 
cosmic se distingea destul de bine; părea la fel de inofen- 
siv, numai că imaginea lui devenise ceva mai apropiată. 

— Viteza? ceru Boldur din sala de comandă. 

Vlig II comunică o cifră. Gregor auzi în difuzor fluie- 
ratul care exprima uimirea conducătorului de expediţie. 

— Ce-i de făcut, bătrîne? îl întrebă Boldur pe căpitanul 
Pier Ulm. 

— Manevra de evitare, răspunse calm acesta, amintin- 
du-și probabil cum se descurcase în vreun caz asemâănă- 
tor. 

— Dă-i bătaie! mai auzi Gregor comanda celuilalt. 

Motorul ionic-conic-discoidal începu să vuiască uniform, 
împingînd astronava în afara traiectoriei periculoase. 

-— Gregor! 

— Prezent! 

— Ce se vede la tine? întrebă inventatorul. 

Astronomul îşi lipi faţa de telescop. 

— Nimic. A dispărut meteoritul! 

— Caută-l. Trebuie să fie acolo, pe undeva. 

Interveni Vlig I: 

— Corpul ceresc necunoscut păstrează vechea direcţie, 
anunţă el. Ipoteza ciocnirii cade. 

— Perfect, zise Boldur, apoi i se adresă lui Pier Ulm: 
Peste cinci minute sună încetarea alarmei. 

Abia trecuseră patru minute şi Gregor, alarmat, chemă 
cabina de comandă. 

— Şefule! Iar a apărut pietroiul ăla! 

Boldur nu înţelese. 

— Cum spui? Unde a apărut? 

— Îl văd prin telescop. Se ţine scai de noi. Și-i parcă 
mai aproape ca de prima dată. 

Savanţii Vlig comunicară din laboratoarele lor: 

— Bolidul şi-a schimbat direcţia ... 

— Distanţa se micșorează uniform . . 

— Ciocnirea se va produce în careul... 

— Imposibil! strigă Boldur derutat. Unde s-a mai pome- 
nit ca un meteorit să-şi schimbe singur direcția? 

Gregor ridică din umeri, uitînd că era singur în obser- 
vator. 

— Foarte bine, zise Pier Ulm. Repet manevra. 

Motorul hurui din nou. Gregor simţi un fel de ame- 
țeală, semn că astronava se căznea să-şi schimbe pentru 
a doua oară direcţia de deplasare. 

— Totul e în regulă, afirmă Boldur după încheierea 
manevrei. Cum se simt cosmonauţii? întrebă el în glumă. 

— Alo! Atenţiune! strigă Gregor deznădăjduit. Meteo- 
ritul e în raza de acțiune a telescopului. 

— Iar?! 

Vlig I transmise la ripdul său: 

— Corpul ceresc şi-a modificat direcţia de zbor. Coor- 
donatele actuale sînt... 

— Meteoritul ăsta a înnebunit! zise cineva. Repetă în- 
tocmai manevrele noastre, 

— Se îngroaşă gluma, vibră în difuzor vocea lui Albert. 
Ar fi timpul să găsiţi o soluţie mai realistă. 

— Uşor de zis! se auzi răspunsul iritat al lui Pier 
Ulm. Cine ştie unde te-ai virit şi ai pretenţii: căutaţi, 
găsiţi, salvați-mă! 

— Ia vezi, te rog! se supără poetul. Nu mi-e mai frică 
decît ţie. Dacă m-am închis în cameră, am făcut-o numai 
ca să nu vă deranjez şi să nu mă deranjaţi. (,„Adalina!“ îi 
îulgeră lui Gregor prin minte). Chiar acum compun un 
poem intitulat Aceste ciudățenii cosmice. Sper să vi-l pot 
citi înainte de ciocnire. 

Pier Ulm spuse o vorbă urită și, enervat la culme, 
schimbă pentru a treia oară traiectoria navei, atit de brusc, 
încât obiectele mai puţin asigurate căzură pe jos. 

— Vrei să mă omori? urlă Vlig III şi, după zgomotele 

ieșite din difuzor, Gregor înţelese că savantul astrobiolog 
naviga într-un mod prea puţin plăcut printre sfărimătu- 
rile aparatelor din laboratorul său. 

Regăsindu-şi echilibrul lingă telescop, astronomul Thn- 
drăzni să-şi arunce încă o dată, cu precauție, privirile in 
adincurile spațiului cosmic. Răsuflă ușurat: bolidul nu 
mai era acolo. 

— Am scăpat? intrebă Darnaputra, retras în infirmerie. 

— Alarmă! zbieră Gregor. Vine! Îl văd! Se apropie! 
Faceţi ceva, se rugă el, că astfel o pățim! 

— Nemaipomenit! se miră Boldur. Dacă ar fi rachetă 
teleghidată, aș mai înţelege. Dar un meteorit... Şi ce să 
caute aici, la o asemenea depărtare de Pămint, rachetele 
teleghidate? 

Conducătorul expediției era pus în mare încurcătură. 
Explicaţia nu se lăsă, totuşi, prea mult așteptată. Astro- 
nava recepţionă următorul mesaj, pe care pilotul automat 
il transmise prin toate difuzoarele: 


Dragi cosmonauţi! 

Șoarecii n-au mai multă minte decit pisica, altfel nu 
s-ar lăsa mincaţi de ea. Experienţa ne arată că ei își ron- 
țăie fără grijă bucățica de brînză, chițcăind de plăcere, 
cînd de fapt gheara implacabilă spinzură deasupra lor... 

Așa și voi. Ați scuipat, ați fugit şi ați uitat. N-aţi vrut 
să ascultați sfatul celui care circulă prin lucruri, Singuri 
v-aţi asumat toate riscurile și, plecînd, credeați că o jig- 
nire poate să rămînă neurmărită prin timp şi prin spaţiu. 
V-aţi semnat în alb condamnarea. Nu rămîne decit să aş- 
teptați cuminţi momentul solemn al execuției. 

Iată, execuţia e la un pas de voi. Meteoritul este trimi- 
sul meu, împuternicit cu îndeplinirea sentinței care îmi 
va repara onoarea, scutind totodată și steaua Beta de pre- 
zența voastră incomodă. După cum aţi putut constata, 
l-am înzestrat cu aparatură capabilă să vă urmărească 
oriunde v-aţi ascunde. Lăsaţi orice speranţă! Piesa voastră 
s-a jucat, iar trimisul meu reprezintă însuși Destinul che- 
mat să tragă cortina. 

Primiţi, vă rog, asigurarea compasiunii mele sincere şi 
fiti liniștiți în privința condoleanţelor, care s-au transmis 

familiilor îndurerate imediat după dirijarea meteoritului 
pe direcția urmată de voi. 
Al vostru pentru totdeauna ... 


— Axanio! răsună pe navă numele fatal. 

Liniştea care se aşternu era cea mai convingătoare măr- 
turie a surprizei produse în echipaj de neașteptata reve- 
nire a inamicului considerat învins. 

— Adunarea! ordonă Boldur, presimţind că, altfel, pa- 
nica se va înstăpini pe astronavă. 

În timp record, cosmonauţii apărură în sala de comandă. 
Privirile lor mute exprimau uimire și deznădejde. 

— Nu mai e nimic de făcut? întrebă Adalina cu o voce 
sfişietoare. 

Nimeni nu-i răspunse. 

— Se pare că vom vizita ahisul chiar la el acasă, obser- 
vă Albert pe un ton macabru, încercînd să zimbească. 

— De fapt, asta ai vrut de la bun început, zise Gregor 
cu dușmănie. Fii liniştit, în curînd ai să ajungi acolo. 

Boldur interveni. i 

— Nu vă certaţi! ceru el. Acum, mai mult decit ori- 
cînd, trebuie să fim uniţi în faţa primejdiei. Căpitanul 
Pier Ulm va scoate tot ce mai poate da astronava. Tre- 
buie să accelerăm peste limita admisă. Cu orice risc! 
N-avem de ales, 

Pier Ulm, la masa de comandă, încuviinţă în tăcere. 

— Ticălosul de Axanio! izbucni Gregor. Trebuia să-l fi 
strins de git cînd l-am cunoscut. 

— Cum poţi vorbi aşa despre un bolnav? se miră Dar- 
nâputra. 

— Dacă e bolnav, de ce nu stă în spital? se încăpăţină 
Gregor. De ce se ţine de glume sinistre? Poftim, ocupă-te 
dumneata de el. Să vedem dacă e dispus să-ţi fie pacient. 

Vlig III oftă, melancolic. 

— Și bolidul ăsta care vine, vine... 

— Ei? Se simte ceva? se interesă inventatorul, întor- 
cindu-se spre Pier Ulm. 

Căpitanul făcu un semn vag cu mina. 

— Am luat puţin avans, zise el, dar meteoritul recupe- 
rează. Mai mult nu pot face. Motorul e suprasolicitat şi 

riscăm să explodăm. Oricum, o ciocnire pare inevita- 
bilă... 

În cabină tăcerea deveni apăsătoare. Astronauții urmă- 
reau jocul înnebunit al acelor indicatoare pe tablouf de 
bord și aşteptau. Deodată, Vlig I tresări. 

— Unde-i ăla? întrebă el, schimbind o privire cu sa- 
vantul asirobiolog. E 

Vlig III se răsuci, căutînd în jur. 

— Nu ştiu... Nu era aici? Nici n-am observat că n-a 
iost aici de la început. 

Cel căutat nu putea fi decit Vlig II, absent din încăpere. 

— Ce chestie! puini Vlig I şi rămase afundat în gîn- 
duri. 

— Poate că n-a auzit apelul, presupuse Albert. Sau 
poate că habar n-are de ceea ce se petrece, nici nu m-ar 
mira, îl cunosc prea bine! 

Boldur veni iarăşi lingă Pier Ulm. 

— Ei? 

— Se apropie clipa, zise căpitanul. 

Tresăriră cu toţii, parcă surprinşi, deşi se așteptau la 
această proastă veste. Se priviră fără un cuvînt, cu o ex- 
presie încordată. 

— Ticălosul de Axanio! reîncepu Gregor. Dacă scap cu 
viaţă și ajung cumva acasă, îl mănînc! Îl... 

Deodată, ușa se deschise şi Adalina, ocupată cu usca- 
rea unei lacrimi încăpăţinate, se sperie şi ţipă. 

Era matematicianul. 

Vlig II năvălise în cabina de comandă, agitind o coală 
înnegrită de ecuaţii. l 

— Repede! strigă el, înecîndu-se de efort. Plecați! Am 
calculat! Aici... Citeva secunde ... Totul depinde de un 
parametru uşor variabil... Hai, ieşiţi o dată! Ce mai 
așteptați? Aici... Acolo... Dincolo... 

Fără să-i mai ia în seamă, savantul aruncă o privire 
pe coala scrisă, scotoci într-un buzunar pînă dădu peste 
o bucată de cretă şi desenă un cerc pe perete, într-un 
anume loc. Înainte de a ieși grăbit, îi văzu pe ceilalţi, 
nemișcaţi, în picioare. 

— Veniţi repede! le strigă din nou, gesticulind împins 
de o ciudată agitaţie. Dincolo! Calculele arată clar... 
Lasă beculeţele! se înfurie el pe Pier Ulm, care nu se ho- 

tăra să plece de lingă tabloul de bord. O să vedeţi, o să 
vedeţi! se bucură Vlig II, conducîndu-i în încăperea înve- 
cinată. E cam înghesuială aici, dar ce contează... Gata? 
Au venit toţi? 

După ce se convinse, trinti ușa cu putere și le făcu 
semn să aştepte în linişte. 

— De ce ne-ai scos din cabina de comandă? întrebă 
Boldur, nemulţumit. Toamnai acum, cînd... 

— Sssst! ceru matematicianul şi, supraveghindu-și cea- 
sul, ridică un deget, cu expresia cunoscută a unuia care 
așteaptă să se producă imediat ceva. 

Și, într-adevăr, acel ceva se produse: simțiră o uşoară 
zguduitură. . 

— Ce-a fost asta? întrebă nedumerit Pier Ulm, apoi 
vru să deschidă uşa. 

— Nu deschide! strigă Vlig II, lovindu-l brusc peste 
mînă. 

Boldur îl privi bănuitor. 

— Ce s-a întîmplat? zise el cu asprime. Nu crezi că 
trebuie să ne dai o explitaţie? 

Vlig II își destinse faţa într-un zîmbet. 

— A lovit! se bucură el. A lovit! 

— Ce a lovit? îndrăzni Gregor să întrebe. 

— Cum ce? se miră Vlig II. Meteoritul a lovit în navă. 
Uite: aici! Se vede foarte clar. 

li viri sub ochi bucata de hîrtie. Apoi, nerăbdător, m- 
totoli hirtia şi se repezi la nișa cu scafandrele de protec- 
ție. Trase de ele şi cîteva se rostogoliră pe jos, 

— Îmbrăcaţi-vă ou ăstea, îi sfătui el, intrind în costu- 
mul spaţial. Altfel nu putem trece dincolo. 

Ceilalţi îl imitară cu mișcări încete, șovăitoare. Cînd 
ultimul fu gata, matematicianul aştepta de mult lîngă 
ușă. Echipaţi pentru vid, trecură în cabina de comandă. 
Vlig II alergă înaintea tuturor spre locul unde desenase 
cercul de cretă. . 

— Uite! exlamă el. Am calculat exact. 

Cercul înconjura acum o spărtură largă, cu marginile 

zdrențuite. Astronauții încremeniră. Era clar că pe acolo 
pătrunsese un obiect voluminos, iar gaura din peretele 
opus indica locul ieșirii. 

— Salvaţi! strigă Boldur cînd îşi mai reveni şi îl ĝm- 
brățişă pe matematician. Salvaţi, salvaţi, salvați! 

— Cum așa? Meteoritul? întrebă Darnaputra, neînțe- 
legind ceea ce i se înfățișa înaintea ochilor. 

— Ne-a străpuns nava dintr-o parte în cealaltă! observă 
Gregor uluit. 

— Întocmai! zise Vlig II. Aici, în cercul calculat. Pute- 
rea matematicii! Să ţineţi minte! adăugă el cu o justifi- 
cată mândrie. 

— Asta înseamnă că pericolul a trecut? întrebă Adalina. 
Şi Axanio? 

— A pierdut! A pierdut din nou! spuse Boldur, în cul- 
mea entuziasmului. Axanio e învins, iar expediția noastră 
salvată ca prin minune. 

— Bine, dar gaura asta . 

Căpitanul arătă în silă urmele lăsate de meteorit in 
îulgerătoarea lui trecere prin cabina de comandă. 

— Ce contează! răspunse inventatorul. Bine că nu-i 
atins tabloul de bord. În felul acesta ne păstrăm libertatea 
de manevră. lată o amintire care, la întoarcere o să vă 
urce pe socluri de eroi. 

— Cum? Mergem mai departe așa? Cu astronava ava- 
riată? întrebă poetul, simțind că-l ia ameţeala. 

— Nici nu mă gîndesc să întrerup drumul, declară Bol- 
dur. Acum, că am scăpat şi de Axanio, ce ne mai poate 
împiedica să ajungem în Constelaţia Argonautului? Un 
fleac de fisură în bordaj? 

— Asta-i spărtură în toată legea! observă sceptic căpi- 
tanul Pier Ulm. 

— Perfect! Vom naviga şi cu spărtură! Va fi cu atit 
mai interesant. Sîntem la jumătatea drumului spre Beta. 
Ei bine, programul de cercetări va fi îndeplinit. Să fim 
totuşi atenţi să nu cădem prin gaură în vid. Poate că nu 
e singurul inconvenient, dar cu puţină grijă accidentul se 
poate evita. Hai, nu fiţi trişti! îşi îmbărbătă Boldur echi- 
pajul. Ia te uită! Astea sînt feţe de exploratori? 


133 


16 


Pînă la urmă, Boldur hotărî totuşi să ia măsuri 
pentru ca spărtura aceea urită din bordajul astronavei să 
fie astupată. Cineva, parcă Albert, îl convinsese că, privită 
din exterior, nava arăta jalnic, încît o întilnire în spaţiu cu 
reprezentanții unei ale civilizaţii putea fi stinjenitoare, 
dînd prilej la interpretări eronate. „Crezi că se vor lăsa 
impresionați de poveştile noastre eu încercările dificile 
cărora le-am făcut faţă?“ întrebase poetul, strimbindu-şi 
buzele într-un suris sceptic. „Fii convins că ne vor lua 
drept rude sărace, un fel de vintură-lume fără căpătii, 
care vagabondează prin Cosmos din lipsa altei ocupații. 
Nu numai că ne vor dispreţui dă la distanţă, dar mă întreb 
dacă vor accepta, măcar de ochii lumii, să trateze cu noi 
de la egal la egal...“ Asta îl dădu gata pe Boldur, care, 
în calitate de şef al expediției, suferea cumplit la gindul 
că, dintr-un motiv oarecare, cineva i-ar fi putut desconsi- 
dera misiunea. A 

— De miine începem reparaţiile, spuse el. Spărtura să 
fie umplută şi locul vopsit proaspăt. 

Ce-i drept, pînă să ia hotărîrea asta, trecuse un timp în 
care se părea că nimănui nu-i mai pasă de starea astro- 
navei. Se obişnuiseră să ocolească sala de comandă, unde 
mediul era atunci identic cu cel din exterior. Cu toate 
protestele lui Gregor, clubul argonauţilor îşi mutase se- 
diul în observatorul astronomic. Văzindu-se neputincios. 
Gregor acceptă situaţia, fără să se poată însă resemna; 
şi e mai mult ca sigur că aici, în această stare de spirit, 
îşi aveau originea repetatele lui afirmaţii, cum că discu- 
țiile care se purtau în fostul său sanctuar „îi făceau 
greață“. Ura în special discursurile contrafăcute ale lui 
Albert, recitalurile lui improvizate, cînd își debita produc- 
tiile, mai vechi şi mai noi, stind în picioare, ca să domine 
puţinul auditoriu de la înălțimea unei interminabile al- 
cătuiri. Atunci Gregor îl putea studia în voie, pentru că 
insul privea mult pe deasupra pigmeilor din faţa sa, deşi, 
era limpede că nu putea face abstracţie de ei. Alteori, 

în observator se încingeau conversații pătimaşe, iar astro- 
nomul începea să se teamă pentru fiecare din obiectele 
lui ultrasensibile; mai ales de cînd Vlig II, într-un aates 
de furie, încercase să iasă învingător dintr-o dispută sa- 
vantă folosindu-se împotriva celor doi fraţi ai săi de o 
bară smulsă din telescop. De la acea întîmplare, Gregor 
demontase telescopul și, însoţit de privirile intrigate ale 
echipajului, îl împachetase cu grijă, așezînd piesele în 
nişte cutii uriaşe, pe capacul cărora pusese apoi cîteva si- 
gilii de plumb. Aștepta vremuri mai bune. 

În cabina de comandă, fidel regulamentului şi instruc- 
țiunilor, căpitanul îşi făcea veghea cu o admirabilă sîr- 
guinţă. De fapt, răbdătoarea lui siluetă, încremenită lîngă 
aparte, voia să exprime un protest mut (nu mai puțin 
energic însă) la adresa unor stări de lucruri de care nu se 
simţea răspunzător. Echipajul îi scăpase de sub control, îşi 
„făcea de cap“, şi asta numai din cauză că organizatorii, 
în loc să-i acorde lui puteri depline, găsiseră de cuviinţă 
să-i aşeze pe cap un șef în persoana lui Boldur, acest 
„civil“ iremediabil. Pier Ulm clocotea, înăbuşindu-și mînia 
în sirăfundurile fiinţei lui, insă adesea permiţindu-şi 
să înjure mormăit sub cască, Păzea aparatele echipat în 
costumul pentru explorări exterioare şi, uneori, privirile 
lui își vărsau otrava prin spărtura pe care o contempla cu 
un dezgust rivalizînd prin dimensiuni cu infinitul. 

Din cînd în cînd, vreunul din fraţii Vlig putea fi văzut 
trecind nervos spre aripa laboratoarelor, unde se încuia 
pînă cînd reuşea să-şi descarce sufletul pe povara cine ştie 
cărui insuoces diplomatic în relaţiile cu ceilalți doi mem- 
bri ai familiei. Aceste autoexilări ostentative, pentru care 
se cerea traversarea spaţiului vidat al cabinei de comandă, 
erau executate de cei trei Vlig prin rotaţie. De la postul 
său, Pier Ulm ar fi putut să spună cu precizie cui îi 
venea rîndul la refugiu. Într-o zi, la ora cînd căpitanul se 
pregătea să predea cartul lui Boldur, apăruse pe neaștep- 
tate Albert, gînditor şi bine dispus. Se apropiase de pe- 
retele străpuns de meteorit, se aşezase jos, cu picioarele 
spinzurînd în afară, și privise o vreme stelele, fredonînd 

sub cască un cînticel atunci improvizat. Pier Ulm îl pri- 
vise îndelung, întrebindu-se dacă poetul va aluneca sau 
nu, prin spărtură, în spaţiile interstelare. Albert nu căzuse. 
Schimibaseră apoi cîteva replici. Mai bine zis, le schimbase 
Albert cu sine însuşi, exclamînd des și exprimind cu voce 
tare citeva din impresiile unice pe care le încerca acolo, 
in marginea abisului întunecat. 

Adalina observă curînd că lucrurile nu mergeau prea 
bine, în ceea ce-l privea pe căpitan. Faţa lui, mai suptă 
și mai pămîntie ca de obicei, avea însă o căutătură care 
o făcea pe tinăra femeie şă se retragă, Hpindu-se de pere- 
te, atunci cînd întimplător intrau pe acelaşi coridor şi în- 
tilnirea nu mai putea fi evitată. Apoi deveni clar pentru 
toți că şeful echipajului se schimbase. Medicul Darna- 
putra îl auzi vorbind singur şi se oferi să-l consulte. Drept 
răspuns, Pier Ulm îi aruncă una din privirile sale dizol- 
vante, încît celălalt nu mai îndrăzni să intre în vorbă cu 
el. Dealtfel, nici nu li se prea întilneau drumurile, ăsta-i 
adevărul. Cea mai mare parte a timpului, căpitanul şi-o pe- 
trecea în cabina de comandă, singur, departe de preocu- 
pările dispreţuite ale oamenilor din echipaj. În pilduitorul 
exces de zel cu care îşi îndeplinea îndatoririle de serviciu, 
Pier Ulm dovedea însușiri aproape supraomeneşti şi a- 
desea putea fi văzut picotind, sau chiar dormind echipat, 
cu casca sprijinită de ecranul locatorului transfocator. 

Între acestea, se petrecu şi o dramă. Incidentul cu me- 
teoritul, invocat cu perfidie de Vlig III atunci cind Ada- 
lina începuse să-și caute înnebunită pisoiul siamez, părea 
să justifice într-un fel dispariția lui. „Liniștește-te, dragă! 
o îmbărbăta astrobiologul. L-ai pierdut? L-ai pierdut! Altă 
dată să nu-l mai laşi în sala de comandă, nesupravegheat. 
A venit meteoritul, a făcut bum! în blindaj şi motăne- 
lul... adio! Expulzat, într-o fracțiune de secundă, direct 
între stele ...“ Zicînd acestea, Vlig III le făcea cu ochiul, 
complice, celorlalți doi savanţi, în vreme ce Adalina, cu 
lacrimi în ochii ei frumoși, îşi frîngea mîinile disperată. 

Drama era, însă, alta. Tocmai cînd spiritele se mai li- 
niștiseră, iar Adalina începea să se lase convinsă de faptul 
că pieirea siamezului era o pierdere chiar prea mică la 
un accident de proporţiile celui cunoscut, montanul îşi 

lăcu apariţia într-un mod de-a dreptul senzaţional. După 
experiența YQ, de al cărei rezultat savanții se arătaseră 
nespus de încîntaţi, subiectul rămase închis în laboratorul 
istoric al lui Vlig III; mai precis, fusese încarcerat într-o 
lădiță pe care Vlig I lipise apoi o emblemă cu cap de 
mort, pentru ca nimănui să nu-i treacă prin minte să sco- 
tocească acolo, nici măcar din greşeală. Apoi fusese în- 
cuiată şi ușa laboratorului, cu mecanismul special în fa- 
ta căruia pînă și Pier Ulm trebuise să se dea bătut, îna- 
inte chiar de a renunţa la controlul pe care, în zile mai 
bune, îl făcea cu regularitate de la un capăt la celălalt al 
astronavei. Așadar, savanții luaseră toate măsurile menite 
să împiedice pătrunderea cuiva la subiect, păstrat în se- 
cret pină vor fi socotit că venise momentul unei demons- 
traţii cu adevărat impresionante. Dar atunci cînd încuiau 
lădiţa şi lipeau pe ea semnul de pericol, nici unuia dintre 
cei trei Vlig nu i-ar fi trecut prin minte că lucrurile puteau 
să ia o cu totul altă întorsătură. 

Se vede că, plictisit de îndelungata înțepenire în fundul 
lăzii, sau, cine ştie, mânat de energiile stirnite în corpul 
său redimensionat, subiectul găsise la un moment dat cu 
totul neconvenabil spaţiul ce i se rezervase. Două, trei 
lovituri cu capul (și încă uşoare), date pe dinăuntru, făcură 
praf lădiţa şi făptura putu astfel să se ridice pe cele patru 
labe ale fostului siamez. Cum înainta poticnit prin labora- 
tor, labele lui izbeau în podea cu un zgomot metalic. La în- 
ceput, subiectul nu prea avea controlul mişcărilor sale, 
dovadă picicarele mesei, rupte în trecere, sau poate în ur- 
ma unui salt dezorientat. Destul că masa se răsturnase 
într-o puzderie de cioburi — tot ce mai răminea din insta- 
lația de preparat vid a fraţilor Vlig — cioburi peste care 
motanul călca fără alegere şi, fireşte, fără să se rănească. 

Nimeni n-ar fi putut spune exact cit timp trebuise să 
treacă pînă cînd subiectul şi-a venit în fire din șocul pro- 
vocat de experienţă. După pagubele din laborator, se pu- 
tea presupune că starea aceea de dezorientare durase des- 
tul de mult, cîteva zile probabil, fără ca vreun astronaut 
să fi băgat de seamă și să alarmeze echipajul. Clubul des- 
fășurase, ca niciodată, activităţi calme și nici măcar fraţii 
Vlig nu fuseseră văzuţi, în intervalul amintit, traversînd 
sala de comandă spre aripa laboratoarelor. Prin urmare, 

subiectul avusese răgazul necesar exersării noilor sale re- 
flexe şi mişcări. Explorase laboratorul şi, hotărindu-şi în 
cele din urmă eliberarea din captivitate, spărsese ușa prin 
repetate lovituri cu capul şi ieşise în coridor. 

E ușor de închipuit uimirea căpitanului Pier Ulm, mar- 
tor mut al trecerii subiectului prin cabina de comandă. 
Faptul se petrecea la o oră când căpitanul nu moţăia cu 
casca lipită de locatorul transfocator. Prin unmare, era des- 
tul de treaz ca să ia în serios apariția motanului, care 
ieşise din aripa laboratoarelor şi traversa încăperea spre 
partea din faţă a navai. 

Pier Ulm privi consternat mişcările ferme ale subiec- 
tului şi ceva Îl făou să se gindească imediat la mişcările 
unui automat. Motanul Adalinei nu-i acordă decit o va- 
gă atenţie, fixindu-l mai puţin de o secundă cu niște ochi 
pe care căpitanul nu-şi mai amintea să-i fi văzut atit de 
inexpresiv dilataţi. Apoi subiectul își văzu în linişte de 
drum, pe lingă peretele străpuns de meteorit, iar Pier Ulm 
privea şi nu-i venea să creadă că motanul circula într-a- 
devăr prin spațiul vidat al încăperii, ca și cum ar fi fost 
mediul lui natural. : 

Ajuns la uşa ermetic închisă, dincolo de care începea 
zona locuită a astronavei, subiectul dădu s-o deschidă cu 
laba, izbind într-o manieră care alarmă curînd echipa din 
observator. leşiţi în grabă pe coridor, astronauții ascultau 
zgomotul repetat al loviturilor și se întrebau nedumeriţi 
ce l-o fi apucat, aşa, din senin, pe Pier Ulm. „V-am spus 
eu, v-am spus!“ exclamă Darnaputra, clătinînd din cap, 
cu un rînjet, şi arătind spre uşa de la capătul coridoru- 
lui. Dar căpitanul încă nu-şi revenise, dincolo, din uluială 
și e foarte probabil că niai nu şi-ar fi revenit curînd, 
dacă subiectul, pe care încă îl mai lua drept motanul 
Adalinei, n-ar fi schimbat pe neașteptate tactica. Nu mai 
izbi cu labele lui ca de plumb, dar începu să împingă cu 
fruntea, în partea de jos a uşii, cu o îndărătnicie și o forţă 
de care nimeni (cu excepţia fraţilor Vlig) nu l-ar fi crezut 
în stare. 

Din 'cauza vidului înconjurător, Pier Ulm nu auzea zgo- 
motul infernal al loviturilor şi nici scrișnetul ușii, care, 
împinsă cu îndirjire, era gata-gata să cedeze. Mai mult 
instinctiv, simţi jetul de aer ţişnit de dincolo printr-o mică 

fisură şi înţelese că, dacă nu intervenea fără întirziere, 
motanul ar fi împins pînă cind ușa coridorului ar fi ples- 
nit ca o biată scîndură ruptă. 

Intervenţia oportună a căpitanului împiedică produegrea 
unui nou accident şi salvă echipajul, pentru că Pier Ulm, 
în acele momente de mare primejdie, reuşi să-și uite aver- 
siunea şi pornirile duşmănoase împotriva tuturor celor- 
lalţi. li avertiză prin megafoane şi, în cîteva clipe, cori- 
dorul din spatele uşii amenințate se goli. Apoi căpitanul 
degajă el însuşi intrarea şi, astfel, subiectul experienţei 
YQ pătrunse în viața astronavei. La vederea, mai bine 
zis la revederea lui, Adalina dădu un țipăt în care se ames- 
tecau uimirea, neîncrederea şi bucuria. Fraţii Vlig schim- 
bară priviri crucișe, scăzind parcă fiecare cu câțiva centi- 
metri, în aşteptarea îngrijorată a unui deznodămint. Ada- 
lina se repezi apoi la subiect, chemindu-l pe numele sia- 
mezului: „Pufuleţ! Pufuleţ!“ și numai miorlăitul lui ră- 
gușit, scos parcă dintr-o enormă cutie de tablă, îi reteză 
curajul pe cînd încerca să-l imbrăţişeze. Numitul Pufuleţ 
nu arăta prin nimic că şi-ar fi recunoscut binefăcătoarea 
de odinioară, ba chiar părea hotărit să răspundă agresiv 
la gestul aproape matern al Adalinei. Toţi il văzură rîn- 
jind şi scuipind, cu o expresie stranie în ochii lui enormi. 
Și abia atunci, retrăgindu-se contrariată, Adalina observă 
umbletul de maşină al preferatului ei. Nu mai trebuie spus 
că şocul fulgerător care urmă o aruncă imediat în leşin 
şi se nimeri să cadă toamai în braţele lui Gregor, ceea ce 
era acum o dovadă sigură că leşinul nu avea în el nimic 
regizat. 

— Ei, drăcia dracului! exclamase Boldur, trădindu-și 
nedumerirea. Asta cine a mai făcut-o? 

Și, cum fraţii Vlig păreau singurii suspectaţi, adevărul 
ieși la lumină încă înainte ca subiectul să-şi fi terminat 
inspecția prin încăpere. Siamezul redimensionat hotărî, în 
sfirşit, să se oprească din cursă, iar Adalina, la trezire, îl 
găsi răsturnat pe una din lăzile cu telescopul demontat. 
Dacă n-ar fi fost ochii aceia enormi, în continuă mişcare, 
ai fi putut crede că acolo, pe ladă, zăcea leşul împietrit 
al unui pisoi, nicidecum „minunea ştiinţei contemporane, 
sinteză a inteligenței omenești, organismul rigidificat care, 
folosit ca instrument de cercetare în avanposturile civi- 

lizaţiei noastre etc...“ cum spunea Vlig II, matematicia- 
nul, lansat tocmai atunci într-un discurs. 

— Criminalule! strigă Adalina și. ca o furie dezlănţuiiă. 
se repezi asupra lui Vlig II înainte ca vreunul din cei pre- 
zenţi să înţeleagă ce se întîmpla și să iptervină. În mo- 
mentul imediat următor, cele citeva smíocuri de păr ale 
matematicianului erau făcute ghem: în pumnii micuţi 
cu care Adalina îl lovea îndirjită în pfept şi peste braţele 
ridicate, pentru apărare, deasupra capului pleșuv. 

— Opriţi-o! Luaţi nebuna de aicil ţipa Vlig II printre 
gemete şi, după ce astronauții reușiră s-o smulgă pe tină- 
ra femeie de lingă el, matematicianul rămase gifiind, cu 
faţa congestionată, pipăindu-şi îngrijorat locurile de sub 
ochi, unde începeau să se profileze niște vinătăi. 

— Aţi turbat cu toţii! strigă Boldur, revoltat, privind-o 
însă numai pe Adalina, care se zbătea între Albert şi mi- 
cuţul Darnaputra, în vreme ce fraţii Vlig dădeau îngrijiri 
celui maltratat. 

Adalina continua să se jeluiască: „Oh! Criminalul! Cri- 
minalii! Mi-au prăpădit pisicul! L-au nenorocit pe Pufu- 
leţ ...“ ceea ce era în bună parte adevărat, numai că sa- 
vanţii se situau pe o cu totul altă poziţie. Vlig III, uitînd 
pentru citeva momente să maseze craniul pleșuv al mate- 
maticianului, se adresă femeii, gituit de indignare: 

— Ruşine! Ruşine! ... Să insulţi în felul acesta expe- 
rienţa secolului... 

La care Albert, ușor amuzat de întimplare, interveni cu 
o întrebare încuietoare: 

— Care secol? 

Iar Vlig III rămase puţin derutat, fiindcă acolo, pe astro- 
navă, erau cu toţii cam în afara timpului pămiîntesc, că- 
ruia de mai multă vreme nu i se mai urmărea cursul. Dar 
Vlig III, stimulat de gemetele fratelui său, îşi reveni ime- 
diat. 

— Secolul nostru, fireşte! strigă el, congestionindu-se. 
Și, la urma urmei, ce contează asta, cind vorbim de acest 
exemplar fantastic, care nu este nici animal, nici robot, 
nici mașină electronică de calcul, ci cîte ceva din toate, 
mai precis esența lor la un loc?! Iar femeia asta, care își 
plinge siamezul jertfit întru nobila cauză a cunoaşterii... 
în loc să fie mindră de ceea ce noi am realizat, loveşte 

cu pumnii în capul eminentului meu frate şi matemati- 
cian! ... Unde ne trezim? Sub semnul terorii? Într-o epo- 
că de persecuție a științei şi a minţilor luminate care. 

Ajuns aici, după ce glasul îi urcase, din ce în ce sai 
strident, pe măshră ce purpura din obraji se accentua, 
Vlig III se poticni şi, desfăcîndu-şi larg braţele, căzu pe 
spate ca retezat. 

Neaşteptatta î ătură a luorurilor îi tulbură pe 
cei de față, tăcîndu-i'să uite de vinătăile lui Vlig II. Sa- 
vantul astrobiolog horcăia, avîndu-i alături pe Vilg I și pe 
Darnaputra. Medicul cerea: „Aer! Aer!“ în vreme ce Bol- 
dur se foia de colo-colo, iar căpitanul Pier Ulm privea im- 
pasibil scena. Adalina, speriată, se retrăsese lingă perete 
Şi nu îndrăznea să miște, nici măcar pentru a scutura smo- 
curile de păr ale matematicianului, care rămăseseră între 
degetele ei crispate. Aruncîndu-i o privire ucigătoare. 
Viig I se ridică de lingă corpul ilustrului frate căzut şi 
strigă, furios: 

— Uite! Şi pe asta ai făcut-o! Acum poți să... acum 
poți să... 

Dar nimeni n-avea să mai afle ce credea Vlig I că ar 
fi putut Adalina să facă, pentru că tocmai atunci savan- 
tul astrobiolog începu să-și vină în fire. Privea cu ochi 
tulburi feţele aplecate deasupra lui şi nu păru a recunoaș- 
te pe cineva. Apoi își întoarse capul, căutînd ceva anume. 
Darnaputra îl ţinea de umeri, urmărindu-i atent mişcările, 
iar ceilalţi aşteptau încondaţi. 

În sfîrșit, privirea lui Vlig III se fixă asupra lăzii de pe 
care subiectul experienței YQ urmărea și el scena. 

— E o ruşine..., bolborosi cu greutate savantul astro- 
biolog. Produsul nobil al ştiinţei Şi tehnicii contempora- 
ne... Minunea timpului.. 

Apoi tăcu, epuizat, iar ceilalţi așteptară mai departe, 
pînă când Vlig III izbuti să-și termine gindul. 

— E o ruşine să-l cheme Pufuleţ... 

Pleoapele îi căzură, grele, acoperindu-i ochii înceţoșşaţi. 
Astronauții se priviră cîteva momente în tăcere. 

— Nu-l va mai chema Putuleţ hotărî Boldur. Îi vom 
găsi alt nume. 

— li vom da un indicativ! exclamă Vlig II şi faţa i se 
lăţi într-un zîmbet luminos. 

Adalina, făcind un pas înainte, îndrăzni: 

— Bine, dar... 

— Nici un „dar“! îi reteză Boldur întyebarea. Va fi aşa 
cum am spus. Asta nu mai e motanul tă, ci aparţine pen- 
tru totdeauna ştiinţei! 

Matematicianul se apropie de urechea lui Vlig III. 

— Ii vom da un indicativ! repetă el, cu gravitate, iar 
bolnavul clătină din cap, mulţumit,/fără să deschidă ochii. 

Din ziua aceea, spre deplina shtisfacție a echipajului 
(cu excepția Adalinei, fireşte), subiectul avea să se nu- 
mească „Triton Vega-8 Argonauticus“. 


17 

Mai trecuse un timp de la hotărîrea luată de 
Boldur, şi spărtura din bordajul astronavei era tot des- 
chisă, pentru simplul motiv că nu se putea astupa sin- 
gură. Abătîndu-se pentru o treabă oarecare prin cabina 
de comandă, conducătorul expediției dădu din nou cu o- 
chii de gaura cu margini zdrenţuite, dincolo de care rinjea 
tăcut Cosmosul. Şi se enervă cumplit, simțind privirile în- 
vinuitoare ale lui Pier Ulm pironite în ceafă. Dar din e- 
nervarea aceea nu mai rămase decît o vagă urmă cînd, 
întors în observatorul astronomic, Boldur convocă un con- 
siliu. Nu lipsea decît Vlig III, temporar internat, aflat în 
convalescenţă după atacul de cord pe care îl suferise. 

— Văd că m-aţi înţeles greşit! le reproşă Boldur tutu- 
ror celorlalți. Am cerut ca spărtura să fie astupată, să nu 
fim puși în situaţii penibile, să nu rîdă unul și altul de noi, 
dar vouă puţin vă pasă, nu-i așa? 

Firește, la aceste cuvinte, astronauții murmurară, în- 
cercînd să-l asigure de contrariu. 

— Lasă, lasă! protestă Boldur. Vă cunosc!.., Dacă ar 
[i după voi, am călători pînă la capăt în halul ăsta inca- 
lificabil! | 

Aici uita că tocmai el fusese cel care afirmase cindvfică 
spărtura nu-l deranja cu nimic în zborul spre steaua Beta, 
dar nu îndrăzni nineni să-l corecteze. 

— Ei, de-acum lăsăm totul la o parte şi ne punem pe 
treabă! hotărî condutătorul expediției. Nu-i cine ştie ce de 
făcut. Cîteva plăci, akolo, potrivite în doi pereţi și sudate 
bine între ele... Dacă va fi nevoie, mai facem și o întări- 
tură în interior. 

— Nu va fi nevoie! asigură Albert, care se şi vedea obli- 
gat la un efort suplimentar, cu totul inutil. 

— Dacă va fi nevoie, preciză Boldur nu prea ferm. Pină 
una-alta, hai să vedem cum facem. Eu zic să lucrăm in 
trei schimburi, ca să meargă treaba mai cu spor. 

— De ce în trei schimburi? se miră tot Albert. Ajung şi 
două. Trei schimburi sînt de-a dreptul epuizante, uite, să 
spună şi Darnaputra dacă nu-i așa, că-i medic. 

Darnaputra ridică din umeri. 

— Pe mine să nu contaţi, ceru Adalina. 

— Dar de ce!? izbucni Gregor. Vrei să spui că tu ești 
altfel decit noi? 

— Eu sint femeie, observă Adalina. 

— Foarte bine! se iîncăpăţină astronomul, hotărît să se 
răzbune pentru jignirile aduse marii lui iubiri, de care 
încă nu se vindecase. Foarte bine, o să lucrezi alături de 
noi. Timp de câteva milenii ai tot cerut egalitate cu băr- 
baţii. Acum o ai! Şi în drepturi, și în îndatoriri... 

— N-am cerut eu! protestă femeia. 

— Nu-i nimic, asta nu înseamnă că ai să scapi fără să 
suporţi consecinţele! 

— Exagerezi, scumpule! zise Albert, zimbindu-i sfidă- 
tor, în timp ce Adalina îl privea cit putea de urit. 

Boldur interveni. 

— Eu consider că domnișoara va trebui să lucreze totuşi 
cu un orar redus. Să nu uităm că treaba pe care o avem 
de făcut nu-i deloc uşoară. 

— Sigur, zise Vlig I. Ridici plăcile, tragi de ele ca să 
le așezi una peste alta, le sudezi... Complicat, complicat! 

Şi oftă, schimbindu-și poziţia în fotoliu, care scârţii sub 
greutatea lui în continuă creştere. 

— Tlustrul nostru frate va fi scutit, sau pu? se interesă 
Vlig II, cu atenţia încordată și privirile fixate asupra lui 
Boldur. 

Conducătorul expediției îl privi întfebător pe medic. 
Darnaputra clătină capul, sceptic. 

— Va fi scutit! decise Boldur. Se 
restabilit pe deplin după șoc. 

Matematicianul răsuflă ușurat. |; 

— Îmi pare bine că judecaţi situaţia noastră cu atita 
omenie. Vă mulţumesc, vă mulțumesc pentru amindoi! 

Gregor îşi lungi faţa într-o expresie de uimire. 

— Dumneata pentru ce mulţumești? întrebă. 

Fu rândul lui Vlig II să se mire. 

— Cum pentru ce? Pentru scutire, vezi bine! 

— Dar dumneata n-ai fost scutit. 

Matematicianul sări în picioare. 

— Cum n-am fost scutit? Nu era vorba că inapții sînt 
scutiţi de efort fizic? Aţi fi în stare să scoateţi la muncă 
pe cineva care, după un atac de cord, abia s-a ridicat de la 
pat? 

Vlig II îşi înălţă privirea și braţele într-un gest al dez- 
nădejdii. Dar Gregor nu se lăsă impresionat. 

— Nu de el era vorba, zise. Cu el e limpede, din mo- 
ment ce zace la pat. Dumneata ce ai? - 

Vlig II îl privi ca prostit. Apoi se repezi spre Boldur 
şi-l apucă de mină, scuturindu-l. 

— Nu vă mai amintiţi? Aţi uitat cu toții? N-aţi fost aici, 
de faţă, cînd femeia asta era cît pe-aci să-mi scoată ochii 
şi să mă scalpeze?... 

Lămurit, Gregor zimbi, clătinind din cap, cu subinţe- 
lesuri. 

— Aha! zise el, apoi se scufundă în fotoliu, fără să-l 
scape din privirile devenite brusc ironice pe ilustrul ma- 
tematician. 

Boldur stătu o clipă în cumpănă, apoi hotări să pună 
lucrurile la punct. 

— Ar fi bine să nu veniţi cu tot soiul de fleacuri, zise el. 
Cine are motive întemeiate, va fi scutit, sau i se va face 
un program de muncă redus. Motive întemeiate am spus! 


re că încă nu s-a 

Dacă voi da curs tuturor cererilor de scutire, n-o să a- 
jungem la nici un rezultat. 

Vlig II începu să fiarbă. 

— Așadar, voi aveţi impresia că eu n-aş avea majive 
suficient de întemeiate? 

— Îhâ! gemu abrmativ Albert. 

— Poate credeţi că nici n-am fost vreodată atacat și 
maltratat?! O să mă convingeţi. cumva că tot ce am păti- 
mit din vina domnișgarei n-a fost decît o glumă? Nu? 

Albert îşi desfăşură în sus statura şi începu să se plimbe 
cu mîinile la spate. 

— Stimate coleg, zise el, ar fi cazul să nu exagerezi în 
privința ... 

— Nu sint coleg cu dumneata! izbucni Vlig II. Şi să 
nu-mi dai mie sfaturi, că ţi-aş putea fi tată, mă auzi? Să 
nu-mi dai mie sfaturi! Cind abia făceai ochi, eu eram 
membru corespondent al mai multor academii şi scriam 
tratatul de matematici subtile pe care ţi-ai făcut pregă- 
tirea şcolară, obraznicule și nerecunoscătorule ce eşti! 

Vlig II se ambalase şi părea destul de greu de oprit. 
Albert își păstră, totuşi, calmul şi buna dispoziţie. 

— Dacă vrei să ştii, o viaţă întreagă voi regreta că 
mi-am muncit creierii cu inepţiile ălea, veni replica lui 
sfidătoare. Le consideram, şi nu numai eu, adevărate mos- 
tre de prostie creatoare, n-ai decit să-ți ieşi din pepeni, 
dacă nu ești în stare să suporţi o apreciere sinceră asupra 
unei aşa-zise opere, fără nici o valoare artistică în ea. Dar 
să lăsăm asta deocamdată şi să venim la subiect, fiindă nu 
e mai puţin ridicolă pretenţia de a fi scutit de datorie pe 
motiv că, acum cîteva zile, cineva ţi-a deranjat puţinele 
fire de păr de pe cap. Cu atît mai mult cu cît, între noi 
fie vorba, acel cineva avea motive să se poarte şi mai dur 
cu dumneata şi cu alţii. Și e păcat că n-a făcut-o! 

Vlig 1 se simţi vizat. 

— Faci aluzie la mine, nu-i așa? întrebă el, pregătin- 
du-şi contraatacul, în vreme ce doctorul Darnaputra se 
străduia din răsputeri să-l reţină pe matematician de la o 
încăierare care i-ar fi sporit numărul pacienţilor. 

Boldur bătu cu pumnul în lada care îi servea drept masă 
şi Gregor, ou o strîngere de inimă, își auzi telescopul, mai 
precis o bucată din el, zuruind înăuntru. 

— Încetaţi odată cu insultele ăstea! Sînteţi fenomenali! 
Mă tot întreb cum am reușit... cum am putut fi atît de 
orbit încît să vă adun pe toți la un loc?... 

Vlig II se linişti cu greu, iar astrofizicianul renunţă să 
se mai angajeze în scandal. Declară doav/că, în cazul scu- 
tirii de muncă a fraţilor săi, el, unul, își/ propunea să intre 
în grevă, neavind chef să lucreze, singur din toată familia, 
spre amuzamentul sau chiar hazul cețorlalți doi. „Cum, se 
miră matematicianul, te gindești cumva că eu şi cu celă- 
lalt...?“ Dar Vlig I părea să pună prea puţin preț pe 
sinceritatea prefăcută a unei asemenea întrebări, în ciuda 
tonului jignit cu care fusese rostită. 

— Sigur, zise el. Eu să trag în jug şi voi să mă arătaţi 
cu degetul. Aşa ați făcut întotdeauna, de cînd vă ştiu! 
Pentru că erați mai mici, tot greul cădea pe mine, ce vă 
păsa vouă! 

— Tu erai mai solid, se scuză Vlig II. 

— Ei bine, m-am săturat! exclamă astrofizicianul. M-am 
săturat să mă sacrific prosteşte, ajungînd de risul vostru. 
Declar aici cu toată fermitatea că, dacă măcar tu nu vii 
să pui mina când o să astupăm spărtura aia, eu, unul, mă 
încui în laborator şi n-am să deschid nimănui, pînă la în- 
toarcerea pe Pămint. Să lucreze cine-o vrea, nu mă pri- 
veşte! 

Și, ofensat, se răsuci în fotoliu, întorcîndu-şi spatele, în- 
tr-un protest categoric, spre toţi cei aflaţi de faţă. 

— Mergem mai departe! zise Boldur iritat. Mai este ci- 
neva care crede că nu poate participa la repararea navei? 

— Eu! 

Darnaputra se ridică în picioare. Pe faţa tuciurie, ochii 
lui clipeau mărunt dincolo de lentilele enorme ale ochela- 
rilor. 

Boldur rămase incurcat. 

— Regret, spuse calm Darnaputra şi îşi înclină uşor făp- 
tura uscată. În următoarele zile voi veghea la căpătiiul 
bolnavului. ' 

— Înţeleg, zise Boldur. 

— În orice moment infarotul se poate repeta, urmă cu 
aceeaşi linişte micuțul Darnaputra. 

— Înţeleg! zise iarăşi Boldur, incruntat. O să stai cu 
el în infirmerie. 

Darnaputra se așeză tăcut. Şeful expediției îşi roti privi- 
rile peste cei prezenţi în observator. 

— Dar căpitanul Pier Ulm unde-i? întrebă. Pină acum 
citeva clipe era aici. d 

Gregor privi fotoliul gol de alături. 

— A ieșit, constată Albert. Cred că s-a înapoiat în ca- 
bina de comandă, dacă nu cumva a ieșit pentru altceva. 

— Pentru ce? insistă Gregor. 

— EBi!... pentru... 

Albert îşi flutură mina, hotărînd să lase răspunsul în 
suspensie. Şeful expediției observă: 

— Dealtfel, căpitanul nu poate intra în discuţie. Trebuie 
să rămînă cineva să se îngrijească de evenimentele zbo- 
rului. Din moment ce eu, personal, voi conduce operația 
de recuperare a cabinei de comandă, e limpede că Pier 
Ulm va rămîne la postul său. Și, cu asta, cred că aproape 
am terminat. 

— Aș mai vrea şi eu să spun citeva cuvinte! zise Al- 
bert, ceea ce îi displăcu profund lui Boldur, dar nu-l putu 
împiedica să vorbească. 

Poetul se ridică din nou în picioare. 

— Aș vrea să exprim aici adeziunea mea totală şi să vă 
asigur că, în calitatea mea de poet abisalist, voi fi alături 
de toţi cei care vor înfrunta (pentru a cita oară?), cu o 
exemplară dăruire de sine, vitregiile abisului interstelar. 
Veţi spune, poate, că nu e mare lucru să astupi o gaură în 
bondajul astronavei. Ei bine, nu! E un fapt sublim, e ceva 
care te înnobilează sufleteşte şi-ţi dă dreptul la nemurire. 
Tertaţi-mă că mă simt atit de emoţionat! Dar vreau să se 
ştie că sint mândru de a putea fi martorul acestei reali- 
zări şi vă asigur că sensibilitatea mea este de-acum pre- 
gătită să transpună în versuri fierbinţi impresiile adinci 
pe care nu mă îndoiesc că le voi culege la fața locului. 
Puteţi deci conta pe mine! Voi fi acolo, în sala de coman- 
dă, martor al efortului constructiv, al risipei de energie 
creatoare, voi trăi şi voi imortaliza în artă amintirea glo- 
rioasă a acestor momente înălțătoare ... 

Cu acest discurs neașteptat, care lumină faţa lui Boldur, 
consiliul argonautic luă sfîrşit. 

În ciuda unor posibile presupuneri, atmosfera optimistă 
dură pe parcursul executării întregii lucrări. Mai puţin 

antrenat în ea era Gregor, indispus de faptul că se trezise 
muncind de unul singur. Dacă în prima zi participarea fu- 
sese ceva mai convingătoare, curînd astronauții dispărură, 
unul cîte unul, din rindul celor care aveau o contribuţie 
reală în astuparea spărturii din bordaj. Vlig II izbutise 
pînă la urmă să obțină o scutire, aranjiod cu Darnaputra 
să-i găsească o umbră dubioasă la nivelul duodenului. Fra- 
tele său, astrofizicianul, bănuind subterfugiul, se ținuse 
de cuvînt şi refuzase să mai lucreze, în ciuda rugăminți- 
lor și amenințărilor lui Boldur, cu care mai discuta uneori 
prin uşa zăvorită a laboratorului. Cît despre mezin, îşi re- 
venea cu greu din boală și, uneori putea fi auzit gemînd 
şi plîngînd înăbuşit la infirmerie, mai ales de cînd medi- 
cul îl anunţase că singura garanţie a deplinei lui însănă- 
toşiri era transplantul. Pe lingă frica nebună pe care i-o 
făcea gîndul unei asemenea operaţii, Vlig III se întreba cu 
justificată neliniște dacă ar fi fost, pe astronavă, cineva 
dispus să renunţe la propria sa inimă pentru a se trans- 
forma in donator, salvînd astfel o viață amenințată. „Dacă 
n-ar fi toţi atit de egoiști, atit de egoişti!“ murmura astro- 
biologul, cu fața scăldată în sudoare şi lacrimi. Evident, 
medicul Darnaputra se vedea obligat să rămînă destul de 
mult la căpătiiul bolnavului, relaxîndu-și mîinile în ve- 
derea operaţiei complicate pe care o plănuia. Era exclus 
să poată participa, chiar şi numai pentru o jumătate de 
oră, la lucrările grele din cabina de comandă şi, pentru a 
avea un aliat, îl înfricoșa pe Vlig III, povestindu-i cam ce 
putea face mina lui, înarmată cu un bisturiu, dacă şi-ar 
fi pierdut reflexele din. cauza unor suprasolicitări fizice. 
Savantul îl asculta, cu spaima întipărită în adîncul ochilor 
dilataţi, iar în mintea lui începuse să clocească planuri de 
evadare din celula albă a infirmeriei. 

Adalina acceptase să lucreze cu un orar redus, dar ni- 
meni nu ştia ce înţelegea ea prin asta, fiindcă în puţinele 
zile cît fusese văzută la locul lăudatei activități făcuse 
cam ce o tăia capul, mai mult încurcîndu-l decit ajutin- 
du-l pe Gregor. 

— Nu face mai nimic! se plinse acesta lui Boldur, cind 
avu primul prilej. După ce că n-am pus-o decit la tre- 
buri uşoare, cînd am nevoie de ajutorul ei dispare. Uite, 
şi acum trage chiulul! Am găsit-o ascunsă într-un colţ, 

cu cutia de şuruburi lîngă ea, stătea acolo şi nici nu-i păsa 
că mă ținuse să aştept degeaba, sprijinind o placă grea, 
care era doar pe jumătate fixată... 

Fiind pe aproape, Albert se crezu îndreptăţit să inter- 
vină, pînă cind Boldur n-avea să se lase întru totul in- 
fluențat de reclamația astronomului. N-apucă însă să des- 
chidă gura în apărarea prieteniei sale, că Gregor îl și ata- 
că: 

— Iar pe ăsta să-l scoateţi de aici! strigă el, arătînd 
costumul de protecţie în care putea fi bănuit Albert. De 
cite ori vine, sub pretext că se documentează, mă enervea- 
ză cu „sfaturi“ pe care nimeni nu i le cere. Dacă nu pune 
mina la treabă, să dispară! Că, altfel, nu garantez ce-o 
să se intimple, atita vreme cit mai este un singur locşor 
prin care cineva poate fi aruncat în spaţiul cosmic. 

— Ei, şi tu! N-o lua chiar aşa! încercă Boldur să-l li- 
niștească. Ştii doar că are o sarcină de îndeplinit. S-a an- 
gajat în plin consiliu pentru asta. 

— Nu mă priveşte! Să nu-l mai prind pe aici! urlă Gre- 
gor, aproape să spargă membranele micilor difuzoare. 

De atunci, nici Albert şi nici Adalina nu-l mai deran- 
jară. Poetul ameninţa că, din cauza imbecilităţii astrono- 
mului, n-avea să poată duce la bun sfîrşit capodopera vie- 
ţii sale. Apoi, cu timpul, indignarea îi mai scăzu şi Albert 
se consola, spunînd celorlalți: 

— La urma urmei, n-are decit să stea singur acolo. 
Să fie sănătos! Am vrut să-l fac celebru într-un poem, 
dar trebuia să înţeleg de la început că nu-i el omul care 
să merite asta. 

Aşa se face că Gregor rămase să tragă singur tot greul 
în operația aceea atit de necesară astronavei. Căpitanul 
Pier Ulm, stind tăcut la pupitrul de comandă, nu binevoia 
să-i arunce nici măcar o privire, în timp ce el tîra de la 
magazie plăcile metalice şi uneltele și toate celelalte. Cu 
opinteli zdravene, ridica plăcile în dreptul spărturii, şi, fi- 
xindu-le provizoriu, începea să le sudeze. Transpiraţia îi 
curgea de pe frunte în ochi şi nici măcar n-avea cum să 
şi-o şteargă, iar înjurăturile nu-i erau atunci de nici un 
folos. Gregor lucra îndirjit, insensibil la aprecierile lui 
Boldur, care din cind în cind venea să „ia în primire ce se 
lucrase între timp“ şi să dea preţioase sugestii. În cîteva 

rînduri, şeful expediției găsi că era folositor să laude fără 
rezerve munca subordonatului său şi promise chiar că, la 
un viitor consiliu, va aprecia public dăruirea de sine cu 
care acesta intelegea să participe la efortul colectiv de re- 
facere a navei avariate. 

Auzind acestea, Gregor scriîşnea din dinţi şi lucra mai 
departe, dar nu avu totuşi curajul să-i mărturisească şe- 
fului că zelul său exagerat pornea numai din convingerea 
că, odată nava reparată, ceilalți aveau să se împrăştie prin 
cabinele lor, eliberîndu-i observatorul astronomic, pe care 
în alt fel nu vedea cum ar fi reuşit să-l recupereze. 

Efortul fizic exăgerat îl slăbi pe Gregor şi-l 
făcu să aibă un somn agitat, aruncîndu-l, în repetate rîn- 
duri, în apele tulburi ale coșmarului. La festivitatea prin 
care astronauții ţinură să mancheze redarea în folosinţă a 
deplinei capacităţi a navei, Gregor venise atît de obosit 
încît adormise în fotoliu şi scăpase astfel prilejul de a-şi 
auzi numele pomenit în coada unui şir de alte nume care 
s-ar fi ilustrat în conducerea și executarea lucrărilor. Nici 
aplauzele şi nici chiar programul artistic pe care îl impro- 
vizase echipajul nu reușiră să-l trezească pe astronom, 
frint de oboseală cum era. Pe fundalul acela de zgomote 
confuze, Gregor se visă ajuns într-un moment de vîrf al 
unei adevărate avalanşe a groazei. Se făcea că era tot în- 
tr-o navă (poate aceeaşi), numai că Axanio fusese şi el 
îmbarcat, nu se ştie cum, și făcea parte din echipaj. Toc- 
mai ieșiseră dintr-un război interplanetar, care avea să ră- 
mînă în istorie sub denumirea de războiul cu efemeridele. 
Fusese ceva demenţial, încît Gregor nici măcar în vis nu 
voia să-şi amintească anumite scene; pur şi simplu le re- 
fuza. 

Se făcea, așadar, că ieşiseră victorioși din război, iar 
astronomul se gindea cu o ascunsă bucurie la înapoierea pe 
Pămînt şi la apropiata lui căsătorie cu Adalina. Unde mai 
pui că restricţiile impuse de călătoria îndelungată şi rai 
ales de asediu se apropiau de mult așteptatul sfîrșit. Cam 
asta era situația cînd, pe neaşteptate, Axanio pătrunse 
în sala de comandă, deschizînd uşa cu o violentă lovitură 
de picior. Se opri în cadrul uşii, ridicol şi ameninţător, 
sprijinit cam rigid pe picioarele ușor crăcănate. Gregor şi 
ceilalți, băieții, aşteptau calmi părerea lui, în funcţie de 
care aveau să fie ale lor. 

— Unde-i jigodia care mi-a scotocit prin cabină? şuie- 
ră Axanio, într-un fel care arăta că intrebarea lui trebuia 
luată în serios. Cine mi-a manglit termosul de sub pat? 

Adevărul e că băieţii habar n-aveau că Axanio ținea 
un termos în cabină, și încă sub pat. Dar acela avu 
proasta inspiraţie să înainteze, privindu-i pe rînd, cercetă- 
tor, şi adulmecînd aerul cu nările lui zbîrcite, de şacal bă- 
trin, Ajuns în dreptul lui Gregor, nu se ştie ce-l opri și, 
încordindu-se deodată, strigă: | 

— Duhneșşti a gin, podoabă! Unde mi-ai ascuns termo- 
sul? Să mi-l dai imediat! 

Şi, înţelegînd că numai cu atîta nu rezolva nimic esen- 
tial, adăugă furios: 

— Eşti un hoţ şi un porc! 

Asta, chiar şi în vis, întrecea orice măsură. Cu toată 
surprinderea, Gregor se reculese rapid şi, în momentele 
următoare, lovit în maxilar, Axanio sălta caraghios din- 
tr-un perete în altul, lungindu-se elastic și adunindu-se 
apoi ca o minge. În timp ce Axanio făcea jocul acesta, as- 
tronomul își ceru souze, cam așa: 

— N-ai obraz, bătriîne! Nu era cazul să mă faci hoţ şi 
mai ales porc aici, de față cu martori. Pentru că atunci te 
întreb şi eu de unde aveai gin, ca să-l bei pe ascuns, în 
timp ce altora li se scurg luminile ochilor ła etichetele 
de pe nişte sticle goale... 

Gregor îi mai servi vreo două idei moralizatoare, apoi 
Axanio, revenit pe podea, se retrase cam clătinat și-i lăsă, 
pe toţi, uitindu-se amuzați unul la altul. 

Aşa a început o altă poveste cu Axanio. Provocarea la 
duel n-a mai surprins pe nimeni. Gregor o aştepta. Ci- 

neva îi şopti lui Axanio că Gregor n-ar primi provocarea 
şi-l făcu astfel să spumege de furie. 

— Am să-l ucid ca pe un ciîine! urla Axanio pe cori- 
doarele astronavei. Două gloanțe în cap şi trei în burtă! 
O să-l spintec cu laserul pînă-n brîu! Uite-așa îl calc, 
uite-așa! 

Și lovea cu căldiele în podea, stirnind un bubuit infer- 
nal, ca de tobă, imagininidu-și-l pe Gregor strivit în 
răzbunarea sa. 

Nu mai era nici o cale de scăpare. Gregor acceptă due- 
lul, deși i-ar fi displăcut profund să se lase găurit tocmai 
acum, după ce scăpase viu din războiul interplanetar. 
Cum însă nu era laş, se visă alegindu-şi martorii şi, prin 
ei. trimise răspuns adversarului, cum că intenţiona să-l 
lichideze „înainte chiar de a mai apuca să clipească din 
frumoșşii lui ochi bovini“ şi alte câteva complimente, în 
același stil concepute. 

— Spune-i ăluia, îi ceru lui Albert, care transporta 
mesajele belicoase, spune-i că dacă îi dă tremuriciul în 
mină, poate să-şi facă de pe acum harakiri! Să-ţi lase şi 
ţie ceva, prin testament, «ca să-i porţi amintirea în suflet, 
veşnic vie. 

Albert povestea apoi că Axanio era să fie lovit de dam- 
bla, cînd au ajuns vorbele acelea la el. „Mie?! Mie îmi 
tremură mina? Aşa a zis bestia, ordinarul, nemernicul, 
blegul, papă-ceapă ăla? Mă înfruntă pe mine, care am şcoli 
superioare de tir, unul cu antrenamentele făcute la fără 
frecvenţă?!“ Poate că o parte din epitete fuseseră adău- 
gate de Albert, cunoscut fiind zelul său în a pune paie pe 
foc. Totuşi, din acel moment Axanio, căruia îi intrase un 
fir de îndoială în suflet, îşi reluă cu sîrguință şi seriozitate 
antrenamentele. Timp de cîteva ore pe zi, poligonul spe- 
cial amenajat pe astronavă vuia de rafale înfundate, ur- 
mate de exclamaţiile savantului, cînd îşi verifica ţintele 
făcute ciur. 

Gregor visă apoi că între astronauți viitorul său duel 
stirnise o rar întilnită însufleţire. Curiozitatea sporea pe 
măsură ce el şi Axanio reușeau să se enerveze reciproc 
în aşa hal, încît și unul şi celălalt aproape că-şi pierdeau 
minţile de furie. Grupurile înconjurătoare, extrem de elas- 
tice, ezitau să se fixeze definitiv în adepţi ai unuia şi ad- 

versari ai altuia, fiindcă amănuntele luptei psihologice, 
ca și rezultatul final, îi interesau pe toți deopotrivă. 

Se făcea că zvonurile despre incident ajunseseră în 
scurtă vreme pînă la căpitan. La un moment dat, Pier 
Ulm intră în observatorul astronomic, posac, fără să pri- 
vească pe nimeni. În timp ce lunganul Albert, care purta 
grade de sergent, îi dăduse raportul, căpitanul nici măcar 
nu făcea efortul de a-și ascunde nemulțumirea. 

— Vă ţineţi de măgării! îl auzea Gregor în toiul coş- 
marului său. Ce înseamnă toată povestea asta, cu duelul? 

Gregor încercă să-l lămurească, dar parcă avea gura 
lipită. Cînd reuși să-și descleșteze maxilarele încleiate în 
gumă de mestecat, căpitanul îl repezi: 

— Tu să taci, pînă la noi ordine! Vorbeşte, sergent! 

Apoi se petrecu ceva din care Gregor pricepu că Albert 
se umflase nemăsurat şi plesnise, iar băieţii rideau cu 
gura pînă la urechi, aruncînd ou coji de piine în căpitan. 

— Nesupunere? Revoltă la bord? întrebă Pier Ulm, în- 
verzindu-se de ciudă. 

Iar un tip care semăna teribil cu Vlig I, deși cu toţii îi 
ziceau cînd Namilă, cind Jimmy Butelie, îl prinse în bra- 
te și începu să-l pupe zgomotos pe obraji, asigurîndu-l că 
echipajul se săturase să stea în fața lui „ca niște căţei 
dresați să prindă pietre în gură“. 

Cum Namila i se aplecase apoi deasupra ca o amenin- 
tare iminentă, căpitanul căută rapid o retragere strategică. 
Din ușă mai ameninţă cu pumnul și strigă: 

— Piraților! Contrabandiştilor! Mercenari împuţiţi! O 
să vă fac raport! O să vă reclam Ducesei! O să vă înfund 
în tribunalul militar! 

Gregor visă mai departe, netulburat de cele ce se pe- 
treceau în jurul său, unde festivitatea se prelungea, într-o 
atmosferă mai relaxată. Visă că, într-o privință cel puţin, 
căpitanul se ţinuse de cuvint: îi reclamase pe nediscipli- 
naţi Ducesei. Se văzu chemat împreună cu Axanio dincolo 
de uşile blindate ale apartamentului locuit de stăpină. Se 
simţea stînjenit în salonul luxos, cu covoare groase şi au- 
rărie. Axanio încerca probabil aceeaşi senzaţie, dar se ținea 
țeapăn şi grav, ca un cuier de modă veche. . 

Astronomul o recunoscu imediat pe femeia cosmică. 
„Aşadar, tocmai ea e Ducesa!“ se miră Gregor, intrigat că 
nu fusese, la rîndul său, recunoscut, 

— V-am chemat, zise femeia cosmică jucind excelent 
rolul Ducesei, ca să lămurim o chestiune. Aveţi de gînd 
să vă bateţi în duel? 

— Da! strigă Axanio şi i se aprinseră ochii, ca de fe- 
bră, sclipindu-i pe faţa pămiîntie. 

Gregor încuviinţă şi el; ce era să facă? 

— Bine. N-am nimic împotrivă, declară femeia cosmică. 
Voi patrona eu însămi această cavalerească infruntare. Dar, 
pentru că în cazul cel mai fericit unul din voi va fi ucis, 
iar celălalt rănit, vreau să ştiu cum stăm cu treburile care 
vi s-au încredințat. 

Axanio se grăbi să răspundă: 

— Inventarul pierderilor şi al prăzii de război e gata. 
Mai lipseşte doar semnătura Voastră pe toate cele cinci 
exemplare, alteță. 

— Bine, zise femeia coşmică, mulțumită de răspuns. Dar 
tu, Gregor? 

N-avea nici un rost să mintă. Oricum, stăpina l-ar fi 
mirosit imediat, așa că recunoscu sincer: 

— Alteță, cu respect vă raportez că sarcina încredin- 
tată mie mă depășește. 

— Cum adică? 

— Am făcut cîteva însemnări şi... cam atit. N-am stil, 
ăsta-i adevărul. 

Femeia cosmică începu să se înfurie. 

— i cine vrei să-mi scrie cronica războiului cu efe- 
meridele? De ce crezi că te-am pus să ţii în ordine jur- 
nalul de bord al astronavei? Spune, pentru ce te plătesc? 

Gregor încercă o scuză, făcînd pe ofensatul. 

— Bine, dar faptele mele de arme... 

— Nimic! Nici o vorbă! N-aveţi decit să nu vă supu- 
neţi căpitanului, dacă nu vă place mutra lui. Vă privește! 
Ştiţi însă ce înseamnă neexecutarea ordinelor pe care 
eu le dau? 

Era o amenințare sub care şi Gregor și Axanio se în- 
covoiară aproape involuntar. 

— Atunci, exclamă Gregor, luînd o expresie de dispe- 
rare, uşor exagerată — ce-mi rămine de făcut, alteţă?! 

— Să te apuci de lucru! porunci femeia cosmică. Nu-mi 
convine că, de la moartea tragică a ultimului meu cronicar, 
paginile jurnalului de bord au rămas aproape albe. 

— Sărmanul Albert! oftă astronomul, ipocrit. 

Ducesa, în persoana femeii cosmice, mai zise: 

— În cazul acesta, ne-am înţeles. Ai să continui cronica 
de unde a lăsat-o Albert întreruptă. 

— Da, stăpină... 

— Să fii atent cum scrii despre mine. 

— Da, stăpină... 

— În rest, să scrii numai adevărul. 

— Da, stăpină! 

A intervenit, derutat, Axanio: 

— Și cu duelul meu cum rămîne? Am investit capital 
în acţiunea de propagandă, in campania anti-Gregor, 
mi-am plătit martorii... 

Încruntîndu-se, femeia cosmică îl făcu să amuţească. 

— Toate la timpul lor. Vă răfuiţi după ce Gregor ter- 
mină de scris jurnalul. 

Și, cu un gest imperativ, îi concedie pe amindoi, lăsin- 
du-i în grija roboților din gardă, care aveau să-i conducă 
dincolo de uşile blindate. Gregor visă că, mai tirziu, la 
ieșire, nu se putuse abţine să nu-i ridă lui Axanio în nas. 
„Ai dat de naiba! conversa cu el, în gind. Te joc eu cum 
imi place, te fierb în zeamă proprie pînă te sfrijeşti de tot 
şi-ţi dai sufletul. Duel ţi-a trebuit? Ei bine, o să vezi duel 
cind o să-ți plesnească fierea de veninul strins în atita 
aşteptare!“ Știindu-se la adăpost de orice agresiune, Gre- 
gor îşi propuse să profite din plin de răgazul oferit de 
Ducesă şi să-l chinuie pe Axanio cu o mie şi una de provo- 
cări, care aveau să transforme viața aceluia într-un calvar. 

Ajuns aici, Gregor fu deșteptat de o mînă care îi scutura 
energic umărul. Buimăcit, îngăimă: 

— Axanio... Femeia cosmică... Jurnalul de bord... 

La numai cîteva palme de obrazul său, recunoscu fața 
rotundă şi surizătoare a lui Vlig I. 

— Trezeșşte-te, Gregor! Vino să bei şi tu un păhărel cu 
noi. Doar n-o să rămii pe dinafară tocmai în situaţiile în 
care se întăreşte colectivul... 

În timpul petrecerii, astronomul povesti cu lux 
de amănunte ciudatul său vis şi toţi ceilalţi, înfierbintaţi 
de licoarea tulburătoare care le circula prin vine, se amu- 
zară copios pe seama regretatului Axanio. 

— Chiar așa? întrebase Boldur, bine dispus. Era să vă 
bateţi în duel? 

— Dacă nu m-ar fi obligat să redactez cronica războiu- 
lui cu efemeridele, ajungeam acolo inainte de a mă fi deş- 
teptat şi v-aş putea povesti acum deznodămintul, zise 
Gregor. 

Albert observă cu o ușoară afectare: 

— Dar aşa, va trebui’ să aștepți un alt prilej, pentru 
acest final de-a dreptul dramatic. 

— Voi aștepta! îl asigură Gregor. 

— Trebuie să recunoaştem că Axanio, ăsta, nu ne dă 
pace nici în vis, oftă Adalina. 

Boldur preveni: 

— Să nu aud nici o referire la isprava cu meteoritul! 
Acum, că spărtura este astupată, consider afacerea înche- 
iată şi nu vreau să se pomenească numele acelui dement 
decît în situaţii vesele, cum e cea povestită de Gregor. 

— Dar nu era vesel deloc! protestă astronomul. 

. — Un duel în vis are totuşi ceva vesel în el, aprecie 
Albert, sprijinindu-şi şeful. 

— În visul altuia! aprecie Gregor, fără să cedeze pozi- 
ţia. 

Observă apoi sticlele golite, unele aruncate pe jos, al- 
tele îngrămădite pe mese, şi le reproșă celorlalţi că bău- 
seră aproape totul singuri. 

— Ce să-i faci? Dacă dormi!? Noi sărbătoream aici eve- 
nimentul, iar tu ne deranjai cu sforăitul tău infernal. 

Noroc că din cînd în cînd își amintea cineva să te prindă 
de nas. 

Vlig II ceru să se mai desfunde o sticlă. 

— Nu mai avem pentru azi, comunică Adalina. 

— Dar porția lui Vlig III? întrebă matematicianul. 

Boldur îl privi înveselit de-a binelea. 

— Vlig III nu are porție, zise. Alcoolul este interzis cu 
desăvirşire celor bolnavi. Scrie lă regulament. 

— Dacă îi face rău, mă jertfesc eu în locul lui! se oferi 
matematicianul. 

— De ce? Numai tu îi eşti frate? se interesă Vlig I, agi- 
tindu-şi supărat braţele cu mîini enorme. 

Boldur interveni imediat. 

— Nu vă certaţi! V-am mai spus că Vlig III, fiind in- 
ternat, n-are porţie. Cel mult, una de medicamente! Dacă 
ţineţi neapărat s-o împărțiți... 

Vlig II se așeză îmbufnat, 

— Nu-i corect! protestă el şi rămase morocănos în tot 
restul „,seratei“. 

Căpitanul Pier Ulm, care își păstrase aerul posomorit 
în ciuda mulţumirii cauzate de redarea în folosinţă a ca- 
binei de comandă, reținuse visul lui Gregor și medita pro- 
fund la el. Fireşte, astronomul omisese, în povestire, niş- 
te amănunte care l-ar fi prezentat pe căpitan într-o lumi- 
nă compromiţătoare. Aşa că Pier Ulm n-avu motiv de 
enervare și putu să cugete în liniște, fără să mai urmă- 
reasă discuţiile agitate ale celorlalţi. Îl impresionase în 
mod deosebit ideea războiului cu efemeridele şi în sinea lui 
se mira cum de o asemenea uluitoare perspotivă apăruse 
tocmai în somnul neisprăvitului de astronom. Căpitanul 
își lăsă liber gindul, tulburat fiind de toate câte şi le ima- 
gina. Pentru citeva momente se vedea ieşit din curgerea 
plată a evenimentelor de pe astronavă. „Da, un război in- 
terplanetar e cu totul altceva“, gindea Pier Ulm şi, lăsîn- 
du-şi creierul să se înfierbinte într-un mod atât de secret 
încît nimic din ce se petrecea înăuntru n-ar fi răzbit afa- 
ră, fantază în maginea visului lui Gregor, construindu-și 
cu ochii deschişi propriul său vis. Pentru el, duelul cu 
Axanio era o fantasmagorie bună să excite simţurile unor 
naivi. Dar un război în toată legea — asta era cu totul 
altceva! Căpitanul întrevedea nelimitate posibilităţi de 

exersare a propriei sale personalităţi. După ce zăbovi un 
timp în apele unei asemenea năluciri înviorătoare, işi 
aminti că totul începea dintr-un vis şi, din păcate, n-avea 
nimic de-a face cu realitatea. 

— Dacă ar exista efemeridele! şopti Pier Ulm, neauzit 
de-ceilalţi. Dacă ar exista... 

Și gindul acesta avea să-l obsedeze multă vreme încă, 
de atunci înainte, producindu-i adevărate suferinţe prin 
confruntarea perspectivei imaginate cu realitatea comună, 
adesea anostă a zborului lor. Odată, la citeva săptămini 
după evenimentul festiv, în timp ce Boldur era cufundat 
în nişte socoteli, căpitanul Pier Ulm măsura în lung şi-n 
lat cabina de comandă, preocupat de gindurile lui ascunse. 
Se tot plimbase așa, învăluit în tăcere, pină cind, la un 
moment dat, pe neașteptate, se opri în mijlocul încăpe- 
rii şi, aruncîndu-şi mîinile în lături, izbucni într-un oftat 
care îi exprima toată tulburarea ascunsă și, mai ales, tot 
regretul: 

— Ce să-i faci! Dacă nu-s, nu-s! 

Boldur își ridică privirile de pe hirtia pe care făcea 
socoteli şi-l urmări cîţeva momente tăcut, așteptind ca 
Pier Ulm să-și continue laconica intervenţie printr-o con- 
fesiune, sau, dacă nu, măcar printr-o explicaţie cît de cît 
lămuritoare. Așteptare zadarnică, deoarece căpitanul pă- 
rea atunci, mai mult decît oricînd, hotărit să nu-și dez- 
mintă stilul. După exclamaţia aceea care trăda o  îndir- 
jire resemnată, în măsura în care putea să trădeze şi o 
resemnare îndirjită, Pier Ulm se aşeză in fotoliul său, în- 
chizindu-se în muţenia-i binecunoscută. Boldur îi mai 
studie cîteva secunde profilul încremenit, apoi, fără să 
pună întrebări şi fără să se mire, își reluă ocupaţia între- 
ruptă. , 

După un timp, tensiunea care, din motivele ştiute, pla- 
nase asupra echipajului scăzu pînă în limitele normalului. 
Adalina reuşi să se împace cu gîndul că motănelul ei 
scump şi drag era definitiv pierdut, dar nu-i venea deloc 
la îndemină cînd se întilnea, cine ştie pe unde, cu subiec- 
tul experienței YQ. Ce-i drept, așa-zisul „homunculki nu 
dădea semne de agresivitate, căuta compania oamenilor 
şi, după teoriile formulate de Vlig I. acesta era motivul 
pentru care creatura încercase, cu citva timp în urmă, să 

strice uşa care-l despărţea de echipaj. „Puneţi-vă în lo- 
cul lui, sugera savantul. Stătea singur, închis în lădița 
aceea întunecoasă ,.. Oricît ar părea de surprinzător fa 
tul, eu am convingerea că i se făcuse urit, singur, aco®. 
Poate că n-a uitat că provine totuși dintr-un motan şi 
că viața lui dinainte şi-a petrecut-o aproape de oameni!“ 
La care Vlig II, nu se ştie dacă din spirit de contradicţie 
sau bazindu-se pe argumente serioase, îl injura amical și-i 
cerea să-l mai „slăbească“ odată cu explicaţiile lui senti- 
mental-fanteziste. 

— Savant eşti tu? Om de ştiinţă emerit? pufnea mate- 
maticianul. Nu ţi-e ruşine să vii aici cu argumente de al- 
chimist — ce spun eu, alchimist! Aia aveau măcar scuza 
de a fi fost nişte timpiţi consideraţi înţelepţi între alţii 
care erau mai timpiţi decit ei — și tu vii acum cu ideea 
că în subiectul celei mai extraordinare experienţe, pro- 
bată strălucit, s-ar fi redeşteptat reflexele existente cind- 
va în prăpăditul de motan care i-a dat naştere! Ai noroc 
că n-a ieşit încă, ştii tu cine, de la infirmerie, că ţi-ar 
arăta el ce înseamnă să te bagi. ca un semidoct ce eşti, 
în domenii care ţi-au fost, îţi sînt şi îţi vor rămine veșnic 
străine. 

— N-ai decit să pălăvrăgești ce vrei şi cit vrei! ripos- 
ta blind astrofizicianul. Eu rămîn la părerea că această 
creatură are pentru noi o simpatie evidentă și, la urma 
urmei, aşa trebuie să fie, În fond, intenţiile noastre (nu 
mai vorbesc de interesul nostru!) n-au fost nici pe de- 
parte îndreptate spre producerea unui monstru. Dimpo- 
“trivă. Şi, cel puţin judecînd după manifestările de pină 
acum ale subiectului, nu avem de ce ne plînge, n-a zgiriat 
și n-a muşcat pe nimeni, după cite ştiu... 

— Asta ne-ar mai lipsi! exclamă Gregor. 

— Chiar aşa! acceptă Albert. Deocamdată, bestia se 
mulţumeşte să ne observe, fără să dea semne de agresi- 
vitate. Rămine de văzut pînă când. 

Fireşte, prudența poetului își atrase critici severe din 
“partea lui Vlig I, ca şi neinspirata idee de a numi creatura 
„bestie“. Adalina nu fu în stare să treacă peste resenti- 
mentele ei şi, cu toate apelurile făcute la pasiunea de 
odinioară pentru Puiuleţ, tînăra femeie refuză categoric 
să declare, așa cum i se cerea, că subiectul experienţei 

YQ se bucura în continuare de simpatia ei nedrămuită. 
Dealtfel ar fi fost ridicol, întregul echipaj știa că apariţia 
neaşteptată a subiectului, cu atitudinea lui rigidă şi neli- 
niștitoare, o aducea pe Adalina, uneori, în pragul isteriei. 
Nu o singură dată, în liniştea orelor de odihnă răsuna- 
seră strident, pe tonuri neverosimile, țipetele femeii, atunci 
cînd fostul siamez, devenit fără consimțămîntul ei ce- 
lebrul Triton Vega-8 Argonauticus, îi ieşea înainte, săge- 
tînd-o cu privirile lui stranii. „Nu mă pot obişnui și gata!“ 
explicase Adalina, sfătuită să adopte faţă de creatura fra- 
ţilor Vlig o atitudine mai rezonabilă. 

— PDomnişoară! îi atrage la un moment dat atenţia Bol- 
dur, și se văzu imediat că-l nemulțumește ceva. Nu te 
obligă nimeni să fii de părerea majorităţii în această pro- 
blemă. 'Treaba dumitale! Sentimentele sau resentimentele 
pe care le ai faţă de Triton Vega-8 te privesc direct şi per- 
sonal. Dar, în calitatea mea de conducător al experienţei 
— accentuă el, privind-o insistent pe Adalina, cu o uşoa- 
ră încruntare a sprincenelor — în această calitate, domni- 
șoară, ţin să te previn că nu pot tolera să te tot văd plim- 
biîndu-te dintr-un capăţ în altul al astronavei, fără nici un 
rost, fără nici o treabă, indiferent de pretextele pe care le 
invoci. Nimic nu poate scuza lipsa de activitate în care te 
complaci de la o vreme încoace. Și nu numai dumneata, ci 
şi alţii! preciză Boldur, rotindu-se pe călciie, ca să-i cu- 
prindă în cîmpul său vizual pe ceilalți astronauți. Ce spun 
eu acum este valabil pentru toată lumea. Ar fi cazul să 
mai terminăm odată cu plimbările şi să ne vedem de trea- 
bă, nu-i aşa? Altfel, unde o să ajungem? Fiecare are sar- 
cini bine stabilite la bord, cunoscute încă de la decolare. 
Ori o să pretindeţi că nu le-aţi cunoscut, că n-aţi ştiut ce 
se așteaptă de la voi şi de ce anume o să răspundeți? 

Boldur conta pe o reacţie care înţirzia să vină, o pindi, 
gata să contraatace o eventuală ripostă. Dar ceilalţi nu 
păreau dispuși să-l contrazică, Albert îşi privea apatic de- 
getele lungi, cu unghii bine îngrijite, Vlig II studia mo- 
zaioul pardoselii, Darnaputra cintărea în mînă niște chei, 
iar Adalina se retrăsese încet într-un colț, bosumflată. 

— Da! zise Boldur, muiţumit de efectul intervenţiei 
sale. Să punem lucrurile la punct. Pentru tobdeauna! Pren 
multă inactivitate, prea multă trindăveală! constată el. 

Nu v-am spus pină acum, pentru că aşteptam să văd 
pină unde o să mergeţi cu povestea asta, aşteptam să vă 
dați seama singuri, să înțelegeţi că totul are o limită. A 
losl ciocnirea? A fost! Dar a şi trecut, nu-mi puteți in'veca 
astāzi, la mai bine de patru săptămini după întîmplare, că 
lucrările vă stau în loc din cauza șocului nervos sau raai 
pliu eu din ce altă cauză... 

Vorbind, Boldur se îndirji, începu să se plimbe cu mii- 
uile la spate, încruntat, privind de data asta în jos, la doi 
paşi în fața sa, urmărit în tăcere de ceilalţi astronauți. 

— Am greșit! Recunosc, am greșit! exclamă Boldur, 
oprindu-se după cîteva clipe. Am vrut să fiu bun și văd 
că nu e bine. Trebuia să vă urmăresc mai indeaproape, 
să vă controlez, să vă împing de la spate, nu-i așa? Dar 
um crezut că nu mai e cazul să vă împing de la spate, 
doar nu mai sinteți copii, nu-i aşa? Și uite că m-am 
mşelat, mi-aţi înșelat aşteptările. Pînă unde o să mer- 
gem tot aşa, pînă unde? 

Albert ridică din umeri, ceea ce putea să însemne fie că 
nu ştia, fie că nu-i păsa pînă unde. Boldur vorbi mai 
departe, își făcu o autocritică formală, întorcînd-o în aşa 
fel. încît să ricoşeze spre ceilalți, promise că va fi mai 
ferm, mai drastic, promise să se schimbe, să devină chiar 
rău, dacă așa era cazul. 

— N-aveţi decit să credeţi ce vreţi despre mine! hotărî 
el. N-aveţi decît să mă birfiţi! Treburile navei stau mai 
presus de toate, s-a înţeles? De-acum înainte mă văd obli- 
gat să trec la sancţiuni împotriva celor care nu-şi fac da- 
toria, desconsiderind activitatea profesională, planurile 
trimestriale şi, în sfîrşit, treburile noastre de fiecare zi. 
Cui nu-i place, să plece! Să ne părăsească! N-avem ne- 
voie de leneşi şi de chiulangii la bord, m-aţi înţeles? 

Astronauții îl priveau cu o uimire abia disimulată, de 
multă vreme nu-l mai văzuseră pe conducătorul expedi- 
tiei atît de minios. „Ce l-a apucat așa, dintr-o dată?! se 
întreba Gregor, neindrăznind să se foiască pe scaun, unde 
aproape că amorţise, Căpitanul Pier Ulm se simțea jignit, 
deşi nu credea, îi era greu să creadă că Boldur l-ar fi pu- 
tut viri în aceeaşi oală cu echipajul, mustrîndu-l şi pe el, 
care, oricum, era şef de echipaj şi răspundea de pilotarea 
navei. Şi totuşi, căpitanul se enervă, dovadă că simțea răs- 

îrîngîndu-se şi asupra lui ceva din reproşurile, din ame- 
ninţările pe care Boldur le trimitea fără o adresă precisă, 
mai bine zis le adresa tuturor, într-un discurs devenit ne- 
așteptat de vehement, crescut din el însuși, mult dincolo 
de ceea ce se anunţa la început, cînd şeful expediției o 
chemase la ordine pe Adalina. 

Pier Ulm îşi rumegă în tăcere minia, privind în tavan, 
ca să nu i se vadă în ochi scăpărările acelea întunecate. 
„O să treacă şi asta, îşi zise. O să se pună ele, lucrurile, la 
punct, odată și odată...“ Şi din nou se gîndi la efemeride, 
regretînd că regulamentul îi cerea ca, în vreme de pace, 
să se supună unui șef civil atit de nesuferit, cum era Bol- 
dur. „Asta, gîndea căpitahul, crede că face ceva cu dis- 
cursul lui! Foc de paie, asta face! N-o să-l țină ambiția nici 
pînă miine, lasă că-l știm noi cît plătește... Numai gura-i 
de el. E bun să ţină şedinţe și să rostească discursuri, dar 
cînd să pună umărul undeva, cind să organizeze ceva ca 
lumea, s-a terminat... Şi se mai rniră că pe navă e indis- 
ciplină, că fiecare face numai ce-l taie capul. Dacă face!“ 
Scîrbit, căpitanul își întoarse capul spre stinga, urmărind 
crispat jocul liniilor pictate de Albert, cu puţină vreme în 
urmă, pe suprafaţa translucidă a peretelui. 

Contrar așteptărilor lui Pier Ulm, rivna îl ţinu pe Bol- 
dur încă vreo citeva zile, în care șeful expediției împărți 
sarcini, le reaminti pe cele vechi, făcu scandal pentru 
niște termene depășite, fixă altele, cercetă registrele pe 
care se depusese praful și, nemulţumit de constatările fă- 
cute. îşi obligă echipajul să-și reia ocupațiile abandonate. 
Mai mult, îl mustră pe Pier Ulm, care, în calitatea lui de 
şef de echipaj, dăduse dovadă de slăbiciune, scăpase din 
mină colectivul, se dovedise incapabil să pună frină anar- 
hiei ce se înstăpinea, încetul cu încetul, pe navă. Pier Ulm 
era să facă și el infarot când auzi cum conducătorul expe- 
diției îl învinuia, direct, de lipsurile pe care, ou cîteva gile 
în urmă, Boldur și le recunoștea drept ale lui. Surpriza îi 
fusese atît de mare încît, abia după ce Boldur ieși din 
sala de comandă, reuși să înţeleagă subtila manevră a ce- 
luilalt, menită să transfere răspunderile pe umerii alt- 
cuiva. Izbucnind într-un muget furios, Pier Ulm iebi cu 
picioarele în citeva ecrane, le făcu țăndări, ameninţă ste- 
lele şi toate vieţuitoarele pe care natura le presărase vreo- 

dată sub ele, apoi se linişti şi, după o jumătate de oră de 
nuvlitaţii sumbre, telefonă la magazie, să i se trimită 
orane de schimb. 

Gregor şi Darnaputra fură primii care, dintr-o ințeleđ$- 
la ințelegere a situației, acceptară fără cîrtire să-şi reia 
ocupațiile încredințate la angajarea lor pe navă. Așa se 
luce că, îndată după trecerea furtunii — pe bună dreptate 
apreciată de fiecare dintre ei drept „o furtună într-un pa- 
thar cu apă“ — puteau fi văzuți în club, așezați la două 
mese alăturate, pline de hirtii mizgălite și de topuri in- 
lacte. Devenise limpede pentru tot echipajul că medicul 
i astronomul hotăriseră să-și facă de atunci înainte da- 
loria conştiincios, începînd cu întocmirea acelui plan de 
„tivitate zilnică, atit de insistent pretins de Boldur în 
timpul crizei sale de autoritate. 

Vlig III mai zăcea în infirmerie, unde se pare că Dar- 
naputra avea ambiția să-l ţină incă multă vreme prizo- 
nicr, judecind după zîmbetul mulţumit cu care medicul 
cel pirpiriu îşi redacta planul de activitate. Și, intr-ade- 
văr, planul lui Darnaputra se contura destul de frumos, 
bogat în tot felul de detalii. Întrucît starea de preinfarct 
a bolnavului fusese totuşi depăşită, medicul hotărî să-i 
jucă o serie de analize, în urma cărora să-l găsească su- 
ferind, rînd pe rînd, de bronșită cronică, de ulcer gastric, 
ie febră tifoidă şi încă vreo zece boli uitate, ale căror 
nume şi simptome le scotea cu rivnă dintr-un tratat imens 
de istoria medicinii. Conspectă datele care-l interesau şi, 
meticulos, nota din cînd în cind pe fișa astrobiologului, 
'vansformindu-i-o cu încetul într-unul din cele mai inte- 
resante documente medicale ale mileniului trei. Concen- 
trat, Darnaputra își mișca botişorul tuciuriu în ritmul seri- 
subui și uneori zimbea, avind întipărită pe faţă toată plăce- 
vea provocată de intuirea unor neaşteptate perspective o- 
ferite artei sale de pacientul Vlig III. Nu uită să adauge 
pe fişă o apendicită acută, pe care o programă imediat 
după emfizemul pulmonar, deci peste aproximativ trei- 
zeci şi cinci de zile. Pînă atunci avea vreme să-şi trateze 
pacientul de toate celelalte boli; așa că, după ce văzu încă 
o dată lanţul impresionant al acestora, hotări ziua a trei- 
zeci şi şasea pentru apendicită, apreciind cu satisfacţie că 
venise, în sfirşit, momentul să-și incerce pe pielea cuiva 

ingenioasa metodă de extirpare a apendicelui prin sugestia 
dirijată progresiv. 

Darnaputra avea deci toate motivele să-şi frece mîinile 
cu încintare deasupra planului de activitate care lua trep- 
tat contur pe masa din faţa sa. Îşi aruncă privirile spre 
Gregor şi rămase foarte surprins să-l vadă mizgălind ceva 
pe o pagină pe jumătate ascunsă sub planşa pe care ar fi 
trebuit să întocmească planul de lucru al observatorului 
astronomic. Înțelese imediat că Gregor, sub pretextul unei 
activităţi serioase şi legale, făcea altceva. 

— Scriu versuri, recunoscu astronomul imediat, fără să 
încerce măcar să mintă; era, pesemne, la rîndul său, con- 
vins că Darnaputra n-avea să-l toarne lui Boldur sau şe- 
fului de echipaj. 

— Eşti nebun! aprecie medicul, de-a dreptul şocat. Te-ai 
molipsit de la zăpăcitul ăla de Albert. 

Gregor nu răspunse imediat, se vedea, după expresia 
crispată a feţei lui, cit era de concentrat. Urmărit de pri- 
virile stăruitoare ale lui Darnaputra, mai aruncă pe hir- 
tie cîteva rînduri, şterse, adăugă şi iarăși şterse. Abia cînd 
găsi cuvîntul căutat, chipul i se lumină şi, întors spre 
colegul de alături, astronomul spuse: 

— Nu-s nebun şi nu m-am molipsit de la Albert, pe 
care eu, unul, îl consider un poet ratat. Asta e, dacă vrei 
să știi: un poet ratat. Toţi rataţii se cred geniali, am ob- 
servat chiar că ratarea este direct proporțională cu genia- 
litatea pe care și-o afirmă. 

De data asta medicul fu cel care nu răspunse, deși s-ar 
îi putut crede, după pauza lăsată, că astronomul aștepta 
o intervenţie din partea lui. 

— Ai puţină răbdare? se interesă Gregor. Aș vrea să ţi 
le citesc, ca să văd ce părere îţi faci despre ele. Vreau să 
fiu sigur că au să placă. 

— Cui? întrebă Darnaputra. 

— Eh!... cui! exclamă astronomul şi făcu un gest care 
nu avu darul să înlăture imediat nedumerirea medicului. 

Apoi, împurpurindu-se puţin la faţă, Gregor se decise, 
după ce mai întîi lăsă impresia că ar fi fost în pragul re- 
nunţării. Apucă între degete fila și, cu o voce uşor tremu- 
rată de emoție, citi: 

Tu, Adalina, mi-ai spus deschis 

Că drumul meu către tine-i închis. 

Te întreb acum, pentru ce? 

Cu ce ţi-am greşit, cu ce? ii 


Am greșit că te iubesc! 

Se prea poate să greşesc. 

Dar, Adalina, înțelege-mă bine, 
Eu am nevoie de tine... 


Pentru ce n-o crezi? 

Cind că sufăr singură vezi. 
O, fată cu nume drag mie, 
Vino, fii a visului meu soţie! 


-- Ah! Asta era! exclamă Darnaputra, clătinîndu-și de 
mai multe ori capul, apoi îşi ţuguie buzele și îşi încruntă 
»prîncenele stufoase, cenușii. 

Gregor îl privi nemulţumit. 

— Ce te surprinde? întrebă el. 

— Te credeam vindecat, explică medicul. 

— Vindecat de ce? întrebă astronomul, privindu-l chio- 
“iş. 

— De... amoris maladiae, formulă in latineşte Darna- 
putra, fericit că aflase pe loc termenul savant pe care-l 
căuta. 

Gregor rămase câteva clipe descumpânit, se foi pe scaun, 
“ru să spună ceva, dar tocmai atunci intră Pier Ulm, în 
drum spre sala de comandă, și amîndoi — medicul şi as- 
tronomul — tresăriră involuntar, apoi se grăbiră să-și 
plece umerii peste planşele cărora le completau rubricile 
vu diversele elemente ale planului de activitate pe trimes- 
trul următor. Căpitanul ii privi scîrbit şi trecu mai de- 
parte, fără să le adreseze vreo vorbă. 

— De la un timp încoace, ăsta-i mereu cu capsa pusă, 
observă Darnaputra după ieşirea şefului de echipaj. Nu 
m-aş mira să-mi devină, cit de curind, pacient. 

Astronomul îşi trase iar poezia de sub planul de acti- 
vitate, unde o ascunsese, la vreme, de privirile căpitanului. 

— Să-ţi citesc mai departe? întrebă el, privindu-l a- 
proape rugător pe medicul cel pirpiriu. 

— Citeşte! încuviință acesta, iar Gregor își drese gla- 
sul și, uşor răgușşit, continuă lectura, descifrindu-şi ver- 
surile dintre numeroase ştersături. 


Cuvintul l-ai aruncat 
Ca pe o piatră în mine... 


„— Cine? îl întrerupse Darnaputra, descumpănindu-l ia- 
răși pe astronom, care îl privi încruntat, suspectindu-l a- 
cum de rea-credinţă. 

Cum însă medicul nici măcar nu zîmbea, Gregor rămase 
cam derutat și, după citeva secunde, se mulțumi doar să 
exclame, la fel ca mai înainte: 

— Eh!... cine! 

Ca şi cum totul ar fi trebuit să se înțeleagă de la sine. 
Ce rost mai aveau explicaţiile? Şi ceru să nu mai fie în- 
trerupt, dacă medicul dorea să asculte versurile pină la 
capăt. 

— Bine, nu te mai întrerup! promise Darnaputra. 

Gregor urmă: 


3 
Apoi nemiloasă ai plecat 
Spunînd încă: rămii cu bine. 


De data asta. Darnaputra zimbi, abţinindu-se cu greu 
să comenteze. Își aminti în ultimul moment de promisiu- 
nea făcută, aşa că astronomul putu să-ți ducă pînă la 
capăt creația, sfirgind într-o ridicolă ameninţare, încăr- 
cată însă de tremurul vocii emoţionate a îndrăgostitului 
respins: 


Și va veni o zi 

Cind vei spune: „Păcat!“ 

Atunci ai să mă crezi 

Dar timpul va fi prea inaintat... 


Gregor îşi ridică ochii de pe fila mizgălită. Aștepta un 
răspuns, un comentariu, o reacție măcar, de aprobare sau 
dezaprobare, mai degrabă una de aprobare decit una con- 
trară. Darnaputra păru însă să nu-i ia în seamă aşteptă- 
rile. Strofa finală îl găsi răsfoind preocupat tratatul de is- 

toria medicinii, în căutarea altei boli pe care s-o arunce în 
muma lui Vlig III, care, închis în infirmerie, habar n-avea 
ce-l aşteaptă. 

— Ei, ce aici? rupse tăcerea Gregor, ros de curiozitate. 

— Referitor la œ? se interesă Darnaputra. 

— Păi... De ce ţi-am citit chestiile ăstea? întrebă as- 
tronomul, indispus. Ca să-ţi dai și tu cu părerea! 

Medicul se răsuci iarăși spre colegul său de zbor, îşi tre- 
cu o mînă prin părul încărunţit, apoi și-o propti sub băr- 
bie, ginditor. 

-— Gregor. băiatule, zise el, nu înţeleg de ce ai nevoie 
de părerea mea, care nu scriu şi nici n-am să scriu vreo- 
dată versuri. Ce să-ţi spun? Că nu-mi plac? Te-aș jigni. 
('4-mi plac? După cum poate că ai băgat de seamă, poe- 
zia nu mă interesează, prin urmare cum ar putea să-mi 
placă, în general, ceea ce, tot în general, nu mă intere- 
sează? 

Gregor se simţi căzut din plopul metafizic în care se 
cocoțase. 

— Atunci de ce naiba m-ai pus să-ți citesc? se minie el. 

— Pardon! Nu te-am pus eu, ai vrut tu singur. 

— De ce naiba m-ai ascultat! reveni astronomul, pus pe 
ceartă. 

— Eu ascult pe toată lumea, preciză medicul. Aşa-i me- 
seria... Dacă vrei să afli ce-i cu poezia ta, du-i-o lui 
Albert să ţi-o citească. E] se pricepe, altfel nu l-ar fi de- 
legat cei de la Uniunea Interplanetară a Scriitorilor să ne 
insoțească. 

Gregor se imbufnă. Numele lui Albert, pronunţat pentru 
„ doua oară în nici o jumătate de oră, îi făcu stomacul 
să tresară dureros. ' 

— Şi, de fapt, ce urmăreşti tu, băiete? reveni Darnapu- 
tra. Ce vrei să obţii cu versurile tale? Glorie? Mă indo- 
iesc. Bani? N-ai nevoie şi nici n-ar fi pe aici cine să ţi-i 
dea. Artă pentru artă? Hai să fim serioşi! Ţi-ai lăsa oare 
telescopul în paragină, cu pînzele de păianjen atîrnînd 
uite-atita de pe el, ca să te apuci acum, deodată, de arta 
pentru artă... Prin urmare? Prin urmare vrei s-o ciştigi 
pe Adalina. 

Gregor tresări, ca sub efectul unei lovituri. 

— Am sau n-am dreptate? întrebă Damaputra. Am! îşi 
răspunse tot el, văzînd expresia de derută de pe faţa astro- 
nomului. Ce altceva ar putea să însemne povestea aceea 
cu: dar va veni o zi, atunci ai să mă crezi etcetera? Pen- 
tru oricine cunoaște cit de cit psihologie, e limpede. Prin 
urmare, dacă tu asta vrei, dacă asta urmăreşti, ce aştepţi 
de la mine? Aş putea, cel mult, să-ți dau un sfat, dar 
nu cel pe care il aștepți, nu în legătură cu talentul tău 
literar. Aş pute să-ţi spun: din moment ce tot ai scris-o, 
trimite-i-o, şi gata! 

Elanul lui Boldur nu ţinu totuși mai mult de 
două săptămîni şi, pe măsură ce trecea timpul, era tot mai 
evident că şeful expediției se înmuia; schimbare așteptală 
şi, mai ales, privită cu multă simpatie, nemărturisită însă 
decit din priviri, de fiecare astronaut. Cei care, ca Gregor 
și Darnaputra, îşi duseseră planurile de activitate la sem- 
nat aveau să constate că Boldur îi primea cu un fel de 
mirare intipărită pe faţă. ca şi cum el însuși nu s-ar [i 
aşteptat ca iniţiativa lui — de dinamizare a vieţii de pe 
navă, de smulgere a echipajului din lincezeala în care 
părea să fi intrat — să aibă dintr-o dată atita succes. E 
drept că unii. de pildă Adalina, Albert și matematicianul, 
nu se grăbeau deloc să se înfăţişeze, conform dispoziţiei, 
cu planurile la semnat. Vlig II se făcea că nu pricepe des- 
pre ce era vorba, tinăra cosmonaută evita întilnirile cu 
conducătorul expediției, iar poetul, atunci cînd era în- 
trebat, schimba cu multă abilitate subiectul. Sau, dind im- 
presia că rămine foarte preocupat de planul de activitate 
ce i se ceruse, pălăvrăgea minute în şir despre niște pro- 
iecte fabuloase, pline de intelectualitate, demne de pre- 
miul Nobel, clasa interplanetară; proiecte pe care le avea, 
chipurile, în lucru ori se pregătea să le abordeze. 

Albert discuta cu plăcere, dar nimic nu se grăbea să 

lasă, rotunjit, de sub mina lui. nici măcar o banală schiță 
«e plan de muncă, pe care Boldur voia s-o pună la dosar. 
Asu încît conducătorul expediției incepu să creadă că toate 
discuțiile cu poetul — uneori acesta il căuta și-i Apea 
limpul preţios cu relatarea unor subiecte epopeice, cu ex- 
punerea detaliată a vreunui sistem estetico-filozofic atunci 
niseocit — toate discuţiile acelea n-aveau să ducă la ni- 
mic concret, fiind pur şi simplu o pierdere de vreme. Sin- 
gurul care cîştiga ceva din asta rămiînea Albert, el se sim- 
leu trăind în acele momente, iși vedea în minte elucubra- 
liile luînd forme materiale, consolidate in tomuri şi opuri 
de a căror valoare el, unul, n-avea cum să se îndoiască. 
Boldur, dimpotrivă, părea din ce în ce mai convins că pro- 
ectele descrise aveau să rămînă nerealizate, fiind ele in- 
sele nerealizabile, pe de o parte, iar pe de alta din cauză 
că nu avea încredere în voinţa poetului de a duce la ca- 
păt nişte planuri atît de ambiţioase. Insistenţa cu care 
Albert pretindea de la o vreme să-i fie ascultată vorbăria 
«lespre ce făcea şi ce intenţiona să facă sfirşi prin a-l scoa- 
te din sărite pe Boldur. În mod surprinzător, tocmai el, 
care făcuse uz de funcție pentru a le impune celorlalţi 
sã realizeze ceva în răstimpul petrecut pe navă, incepu 
deodată să-l ocolească pe Albert şi nu mai pomeni nimic 
despre planurile de activitate, cerute la început cu atita 
insistenţă; ba chiar părea destul de ingrijorat la gindul 
că, pină la urmă, poetul avea să se ţină de cuvint, obli- 
giîndu-l să-i citească şi să-i semneze toate lucrările acelea 
ingrijorător de complicate. 

Prin urmare, pe lingă Albert profitară astfel şi alţii, 
dintre aceia care nu prea se arătaseră dornici să-şi întoc- 
mească în scris planurile de activitate. Boldur le făcu ui- 
tate şi, ca să scape de sporovăiala plictisitoare a poetului, 
îi încredință o sarcină de mare urgenţă. Îşi aminti că nu 
mai trimiseseră de cine știe cind mesaje spre Pămînt; scă- 
pare de care se simţea întru totul răspunzător. dar ţinu 
asta pentru sine, găsindu-şi imediat o mulţime de scuze. 
În orice caz, se bucură că-i venise in minte, tocmai atunci, 
ideea mesajului şi-l însărcină pe Albert cu redactarea tex- 
tului care, înregistrat pe undele electromagnetice, avea să 
țişnească din antenele navei spre omenirea lăsată în urmă, 
la mai mulți ani-lumină distanţă. 

— Compune-l concis, fără prea multe înflorituri! se 
simţi Boldur dator să pretindă. Şi nu uita să treci la stirșit 
că „argonauții se simt bine“. 

— Fireşte! încuviință Albert și vru să adauge ceva, dar 
conducătorul expediției i-o reteză cu citeva zvicniri repezi 
de mină, care-i trădau nerăbdarea de a fi lăsat în pace. 

— Neapărat in formularea asta! preciză el, expediin- 
du-l cu o ușoară jenă pe poet. 

Înainte de a redacta mesajul pentru pământeni, Albert 
avu o discuţie cu Adalina, care-l căută în cabina lui, de 
fapt in cabina lor, pentru că tinăra laborantă nu-şi mai 
ascundea de nimeni sentimentele, după intîimplarea aceea 
din bibliotecă. Veni indignată la Albert, fluturind o hir- 
tie pe jumătate mototolită, iar faţa ei avea ceva din expre- 
sia unei mici amazoane intărîtate. 

— Ce-i asta? întrebă Albert. 

-— Citeşte şi ai să vezi! îl îndemnă Adalina şi rămase 
tăcută, fierbînd însă de necaz, tot timpul cît poetul par- 
curse cu ochii scrisoarea. 

— Ia te uită! exclamă la un moment dat Albert, uimit. 
Idiotul ăla s-a apucat să scrie poezii... 

— Sint de-a dreptul revoltată! izbucni femeia. Ce cre- 
de el, cu cine are de-a face?! Să nu-l mai văd în ochi! 

— Uşor de zis, greu de realizat, observă Albert. Ia stai, 
ia stai puțin... Şi, pe măsură ce citea versurile, faţa i se 
destindea într-un zîmbet luminos, oglindind satisfacția 
care-l încerca în clipele acelea. În cele din urmă, rîse din 
toată inima, intrigînd-o astfel pe Adalina. 

— Ce te amuză? Ce găsești de rîs? se interesă ea, înciu- 
dată. 

— Păi tu nu vezi? zise poetul şi rise iarăși. Nu vezi ce 
timpenii scrie ăsta aici? Așa ceva, să te munceşti o sută 
de ani, tot n-ai reuşi să așterni pe hirtie. Şi uite că vine 
cineva şi-ţi serveşte „perla“ ca pe tavă! Cum să nu te dis- 
trezi ... 

Furioasă, Adalina bătu din picior. 

— Aşa! ţipă ea. Eu sufăr şi tu te distrezi... Eu sint 
jignită, iar pe tine te amuză! Te rog să te duci imediat şi 
să-i bagi tipului minţile în cap! Unde se crede? Să înveţe 
să se poarte civilizat! 

Era atît de pornită, încît Albert, deşi n-avea chel de 
vreun scandal, trebui să-i promită că avea să-l caute pe 
Gregor, ca să-l pună la punct. Deşi, judeciînd după impre- 
sia pe care i-o făcuseră versurile infantile ale aceluia as- 
twonomul părea să-i fi devenit mai degrabă simpatic, decit 
inamic sau rival demn de luat în seamă. 

Se întilni cu Gregor din întîmplare, pe coridor. 

— Ascultă, amice! îl luă în primire, măsurindu-l de sus. 
Înainte de a te apuca să compui versuri pentru femeile 
care nu-ţi aparţin, ce-ar fi să mai umbli puţin pe la şcoa- 
la? N-am nimic împotrivă să-i serii Adalinei, dar pretind 
să-i serii măcar ca unul care și-a însușit cultura generală. 
Am impresia că dumitale tocmai asta îți lipseşte! 

Gregor rămase pe loc, năucit; apoi, cum poetul se in- 
depărta surizător, îl înjură din urmă şi-l ameninţă cu 
pumnul. Mai tîrziu, însă, meditind la ce-i spusese Albert 
cu intenţia de a-l jigni, acceptă totuşi că ar fi putut avea 
un dram de dreptate. Și, cum Adalina își neglija cu totul, 
de la o vreme, obligaţiile de bibliotecară, astronomul se 
strecură în biblioteca navei şi, încuiat acolo, începu să to- 
cească singur carte după carte, cum îi cădeau în mină. 
„De ce să mă jignească unul şi altul?“ se întreba, îndirjit, 
străduindu-se să se pună la punct cu lectura din domeniul 
umanist al culturii, cea de care făcea atîta caz Albert, care 
nici măcar să înmulțească exact două cifre nu era în stare, 

Trei întîmplări demne de a fi relatate avură loc în a- 
ceeaşi zi la bordul astronavei. Întîi și-ntii evadarea lui Vlig 
III. sătul de stagiul, exagerat de lung, făcut în infirmerie, 
dar mai ales sătul de rolul de cobai la care il supunea, con- 
form planului său riguros întocmit, Darnaputra. 

După timpul Pămintului, trebuie să fi fost cam ora trei 
după-amiază cînd, dinspre infirmerie, izbucniră pe neaş- 
teptate răgetele acelea furioase şi un virtej turbat străbă- 
tu astronava, de la un capăt la altul, trezindu-i pe astro- 
nauţi din somn. Virtejul, însoţit de tropăituri şi bufnituri 
în pereţii coridorului principal, se deplasă atit de repede, 
incit cei ieşiţi cu feţele speriate în uşile întredeschise ale 
cabinelor abia mai apucară să vadă pata vişinie, dungată, 
a unei haine de pijama, dispărind la capătul coridorului 
odată cu insul care o purta. În urma lui, cu paşi mărunți, 
împiedicîndu-se des, alerga Darnaputra, cu mîinile larg 

desfăcute, ca şi cum ar fi vrut să prindă, sau să se prindă 
de ceva. Chipul lui tuciuriu se trapsfigurase, ochii îi ie- 
șiseră din cap, prin gura întredeschisă respira precipitat, 
şi în primul moment astronauții nu înțeleseră dacă schim- 
barea aceea se datora spaimei, ori numai efortului făcut 
în urmărirea insului cu pijama vişinie. Oamenii se uitară 
unii la alţii, nedumeriţi, apoi reintrară în cabine, unii ca 
să se triîntească la loc, morocănoși, pe paturile răvăşite, 
alții ca să se îmbrace în pripă. Unul după altul, Boldur, 
Albert şi, ceva mai la urmă, Adalina, porniră pe coridor 
în direcţia în care dispăruse medicul cel pirpiriu şi obiec- 
tul mişcător al atenţiei sale. 

— Ce-a fost asta? se interesă Albert, apropiindu-se de 
Boldur, care păşea în fruntea micului grup. 

— De unde vrei să știu eu? răspunse Boldur. 

Deschise o ușă, apoi alta, dar sălile din spatele acestora 
erau goale. Așteptară citeva secunde, concentrați, pină 
cind zgomotele reizbucniră, mai slabe, undeva, înspre par- 
tea terminală a navei: păreau să vină din direcţia observa- 
torului astronomic, Boldur o luă la fugă într-acolo, urmat 
de ceilalţi îndeaproape. > 

— Deschide! striga Darnaputra, ghemuit lingă ușa ob- 
semvatorului. În numele legii, deschide! 

— Ce se întîmplă aici?! întrebă conducătorul expediției, 
pe iun ton care se dorea cit mai autoritar. 

Albert îl dădu la o parte pe Darnaputra, smulgindu-l 
de umăr, şi apăsă cu toată puterea pe clanță. Ușa ră- 
minea încuiată. De dincolo nu se auzea nici o mişcare. 

— A scăpat ăla... a fugit! explică Darnaputra. 

— Cum a fost posibil? zise Boldur, privindu-l cu as- 
prime. 

Medicul ridică din umeri, avind însă un aer uşor vino- 
vat. 

— Ce să fi făcut? întrebă el. E solid, ca un taur! M-a 
împins şi a ieşit în fugă pe lingă mine... Am strigat, 
l-am rugat să se întoarcă, dar parcă aveai cu cine vorbi? 
L-am urmărit pînă aici, era să scoată sufletul din mine! 
S-a încuiat în observator. 

Boldur se aplecă şi cercetă gaura cheii. Se ridică ime- 
diat, cu un zîmbet triumfător şi, scotocind într-unul din 


174 


buzunarele salopetei, scoase de acolo o cheie, pe care o 
viri în broască. 

— Asta-i de-aici? se interesă Albert, fixindu-l pe Bol- 
dur cu o privire admirativă. á 

Cheia se răsuci în broască. În acelaşi moment, dincolo se 
stirni agitaţie. Citeva izbituri, precum şi dificultatea cu 
cure se deplasa uşa observatorului, dădeau de înțeles că 
omul refugiat acolo proptea uşa cu spatele, impiedicînd-o 
să se deschidă. 

— Vlig! strigă Boldur prin deschizătură. Vlig III, nu 
[ace pe nebunul! Lasă ușa în pace, n-auzi? 

Gemete şi bolboroseli. Cel de dincolo se înconrdă, încât, 
ca să nu închidă uşa la loc, trebuiră să se opintească toți 
cei aflaţi în faţa ei, pe coridor. 

— Nu mai merg! Șă vă ia dracu! urlă Vlig III, răgușit. 
Nu mă mai întorc acolo... 

— Vlig, ieși afară! porunci Bokdur. 

— Hai afară, prietene! ... scinci Darnaputra, rugător. 

Un muget fu reacţia lui Vlig III, îndată ce auzi glasul 
doctorului. Uşa se mişcă din nou, gata să se indoaie. 

— Monstrule! Monstrule! urlă gifiit Vlig III, adresin- 
du-i-se, fără îndoială, lui Darnaputra. Să te cari! Să piei 
din fața mea! Cînd îţi văd mutra pocită, simt că-mi ies 
din minţi... 

— Vedeţi, vedeţi? scînci Darnaputra, întorcindu-şi faţa 
amăriîtă spre cei pe care-i lua drept martori. Așa face în 
ultimul timp. O să încărunţesc de tot din cauza lui... 

— Vlig III, degeaba opui rezistenţă, sîntem mai mulţi! 
il preveni Albert pe evadat. 

Adalina se retrăsese lingă un perete al coridorului şi 
urmărea consternată sforțările care se făceau pentru des- 
chiderea uşii. În sfirşit, tăblia cedă, scăpată de presiunea 
exercitată asupra ei din interiorul observatorului astro- 
nomic. Boldur, Albert și Darnaputra fură proiectați înăun- 
tru şi îşi reveniră tocmai la timp ca să .vadă pijamaua lui 
Vlig III fluturind în direcția marelui telescop. Dintr-un 
salt, evadatul se aruncă pe aparat şi, spre stupoarea urmă- 
ritorilor, începu să se caţăre, ajutindu-se cu picioarele 
desculpe, pe tubul telescopului, înălţat oblic spre cerul în- 
stelat. Cind Adalina trecu şi ea pragul, pijamaua vişinie 

ajunsese tocmai în viri, la un metru súb cupola transpa- 


rentă. 
— Coboară de-acolo! porunci Boldur, fără a înceta să se 
mire de ideea şi, mai ales, de formanţa savantului as- 


trobiolog. 

De sus, Vlig III întoarse șpre ei o faţă de nerecunoscut. 
Ochii mici, injectaţi, privedu cu ură pe deasupra unei clăi 
răvăşite; în infirmerie îi crescuse barba de două palme şi 
figura lui de animal hăituit îi sporea aerul fioros, încât 
Adalina nu-şi putu reține un țipăt. Savantul cuprinsese 
cu mîinile şi cu picioarele tubul telescopului, aproape de 
capătul lui înălțat. - 

— Nu cobor! mirii el. 

Boldur nu ştia ce să mai facă. 

— De ce nu cobori? întrebă, ca să mai cîştige timp. 

— Cobor, cu o condiţie! se răzgîndi Vlig III. 

— S-o auzim. 

Evadatul întinse o mină spre Darnaputra, care-l privea 
de jos, cu capul dat pe spate, cu gura întredeschisă. 

— Ala! zise Vlig III. Să fie linşat! Sau cel puţin expul- 
zat de pe navă. Asta-i gondiţia! Altfel nu mă dau jos. 

Involuntar, toţi ochii se îndreptară spre Darnaputra. 
Medicul îşi ridică braţele într-un gest de neputinţă, care 
voia să însemne: „Ei vedeţi? Ce v-am spus?! Ce mai poţi 
{ace cu el?“ Boldur privi din nou în sus, spre cel cocoţat 
sub cupola observatorului astronomic. 

— De ce să-l expulzăm? se interesă șeful expediției. 

Vlig III gemu şi se zbătu în virful telescopului. 

— Mă chinuie! scinci el, fără să-și mai poată reține la- 
crimile. Mă ţine încuiat... Îmi face injecții! ... pînă şi cu 
apă distilată... 

— Minciună! izbucni de jos Darnaputra. Îţi aplic tra- 
tamentele care trebuie, fiindcă eşti bolnav. 

— Nu sînt bolnav, nu sînt bolnav! se zbătu Vlig III, lă- 
crimind mai departe; apoi, observînd că lunecase cu vreun 
metru mai jos, se cāțără la loc, în virf. Nu sînt bolnav! 
urlă el, fluturîndu-şi barba zburlită. Numai țigănosul ăsta 
zice că-s bolnav, ca să-şi poată face el damblaua, să ex- 
perimenteze pe pielea mea... Ce ţi-am făcut eu ţie, se 
tîngui savantul, pe cine ţi-am omorît de mă torturezi atîta? 

Darnaputra îşi plesni mîinile, uimit. 

— Auziţi-l! exclamă el. Ascultaţi ce-i poate ieşi din 
ură! Eu mă zbat să-i fac analize, să-i găsesc bolile, să-l 
vindec, iar el afirmă că vreau să-l omor. Zice că-i sănătos! 
Cum poate fi sănătos cineva care stă cocoțat acolo? “4 

Astronauții clătizară din cap, dindu-i dreptate. 

— Stau aici pentru că nu vreau să mă întorc la infir- 
n:erie! vorbi Vlig III, ceva mai liniștit. 

— Bine, dar cît timp crezi că poți să stai? întrebă Bol- 
«ur. 

— Cît va fi nevoie, răspunse celălalt. 

În sfîrşit, răbdarea lui Boldur cedă. Pentru el era lim- 
pede acum că evadatul trebuia capturat cu orice preț și 
depus acolo unde avea șansele cele mai mari să se însănă- 
toşească. Gestul lui disperat dovedea o depresiune ner- 
voasă gravă, dintre acelea față de care nu trebuie să te 
arăţi prea îngăduitor. Și Boldur nu se arătă. Urmărit cu 
nelinişte de Vlig III, se apropie de afetul telescopului, 
apucă fără nici o ezitare manetele, smuci de ele, imprimă o 
mișcare viguroasă roții care dirija deplasarea în plan ver- 
tical. Uluit, evadatul constată că tubul telescopului se în- 
clina treptat spre podea, unde ceilalţi, înţelegînd manevra 
lui Boldur, se pregăteau să-l înșface îndată ce distanţa 
avea să le-o permită. Vlig III se tiri înapoi, dindu-și dru- 
mul să alunece pe tubul telescopului, dar mișcarea se do- 
vedi neinspirată, pentru că-l aduse mai aproape de urmă- 
vitori şi, în citeva secunde, tras pe podea, se zbătea urlînd 
in mîinile lor. 

— Să nu-l omoriţi! ţipă Adalina, îngrozită de priveliş- 
tea la care era obligată să asiste: o vînzoleală de trupuri 
rostogolite lingă piedestalul telescopului, într-un efort ti- 
tanic, însoţit de gemete şi gifiituri. 

Pe neaşteptate, Vlig III se smulse de sub adversari şi 
sări în picioare, cu bluza de pijama sfișiată, lăsindu-şi un 
smoc de barbă între degetele crispate ale lui Darnaputra 
În clipa următoare, prizonierul se năpusti pe uşă şi dis- 
păru în coridor, lipăind pe pardoseala de plastic cu picioa- 
rele lui desculţe. 

— După el! comandă Boldur şi bărbaţii, fără a-şi mai 
aranja cit de cit ţinuta şifonată, reîncepură urmărirea, de 
data asta în sens invers. Îl ajunseră pe Vlig III abia la 
capătul coridorului, după o goană de aproape cincizeci 

ită faptului că pis- 


de metri. Fugarul se oprise numai da 
blindată, dînd spre 


ta de alergări se sfirşea printr-o 
compartimentul plin de radiaţii ive al celebrului motor 
ionic-conic-discoidal-simetric-fgcalizat, uşă pe care în acel 
moment nenorocitul se străduyia din răsputeri s-o deschidă. 

Îl ajunseră înainte de aşi duce treaba la bun sfîrşit. 
Epuizat. înţelegind că toată împotrivirea i-ar fi fost zadar- 
nică, Vlig III se lăsă înhăţat și condus la infirmerie, unde 
medicul îi administră o doză uriaşă dintr-un calmant şi-l 
zăvori în separeul pe care savantul, înainte de-a evada, îl 
răvăşise într-un hal fără de hal. 

— Să stai aici, cumintet îl sfătui Boldur înainte de a 
se retrage. Trebuie să te însănătoşeşti! 

— Nu vreau! gemu, din pat, gata să adoarmă, savantul 
astrobiolog. Nu sint bolnav... Nu vreau să mă însănăto- 
şesc, mormăi el, sub efettul narcoticului, apoi adormi. 

Boldur se intoarse spre Darnaputra, care avea o vină- 
taie splendidă sub ochiul stîng și, în plus, șchiopăta. 

— Ai grijă de el, îl sfătui conducătorul expediției. 

— (În regulă! acceptă Darnaputra, cu un zimbet abia 
ascuns; îşi frămînta mintea, plănuind să-i mai încarce lui 
Vlig III fișa cu încă vreo citeva boli, plus tratamentele 
respective. Se socotea îndreptăţit la răzbunarea aceea, 
după toate câte-i făcuse evadatul. 

Faţă de acest incident, întîmplarea la care fusese mar- 
toră Adalina, cam în aceeași vreme, pare de mai mică 
importanţă, dacă nu cumva urmările ei se vor vedea mai 
tirziu. Tinăra femeie ii pierduse din vedere pe cei anga- 
jaţi în urmărirea lui Vlig III şi, îngrijorată de soarta lui 
Albert, începu să-l caute. La infirmerie îl găsi doar pe 
Darnaputra, pe cînd îşi 'ungea cu o alifie vinătaia studiin- 
du-şi-o atent într-o oglindă. Medicul nu ştia încotro ple- 
case Albert. Mai liniştită, Adalina se întoarse şi luă ca- 
merele la rind, pînă cînd ajunse în faţa intrării care con- 
ducea în cabina de comandă. Întredeschise ușa, dar nu mai 
apucă să intre, se opri în prag, contrariată de spectacolul 
pe care-l surprindea. 

Pier Ulm n-o remarcase şi, ghemuit pe vine, continua să 
se ocupe de monstrul fraților Vlig. Căpitanul minuia o 
vergea terminată cu un fel de lampă verzuie, o purta prin 
faţa ochilor lui Triton Vega-8, iar acesta, fapt straniu, 

incremenise pe picioarele lui rigide şi iși purta doar ca- 
pul, la stinga şi la dreapta, fixînd cu ochii lui rotunzi lu- 
miniţa din capătul vergelei. Paralizată, Adalina privi mi- 
cul patruped restructurat în decursul experienţei YQ, dàr 
formele lui colțuroase, abia mascate de perii sirmoși, nu 
mai aveau nimic din fineţea fostului pisoi siamez, incit 
femeii i se strînse inima, copleșită de un dureros regret. 
„Ce face ăsta aici?“ se întrebă apoi și, cuprinsă de uimire, 
işi zise că Pier Ulm voia, pesemne, să dreseze subiectul. Pe 
măsură ce căpitanul avansa, impingind luminiţa verzuie 
mai aproape de ochii jivinei metalizate, blana lui Triton 
Vega-8 începu să scapere mici scîntei, ca incărcată electric. 
Pe neașteptate, din mustăţile micului monstru ţişni o fla- 
cără, însoțită de un pocnet sec, iar capătul vergelei se ră- 
suci, sfărimindu-se. 

Adalina ţipă, trînti ușa, fugi pe coridor şi se ascunse 
in prima cabină care-i ieşi înainte. Rămase acolo pînă cînd 
se incredinţă că nu era urmărită. Dar imaginea monstru- 
lui în care fusese transformat Pufuleţ o urmări multă vre- 
me după aceea, înfiorindu-i pielea de cite ori şi-o amintea. 

A treia şi ultima întimplare dintr-o zi îndeajuns de agi- 
tată îl avu drept erou pe Gregor, care, în bibliotecă, retras 
in liniştea solemnă a cărţilor, făcea eforturi să-și umple 
golurile din cultura generală. Lipsit de ajutorul bibliote- 
carei (de cînd se pusese sub protecţia lui Albert, Adalina 
aproape că uitase de slujba care îi fusese încredinţată pe 
navă; cu atit mai mult nu şi-ar fi reamintit-o cînd era 
vorba să-l servească pe astronom), Gregor scotocea sin- 
gur prin rafturi, răsfoia, spicuia, uneori se adîncea chiar 
in lectură, acolo. sus, cocoțat pe scară. Din cînd în cînd, 
praful depus pe tomuri şi vinturat acum, pentru întiia 
vară, de un nepoftit îl făcea să strănute. Dar astronomul, 
scufundat în uitare — uitare de sine, de ceilalţi, de tot ce 
există — constată după un timp că se simţea bine acolo 
şi continuă să cerceteze cu rîvnă rafturile, regretind că 
nu descoperise mai din vreme plăcerea acestei ocupații. 

« Spre seară, Gregor dădu peste un cilindru de aluminiu 
care conţinea un teanc de foiţe cu semne mărunte, inscrise 
îngrijit. Materialul părea mai rezistent decit hirtia, nu 
însă de calitatea plasticului, pentru că o parte din file erau 
atacate de o ciupercă de culoare brun-deschis și fundul ci- 

lindrului se umpluse de praful fin îri care se transforma- 
seră porțiunile complet deteriorate: 

Gregor întinse pe o măsuţă paginile manuscrisului, aşa 
cum erau, întregi sau înjumătăţite. Le privi emoţionat, le 
studie, încercă să găsească o metudă utilă pentru desci- 
frare. Simţea că se află la un pas de o mare descoperire și 
regreta că n-o putea, totuși, duce la capăt de unul sin- 
gur. Scrisul nu semăna cu nimic din ceea ce cunoștea el. 
nici măcar cu semnele folosite în limbile moarte; o mul- 
țime de liniuţe scurte întrerupeau, căzînd sub diferite un- 
ghiuri, un lung fir orizontal, ondulat, În cele din urmă. 
astronomul hotărî să renuriţe la o ambiţie care i-ar fi de- 
păşit puterile şi să ceară aprobarea de a analiza textul 
cu ajutorul mașinii electronice de calcul. 

La data cind găsea manuscrisul marțian, docu- 
ment care, aşa cum avea să se dovedească ulterior, era 
de o inestimabilă valoare, la data aceea Gregor nu putea 
să bănuiască importanța reală a întîmplătoarei lui desco- 
periri şi nici măcar faptul că acesta, manuscrisul, avea să 
aducă pentru o vreme colectivul sub acelaşi acoperiş, după 
serioasele divergențe care se manilestaseră in sînul lui. 
Fireşte, asta nu însemna că toate conflictele se aplanaseră. 
Cu atit mai mult nu însemna că ar fi dispărut brusc senti- 
mentele sau resentimentele nutrite de angonauţi unul pen- 
tru altul. Dar interesul stirnit de existenţa manuscrisului 
era de netăgăduit, încît pină şi Vlig III, mai liniştit acum, 
putea fi suspectat de o oarecare curiozitate in raport cu 
soarta documentului; deși, atunci cînd medicul îi comu- 
nicase vestea, savantul astrobiolog afirmase că-l doare un- 
deva de marţieni și de toate rămășițele lor. Vlig III şedea 
în virful patului și citea o revistă, veche de vreo cinci- 
sprezece ani; îl interesa în mod deosebit programul anun- 
țat de televiziune pentru ziua aceea de luni 26 septembrie, 

ca și cum s-ar fi pus cu adevărat problema alegerii unci 
emisiuni. Darnaputra nu se descurajă, îşi lăsă pacientul 
in pace, fără a uita însă să-l ţină la curent cu tot ce apărea 
nou în chestiunea manuscrisului marțian. 

Cu nesperată ușurință, Gregor obținuse de la conducă- 
torul expediției dreptul de a folosi calculatorul de bord. 
nu aparatul anemic din bibliotecă, ci pe acela care desev- 
vea cabina de comandă şi, în general, toate circuitele na- 
vei, inclusiv pilotul automat. De la prima privire aruncată 
asupra filelor mucegăite, Boldur apreciase că propunerea 
astronomului merita toată atenţia, dar dintr-un alt punct 
de vedere decit cel luat în seamă de Gregor. Intuise că, 
introducind în viaţa navei manuscrisul necunoscut, atră- 
gind asupra lui atenţia astronauțţilor, i-ar fi reținut pe 
orbita mai stabilă a unui echilibru colectiv, altfel mereu 
ameninţat cu destrămarea. 

— Gregor, băiatule, dă-i bătaie! Ai totul la dispoziţie! 
spusese Boldur, bătîndu-l amical pe umăr, iar cînd astro- 
nomul își exprimase îndoiala în colaborarea lui Vlig II, 
conducătorul expediției îi promise tot sprijinul său. 

Aşa se face că. în ciuda neincrederii lui Gregor, mate- 
maticianul acceptă totuşi să cerceteze manuscrisul şi să 
pregătească textul pentru calculator. Şi (culmea!) făcu 
totul atit de bine, încît îi uimi pe toţi ceilalți, cu excep- 
ţia lui Vlig I, singurul care nu se lăsă impresionat. Nici 
măcar atunci cînd maşina, în loc să explodeze, continuă 
să rumege în tihnă informaţiile preluarate de Vlig II, ilus- 
trul astrofizician nu acceptă să creadă că fratele său ar 
fi putut face o treabă bună. 

— Aşteptaţi! îi sfătuia el pe martorii experienţei. Aştep- 
taţi pînă la capăt şi-o să mai vorbim noi atunci! 

— Şi dacă, pînă la urmă, ajungem la un rezultat corect? 
se interesă Gregor, înciudat pe atita rea-credinţă. 

— Întîmplarea poate face multe, susţinu Vlig I, fără 
să dezarmeze însă. Dintr-un cap stricat și un computer 
bun nu poate ieşi nimic demn de luat în seamă. Dar din- 
tr-un cap stricat şi un computer dereglat ar putea ieşi 
cu o probabilitate de unu la nu ştiu cite milioane, rezul- 
tatul care trebuie... 

Matematicianul nu era de faţă, fapt care explică de ce 
Darnaputra nu primi chiar atunci un nou pacient, inter- 
nat în stare gravă la infirmerie. 

Curind apărură primele rezultate, întru totul surprin- 
zătoare. Calculatorul electronic stabilea originea de netă- 
găduit a manuscrisului marțian. 

— V-am spus eu? Așa ceva nu se poate! rînji Vlig I. 

Nimeni nu-l luă însă în seamă. 

— Extraordinar! exclamă Boldur. Asta schimbă întru- 
cîtva ceea ce știam noi despre marţieni, nu-i așa? Dacă 
nu mă înşel, s-au găsit numeroase vestigii arheologice pe 
planeta aceea, suficiente ca să reconstitui, în linii mari, 
o civilizaţie, dar nici un document scris. 

— Aşa e, confirmă Albert. Hirțoagele astea, dacă reuşim 
să le descifrăm. au să facă mult zgomot la întoarcerea 
noastră pe Pămiînt. 

— Să mai spună cineva că marţienii erau analfabeți! 
reveni Boldur, apoi dădu instrucţiunile necesare urgentării 
operaţiei migăloase pe care o efectua computerul. 

Primele cuvinte traduse din marțiană, așteptate cu ne- 
răbdare de întreg echipațul, fură acestea: 


... $i acum se-mi dai voiă, iubite ... 


Astronauții se priviră cu nedumerire. Cuvintele cu as- 
pect arhaic îi uimeau, ca şi oum s-ar îi aşteptat la altceva, 
ca și cum vreunul dintre ei s-ar fi aşteptat măcar la ceva 
anume! 

Pentru ca interesul astronauţilor să nu se anemieze pe 
parcurs, ci, dimpotrivă, să crească neîntrerupt, Boldur luă 
hotărîrea să le interzică accesul în preajma calculatoru- 
lui, cu excepţia lui Gregor, în calitate de descoperitor al 
manuscrisului marțian, şi a lui Pier Ulm. Acesta, însă, 
fără să refuze direct, ocoli o vreme cabina de comandă, 
se refugie într-unul din laboratoare, urmat cu supunere de 
către subiectul Triton Vega-8. 

— Ce mai e nou? îl întrebau colegii de zbor pe Gregor, 
cînd îl întilneau pe coridor, iar el înțelegea după expresia 
lor că fiecare era, în felul său, ros de curiozitate. Pină şi 
Adalina îl privea cu mai multă bunăvoință, fără a îndrăz- 

ni totuşi să intre în vorbă, poate și din cauză că incepuse 
„i se simtă vinovată față de el. 

Astronomul se mulțumea să zimbească enigmatic gi 
ajuns lingă tăblița care apăruse pe unul din pereţii 
dorului, lua o bucată de cretă și scria: astăzi (data) com- 
puterul a tradus paginile 12 a, 13 şi 105, sau: astăzi pre- 
lucrează paginile 29—33. Apoi pleca plin de importanţă. 
revenind în sala de comandă şi lăsîndu-i pe ceilalți să se 
/giiască la rîndurile scrise pe tablă, frămintaţi de diverse 
presupuneri, care de care mai lipsite de temei. 

Într-o dimineaţă, Darnaputra intră în salonașul bolna- 
vului cu un suris larg întipărit pe faţa-i tuciurie. 

— S-a hotărît! anunţă el, clipind din achișorii strălu- 
citori. Au convocat consiliul argonautic. 

Cocoțat în virful patului, Vlig III minca preocupat, cu 
poftă, orez fiert în lapte şi lingura lui făcea cling, cling! 
prin farfurie. 

— A murit cineva? se interesă el, după ce-şi termină 
orezul şi puse farfuria deoparte. 

Medicul rămase desoumpănit. 

— N-a murit nimeni! răspunse el, revoltat de faptul 
că un membru al echipajului putea pune o astfel de între- 
bare. 

— Păcat! 

Vlig III se întinse şi îşi trase cearşaful pină sub bărbie, 
mai bine zis sub barba castanie, ceva mai îngrijită acum, 
că fusese ţesălată nu prea demult cu pieptenele. Darnapu- 
tra se gîndi să-l pedepsească și, întii, căută din ochi ter- 
maometmul, pe cel care nu cobora niciodată sub 38 de grade 
și trei linii. Apoi renunţă și se apropie de patul bolnavu- 
lui, de data asta animat de intenţii mai omenești. 

— Te simţi mai bine? întrebă. 

Vlig III miîriîi ceva nedeslușit şi se intoarse cu faţa la 
perete. 

— Încă nu poţi umbla, aprecie Darnaputra, dar au să 
vină să-ţi instaleze aici un minivizor legat, prin circuitul 
intern, cu sala de comandă. 

Astrobiolagul tresări, întoarse spre medic o privire pe 
jumătate mirată, pe jumătate speriată. Întrebă: 

— Ce nevoie am eu de un minivizor? 

— Ca să participi la lucrările consiliului. 

— Mă doare-n cot de lucrările consiliului! declară sa- 
vantul asbrofizician. N-au decit să discute şi fără mine. 

— Cum, zise Darnaputra, nu eşti curios să afli con- 
ținutul manuscrisului? 

Vlig III scuipă într-o parte, dispreţuitor, dar nu pro- 
testă atunci cind Albert aduse minivizorul și i-l așeză pe 
pat, la picioare. 

— Să nu dai cu picioarele, că-l spargi! il preveni poe- 
iul în glumă. 

Exceptindu-l pe Vlig III, care rămase la infirmerie, se 
udunară cu toţii în cabina de comandă .a navei. În gestu- 
rile, în privirile unora se simţea o oarecare emoție, spo- 
rită de aşteptare. Pînă şi Gregor era emoţionat, deși el 
cunoștea conţinutul documentului marțian, sau tocmai de 
aceea. Părea că nu-și mai găsea locul. Stătea cu un ochi 
aţintit spre Boldur, care se așezase pe scaunul pilotului, 
iar au celălalt studia neliniştit sala, urmărindu-i nerăb- 
dătar pe cei care apăreau unul cîte unu]. 

— Ei. am aşteptat destul, nu-i așa? zise Boldur, zimbind, 
apoi se întoarse spre astronom şi-i făcu cu ochiul, în aşa 
fel încît semnul să fie abservat de toți. Colegul nostru 
Gregor şi-a terminat lucrul la computer şi are de gînd 
să ne înfăţişeze rezultatele eforturilor sale. Vă propun să-l 
ascultați cu atenţie şi, dacă e ceva neclar, să-l întrebaţi, 
M-a asigurat că o să vă răspundă cu plăcere. 

Gregor încuviință. Se ridică în picioare şi, parcă tot 
mai emoționat, aruncă o privire peste ascultători, de la 
colțul în care se virise Vlig II şi pină lingă tabloul de 
bord, de care se sprijinea Albert, înfipt în podele cu pi- 
cioarele lui lungi, puse unul peste altul. 

— După cum aţi auzit, începu el, textul a fost desci- 
frat. N-o să vă spun prea multe înainte de a vi-l citi. Vă 
reamintesc doar că acest document stă mărturie, alături 
de atitea alte probe materiale, pentru înalta civilizaţie dez- 
voltată pe Marte cu mult timp înainte ca viața superior 
organizată să-şi fi început cursa pe propria noastră pla- 
netă. 

— Prin urmare, marţienii cunoşteau totuşi scrierea! 
observă Vlig I, scobindu-se neglijent într-o ureche. 


— Evident. Documentul descoperit de mine este cea mai 
limpede dovadă, răspunse astronomul. O scriere foarte 

originală, șerpuită, cu semne care își schimbă înţelesul în 
funcţie de unghiul sub care liniuţele secundare intersec- 
tează linia de bază. 

— Interesant! aprecie Darnaputra. á 

— Înainte de a citi documentul, trebuie să vă mai spun 
că unele pagini lipsesc, ba chiar pe aceeaşi pagină există 
discontinuități, din cauza unei afurisite de ciuperci teres- 
tre, care a găsit foarte pe placul ei scriitura marțiană şi, 
mai ales, materialul pe care a fost aşternută. Dar, zise 
Gregor, precizez că, în ciuda acestor lipsuri prezentate de 
document, am putut stabili numeroase elemente care ne 
permit să afirmăm cu certitudine că avem de-a face cu... 

— Mai scurteaz-o, nu te întinde! ceru poetul abisalist. 

— Avem de-a face cu un manuscris, rămas de la un 
bătrin înţelept de origine marțiană, redactat sub formă 
de scrisoare filozofică și adresat, după toate probabili- 
tățile, unui alt bătrîn înţelept, tot de origine marțiană. 

— Mersi! se strimbă Vlig III pe ecranul care-i aducea 
fața aproape, toomai din infirmerie. Parcă ar mai fi avut 
cui, altouiva, în vremurile acelea ... 

Gregor aruncă o privire surprinsă spre ecran. Apoi îşi 
ridică sub nas foile pe care le tot frămîntase în miini şi, 
după ce mai făcu precizarea că, în principal, manuscrisul 
conținea o foarte interesantă cosmogonie, incepu lectura 
textului tradus: 

Și acum se-mi dai voiă, iubite, ca satisfăcînd unei gidi- 
litoare plăceri private, ce mereu mă ispitesce, se-ți presint 
o nouă istoriă a creaţiunei, așa precum mi-o am ticluit 
eu cu ajutorul sciințelor biet câte mi-am putut acapara 
pină în moment... 

Din mai multe piepturi izbuoniră exclamaţii. 

— Ce-i asta? întrebă Albert surprins. 

— Asta-i textul, asigură astronomul. Aşa l-a tradus 
computerul. Și, la urma urmei, de ce vă miraţi? Ce, aveţi 
impresia că marţiana, limbă moartă cu mult înainte ca 
omul să fi apărut pe Pămint, are atitea asemănări cu a 
noastră încît traducerea să fie posibilă într-un limbaj 
cursiv şi modern? 

— Asta aga-i! observă Boldur. Zi-i mai departe. 

Din colţul său, Vlig II, matematicianul, ridică mina. 

— Eu n-am înţeles cum vine chestia aia cu „satisfăcind 
unei gidilitoare plăceri private“, zise el. 

— Pe naiba! exclamă Boldur. Dacă o iei şi dumneata 
așa, fără un pic de imaginaţie... 

— Cu sau fără, se încăpăţină matematicianul, dar eu 
pretind să mi se explice expresia. Parcă aşa ne-a fost vor- 
ba la început, să punem întrebări. 

Conducătorul expediției ridică din umeri şi se intoarse, 
întrebător, spre Gregor. Astronomul se încruntă în căuta- 
rea sensului exact, își muşcă buza de jos, apoi găsi că 
era mai cu folos să ceară ajutorul lui Albert, declarindu-l 
pe poet cel mai calificat să întreprindă o analiză lingvistică 
şi stilistică a frazei marţiene. Măgulit, Albert înjghebă un 
răspuns perifrastic cu care, spre surprinderea tuturor, ma- 
tematicianul se declară mulțumit, așa că Gregor putu 
să citească mai departe. 

— La început era Lulemdeu ... 

— Ha! exclamă din ecran astrobiologul. Cine era Lu- 
lemdeu? 

— Taci şi ascultă! se enervă Gregor. Cum vrei să ştii, 
dacă nu mă laşi să citesc textul pînă la capăt? Şi reluă: 

La început era Lulemdeu, adecă forța creatrice primor- 
dială. Puterea aceasta resida în materiă, adecă într-un 
ether luminos şi rotitor, ce cuprindea în sîne toate elemen- 
tele necesarie la procreaţiune. 

— Tare, nu-i așa? întrebă Boldur, aplecindu-se înainte, 
peste spătarul scaunului, ca să le transmită și celorlalți 
ceva din entuziasmul său. Nu-i prost bătrinul marțian. 
nu-i prost deloc... Dar mai bine să-l ascultăm, să vedem 
tot ce-i poate mintea. 

Şi-i făcu un semn încurajator astronomului. 

În urma rotirei, materia de lumină au luat formă de 
glob, care condensându-să din ce în ce mai mult s-au 
aprins: iată Soarele-Mare. Însă soarele mare, continuând a 
se condensă. celeritatea rotațiunei sale a crescut atît de 
mult, încât bucăți mari s-au rupt dintrânsul, fiind arun- 
cate departe în spaţiul remas acum gol şi rece... Aici 
lipseste, anunţă Gregor, apoi urmă: ... ci ele, respinse 
de o parte şi atrase de alta, au trebuit să iee forma de 
glob și se rotească în jurul propriei axe, precum şi în 

jurul soarelui tată, din carele s-a născut. Eată: cîte bucăţi 
aruncate, atiția sori noui. 
Gregor făcu o pauză de efect, işi ridică ochii de pe file 


şi aşteptă. á 
— Ia te uită, ia te uită! exclamă astrofizicianul. Să 
nu-ți vină să crezi... Cunoșteau şi ei ipoteza naşterii 


Universului dintr-un imens nor de materie, luminos! 

— O să ne schimbăm substanţial părerile despre ei, 
observă Boldur. Dacă nu mă înșel, pînă astăzi se credea 
despre marţieni că n-ar fi fost în stare să producă decit 
o civilizaţie pur tehnică. Ruinele 'cercetate de arheologi 
conţineau suficiente dovezi în acest sens. Știu că, de cîte 
ori venea vorba de problema culturii spirituale a vecinilor 
noștri planetari, savanții se împotriveau cu toată energia 
unei asemenea idei, considerînd-o pură speculație. 

— Nici nu-i de mirare, din moment ce nici o altă înre- 
gistrare de-a lor nu s-a mai păstrat! aprecie Gregor, plin 
de mindrie. 

— Apropo, zise Albert, privindu-l pe matematician. 
Parcă dumneata ţi-ai făcut studiile pe planeta Marte... 

Vlig II protestă energic. 

— Nu eu, tinere, nu eu! Studiile mele au fost studii 
serioase. Uite, ăla de colo, dacă chiar vrei să ştii, discută 
cu el! 

Şi arătă spre ecran, unde mutra bărboasă a lui Vlig III 
îşi reliefa trăsăturile ușor obosite. 

— Da, am făcut niște studii acolo! recunoscu savantul 
astrobiolog. Dar m-am ocupat de moluște, nicidecum de 
stafiile marţienilor, sau de alte prostii. 

— Aha! zise poetul, iar Gregor citi mai departe: 

— Câţi vor fi fost? Nu ştim... 

Boldur ridică mina, intrerupindu-l. 

— Stai, nu aşa! Citește cum scrie. 

Astronomul reluă: Ciţi vor fi fost? Nu scim! Atâta 
scim cu siguranță, că Soarele-Mare nu au avut numai un 
fiu unul născut, dincontră, o mulțime de sori sunt bine- 
cunoscuţi sciențelor. Printre aceştia se găseşte şi dulcele 
nostru soare... așa că nu ne remâne alta decât se ni 
resignăm în credinţa că el este numai unul dintre fiii Soa- 
relui-Mare. 

— Corect! stabili Vlig I. Soarele, ca dealtfel şi celelalte 
stele ale Galaxiei, derivă din acel imens nucleu explodat, 
despre care văd, cu surprindere, că înțeleptul marțian avea 
sciinţă. 

— Știință! îl îndreptă Adalina, zimbind. Am impresia că 
începem să ne contaminăm de stilul documentului, 

Ni resignăm de silă ca de voe bună, dar avem satisfac- 
ţia se putem constata că creațiunea nu s-au firșit aici, Nu! 
Pentru că densimea marilor sori crescînd într-una, celeri- 
tatea rotațiunei lor luînd proporţiuni ameţitoare, de nou 
s-au frint dintrânşii bucăţi mai mari, mai mici, aruncate 
în golul nemărgenit. Eacă: planetele și printre ele iubi- 
tul nostru Marțiu. 

— Prin urmare, e limpede că-i vorba de Marte! aprecie 
Gregor. 

— Ba nu-i limpede deloc, zise Vlig I. Vă rog să mă 
scuzaţi că, pentru o clipă, m-am lăsat furat de conţinutul 
filelor pe care ni le citeşte simpaticul nostru Gregor. Uita- 
sem că-i vorba de un așa-zis document indescifrabil, pre- 
lucrat de un aşa-zis ilustru matematician, aici de faţă. 
Părerea mea o ştiţi, nu fac decit să o reafirm: n-am nici 
o certitudine că textul orăginal a fost interpretat corect 
şi că istorioara pe care o ascultăm noi acum nu-i altceva 
decît o mistificare. 

— Te rog! Te rog! interveni Boldur, indignat. 

Lucru de mirare, Vliz II rămase pe scaunul lui, nemiş- 
cat, privindu-şi doar cu un total dispreț fratele. 

— Mă rog, cedă acesta. Eu n-am spus decit ce cred. 
N-am spus decit că e foarte posibil ca semnul din manu- 
scris care s-a crezut că reprezintă numele planetei Marte 
să fie cu totul altceva; să denumească, de pildă, o planetă 
oarecare a stelei Delta Cefeu. Să nu-mi spuneţi mie că 
un computer, oricît de obiectiv, nu poate fi influenţat în 
așa fel încît să ne dea datele pe care noi le dorim de la 
el! Și case nu întotdeauna sînt cele adevărate. 

Discuţia începută de astrofizician amenința să abată 
atenţia argonauţilor de la esenţa documentului, aşa că 
Boldur interveni prompt și, provocînd o consultare rapidă 
a tuturor celor prezenți, îi obligă să-și exprime deschis 
părerea. Exceptindu-l pe Vlig I, toţii fură de părere 
că în manuscris se vorbea despre planeta Marte şi nu des- 

pre altă planetă. Pînă şi Pier Ulm mormăi un „mda“ cind 
fu întrebat dacă e de acord cu această ipoteză. 

— Mă rog, eu n-am spus nimic, se înmuie astrofizicia- 
nul. Dacă voi vreţi aşa, fie şi aşa. Eu n-am spus nimic. 4 

Şi se retrase în colțul lui, urmărit de privirea victori- 
oasă a fratelui său, ilustrul matematician. 

Însă planetele — continuă Gregor lectura — dorind cu 
tot denadinsul să aibă și ele parte la creațiune, au dat 
nascere unor blânde fice, lunelor, pe care le țin pecât se 
poate aproape de dânsele, cum țin maicile pre ficele lor. 

Albert fluieră admirativ. După zimbetul care flutura pe 
figura sa nu puteai însă să-ţi dai seama imediat dacă ati- 
tudinea lui în cazul dat era întru totul ironică, ori numai 
pe jumătate. 

În chipul acesta s-a desvoltat o imensă lume de corpuri 
vecinic rotitoare, vecinic produptive, vecinic schimbătoare. 
În fugă mare rotesc lunele în jurul planetelor, planetele în 
jurul sirilor și cu toții împreună în jurul Soarelui Mare, 
din carele au ieșit. Eată sistemul întregului Univers! Toţi 
și toate rotesc pururea în aceeași direcțiune în jurul aces- 
tui Tată-mare, el singur rotesce numai în jurul pro- 
priei axe. Singur el și jeţiorii sei prim-născuți sunt mas- 
culini, toate celelalte (planetele, lunele) sunt femenine. 
Bărbaţii sori vecinic fruptiţică planetele lor. Eată un se- 
cret dintre minunatele secrete ale procreaţiunei în natu- 
ră! Toate aceste corpuri ale Universului rămănind supuse 
unei vecinice schimbări de forme, creiază mai departe. 

O undă de veselie trecu peste cei prezenţi. Tonul fu 
dat de poetul abisalist, care nu se putu abţine să nu ex- 
clame un „Olala!“ descreţitor de frunţi, după care își ex- 
primă convingerea că înțeleptul marțian trebuie să fi fost, 
el nu avea acum nici o îndoială, vreun obsedat sexual. 

— De ce obsedat? De ce neapărat obsedat? se repezi 
matematicianul. Părerea mea e că filozofia lui include 
nişte elemente, privitoare la progresul formelor, pe care 
nu trebuie să le luăm stricto sensu. Sint denumite acolo 
nişte principii de evoluție, totuşi. 

— Cam limitate, observă Darnaputra. 

— Limitate, fireşte, iar întrucîtva eronate! acceptă Vlig 
II, apoi îşi aminti de astrofizician şi se întoarse într-acolo. 
Uite, ăsta pindeşte, abia aşteaptă să scap din gură ceva, 

cit de cit şubred, ca să mă atace. N-am să-ţi dau prile- 
jul. amice! îl preveni el. N-ai decit să-ţi expui tu punctul 
de vedere asupra 'cosmogoniei marţianului, că doar tu ești 
specialistul în fizica astrală! 

Vlig II accentuase dispreţuitor „specialistul“, iar faptul 
că Vlig I se pregătise să-i demoleze eventualele păreri 
era cît se poate de adevărat. Se văzu asta din fisticeala cu 
care, surprins, astrofizicianul se foia pe scaunul său. To- 
tuşi, Vlig I reuşi să pareze la timp ofensiva fratelui său. 

— Atita vreme cât nu cunosc textul în întregime, nu 
mă pronunţ! declară el, răsuflind ușurat. 

— Just! aprecie Boldur. Să ascultăm mai departe. 

Simţind din nou atenţia celorlalți îndreptată spre el, 
astronomul îşi netezi cu dosul palmei filele şi citi. Marţia- 
nul zicea: 

Se stîng corpurile de foc, dar numai pentruca să dea 
vieață altor existenţe, ființelor vii, cărora nu le priesce 
focul. Se stîng, em spune, cele ceresci, dar numai pentruca 
să dea vieaţă celor pământesci. Așa s-au recit la tempul seu 
Marţiu, dulcele şi amărul nostru pemânt. Fost'a norocul 
au nenorocul nostru? Nu scim! Atâta e cert, că de nu s-ar 
fi recit, noi nu am fi trăit . 

— Bravo! exclamă din ecran savantul astrobiolog; însă, 
cind toate privirile se intoarseră spre el, aşteptindu-i co- 
mentariul, renunţă şi se mulțumi să se învelească mai 
bine în cearșaf. 

— Hm! zise Boldur. Marţianul are aici dreptate. Într-un 
fel a fost un noroc, într-altul a fost curat ghinion pentru 
ei, dovadă că la ora asta nu mai există picior de marțian 
în sistemul solar. Cine ştie pe unde s-au refugiat, după 
răcirea planetei, cu tot optimismul existențial pe care-l 
arată ăsta aici, cînd se face că habar n-are ce destin îi 
aşteaptă neamul . 

Gregor îl întrerupse, nemulțumit. 

— Să nu anticipăm! propuse el. N-am ajuns încă decit 
la fenomenul apariţiei vieţii. 

— Ai dreptate, încuviinţă Boldur. 

Iubitul nostru Marțiu s-a stâns la suprafaţă — citi astro- 
nomul. Fumegă din greu, dar nu mai ardea. Pe urmă a 
încetat şi de a fumega. Aburea numai cum aburesce şi azi 
ori decâte ori soarele cată să-i încălzească scoarța rece. 

Aburii au devenit atmosferici, iar atmosfera, mamă a tot 
ce viează pe acest păment. Razele soarelui au fruptijicat 
materia mai nainte sterilă, acum însă prin înfluința at- 
mosferei făcută capabilă de reproducţiune; și astfel s-a gat 
drum liber unei imense desvoltări de varietăţi vieţuitoare, 
a căror cunună suntem noi înșine. 

— Şi acum, zise Gregor, fiţi atenţi, cei oare îl suspectaţi 
pe înțeleptul marțian de prea mult optimism! 

Planeta Marţiu recesce din zi în zi și după ani milioa- 
ne-și va pierde toată căldura. O, jale! atunci va fi sfîrşitul, 
pentrucă fără căldură nu mai e posibilă vieaţă. Cind 
Marţiu va fi ajuns la catastrofa finală şi înevitabilă, că- 
reia-i zicem moarte, atunci vom muri şi noi de tot („Ca 
să vezi!“ exclamă Albert, dar astronomul nu-i dădu răga- 
zul să intervină), neavînd altă mingiiere decit aceea că 
nu vom simți şi nu vom vedea nimic din toată această 
nefericită catastrofă. Nu vom vedea şi nu vom sîmți ni- 
mic, pentrucă moartea măicuței noastre nu va fi instan- 
taneŭ, ci cu milioane de ani înainte pregătită. („Auzi! 
Auzi! Zice bine marţianul!“ porniră din mai multe direc- 
ţii încuviinţări.) Cu milioane de ani înainte va fi încetat 
ori-ce vieață, iar noi vom fi atunci cenușă, care nu pre- 
tuieste nimic... 

Adalina lăcrimă. Gregor îi auzi suspinul şi, oprit din 
lectură, privi în direcţia ei. Ghemuită pe scaun, cu batista 
in colţul ochiului drept, femeia îi părea fascinantă în ati- 
tudinea aceea compătimitoare şi astronomul regretă că 
obiectul emoţiei ei nu era el însuşi, ci un marțian oare- 
care, pierdut în negura mileniilor. 

— lar acum, anunţă Gregor, un fragment pentru cei 
care-l suspectează pe filozoful marțian de pesimism ex- 
cosiv. 

Marţiu însuşi nu se va sfirşi nici în urma recirei totale, 
ci el din contră se va aventura la o nouă vieaţă. Pe patul 
de moarte va chema la sinul seu pe fice-le sale satelite și 
aceste fice, de mult văduvite şi lipsite de căldură și viăță, 
se vor arunca cu mare dor în brațele lui. Îmbrăţeșarea va 
fi atât de vehementă, încât se vor aprinde și contopi 
într-un singur glob de foc, cum fusese odinioară. Și noul 
glob va roti mai departe în jurul sorelui ce-l creiase la tim- 
pul seu. Și în urma rotirei, condensându-se din ce în ce mai 

mult, de nou va arunca din sine una sau mai multe lune. 
Apoi de nou va reci la suprafaţă, de nou va deveni atmos- 
feric, de nou va produce ființe vii și marțieni noui. Fi-vom 
şi noi printre acești marţieni? Noi nu, dar vor fi alții ase- 
menea nouă. Iată: marțianul muritor ca individ, nemuritor 
ca product al naturei! 

— la să mă mai sălbească! răbufni din difuzor glasul 
iritat al lui Vlig III. 

Savantul astrobiolog se infuriase şi, de ciudă, azviîrlise 
cu o pernă din patul său izolat în infirmerie, lucru văzut 
destul de limpede pe ecran. 

— Ce te nemulțumeșşte? întrebă în microfon Boldur. 

— Chestia asta spiritistă cu moartea şi învierea planete- 
lor. Voi nu aveţi impresia că ăla, așa-zisul filozof marțian, 
o cam ia razna? 

— Vrei să spui că a cam luat-o razna! corectă Albert. 
Nu uita că insul a produs cugetări pe vremea cînd noi. 
pe Pămînt, cercetam nămolurile carboniferului, suportînd 
cu eroism stadiul de batracieni. 

— Sau cu multă vreme mai înainte! interveni Gregor. 

— Şi ce-a cîștigat din asta? întrebă astrobiologul, pro- 
vocator. La ora cînd îi'citim fantasmagoriile, noi sîntem 
vii, iar pe el îl suflă vînturile îngheţate prin Calea Lactee. 
Asta-i avantajul de a intra în viaţă ceva mai tirziu decit 
alţii! 

— Nu văd aici nici un avantaj, zise Albert şi, renun- 
țind la sprijinirea tabloului de bord. își trase un scaun 
mai aproape de Adalina, fapt care-l indispuse întrucitva 
pe astronom. 

Pin infirmeria lui, Vlig III nu se dădu bătut. 

— Totuşi, să nu-mi spuneţi voi mie că povestea îmbră- 
țișănii lui Marte cu cei doi sateliți ai lui, din care se 
va naşte cică o nouă lume vie, trebuie s-o iau în serios! 

Și-l invită pe astrofizician să lămurească el lucrurile. 
Dar Vlig I refuză, amintindu-le că promisese să nu-şi 
exprime părerea înainte de a cunoaşte întreg conţinutul 
documentului. 

— Exact! se regăsi Gregor. Vă citesc mai departe, pen- 
tru că jocul acesta între speranţă şi deznădejde încă n-a 
luat sfîrşit, o să vă convingeţi imediat, din cele ce ur- 
mează. 

După alte miriade de ani însuși sorele se va stinge la 
suprafață, apoi pe-ncetul, și în internul seu. Atunci nu 
va mai putea nutri şi fruptifica cu razele sale planetele. 
Nu va urma nici atuncia sfîrșitul, pentrucă imbetrânitul 
Sore va chema pe ficele sale, planetele, întru ajutor. („Iar 
povestea cu îmbrățeșarea!“ se agită Vlig III pe ecran, 
exasperat.) Nu pe tote deodată, ci una câte una în inter- 
vale de ani miriade şi în ordinea inversă de cum le mă- 
ritase prin vastul Univers. Va chema mai întîi pe fica 
sa cea mai tineră, planeta Mercur. Aceasta se va repezi 
cu mare dor la sînul tatălui seu. („Ce v-am spus eu? 
comentă Albert. Marţianul vostru animist e un ins absolut 
admirabil!“) Puternica îmbrățeșare "i va aprinde și con- 
topi într-un nou glob de foc, ori Universul va avea 
un nou sore pe mulți și mulţi ani înainte. Cite planete, 
atite vehemente îmbrățeșări, de atitea ori mândrul soare, 
consumind toate ficele sale, va îmbetrâni şi va renasce 
la o nouă vieață! 

Vlig I nu mai putu răbda. 

— Ah! izbucni el, ridicindu-se furios pe de scaun. 
Nu-mi pică mie în mină marţianul ăsta imbecil, să-i 
spun vreo două... Ce l-aș mai face de ris într-un con- 
gres ştiinţific, ar merita-o din plin, ca răsplată pentru 
bazaconiile pe care ni le servește pe marginea unui pretins 
sistem cosmogonic! Zice că-i evoluționist, dar ce fel de 
evoluționist? Ruşine! Așa ceva-i de nepermis. Să-ţi baţi 
joc de marile probleme ale astrofizicii, să vezi în toate 
fenomenele cosmice o dezgustătoare conjuncție sexuală 
între nişte puteri elementare, să antropomorfizezi sau, 
mai exact, să marțianizezi în halul ăsta incalificabil no- 
bila substanță care alcătuieşte lumile, care compune as- 
trele şi se transformă după legi serioase și ferme... 
Uite, sintem aici cu toţii, îmi cer scuze de la ilustrul meu 
frate şi matematician, căruia i-am subestimat priceperea 
în ce priveşte interpretarea manuscrisului. Acum, însă, 
imi recunosc greșeala, pentru că, realmente, o asemenea 
profanare a astrofizicii numai un marțian putea s-o facă! 

— Nu te înfierbinta! îl sfătui Boldur, temperindu-i 
elanul, în vreme ce în ochii lui Vlig II sclipi o scînteie 
de satisfacţie, efect al victoriei pe care însuşi astrofizi- 

cianul i-o recunoștea. Nu te înfierbinta, reveni Boldur, că 
mai avem de ascultat o parte. 

— Nu mai ascult nimic! strigă Vlig I, dar vociferările 
nemulțumite ale celorlalți îl constrînseră în cele din urmă 
să se așeze și să se calmeze. 

Jenat, Gregor le aduse la cunoștință că nu mai aveau 
de aşteptat prea mult. El, unul, își cerea scuze, dacă se 
răpise cumva în mod abuziv din timpul atit de preţios al 
astronauţilor. În orice caz, importanţa descoperirii rămânea 
totuşi covirşitoare, spuse el; primul manuscris marțian 
cunoscut și descifrat merita oboseala şi aşa mai departe. 
Din păcate, tocmai de aici înainte se deteriorase şi lipsea 
o bună parte din text, așa că fragmentul pe care intenţiona 
să-l mai citească, dealtfel ultimul inteligibil, părea să fi 
făcut parte din finalul documentului, campletind probabil 
un capital referitor la evoluţia vieţii pe planeta Marte. 
Textul păstrat era: 

. marțianul de azi, carele este cea mai perfectă dintre 
ființe, marțianul acesta este infinit mai perfect decît mar- 
țianul-mămuie al cărui schelet *1 găsim în fossile şi cu 
dezvoltarea la care a putut ajunge în zece mii de ani mai 
perfect decît myticul Anadam. Dar marțianul acesta nu 
va stă pe loc, ci va continuă a se dezvolta pînă la acea 
graniţă de extremă maturitate, la care odată ajuns va da 
o nouă specie de marțieni, la tot cazul superioară celei de 
azi. Timpul acela va fi fără îndoială foarte departe. Un 
lucru însă e cert: deja marțienii unui viitor apropiat fi-vor 
neasemânat mai perfecţi, mai puternici şi mai frumoşi 
decit noi cei de astăzi. Vor fi atunci mii şi mii de femele 
ca Miss Univers și pe strade vor mătura marţieni avind 
aceeași aprofunziune în sciință şi aceeași forță în cugeta- 
iune, cum o aveă un Khandt, un Gootte, un Sekk Șpyr.. 

Albert căscă și, ca să-şi învingă plictisul, se răsuci spre 
Adalina, care înțepenise pe scaun, cu privirile pierdute 
undeva, printre cadranele tabloului de bord. 

— La ce te gindesci? întrebă poetul. 

— Nu sciu, răspunse Adalina, tresărind. Ascult ce ne 
povestesce Gregor. Tu ce crezi, fost-a cum adeveresce mar- 
țianul? 

— Ce să fie? nu pricepu Albert. 

— Cu ficele şi feţiorii aceia neasemânat mai perfecţi .... 

— Aş! exclamă poetul. De unde atâta celeritate în- 
trânșii? Sau poate cu tot denadinsul vrei să erezi... 

Adalina oftă. 

— Atunci, zise ea și mai oftă o dată, atunci nu nemai 
remâne alta decât să ni resignăm. 

Din fericire, strania maladie căreia astronauții 
îi deveniseră victime nu ținu mult; așa că, odată cu do- 
cumentul. căzu în uitare şi obiceiul de-a vorbi într-un lim- 
buj care, după părerea computerului, era echivalentul 
marţianei pe Pămînt. Din cînd în cînd, mai rar, cite 
unul se trezea întrebimd sau dînd răspunsuri în acel sur- 
prinzător grai extraterestru, dar o conversaţie serioasă 
nu se putu închega niciodată, din cauze lesne de price- 
put. În primul rînd, datorită faptului că nimeni din echi- 
paj nu ajunse să stăpinească marţiana (sau cel puțin, 
să-i zicem, modul de exprimare specific marțian) în așa 
măsură încît să redea coerent nu doar nişte simple giîn- 
duri omeneşti, ci o construcție mentală complexă. Un 
timp disoutară în jurul problemei: dacă marțiana, în cali- 
tatea ei de limbă moartă, ar putea fi resuscitată vreodată 
și adusă la un asemenea grad de înflorire încît să fie 
atribuită vreunei populaţii cosmice în declin, pe cale de 
a-şi pierde deci limba proprie. Răspunsurile, diferit argu- 
mentate, unele chiar neargumentate, convergeau spre ace- 
eaşi concluzie: marțiana a fost și va rămîne limbă moartă, 
iar documentul care o impusese atenţiei pămintenilor pu- 
tea avea orice altă menire, în afară de aceea de a repune 
în circulație vorbirea poporului dispărut în nelămuritele 
imprejurări ale decăderii planetei Marte. Că lucrurile 
stăteau chiar așa o dovedește rapida abandonare de către 
echipaj atit a limbii, cât şi a documentului marțian, rein- 
trodus în cilindrul său de aluminiu şi așezat din nou, 
tot de mina lui Gregor, în fundul unui raft de bibliotecă. 

Ar mai fi de spus că astronomul îl pusese la loc ferit cu 
gindul ascuns de a şi-l însuși la întoarcerea navei pe Pă- 
mint, pentru colecția lui particulară de curiozităţi diverse. 
Numai că-l dosi atit de bine, încît uită și el unde-l pusese 
şi, mai tirziu, răscoli degeaba o jumătate din vasta bibli- 
otecă de bord, că tot nu-l mai găsi. Cu un asemenea pri- 
lej, îi căzu însă în mînă, pentru a doua oară, romanul in- 
titulat Ecranul paragalactic. Cum odinioară nu apucase să-i 
citească decit rezumatul, găsi nimerit să reia lectura şi, 
nederanjat de nimeni, îl citi pină la capăt. 

Mai trecu un timp, greu de apreciat în durate terestre, 
fiindcă astronava zbura intr-o deplină nedependenţă de 
timpul planetei originare. Era chiar foarte bine aşa. La 
urma urmei, gindea Boldur, ce folos că devii conștient de 
dimensiunea reală a decalajului dintre cele două timpuri, 
al navei şi al Pămîntului? Fireşte, toată lumea ştia, nu 
era nimeni în echipaj care să nu fi reţinut că există o 
nesincronizare, dar era greu de găsit cineva în stare să 
indice valorile acestui decalaj într-un anume moment al 
zborului. Și asta din cauză că orologiul indicator al tim- 
pului terestru se defectase la puţină vreme după start. 
Mai ciudat era că orologiul se defectase tocmai atunci cînd 
nostalgiile după Pămiîntul pierdut se înmulțiseră într-un 
asemenea hal, încât amenințau să umple nava cu un val 
de tristeţe. Deşi ar fi tăgăduit cu îndirjire, Boldur nu era 
străin de oprirea aparatului. Dar nu avusese încotro. 
Trebuia să aleagă: sau lasă echipajul să se demoralizeze 
complet, sau îi rupe ultima legătură cu spaţiul terestru, 
chiar şi aceasta îiravă, iluzorie, înspăimintătoare insă 
prin consecinţe, în cazul celor care deveneau conștienți 
de conţinutul ei. Prin urmare, orologiul terestru se opri 
atunci cînd decalajul faţă de timpul navei nu luase încă 
un avint prea mare, era vorba de numai două sute cinci- 
zeci şi şapte de ani. Ce se întimplase după aceea? Cine 
ar fi putut să spună?! Astronauții mai umblau prin cabina 
de comandă și, în virtutea obiceiului, priveau ecranul 
fatal cu un fel de neliniște, cu un fel de teamă. De cind 
cifra 257 încremenise acolo, fără nici o perspectivă de 
creştere în sus sau în jos, lucrurile se mai liniștiseră, pimă 
şi teama dispăru, dovadă că-i mai uşor să suporţi o situa- 
ție dramatică în care n-ai nici un punct de reper, decit 

una jalonată de tot felul de indici preciși, care să-ţi arate 
In fiecare clipă dimensiunile catastrofei. 

Asta fusese însă demult. Și tot cam de atunci nu se 
mai interesa nimeni de timpul terestru, decit camă-l 
vadă pe colegul întrebat ridicînd din umeri, într-o d2- 
plină nedumerire. Din păcate, nu toate iniţiativele lui 
Boldur avuseseră rezultatul excelent al ideii cu orologiul 
de măsurat timpul terestru. Unele suferiră eșecuri, deve- 
dindu-se inopartune, sau tardive, sau anacronice, in ciu- 
du renumelui de bun psiholog de care conducătorul ex- 
pediției se bucurase cîndva. Aceste experiențe nefericite 
duseră în cele din urmă la o nouă încordare a relaţiilor 
tlintre astronauți, la puţină vreme după povestea ou ma- 
nuscrisul marțian. E foarte probabil că altfel ar fi decurs 
lucrurile dacă Boldur nu s-ar fi încăpăținat iarăşi să 
creadă că va reuși să-și dinamizeze micul colectiv. re- 
căzut în lenevoasa-i vegetare din care, cu rezultate di- 
ferite, se străduise în mai multe rînduri să-l scoată. 

Şi nu s-ar putea spune că, în acest sens, Boldur nu dă- 
duse dovadă de inventivitate, că nu aplicase elastic, alter- 
nindu-le în funcţie de situaţie, atit principiul cointere- 
sării, cit și pe cel al constringerii. Manuscrisul marțian. 
de pildă, fusese un excelent stimulent, dar alte manu- 
scrise nu se mai iviră și e mai mult ca sigur că, şi dacă 
s-ar fi ivit, ele n-ar fi fost în stare să reediteze nici pe 
departe succesul primului. Astronauții se săturaseră. pe- 
semne, nu reacționau niulțumitor la nici o altă încercare 
de stimulare a interesului lor spre un obiectiv serios şi. 
din nou, sectoarele încredințate fiecăruia începură să 
suporte doar prezenţe fizice, nicidecum dispuse la o acti- 
vitate care presupune solicitarea intelectului sau o oare- 
care risipă a energiei musculare. Mai rău era că nici 
constringerea nu mai dădu, de la o vreme, roude. 

— Ce-și închipuie ăsta? se vorbea despre Boldur. cu 
toată indignarea pe care o puteau stirni insistențele lui, 
crescute, în a cere planurile de muncă la semnat. Să ne 
mai lase în pace! Unde se trezeşte? Toată lumea înţelege 
că sîntem în spaţiul cosmic, numai el se face că nu? Nici 
aici să nu mai avem o clipă de linişte? ... 

Şi, bineînțeles, aroape nimeni nu se mai prezenta eu 
planurile la semnat. Mai mulţi refuzară deschis, iar alţii 

căutau de fiecare dată să abată discuţia în altă parte. Sin- 
gur Albert păru mai rezonabil; dar, cind își aruncă ochii 
pe foaia ou propunerile lui, șeful expediției simţi că i se 
face negru înaintea ochilor. Poetul își propusese să alcă- 
tuiască o odisee a călătoriei spre steaua Beta din Conste- 
lația Argonautului, scrisă în limba marțiană și structurată 
pe bazele unui abisalism teoretic de tip nou, ale cărui 
principii, doar enunțate, îi produseră lui Boldur ame- 
țeală. 

— Să vă ia naiba! se înfuria el uneori, singur, în cabina 
pe care și-o transformase în birou. Ce. e după cum vreţi 
voi, sau după cum cred eu că trebuie să fie?! .,. 

Dar momentele de revoltă dispăreau repede, înghiţite 
în plictiseala majorităţii, încît Boldur începu să se teamă 
că nu va mai putea redresa moralul echipajului, că nu-l 
va mai putea ţine multă vreme în miini. Atunci avu pen- 
tru întîia oară conştiinţa slăbiciunii sale, mai precis atunci 
cînd, înțelegînd că ar trebui să pedepsească pe cineva în 
mod exemplar, ca să dea o pildă întregului echipaj, mai 
înțelese şi faptul că nu era în stare. Se simțea incapabil 
pînă şi de vreun discurs fulminant, din cele care altădată. 
pe Pămînt, îi făcuseră gloria. Pesemne că lunga călătorie 
interstelară, convieţuirea cu subalternii şi atitea altele işi 
aveau şi ele vina aici, în amorţirea energiei lui de om cu 
mari responsabilităţi, însărcinat să vegheze asupra bunului 
mers al expediției pe care el însuși. cu aceeași exemplară 
dăruire, o organizase. De cite ori încerca să iasă din iner- 
ţie, împingindu-şi echipajul într-o direcție oarecare, im- 
pulsionindu-l, cu alte cuvinte, simţea crescând fie indi- 
ferenţa, fie ostilitatea astronauţilor. Pină şi sub atitudinea 
indiferentă părea să se ascundă o ostilitate rece, mută, nu 
mai puţin gravă însă, 

Copleșit parcă de propria lui neputinţă, dovedită înce- 
tul au încetul, Boldur se văzu la un moment dat foarte 
dezorientat, încit în singurătatea lui aproape că blestema 
expediţia și-i venea să plingă. 

Dar, la urma urmei, ce ştiau argonauţii de suferințele 
conducătorului lor? Nu ştiau nimic, n-aveau de unde să 
știe! Ei își vedeau înainte de traiul lor comod, începuseră 
chiar să se și îngrașe. Haina stătea pe burtica lui Vlig 
II atit de întinsă, încît părea gata-gata să crape la cu- 

sături. Pînă şi Adalina rotunji puţină gușă sub bărbie, se 
mai împlini în șolduri şi, dacă lucrurile mai mergeau mul- 
tů vreme așa, era foarte probabil să-și piardă în cind 
talia, Faptul începu s-o îngrijoreze serios, fiindcă odată 
cu talia își pierdea în mod precis și rochiile, potrivite după 
silueta zvellei fete care, odinioară, smulgea ropote de a- 
plauze la fiecare apariție pe scena culturală a Combina- 
tului de lapte praf. 

— Așa, așa! mormăia Boldur, nemulțumit, cînd îşi în- 
tilnea echipajul zăcînd fără ocupaţie prin cabinele navei. 
Îngrășaţi-vă, pînă o să plesniţi! Ce vă pasă! Să vă mear- 
să vouă bine, s-aveţi ce mînca... În rest, ce să zic! Sim- 
tul datoriei să rămînă pentru alţii! ... 

Acei alţii erau, bineinţeles, el. Boldur se convinsese 
acum că nici pe căpitan nu se putea baza. Chiar dacă fle- 
rul său îi spunea că Pier Ulm nu trebuia băgat în aceeași 
oală cu ceilalți, devenise limpede că nu-i oferea nici un 
sprijin în încercările lui, din ce în ce mai infructuoase, de 
a instaura o disciplină de muncă pe navă. Conducătorul 
expediției constată, la început cu surprindere, apoi cu o 
erervare mereu sporită, că acela care trebuia să-i fie pri- 
mul său ajutor se eschiva de fiecare dată de la orice i-ar 
îi cerut: sfat, sprijin moral, exemplu personal de disci- 
plină, orice. i 

— N-am timp, răspundea Pier Ulm, acrit. Am altă trea- 
bă. Vorbeşte cu băieţii. 

Și, într-adevăr, se ocupa cu toată energia de antrenarea 
lui Triton Vega-8, ambiţionindu-se să facă din el ceva ce 
nimeni nu ştia și, dealtfel, nu interesa pe nimeni, cu ex- 
cepţia lui Boldur; dar şi în cazul acestuia interesul se stir- 
nise mai mult din cauza atitudinii refractare a căpitanu- 
lui decit dintr-o reală curiozitate. 

— Ce tot faci cu motanul ăla redimensionat? întreba el 
cu ciudă, ezitind totuşi să-l tragă pe Pier Ulm la răspun- 
dere fără menajamente, aşa cum s-ar fi cuvenit; în fond, 
işi zicea uneori, cine-i mai mare pe nava asta? conducă- 
torul expediției, sau șeful de echipaj?! 

Fireşte, nu şeful de echipaj, dar avea și el o autoritate 
care trebuia recunoscută, un orgoliu care trebuia menajat. 
Boldur îşi simţea fierea inverzindu-i-se de ciudă cînd răs- 
punsurile lui Pier Ulm veneau în doi peri, ori nu veneau 

deloc. Căpitanul se mulțumea uneori să-i întoarcă spatele 
şi să iasă din sala de comandă, îndreptindu-se spre cabina 
lui. unde-l aştepta, zăvorit, subiectul experienţei YQ. 

— Asta-i sprijinul pe care mi-l dai? se minia Boldur şi 
striga în urma lui, prin ușa întredeschisă. Poftim! îşi răs- 
pundea tot el. Cu ăștia să faci treabă!... 

Atmosiera se încărca încet-încet de o tensiune care a- 
meninţa să devină periculoasă. 

La un moment dat, Boldur făcu niște calcule, verifică 
singur informaţiile aparatelor de bord, calculă din nou 
şi obţinu câteva rezultate. excelente, din care reieşea că 
nava se apropiase mult de ţinta călătoriei sale cosmice. 
Steaua Beta nu mai putea fi departe, calculele îl convin- 
seră pe Boldur că tatonau acum pe undeva, pe la perife- 
ria sistemului ei. Descoperirea îl făcu să sară în picioare 
de bucurie, convins că, odată cu steaua, venea și sfîrşitul 
acelei stranii inerţii spirituale în care căzuse echipajul. 

O nouă deziluzie îl aştepta. Cind îi împărtăşi vestea lui 
Pier Ulm cu toată bucuria întipărită pe faţă, căpitanul 
păru să nu-i împărtășească sentimentele, deși îl asculta a- 
tent, lucru nu toamai greu de citit în privirile lui întu- 
negate. 

— Eşti sigur? întrebă Pier Ulm, arătindu-se sceptic. 

— Absolut sigur! exclamă Boldur. Uite, dacă vrei, ve- 
rifică şi tu calculele. Nu mai am nici o îndoială că intrăm 
in sistemul stelei Beta. 

. Pier Ulm 'cercetă în fugă pagina arătată. Apoi, contrazi- 
cind aşteptările lui Boldur, ridică din umeri. 

— Ei, şi ce dacă intrăm? întrebă el nepăsător, apoi se 
îndepărtă, lăsindu-l interzis pe conducătorul expediției. 

Boldur încă mai spera că vestea va stirni în echipaj en- 
tuziasmul menit să-l smulgă din inerție, realizînd astfel 
ceea ce nu-i reuşise lui prin atitea alte încercări. „Steaua 
Beta apare tocmai la timp!“ gindea el, aproape fericit, 
pentru că vedea deodată impasul depăşit şi lucrurile re- 
intrate în normal. Așteptarea cea lungă avea să ia în cu- 
rînd sfirşit, iar explorarea unui sistem solar necunoscut era 
tocmai ce le trebuia atunci astronauţilor, era activitatea 
care nu se putea să nu-i „prindă“, să nu-i învioreze. Aşa 
că Boldur se grăbi să impărtăşească tuturor vestea. 

Astronauții nu se prea pierdură cu firea. 

— Şi... chiar vrei să credem povestea asta? întrebă 
Albert, zîmbind ironic, convins că Boldur le turna gogoşi, 
în scopul întreţinerii optimismului argonautic. 

— Pe onoarea mea! se jură conducătorul expediției. 
Sintem mai aproape ca niciodată .. . 

Poetul clătină din cap, surizător. Cu Vlig II lucrurile 
merseră chiar mai rău, pentru că matematicianul, auzind 
de eteaua Beta, se făcu foc și începu să tune: 

— Ce-nseamnă asta? Ce căutăm noi lingă Beta din 
Argonautul? De ce ne-am abătut din drum? 

— Nu ne-am abătut, zise Boldur uimit. 

— Cum nu ne-am abătut?! nu se lăsă Vlig II, spume- 
Kînd de furie. Era vorba să explorăm steaua Alfa, nu să 
voborim cu o treaptă mai jos. Dacă facem atîta amar de 
drum, măcar să explorăm steaua Alfa! 

Boldur înţelese că matematicianul pur şi simplu uitase 
in ce direcţie porniseră și trebui să-i explice iarăşi, pe in- 
delete, istoria cu amiterea stelei Alfa din cataloagele as- 
trale, preoum și scopul real al expediției argonautice. 

Vlig II îl privi cu stupefacție. 

— Daa? se miră el. Și de ce-mi spui toate astea abia 
ucum? 

Boldur simţi că-i fuge podeaua navei de sub picioare. 
ȘI măcar de-ar fi fost totul! 

Neinţelegerile dintre Boldur şi echipaj îl ocoliră 
întrucîtva pe Gregor. Rămas, așadar, și după descifrarea 
manuscrisului marțian cu pasiunea bibliotecii, astronomul 
işi mutase sediul, din observator, între rafturile cu cărţi. 
Îşi aranjase pînă şi un pat acolo, într-un colț, pe un maldăr 
de colecţii vechi, ca să fie mai aproape de volumele pră- 
fuitelor înţelepciuni. Pe la telescop umbla mai rar, doar 
ca să-l lustruiască şi să-i șteargă lentilele. O anume re- 
laţie afectivă între om și aparat se menținea încă, mult 

slăbită. Vizitele lui în observator se terminau, firește, prin- 
tr-o largă panoramare a cerului cosmic, dar ochiul scrută- 
tor al telescopului nu mai zăbovea acum, ca odinioară, în- 
delung asupra vreunei stele care putea constitui obiectul 
pasiunii cercetătorului. Nu! Ochiul sticlos se abătea de-a 
curmezişul cupolei transparente cu o grabă suspectă, ca 
şi cum ar fi făcut o corvoadă, nu toamai dificilă, nu toc- 
mài neplăcută, şi totuşi corvoadă. Interesul lui Gregor 
pentru astre ajunsese — lucru de neconceput înainte — cu 
totul pasager; așa se face că astronomul nu văzuse el în- 
suşi ceea ce Boldur constatase cu creionul și hirtia. Pentru 
el, ca şi pentru ceilalţi argonauţi, steaua Beta răminea 
încă pierdută, la mari depărtări, în beznele săgetate de ra- 
diaţii cosmice invizibile. 

Înainte de a putea să se detaşeze complet de atmosfera 
navei, pentru a se scufunda între cărți, Gregor primi pe 
neaşteptate vizita Adalinei. De cind stătea singur în bi- 
bliotecă avusese vreme să se convingă de faptul că ni- 
meni, exceptind persoana lui, nu mai călca pragul acestei 
străvechi instituţii, nici măcar din greşeală. Era tocmai 
perioada de inerție şi ngpăsare în care echipajul se lăsase 
antrenat, spre marea disperare a conducătorului de ex- 
pediţie. - 

Adalina intră cu un aer ușor indecis, după ce mai întîi 
bătuse discret în uşă. Intră fără să audă răspunsul celui 
dinăuntru și, nevăzîndu-l imediat, dădu să se retragă. Apoi 
îl descoperi pe astronom, în colţul unde acesta zăcea 
trintit pe ziare, cu o cante deschisă într-o mină. În 
cealaltă ținea un covrig pe jumătate mincat, dovedind ast- 
fel că nu se dezobișnuise întru totul de mai vechea lui de- 
prindere de a face mai multe lucruri odată. 

Gregor îşi ridică privirile pe de pagini. Cu toată nedu- 
merirea, cu toată emoția care urmă, nu renunţă să-și ron- 
ţăie în tăcere bucata de covrig virită deja în gură. Ochii 
lui o priveau pe Adalina întrebător. 

— Ce faci aici? întrebă femeia, mirată. 

Gregor se reculese şi, înţelegind că nu-şi primea musa- 
fira tocmai în poziția cuvenită, își retrase picioarele, pînă 
atunci sprijinite cu călciiele într-un raft. Se ridică în ca- 
pul oaselor şi, cu destul calm, răspunse: 

— Ce să fac? Uite, citesc. 

Adalina își roti privirile prin bibliotecă. 

— Aici stai tu? se miră ea, ridicîndu-și vocea într-o 
dulce arcuire, incit ai fi putut presupune că exprima, sdin- 
colo de simpla uimire, chiar şi o sinceră admiraţie. 

— Cum vezi, mormăi Gregor. 

Femeia se așeză pe un fotoliu prăfuit, cercetind mai de~ 
parte încăperea, pînă nu demult propriul său domeniu. 

— De ce-ai venit? se interesă astronomul, neliniștit. 

Adalina tresări. Îşi întoarse spre el ochii ușor înveseliţi. 

— Ştii, Gregor, nici nu-mi vine să cred că n-am mai 
«lut pe aici de un car de vreme! exclamă ea. Uite, toate lu- 
crurile ăstea îmi sînt atît de cunoscute... Să mă crezi 
cù le-am simţit lipsa! Habar n-am cum a trecut timpul... 
Parcă ieri stăteam aici, la pupitru, şi distribuiam cărți e~ 
chipajului. 

— Mda! zise astronomul, apoi aşteptă, cu cartea răstur- 
nată alături, ca să nu i se închidă paginile. 

— Nu te-am mai văzut de mult, vorbi Adalina. 

Înainte de a răspunde, Gregor căută să citească dincolo 
de vorbe, în gîndurile încă ascunse ale femeii. Nu se pu- 
tea spune că-i mai purta vreun resentiment, dar aminti- 
rea încercărilor prin care trecuse din pricina ei îl deter- 
mina să rămînă prudent. 

— N-am prea ieşit. 

— Stai aici, ca un sihastru, scufundat între cărţi! obser- 
vă itînăra femeie, pe un ton compătimitor. 

— Nu mi-ai spus de ce-ai venit, îi reaminti Gregor. 

Adalina rise, arătindu-și dinţii frumoși. 

— Ce-ai zice dacă mi-aș relua slujba? se interesă ea. 

— Ce slujbă? nu pricepu, sau se făcu, mai degrabă, că 
nu pricepe, Gregor. 

— Asta. De bibliotecară, explică Adalina. 

Astronomul o privi năucit. 

— Glumești! zise el. Hai, spune-mi că glumești! 

— Nu glumesc deloc, vorbi Adalina, urmărindu-i cu 
atenţie reacţiile. De ce-aș glumi? În fond, nu m-a conce- 
diat nimeni. Vina e a mea, că o vreme m-am lăsat furată 
de alte treburi și am uitat de bibliotecă. Îmi recunosc vina. 

Gregor se lăsă pe spate, răsucindu-se în așa fel încît 
să-şi poată sprijini capul de raftul cu cărţi. O privi citeva 
clipe in tăcere, frămintat de ginduri întunecate. 

— Ce-ţi veni, așa, deodată? întrebă el cu glas surd, 
stăpinit de o abia ascunsă minie; se simţea gata-gata să 
izbucnească. 

— Dacă ai şti... 

— Ce să știu? intrerupse Gregor. Ce să mai ştiu? De ce 
nu mă laşi în pace, spune? De ce nu-mi laşi măcar locul 
ăsta, unde m-am refugiat, unde simt că am devenit alt 
om, unde sint, în sfîrşit, eu însumi? Spune! îi ceru astro- 
nomul, Ai făcut ce ţi-a plăcut, m-ai dus de nas cum ai 
vrut. Ce mai vrei acum? 

— Gregor! ... 

— Să dispar? Să mă omor cu zile?! Vrei să mă sinu- 
cid, asta vrei? Spune, dacă asta vrei... 

Adalina se sperie. 

— Gregor, nu vorbi aşa! îl rugă ea, neliniștită. 

-— Să nu vorbesc? se miră astronomul. De ce să nu 
vorbesc? Și cum să vorbesc altfel, după toate cîte mi le-ai 
făcut şi vrei să mi le faci? 

— Te rog... gemu Adalina, ghemuindu-se în fotoliu. 

Astronomul era însă prea tulburat ca să se poată linişti. 

— Aşa-mi trebuie! strigă el, sfişiind cu călciiele zia- 
rele din colecțiile care-i serviseră drept așternut. Aşa-mi 
trebuie, dacă nu mi-a fost învăţătură de minte ce-au pățit 
atiţia alţii înaintea mea şi m-am încrezut în cineva care, 
după ce mă face de risul întregii astronave, mă alungă ca 
pe un netrebnic de pe oriunde mă aşez... Cine face ca 
mine, ca mine să păţească! decretă Gregor, exteriorizin- 
du-şi disperarea prin cîţiva pumni trași fără milă peste 
timple. 

Adalinei îi dădură lacrimile şi, de emoție, își ascunse 
fața în palme. Descumpănit, astronomul se potoli. 

— Cum? Plingi? întrebă el, dar femeia nu-i răspunse, 
iar plinsul i se transformă în hohot. 

— Plingi! se convinse Gregor, tulburat. De ce plingi? 

Adalina plinse mai departe, cu umerii tresărind, pînă 
cînd simţi pe braţ atingerea ezitantă a bărbatului. Abia a- 
tunai hohotele se stinseră într-un şir de suspine, iar ochii 
ei, sclipind umed din cauza lacrimilor, ridicară spre as- 
tronom un reproş abia conturat. > 

— Pling, zise Adalina, pentru că nimeni nu mă înţe- 
lege pe nava asta! Am crezut că măcar tu, pe care te-am 

ybiut întotdeauna prieten ... măcar tu să mă înţelegi și să 
nu mă jigneşti... 

— Ce s-a întîmplat? se interesă astronomul, cupring de 
remuşcări. 

— Gregor, începu tînăra femeie, sînt disperată! Nu ştiu 
ce să mai fac... Am plins toată dimineața. N-am pus în 
ură nimic, te rog să mă crezi. 

Gregor îi întinse bucata de covrig pe care o mai ținea 
incă în mină. Adalina o privi cu nedumerire, cu gindul 
niurea. apoi refuză: 

— Nu, mulțumesc. 

Astronamul se aşeză alături, pe citeva cărți clădite, în- 
chipuind un scaun nu prea solid, dar acceptabil. Adalina 
se aplecă spre el şi, prinzindu-i mîna într-o strinsoare 
prin care astronomul îi simţea tremurul degetelor, îl privi 
drept în ochi şi spuse pe un ton dramatic: 

— Gregor! Albert nu mă mai iubește... 

Involuntar, mîna astronomului se retrase cu o zvicnire. 
Gregor privi chipul disperat al tinerei femei și consternării 
din prima clipă i se adăugară sentimente mai puţin lă- 
murite. 

— Nu te mai iubeşte?! întrebă el, sugrumat, mirîndu-se, 
încercînd să-şi revină din surpriză în acelaşi timp. 

Adalina respiră adînc şi, cu colțul batistei, îşi şterse la- 
crimile pe jumătate uscate. Imediat, obrajii palizi i se 
mai colorară. „Prin urmare, își zise astronomul, de asta 
m-a căutat!“ Și nu știa dacă trebuia să se bucure sau să 
se întristeze. 

— Cum s-a intimplat? întrebă el, gînditor. 

— Gregor, mi-e penibil să-ți spun, scînci Adalina. M-a 
bătut... 

— Te-a bătut?! exclamă astronomul şi sări în picioare, 
răsturnînd tomurile care-i serviser drept tron. 

Adalina încuviinţă, umilită, cu privirile abătute. 

— Ah! Ce-i fac! strigă astronomul, stringîndu-și pum- 
nii. Ah, ce-i fac!... Să pună el mîna pe tine... 

Şi izbucni într-un torent de invective, îl făcu pe Albert 
în fel şi chip, noroc că acela era lipsă. Dar şi așa Adalinei 
i se păru la un moment dat că Gregor depăşise măsura, 
încît interveni, apărindu-se de cuvintele lui cu miinile ri- 
dicate. 

— Nu! Nu!... Gregor, te rog... Eu am fost de vină, 
eu, eu! 

Astronomul se opri, derutat. 

— Cum aşa? 

— Eu, numai eu l-am provocat! recunoscu Adalina nă- 
pădită de tristeţe, iar Gregor, dezumflindu-se, gîndi: „Tre- 
buia să-mi închipui!“ Dar nu mă mai iubeşte, Gregor! Ce 
să mă fac, spune, ce să mă fac? se căină tînăra femeie, 
implorindu-i sprijinul. 

— Mae! evită astronomul un răspuns care să-l angajeze 
prin ceva. Ştiu eu ce să te faci? 

Încruntat, Gregor privea, pe deasupra Adalinei, un 
punct invizibil. 

— Sigur! reluă femeia. Sigur că l-am supărat! Lui îi 
e foarte uşor să se supere. Poate că asta a şi așteptat, poa- 
te că abia a aşteptat să-i spun că nu-mi convine ceva, 
ca să mă alunge... Ah, Gregor, dacă ai ști cit de jignită, 
cît de umilită sint! Toamai el, omul în care am avut atita 
încredere, în care mi-am pus toate speranţele! Spune, cum 
a fost posibil să-mi facă toamai el una ca asta?... 

Astronomul o privi cu mai puțină milă, aducîndu-şi a- 
minte cum fusese el insuși tratat de către aceea care acum 
ii implora înţelegerea și ajutorul. Adalina își suflă discret 
nasul în batista umezită de lacrimi. Apoi astronomul și-l 
imagină pe Albert pălmuind-o şi, scuturîndu-se ca de o 
nălucire rea, pricepu că n-o ura într-atita pe Adalina încît 
să nu fie de-a dreptul revoltat de mirşăvia poetului. 

— Oricum, zise el, n-avea dreptul să te bată. Cine-i dă 
lui libertatea să ridice mîna asupra unei femei?! 

— Chiar aşa! aprobă Adalina. Dacă nu mă mai iubeşte, 
să-i fie de bine! N-am să mor din pricina asta. Deşi... 
Gregor, nu ştiu cum să-ți spun... Totul începuse atit 
de frumos, atit de poetic! 

— Poeţii ăştia sint nişte jivine scirboase! pufni astro- 
nomul, îndirjit. După ce că nu fac nimic util, după ce 
că scriu niște măgării, mai şi profită de pe urma bunei 
credinţe a celor din jur. Sper că, după cîte ţi-a făcut, eşti 
destul de înțeleaptă ca să nu-l mai iubeşti. 

Adalina tresări. 

— Nu ştiu, Gregor, nu ştiu! suspină ea. Încă nu-mi 
dau seama. Poate că nu-l mai iubesc. 

— Ar trebui să-l dispreţuieşti, observă astronomul, din- 
du-și osteneala să pună, cu perfidie, paie pe foc. 

— Ar trebui, acceptă Adalina. Poate că-l şi dispreţu- 
iesc! Deşi sint atit de tristă, atît de tristă... Nu mă pot 
impăca nici o clipă cu gindul că a vrut să mă: ă alunge. Stii, 
de asta m-am întors aici! se învioră tinăra femeie. Ce era 
să fac? Unde să fi mers, nu-i aşa? 

[l privi pe Gregor cu nişte ochi întrebători, iar astro- 
nomul se împurpură discret la față, neștiind cum să des- 
chidă discuţia pe o temă care-i intrase chiar atunci în 
minte şi nu-i mai dădea pace. Se tot foi pe patul de ziare, 
unde se aşezase iarăși, şi abia după cîteva momente de ezi- 
ture îndrăzni: 


— Adalina.., tu ştii că eu... tu ştii cit am ţinut eu 
la tine! ... Chiar dacă, să zicem, au fost nişte... neinţe- 
legeri la mijloc... eu, ca să zic aşa ...eu, unul, mă 


bucur. .. îmi pare rău adică... Mă rog, tot ce-i aici e al 
tău, în fond aici ai fost repartizată și n-are nici un sens 
ca eu să mă încăpăţinez. Mai ales acum, cînd nesimţitul 
ăla de Albert... dar o să-i arăt eu lui, lasă-l în seama 
mea! O să-l prind eu odată la strimtoare... Poţi fi con- 
vinsă de asta! 

Adalina simţi imediat că astronomul se intimidase și 
nu s-ar putea spune că nu-i plăcu asta. 

— Uite, dacă vrei, rewă Gregor emoţionat, putem sta 
aici împreună. 

Și, deşi scăpat de o mare povară, astronomul rămase la 
pindă, aşteptind reacţia femeii. 

— Vezi tu, Gregor, totul a venit atit de repede! zise 
Adalina. Povestea asta cu Albert, despre care nu ştiu ce 
să cred... O să stau o vreme aici, în bibliotecă, îţi mul- 
țumesc că mă înţelegi. Tu ai fost întotdeauna un băiat atit 
de drăguţ, atit de bun... Dar, înţelege-mă pînă la capăt, 
ştii, n-aş putea... Acum nu pot... 

Adalina soutură din cap, nemulțumită de propriile ei 
ezitări. 

— În sfîrşit! Tu ai cabina ta, te poţi muta înapoi, acolo. 
Pe cînd eu, ce am eu pe nava asta? Nimic altceva decit 
necazuri şi umilințe... 

Îşi duse iarăși batista la nas, suspinind. Apoi îşi îndrep- 
tă ochii spre astronom, cu o speranță care aducea în ei 
o solipire înviorată. 

— Bine, Gregor? întrebă şi, văzînd dezastrul din pri- 
virile lui, adăugă: Cel puţin o vreme... Să mă liniştesc, 
să stau singură. 

— Trebuie, într-adevăr? 

— Trebuie, Gregor, trebuie! 

Şi, pe cînd astronomul îşi stringea încruntat lucrurile, 
pentru o nouă mutare, femeia găsi de cuviință să-l încu- 
rajeze, asigurîndu-l că, nu peste mult, toate se vor aranja 
de la sine. 

Se adeveri curind că ţinta călătoriei, steaua 
Beta din Constelaţia Argaonautului, era nesperat de aproa- 
pe. Atit de aproape încit echipajul se şi sperie atunci 
cînd Boldur le-o arătă, în transmisie directă, de la camera 
de televiziune fixată pe învelișul exterior, în partea din 
față a navei. Beta nu strălucea atunci cine ştie ce, nici nu 
se compara cu Soărele văzut de pe Pămînt, dar distanța 
despărțitoare se micşora continuu şi aveau toate şansele 
să se apropie de ea atita cît îşi propuseseră. 

— Pentru că n-aţi crezut şi nioi măcar n-aţi avut cu- 
riozitatea să vă deplasaţi pînă la observator, le spuse Bol- 
dur, v-am adus imaginea stelei chiar aici, ca să vă con- 
vingeți singuri. 

Astronauții se convinseseră. Nu era deci o glumă proas- 
tă, nu era farsa de care il suspectaseră pe Boldur. Era 
chiar steaua Beta, un disc încă mic, de culoare alb-gălbuie, 
un ochi luminos, conturat pe fondul negru al Cosmosului, 
mărindu-se, ca să deslușească şi el, cu uimire, minusculele 
viețuitoare improșcate în direcţia lui de sistemul solar. 

— Prin urmare, asta-i Beta! exclamă Albert, cîntărind 
din priviri astrul fixat în centrul ecranului. 


208 


Lui Vlig I i se păru că exclamaţia poetului conţinea 
mai multă nemulţumire decit încîntare. 

— Ce? Te-ai așteptat oumva la altceva? se interesă el. 

— Ei, nu, fireşte! Atita astrofizică mai cunosc și eu, ri- 
postă poetul. Nu ştiu de ce, însă. aveam impresia că v€ fi 
o stea de culoare albastră. 

Vlig I îl privi contrariat. 

— Ştii, explică Albert, toate poemele pe care i le-am 
inchinat pomenesc de o stea albastră. 

— Şi ce-i rău în asta? întrebă astrofizicianul. 

Albert îşi vîntură nemulțumit pletele, scuturînd din cap. 

— Cum, nu înţelegi? Va trebui să retușez poemele, să 
inlocuiesc culorile și, din păcate, albastru nu rimează cu 
galben. O să am de furcă! 

Darnaputra, aflat prin apropiere, interveni: 

— La urma urmei, de ce nu laşi cum ai soris? Va suferi 
poezia abisalistă din faptul că în versuri steaua Beta are 
altă culoare decit cea reală? Nu va suferi. Sint atitea și 
atitea alte exemple, celebre... 

Albert îl întrerupse: 

— Nu mai scriu poezie abisalistă, preciză el, apoi a- 
dăugă: cel puţin deocamdată. 

— Nu mai scrii? întrebă Darnaputra şi, retrăgindu-se 
un pas, se trezi uitindu-se la Albert cu o suspiciune pro- 
fesională. 

Poetul făcu un semn în direcţia lui Boldur. 

— Nu-mi dă voie ăsta, explică el cu o mină de dezgust. 
Mi-a respins toate proiectele despre care i-am vorbit. 
„Mie, zicea, mie să-mi scrii versuri pe care să le pricep 
și eu, să nu-mi vii cu fleacuri metafizice. Pe alea, dacă ţii 
neapărat, lasă-le pentru cînd te întorci pe Pămint. ..* Auzi 
colo, ce pretenţii! 

— Şi i-ai făcut pe plac? întrebă în șoaptă Darnaputra. 

— Da, încuviinţă poetul. Ce mă costă? Scriu numai ver- 
suri clasice, cu ritm şi rimă. 

Boldur își strînse oamenii şi dădu dispoziţiile necesare 
în noile condiţii. La viteza navei, pătrunderea în zona 
învecinată stelei Beta nu putea întirzia mai mult de o 
lună-două. Prin urmare, echipajul trebuia convins să facă 
pregătirile cerute de exploatarea zonei şi, mai ales, tre- 
buia descoperită planeta, sau planetele, unde expediția să 


14 — Argonautica 209 


descindă pentru niște cercetări care aveau să devină, fără 
îndoială, corolarul întregii activităţi argonautice. 

Conduectorul expediției, căruia ii revenise patima discur- 
surilor, insistă în mod deosebit aesupra acestor puncte din 
program. 

— Iată, zise el entuziasmindu-se, a venit în sfîrşit ziua 
mult aşteptată! Pînă mai ieri steaua Beta răminea ascunsă 
vederii, pină mai ieri nici măcar telescoapele nu ne-o puteau 
arăta în toată splendoarea strălucirii ei. Singură minea o- 
mului — acest superb instrument cu care desțelenim so~ 
lul nefertil al lumilor astrale. transfommîndu-l în humus 
roanic pentru seminţele noastre păminteşti — ea singură, 
spun. a fost în stare să şi-o imagineze, aşa cum o vedeți 
pe ecran: rotundă, luminoasă, izvor nesecat de radiații 
cosmice risipite cu dărnicie în toate direcţiile. Peste citeva 
săptămini, steaua Beta va fi soarele nostru reinviat, aici, 
la sute de ani-lumină depărtare de casă, va fi însăși casa 
noastră cea nouă, ospitalieră, care ne va oferi găzduirea 
binemeritată după osteneala și grijile unui zbor greu, dar 
sublim... 

— Şi dacă vom găsi casa ocupată? întrebă Vlig II. 

— Cum adică? nu přicepu Boldur, vizibil nemulțumit 
de întreruperea elanului său oratoric. 

— Aşa, bine! Dacă-i găsim pe alții intrați, stabiliți, cu 
acte in regulă, în noua noastră casă? 

Matematicianul arătă în direcția stelei de pe ecran. 

— Ei! Aşa ceva nu se poate! zise Boldur. 

Și, ca să nu fie reținut pe un teren care nu-i convenea, 
îşi reluă discursul cu şi mai multă însufleţire. Vorbi echi- 
papajului cu un entuziasm pe care nu-l mai atinsese din 
vremurile bune, cînd, pe Pămînt, depunea rodnice efor- 
turi întru întemeierea expediției spre Constelaţia Argo- 
nautului. E drept că, tot de pe atunci, nu-l mai văzuse 
nimeni atît de asudat, atît de transpus. Înţelegea că-și 
joacă ultima carte. Dacă nici acum, cînd era atita nevoie, 
nu reușea să mobilizeze forţele astronavei, să le dirijeze 
cum o cerea dificila sarcină a explorării unui sistem solar 
necunoscut, Boldur știa că toată expediţia s-ar fi dus de 
rîpă; ar fi avut un renume cu nimic mai strălucit decit 
atitea altele care se întorseseră din spaţiul interastral, da- 
că nu chiar cu miinile goale, în orice caz cu rezultate din 

cele mai modeste. Iar Boldur, după tot ce promisese la 
plecare, n-avea de gind să-şi vadă irosite eforturile şi spe- 
ranțele toamai acum, la un singur pas de obiectivul ur- 
mărit. ` 

— Să fim la înălțime! îşi sfătui el echipajul. Să arătăm 
ce putem! Gîndiți-vă că, la întoarcere, toți ochii vor fi pe 
noi. Să nu dezamăgim. 

Învioraţi, astronauții îi dădură toate asigurările necesare 
și se împrăștiară prin navă, pregătind, fiecare în felul 
său, momentul întilnirii cu steaua Beta. Boldur îl reţinu 
pe astronom în cabina de comandă și, luîndu-l prietenește 
într-un colț, i se adresă pe un ton confidențial: 

— Gregor. băiatule, în tine mi-e toată nădejdea! N-am 
vrut s-o spun în public ca să nu creadă ăia cine ştie ce. 
Dar poţi să fii sigur că depinde de tine, şi numai de tine, 
dacă ne întoarcem sau nu pe Pămint cu fruntea sus. 

Astronomul fu de-a dreptul surprins, neinţelegind unde 
bătea conducătorul expediției. Temindu-se apoi de cine 
ştie ce lucru neplăcut, se retrase puţin şi-l privi pe Bol- 
dur cu o anume rezervă. 

— Găseşte-mi, Gregor, găsește-mi planeta aceea! izbuc- 
ni Boldur cu o implorare nedisimulată în glas. Fără pla- 
netă sîntem pienduţi, mai ales dacă ea există. Ce raportăm 
la întoarcere? O să-i putem mulţumi pe cei de-acasă nu- 
mai cu observaţiile privitoare la stea? Poate că da, dar 
mai sigur e că nu. Ştii tu prea bine, nu-i aşa? Ştii prea 
bine că în asemenea cazuri toată lumea așteaptă o planetă, 
dorește o planetă... Să le dăm o planetă, Gregor, să le dăm! 

Auzind despre ce era vorba, astronomului îi mai veni 
sufletul la loc. Îl cîntări pe Boldur, îi studie expresia, se 
strădui să aprecieze rapid cam ce ar putea scoate de la 
el în momentul acela de mare strîmtorare pentru condu- 
cătorul expediției, apoi spuse: 

— Bine o să ai o planetă. 

Fața lui Boldur, pînă atunci crispată şi atentă, se destin- 
se imediat într-un zîmbet larg. 

— Ştiam eu c-ai să mă înţelegi... Că n-ai să mă lași! 
aprecie Boldur şi-l bătu pe umăr, ca şi cum ar fi fost dis- 
pus să-i amintească de camaraderia lor de odinioară, cind 
întimplarea îi adusese sub acoperişul aceleiași școli ele- 
mentare. 

— Am să ţi-o găsesc, reluă Gregor, dar de data asta nu 
scapi: vreau ceva în schimb. 

Fu rindul lui Boldur să-și retragă, surprins şi indispus, 
mîna cu care-l ţinuse pe astronom de umăr, amical. 

— Vreau să-l sancţionezi pe Albert în mod exemplar, 
ceru astronomul. Să fie limpede! Altfel degeaba mă rogi, 
nu vei avea planeta. 

— Eşti nebun! izbucni Boldur. Toamai acum, cind îmi 
trebuie un colectiv unit şi pornit pe treburi serioase, boc- 
mai acum îmi ceri tu, mie, asta? 

Gregor se încăpățină. 

— Dacă nu iei măsuri, mă văd obligat să-mi fac drep- 
tate singur. O să iasă un scandal de toată frumusețea! Și 
nici n-o să găsesc planeta, pentru că pur şi simplu nu voi 
avea-timp să mă ocup de ea. Prin urmare, alege: un 
scandal mai mic şi o planetă, sau un scandal mai mare şi 
nimic altceva. 

Boldur rămase pe ginduri. Situaţia nu-i convenea, ori- 
cum ar fi întors-o, aşa că nu părea grăbit să decidă în- 
tr-un sens sau în altul. Ca să nu piardă teren, Gregor con- 
tinuă atacul. 

— A bătut-o pe Adalina, zise el revoltat, 

— Cum, şi numai pentru atita... 

— Așaa! exclamă astronomul. În loc să-i iei şi tu apăra- 
rea, cum ar trebui să facă oricine, te coalizezi cu el? Îl 
justifici, îl aperi? Încurajezi asemenea fapte reprobabile, 
atentate la bunul simţ și la morală? Îţi convine, deci?! 

Sub avalanșa de ameninţări, Boldur bătu în retragere. 

— Nu-mi convine, dar te-ai întrebat cumva în ce fel 
au decurs lucrurile? Nu te-ai întrebat. Cum îmi poţi pre- 
tinde acum să-l sancționez pe Albert pentru ceva de care 
nici măcar nu sint sigur? Pentru asta ar trebui făcute 
cercetări şi n-am vreme de ele acum. 

— Nici eu n-am! zise astronomul, încăpăţinat. Dar tre- 
buie să punem capăt nesimțţirii şi abuzurilor de pe navă! 

— Nesimţire, înţeleg. Dar de ce abuz? încercă Boldur 
să ciștige un răgaz. Nu ţi se pare că ai cam întrecut mă- 
sura? 

— Abuz, neabuz, asta-i! conchise Gregor. Trebuie să pui 
lucrurile la punct. Ori îl sancționezi pe Albert şi-l faci 
să-şi ceară scuze, ori rezolv eu problema, aşa cum știu. 

Şi-atuncă o să ai de dat mai multe sancțiuni, dar te-am 
„ras“ de planetă! 

Pină la urmă, Boldur fu nevoit să-i facă pe plac. Astrp- 
uomul era prea parnit împotriva lui Albert, nimic nu l-ar 
fi determinat să renunţe la ce-şi pusese în cap. „Treaba 
lor! gîndi conducătorul expediției. Îi priveşte ce au unul 
cu altul, dar mie nu mi-e indiferent dacă ăsta găsește sau 
nu planeta...“ În alte împrejurări era absolut limpede 
că nu i-ar fi dat lui Gregor satisfacția cerută, cu atit mai 
mult cu cît afacerea era cam dubioasă. „Ca toate afacerile 
în care se viră femeile!“ medită Boldur, cu o clipă înainte 
de a semna avertismentul sever dat lui Albert „pentru 
comportare imorală şi neindeplinirea la timp a sarcinilor 
de serviciu“. Hirtia apăru imediat, afișată, pe tăbliţa folo- 
sită de Gregor cînd cu descifrarea manuscrisului marțian. 

Fireşte, Albert luă foc îndată ce dădu cu ochii de sanc- 
iune. Cu paşii lui exagerat de mari, străbătu tot corido- 
rul, mormăind proteste și amenințări, dar cel căutat nu 
cra de găsit atunci nicăieri. 

— Nu ştii unde-i Boldur? îl întrebă poetul chiar pe 
Gregor, dar acesta ridică din umeri, bucurîndu-se în sinea 
lui de efectul pe care-l produsese sancţiunea asupra riva- 
lului. Albert plecă furios, căută pînă şi în infirmerie, fără 
să ştie că şeful expediției avusese inspirata idee de a con- 
trola tocmai atunci antenele fixate pe bordajul navei, în 
exterior. 

Mulțumit, Gregor se puse pe treabă şi curînd reuși să 
descopere planeta. Vestea stirni cuvenitul interes, astro- 
nauţii doreau să afle amănunte. De data asta se adunară 
în observatorul astronomic, unde Gregor găsise de cu- 
viinţă să-i cheme, ca să fie mai aproape de telescop. Toa- 
te ar fi mers strună, dacă Albert, prezent și el, nu şi-ar fi 
pus în gînd să aibă cu orice preţ o răfuială cu Boldur, pe 
care abia atunci izbutise să-l abordeze; prudent ca întot- 
deauna, conducătorul expediției îşi făcuse de lucru, în ul- 
limele zile, cam pe acolo pe unde bănuia că întimplarea 
nu-l putea pune faţă în faţă cu poetul sancţionat. l 

— Vreau o explicație! strigă Albert de îndată ce intră 
în observator și-l văzu pe Boldur printre astronauți. 

Gregor, care vorbea de cîteva minute, îi aruncă o pri- 
vire răutăcioasă şi, întrermupindu-se, pufni nemulțumit. 

însă poetul n-avea atunci ochi pentru el. Din cîțiva paşi 
fu alături de Boldur. 

— Ce s-a întîmplat? se prefăcu Boldur cuprins de mi- 
rare. 

— Mai întrebi?! izbucni Albert. Ce înseamnă chestia 
aia de pe panou? Ştii prea bine care... Porcăria cu aver- 
tismentul! 

— Vă rog, mai încet! interveni Gregor, sprijinindu-şi 
discret şeful. Aici se discută lucruri serioase. 

— Tu să taci! îl contră Albert, furios. Nu-i vorba de 
tine. 

Astronomul se înfurie şi el. 

— Dar de cine-i vorba? Ce, nu eu vorbesc aici? Dacă 
nu te interesează amănuntele despre planeta stelei Beta, 
n-ai decit să ne soutești! Aici nu rămîn decât cei pe care-i 
interesează. 

— Mă... îac ceva pe planeta ta! ripostă Albert, apoi 
se întoarse spre Boldur. Te rog să-mi spui: cu ce drept 
mă sancționezi, şi încă fără să fiu întrebat? 

Boldur ezită un moment, mutindu-și greutatea de pe 
un picior pe altul. : 

— Ce, vrei să susţii cumva că nu-i adevărat? întrebă el. 
Că te învinuiesc de fapte nereale? Uite — şi îşi roti pri- 
virile prin încăpere — păcat că nu-i aici și Adalina, să 
te confrunt puţin cu ea! Să văd ce mai zici după treaba 
asta... 

Și Boldur rise, uşor forțat. 

— Ei, şi ce? făcu Albert, nepăsător. Cu Adalina eu mă 
cert, eu mă impac! Dacă vreau! preciză el, mindru, în 
vreme ce Gregor, de alături, simţi din nou furnicături 
în picior, şi fu gata-gata să şi-l proiecteze înainte, în- 
tr-atita îl supărase afirmația poetului, privitoare la o e- 
ventuală împăcare cu fosta lui amantă. 

Se stăpini, totuși, şi se intoarse spre ceilalţi, silindu-se 
să se concentreze, să-și adune gindurile pentru a-și urma 
expunerea, cu atît mai mult cu cit îl auzise pe Vlig II, 
matematicianul, spunînd: „La naiba! Noi ce facem aici? 
Discutăm despre planetă, sau ne luăm la bătaie?* Cum Al- 
bert nu se potolea, Boldur luă deodată o atitudine rigidă. 

— Ar fi bine să-ţi vezi de treabă! spuse, ameninţător. 
Dacă ai ceva de obiectat, fă o contestaţie în scris. 

Şi-i intoarse spatele. Cu asta, incidentul, se stinse, cel 
puţin pentru moment. Gregor putu să-ţi țină expune- 
rea, prezentă coordonatele orbitale ale planetei descoperi- 
te de el, numi distanțele de la steaua Beta pînă la astgo- 
navă. Arătă şi cîteva fotografi mărite, pe care vedeta 
zilei figura abia cît o gămălie de ac. 

— Şi zici că o să descindem acolo? întrebă Darnaputra, 
nu îndeajuns de convins, cel puţin dacă te-ai fi luat după 
figura lui. 

— Mai încape vorbă?! se miră Boldur. Evident că vom 
descinde, doar de asta am venit până aici! 

Gindindu-se că erau de luat niște măsuri grabnice pri- 
vind abordarea mult visatei planete, se roti pe călciie, în 
căutarea lui Pier Ulm. Abia atunci observă că pilotul nu 
era de faţă. 

— Pier Ulm de ce nu-i aici? se interesă. Nu l-aţi văzut 
careva pe Pier Ulm? 

Unii ridicară din umeri. 

— Nu ştie de planetă? 

— Ştie, zise Gregor, dar zice că nu-l interesează. Îl inte- 
resează doar javra aceea de motan denaturat. Mă întreb: 
ce are de gînd să facă din el? Să-l dreseze? Să organizeze 
vreun circ? 

— Hm! mormăi conducătorul expediției, nemulțumit, a- 
mintindu-şi cu neplăcere de atitudinea cam stranie a că- 
pitanului, judecat prin prisma evenimentelor din ultimul 
timp. „Îşi cam neglijează îndatoririle, se face că nu-i pasă 
de nimeni şi de nimic! gîndi Boldur. Dacă o duce așa pînă 
la capăt, tocmai el, care e pus aici să fie mîna mea dreap- 
tă, foarte bine... o să-i torn la întoarcere un raport de-o 
să mă ţină minte cît o trăi!“ 

În zilele următoare, Gregor făcu noi observaţii asupra 
planetei. Rezultatele fură din ce în ce mai îmbucurătoare, 
spectrografele arătară prezenţa aerului, a apei pe sol. „O 
să avem o nouă patrie! se bucura Boldur. Exact ca Pă- 
mintul! Eh, ce mai tolonizări o să fie, ce mai coloni- 
zări ...% Apoi, pe neașteptate, se răspîndi un zvon care 
tulbură întreg echipajul. Se zvoni că planeta, departe de 
a fi pustie, ar fi fost populată de fiinţe raţionale potrivni- 
ce omului, care abia așteptau ca nava să se apropie, să le 
pice in gheară. 

— Ştii, îi zise Adalina lui Gregor, într-o seară. Mi-e 
teamă! Planeta aia-i plină de efemeride! 

— Ce fel de efemeride? se miră astronomul. 

— Ei! Parcă tu nu ştii ce fel de efemeride! Habar n-am 
cum arată, dar am auzit că-s tare primejdioase. 

— Cine ţi-a spus? se interesă Gregor, surprins de vestea 
aceea și, firește, nu prea dispus să-i acorde imediat credit. 

— Vuieşte toată nava! exclamă tinăra femeie. 

— Aiurea! spuse Gregor. Efemeridele nu există. Le-am 
visat eu, dar visu-i vis şi realitatea-i alta. 

Adalina nu păru chiar atit de convinsă. 

— Ştiu eu? se întrebă ea. Atunci de ce s-ar tot vorbi de 
ele pe navă? L-am întrebat pe astnofizician ce crede des- 
pre toate astea. El zice că, la urma urmei, pot fi orice, 
chiar şi efemeride. Dar să-l întreb mai bine pe frate-sâu, 
o să-i fac o vizită la infirmerie. Trebuie să aflăm precis, 
nu-i așa? Doar n-o să descindem chiar în gura lor... 

Și Adalina făcu o mutrişoară pe care nedumerirea şi re- 
volta copilărească se îimbinau perfect, într-un tot plin de 
un farmec aparte, încît Gregor, învingindu-şi timiditatea, 
o cuprinse în brațe şi o sărută. 

— Vai, Gregor, mi-e ruşine! încercă ea o vagă apărare. 

Dar astronomul nu se mai lăsă înșelat insistă şi, spre 
uimirea lui, Adalina nu se mai opuse cind fu vorba să-și 
petreacă noaptea împreună, în colțişorul pe care îl ame- 
najase cu gust în bibliotecă. 

Fu o noapte fericită, prin urmare fără istorie. Atîta 
doar că, spre dimineaţă, cind Gregor adormi trudit, visă 
din nou efemeride şi, trezindu-se, începu să creadă și el că 
zvonurile care circulau pe navă puteau fi justificate. 

A doua zi, Gregor nu-şi mai încăpea în pene, 
umbla falnic printre ceilalți astronauți şi, pe cît putea, se 
ținea aproape de Adalina, în așa fel încît să fie cît mai des 

văzuți împreună. Ce-i drept, nłci unul nu se simţi tocmai 
bine cînd drumul li se incrucişă cu al lui Albert. Astrono- 
mul avu o stringere de inimă, o tresărire mascată imediat 
sub un aer de nepăsare. Albert le aruncă o privire deloc 
binevoitoare, fireşte, însă nu păru nici surprins, nici foar- 
te afectat de intimplare. Prin urmare, celor doi le veni 
sufletul la loc şi, dîndu-și unul altuia dovezi de atenţie in- 
tenționat exagerate, își petrecură întreaga dimineaţă în 
mijlocul echipajului; pînă cind Boldur, nemulțumit de 
faptul că astronomul pierdea timp preţios în compania 
Adalinei, îi reaminti că „steaua Beta nu așteaptă“ şi-l ex- 
pedie în observator. 

—- Ce-am văzut?! se miră Darnaputra, întilnindu-l pe 
Albert in fața infirmeriei. Astronomul s-a băgat pe fir 
şi ţi-a suflat-o! 

Albert se strimbă, zimbind de undeva, de sus şi arun- 
cîndu-4i umărul într-o parte, fără să-şi scoată miinile a- 
dinc vîrîte în buzunarele pantalonilor. 

— Pe naiba! zise el. Eu i-am dat drumul. M-am săturat 
de toate inepţiile ei, nu mai aveam nervi pentru ele! Dacă 
ştiam de la început în ce complicaţii mă bag, îmi vedeam 
de treabă şi i-o lăsam ăluia, că prea se jeluia după ea! În 
sfîrşit, bine că s-a rezolvat! Nu mai trebuie să mă tem că 
rămîn cu ea pe cap. 

Înainte de-a se îndepărta, poetul adăugă: 

— Dacă ăla-i fraier, n-are decît să şi-o ţină! 

Despre efemeride se mai vorbi, în aceiași termeni vagi, 
care caracterizează zvonurile, întemeiate sau nu, pînă să 
fie confirmate sau infirmate. Nu se știa de unde plecase 
zvonul, cine il întreținea, cine strecura din cînd în cînd 
cîte o informaţie menită să-l întărească. Boldur ar fi dat 
oricât să poată descilci încunrcătura aceea, la capătul căreia 
il bănui la început pe Gregor, pentru că zvonul apăruse 
după descoperirea planetei necunoscute. şi, mai ales, în 
strinsă legătură cu ea. Tot așa, printre cîteva noi informa- 
ţii privind ultimele observaţii ale astronomului, îşi găsea 
loc şi cite o veste subversivă, referitoare la efemeride. Dar 
Gregor negă vehement, se jură că nu era el acela care 
răspindea zvonurile; ce-i drept, întrebat fiind dacă el, u- 
nul, credea sau nu în existența efemeridelor pe planeta 
stelei Beta, avu un moment de ezitare, după oare recu- 

noscu sincer că nu ştia ce să creadă. Prin asta, însă, astro- 
nomul nu se deosebea cu nimic de ceilalți astronauți. Mai 
în glumă, mai în serios, fiecare se arăta interesat de nou- 
tățile privitoare la efemeride. 

— La urma urmei, zise Gregor, nu înțeleg de ce te ne- 
linişteşti, de ce faci atita caz din povestea asta. O să des- 
cindem acolo şi o să ne convingem. Dacă efemeridele exis- 
tă, totu-i în regulă, înseamnă că ceea ce numim acum zvon 
va primi tărie de adevăr. Dacă nu le găsim, ipoteza cade 
şi-o să uităm de ea, ca de atitea altele. 

Dar Boldur avea părerea lui în legătură cu zvonurile 
care circulau pe navă tocmai in ajunul descinderii proiec- 
tate. Și nu fără motiv se străduia să pună mina pe cel 
care se distra, aducînd în atenţia astronauţilor efemeridele. 

— Cum să nu fac caz? îi răspunse el lui Gregor. Cum 
să nu mă nemulțţumească toată istoria asta idioată?! Tu 
nu vezi ce se întimplă? Pină şi oamenii serioşi, ca frații 
Vlig, au ajuns să mă întrebe dacă mai are rost să des- 
cindem pe planetă, din cauza efemeridelor... Sau mii 
bine să facem cale întoarsă! Auzi acolo! Să facem cale 
întoarsă, fără a explora’ sistemul solar pentru care atita 
am ostenit! Tu, Gregor, eşti chiar atît de naiv încit să nu 
vezi cum cineva ne tulbură, ne subminează moralul, în- 
cearcă să ne abată atenţia de la ceea ce ne-am propus? 
Nu pricepi că expediţia-i în pericol? 

— Serios? se miră astronomul. 

Văzindu-l neincrezător, Boldur trinti cu pumnul în 
masă. 

— Eu mă zbat! Bu îmi fac probleme, încerc să pun lu- 
crurile la punct şi să scot echipajului din cap nişte prostii 
care pot deveni primejdioase, iar el mă întreabă dacă-i 
serios! exclamă conducătorul expediției, exasperat. Spune! 
reluă el mai calm. După părerea ta. cine ar avea vreun 
interes să ne pună bețe în roate, acum, cînd am ajuns la 
un pas de țintă? 

— Axanio, răspunse Gregor fără să clipească. 

— Lasă-l pe Axanio! ceru Boldur, nemulțumit. Cu el 
am terminat. Cineva de aici, de pe navă. 

— Albert! se grăbi să presupună astronomul. 

— Lasă-l pe Albert, și cu el am terminat! Ți-am făcut 
o dată pe plac, sancţionindu-l. Ce, nu-ţi ajunge? 

— Atunci cine? întrebă astronomul. 

— Ei, vezi? Aici am vrut să ajung! zise Boldur şi bătu 
de cîteva ori în tăblia mesei, cu palma, abia stăpinindu-şi 
enervarea. A 

E de presupus, totuşi, că Boldur ar fi vrut să ajungă şi 
mai departe, ar fi dorit să deschidă o anchetă care să lă- 
murească în cele din urmă de unde porneau balivernele 
purtate de astronauți din gură în gură, şi să se termine 
prin punerea la punct a celui care le scomea. Mai este 
de presupus că Boldur ar fi reuşit să-şi pornească anche- 
ta, dacă n-ar fi intervenit în ultimul moment un fapt de 
o gravitate aparte: după luni și luni de funcţionare ire- 
proşabilă, motorul ionic-conic-tronconic-simetric-focalizat 
se defectă pe neaşteptate. 

Cind îi aduse vestea, căpitanul Pier Ulm avea în colțul 
gurii un mic rinjet care parcă-i trăda bucuria că-l vedea 
pe Boldur prins într-o asemenea încurcătură. Nu e mai 
puțin adevărat însă că, la început, conducătorul expediției 
nu-l orezu. 

— Asta-i tot un zvon înrudit cu cele despre efemeride! 
exclamă Boldur, minios. Motorul meu nu se defectează 
niciodată. 

Pier Ulm rînji mai departe, aproape provocator, şi-l in- 
vită în cabina de comandă. Boldur îl urmă imediat şi nu-i 
trebui să cerceteze mult timp harta stelară, ca să pricea- 
pă că nava înainta pe o direcție de zbor uşor deviată. Se 
aşeză în fotoliul pilotului, făcu niște contacte, urmări ca- 
dranele, minui citeva manete, cu gesturi din ce în ce mai 
precipitate, trădindu-i întîi nedumerirea, apoi neliniştea 
în creștere. 

— E defect! Dacă-ţi spun eu că-i defect! ... zicea Pier 
Ulm de la spatele lui și Boldur fu nevoit să-i dea drep- 
tate. 

— Nu-mi explic... Nu înțeleg cum s-a putut întîmpla! 
murmură el, cu privirile pierdute pe cadranele sub care 
acele indicatoare rămineau moarte. 

— Asta n-are nici o importanţă, aprecie Pier Ulm. Vor- 
ba-i: ce facem? Eu nu pot pilota o navă care merge în 
inerție, fără motor. 

Clătinînd din cap, Boldur îi dădu şi de data asta drep- 
tate. 


219 


— Ce-ar fi să-l reparăm? întrebă el, privindu-l rugător 
pe căpitan. 

Acesta ridică din umeri, evitindu-i privirea. 

— Nu mă pricep! răspunse el cu un aer mulțumit. 

— Păi eşti pilot, ar trebui să te pricepi, observă Boldur. 

Căpitanul se arătă jignit. 

— Bu conduc, nu repar! preciză el. Ce, eu l-am inven- 
tat? Dumneata l-ai inventat, dumneata trebuie să-l cunoşti. 
să ştii ce merge în el și ce nu merge... Mie-mi dai nava 
în perfectă stare şi ţi-o conduc pină-n galaxia din Andro- 
meda, dacă vrei... Dar așa, cu motorul defect... De un- 
de să ştiu eu ce-i stricat in el şi ce-i de făcut să nu fie? 

Lui Boldur nu-i plăcu eschiva căpitanului. 

— Bine, am să-l verific eu! acceptă, indispus. Dar te 
rog, insist să vii cu mine, să mă ajuţi. 

Pier Ulm refuză, motivînd că el trebuia să rămină la 
postul său, în cabina de comandă, ca să 'poată controla. 
de la tabloul de bord, starea circuitelor pe tot parcursul 
intervenției. Înjurîndu-l în gînd, Boldur fu nevoit să-i 
dea dreptate pentru a treia oară şi să se lipsească de aju- 
torul căpitanului. Mental, îşi trecu in revistă întreg echi- 
pajul, intenţionind să-şi aleagă un om de nădejde. „Unul 
la infirmerie, îşi zise, naiba să-l ia! Altul pe care abia 
l-am sancţionat, prin urmare e limpede că o să refuze. 
Ceilalţi sint nişte nepricepuţi, nici n-aş avea curajul să 
intru cu ei la motor, de frică să nu li se întîmple ceva...* 
li apăru limpede că trebuia să facă totul de unul singur. 
Șei-neșef, interesele expediției, de data asta realmente a- 
menințată, cereau inventatorului să uite o clipă de funcţia 
ce i se acondase. 

— Şi cît mai repede! îl zori Pier Ulm, cuprins deodată 
de nerăbdare. Uite-aici, pe hartă: dacă mai zburăm mult 
timp așa, lipsiţi de motor, o să trecem pe lingă planetă. 
la distanţă, fără să putem opri... fără să putem măcar 
manevra! Drept în stea! Drept în steaua Beta, care își 
încinge vatra anume ca să ne primească! 

Boldur nu ţinea minte să-l mai fi auzit vreodată pe că- 
pitan vorbind atit de mult. Se miră, dar puse zelul verbal 
al celuilalt pe seama surescitării cauzate de accident. Bo- 
dogănind nemulțumit, scotoci prin sertare după un detec- 
tor de radiaţii, un cleşte-patent şi alte citeva aparate mici. 

Apoi, cu ele în mină, ieşi din sala de comandă, străbătu 
coridorul spre partea posterioară a navei și, îmbrăcat în- 
tr-un costum de protecție, dispăru dincolo de uşa blindată 
care separa echipajul de compartimentul marelui motor 
amuţit. i 

Trebuie spus că, din sala de comandă, Pier Ulm urmări 
cu multă atenţie, pe ecranele telecircuitului interior, dru- 
mul lui Boldur. După concentrarea fetei lui, s-ar fi putut 
crede că se temea de un singur lucru: ca nu cumva Bol- 
dur să se răzgîndească în ultimul moment. Cînd îl văzu 
intrat în compartimentul motorului, un zîmbet triumfă- 
tor înflori pe fața crispată a căpitanului. O simplă mane- 
vră de la tabloul de bord și zăvoarele uşii blindate se în- 
țepeniră în lăcașurile lor. Pier Ulm deschise circuitul t2- 
lefonic şi aşteptă. Nu peste mult timp auzi exclamaţiile 
care trădau surprinderea lui Boldur, urmate de o înjură- 
tură. „Ei, drăoie!“ zbiîrnii vocea din difuzor, iar Pier Ulm 
şi-l imagină pe Boldur, după zgomotele auzite, coborind 
scărița metalică şi dînd ocol masivului corp metalic al mo- 
torului. 

— Pier Ulm! chemă conducătorul expediției. Căpitane 
Pier Ulm! Mă auzi? Răspunde dacă mă auzi! 

Glasul îi era poruncitor, aparatele nu reușeau decit in- 
tr-o prea mică măsură să estompeze indignarea lui Boldur. 

— Te aud! rînji Pier Ulm. 

— Ce-i farsa asta?! izbucni Boldur. De ce m-ai făcut să 
intru aici? Motorul funcționează. 

— Funcţionează? întrebă căpitanul în microfon, simu- 
lind o mirare care în primul moment reuși să-l înșele pe 
celălalt. 

— Simt pereţii vibrînd, constată Boldur. Și indicatorii 
de presiune, şi contorul de radiaţii, toate arată aici o 
funcţionare normală a motorului ... 

Vocea conducătorului expediției se frînse brusc. 

— Căpitane, zise el ceva mai tirziu, cum îţi explici că 
din sala de comandă motorul părea defect, iar aici totul 
e în regulă? 

— Depinde de unde privești! răpunse Pier Ulm, îngă- 
duindu-şi să se mai joace puţin cu Boldur. De aici, de 
unde sint eu, se vede altfel. 

Cuprins pesemne de o presimțire neagră, Boldur tăcu 
şi urechea lui Pier Ulm îi prinse doar ecoul paşilor, preci- 
pitaţi în sus, pe scăriță. Ajuns la uşa blindată, Boldur in- 
cercă s-o deschidă, dar o găsi, aşa cum se temuse, zăvorită. 

— Pier Ulm! Căpitane Pier Ulm! Ce-nseamnă asta? stri- 
gă Boldur, miînios. Deschide imediat ușa! 

Căpitanul căută butonul camerei de televiziune cores- 
punzătoare locului unde se afla Boldur atunci. Îl apăsă şi, 
pe ecran, desluși costumul de protecție de la adăpostul 
căruia celălalt izbea cu pumnii în ușa blindată. 

— N-auzi? Pier Ulm, esti surd? Deschide uşa! țipa mai 
departe Boldur din compartimentul motorului. 

— Nici nu mă gîndesc! rînji căpitanul. 

Loviturile încetară brusc. 

— De ce? întrebă Boldur, uimit şi parcă fără supărare. 
De ce m-ai încuiat aici? 

Pier Ulm vorbi în microfon, cu o voce pe care şi-o făcu 
cit putea mai aspră, mai autoritară. 

— Din acest moment eşti arestat! comunică el. Ți se ia 
conducerea expediției şi întreaga putere trece în mîinile 
unui Înalt Comandament. Vei fi judecat şi, eventual, con- 
damnat pentru delicte grăve. 

Dincolo, în compartimentul motorului, Boldur amuţi. 

— Eşti neserios, Pier Ulm! zise el peste citeva clipe. 
Transformi piesa în mascaradă. Dă-mi drumul și hai să 
ne vedem fiecare de treburile lui. Doar n-o să mă ţii aici 
pină mă răzbesc radiaţiile! 

— 'Ţi-am spus doar că ești arestat! se anervă căpitanul 
Nu pot să te eliberez înainte de a ţi se hotărî soarta. 

— Și mă ţii, pînă atunci, aici?! ţipă Boldur speriat. 

— O să mă mai gindesc, răspunse Pier Ulm. Așteaptă 
instrucţiunile Înaltului Comendament. i 

— Pier Ulm!... mai încercă să intervină Boldur, dar 
căpitanul i-o reteză, scurt: 

— Nici un Pier Ulm! Am grad şi funoţie. Îţi ordon să 
mi te adresezi cum se cuvine. Cum scrie la regulament! 

Boldur se înmuie. 

— Am înțeles, acceptă el posac. Aş avea o întrebare... 
Ce învinuiri mi se aduc? 

— Incapacitate. Neglijenţă în exerciţiul funcţiunii. Slă- 
biciune, lipsă de autoritate morală asupra echipajului. 

Subaprecierea şefului de echipaj, urmată de o intolerabilă 
eschivă de la o colaborare la care regulamentul te obliga! 
înşiră Pier Ulm. Și mai multe altele. 

— Protestez! strigă Boldur. În numele raţiunii, Pier 
Ulm, te rog să-ţi revii şi să. 

Dar căpitanul întrerupse contactul şi-l lăsă pe ex-condu- 
cătorul expediției să-şi reverse minia asupra pereților me- 
talici ai compartimentului marelui motor. După o clipă 
de gindire, își zise că nu era totuşi destul pentru înfrîn- 
gerea fostului său șef şi, întinzînd mina spre tabloul de 
bord, îi stinse şi lumina, încît Boldur rămase să se cal- 
meze pe întuneric. 

Ora lui Pier Ulm bătuse! Rămas singur în cabi- 
na de comandă, căpitanul își frecă mîinile cu bucurie, şti- 
indu-se în sfîrșit stăpîn pe situaţie. Fără să fi devenit mai 
puţin ursuz, pentru cine îl cunoştea bine parcă nu mai era 
același, pancă era alt om. Încetul cu încetul, însă, bucuria 
de a-i fi reușit foarte riscanta răsturnare a.sorţilor presu- 
pusă de preluarea puterii pe navă dispăru de pe faţa lui, 
care îi redeveni preocupată şi severă. Ştia că tot ce fă- 
cuse cu cîteva minute în urmă nu era decit un început. Un 
început pentru care mocnise într-însul, făurind planuri şi 
variante, timp îndelungat, de cînd încolțise în mintea lui 
gîndul că situaţia nu se putea redresa pe navă decit prin 
măsuri de mină forte. lar Boldur nu părea omul cel mai 
potrivit pentru a conduce astfel, era prea înfundat în mlaş- 
tina birocraţiei şi prea inconseavent în urmărirea deciziilor 
luate cu diferite prilejuri. Pentru căpitan, Boldur rămi- 
nea un exemplu de neurmat, Pier Ulm fiind de părere că 
nu cu sclipiri oratorice, adesea lipsite de conţinut, umflate, 
bombastice se conduce o navă. „O mînă de fier face mai 
mult decit o mie de fraze sforăitoare!“ gindea căpitanul. 
cu superioritatea celui care se simte a fi o astfel de voinţă 

puternică, disprețuind un talent ce nu-i fusese dat. Unde 
mai pui că perioadele de maximă agitaţie în jurul tre- 
burilor navei erau urmate inevitabil, la Boldur, de pauze 
lungi, cînd aceleași probleme pentru care se omorise mai 
înainte cădeau într-un deplin dezinteres. lar echipajul, 
profitind de slăbiciunile conducătorului de expediţie, spe- 
culindu-i greşelile, ajunsese acolo unde ajunsese, în delă- 
sarea și nepăsarea care lui Pier Ulm îi întunecau privirile 
de furie, atunci cind le vedea. „Lasă că o să vă iasă vouă 
toate astea pe nas!“ gîndise căpitanul, nu o singură dată. 
Lucru hotărit: Boldur nu.se dovedise la înălțimea sarcinii 
şi funcţiei îndeplinite. Și atunci căpitanul îşi spusese că 
trebuia neapărat făcut ceva, clocise in minte planul, cal- 
culase totul cu grijă, ca să înlăture orice eşec. Și, evitind 
pe cit posibil contactele cu echipajul, păstrindu-se într-o 
aparentă defensivă, pindise momentul. Conform planului 
său, întâi şi-ntii Boldur trebuia imobilizat, pus în imposi- 
bilitate de a riposta. Asta îi reușise peste așteptări, prin 
închiderea aceluia în compartimentul motorului pe care 
el însuși îl inventase. Urma acum ca Pier Ulm să-și conso- 
lideze poziţia, preluînd controlul asupra întregului echipaj. 

Manevra fusese condusă cu atita abilitate, încit despre 
dramaticele evenimente petrecute la bordul navei astro- 
nauții nu aflară decit atunci cînd pe tăbliţa din coridor, 
care de la un timp servea drept afişier, apăru un petic de 
hîrtie cu următorul conţinut: 


COMUNICATUL NR. 1 


Condiţii excepţionale au determinat ca astăzi, la ora 9,37 
(ora locală), conducerea expediției să fie preluată de un 
Inalt Comandament care ordonă: 

Art. 1: Se instituie starea de urgență pe întreaga su- 
prafaţă a navei. Orice împotrivire, nesupunere, injurie a- 
dusă recentelor schimbări se pedepsește conform legii mar- 
fiale. 

Art. 2: Efemeridele există! 


În numele Înaltului Comandament al navei, 
Maior Pier Ulm 

Vlig II trecu pe-acolo grăbit, absent, şi nu observă co- 
municatul. Gregor, care venea imediat după el, se opri. 
citi. apoi îl strigă pe matematician. 

— Ai văzut chestia asta? întrebă astronomul. 4 

— Ce să văd? se miră Vlig II. 

— Citeşte şi dumneata! îl îndemnă Gregor, uluit. fă- 
cindu-i celuilalt loc lingă tăblița-afişier. 

Vlig II îşi scoase ochelarii vechi și, apropiindu-și-i de 
nas, urmări încet rindurile scurtului comunicat. 

— Ei, şi ce-i cu asta? zise el calm. 

— Ce-i ou asta?! exclamă Gregor. Păi dumneata nu în- 
țelegi? Nu vezi că toate s-au întors cu susul în jos? 

— Nu văd decit că Pier Ulm a fost inaintat în grad, de- 
clară matematicianul. Ce zici, dacă-l felicităm, dă ceva de 
băut? 

Gregor simţi că se clatină pe picioare. Se pare că ma- 
tematicianul nu pricepea în ce fel şi în ce măsură se 
schimbase situaţia pe navă. „Condiţii excepţionale? Aiu- 
rea! îşi zise astronomul. Asta-i o manevră a lui Pier Ulm!“ 
Reciti textul, ca şi cum ar fi vrut să se convingă că la pri- 
ma lectură greşise, că altceva scria acolo. Dar nu, lucrurile 
erau limpezi. Afurisitul de căpitan dăduse o lovitură cum 
nimeni nu așteptase! 

Vestea se răspindi ca fulgerul. Ieşiţi în grabă de prin 
cabine, astronauții se precipitară pe coridor. Pînă şi Vlig 
III veni de la infirmerie, şonticăind în urma lui Darna- 
putra. 

— Asta-i curată poncărie! remarcă astrofizicianul. re- 
voltat. Unde-i Pier Ulm? 

— Unde-i Boldur? întrebă cineva. Cum de admite una 
ca asta? 

— Ce-i aia maior? se interesă Adalina, care, cu neprice- 
perea ei într-ale gradelor militare, nu-şi dădea încă sea- 
ma dacă Pier Ulm fusese avansat sau retrogradat. 

Albert nu zise nimic, ceea ce nu înseamnă că apariţia 
comunicatului semnat de Pier Ulm nu-l surprinsese. Poate 
că s-ar fi manifestat cu totul altfel. dacă n-ar fi înţeles 
imediat că Boldur, cel care-i făcuse afrontul cu avertis- 
mentul, căzuse peste noapte, aşa cum, după părerea poe- 
tului, o binemerita. 

Astronauții mai discutară o vreme între ei, inflăcărați, 
neliniștiți, lansind exclamaţii care le trădau uimirea şi in- 
dignarea. 

— Voi înţelegeţi ceva? întrebă Vlig II, surprins de atita 
agâtaţie stîrnită în jurul unui petic de hirtie. Lămuriţi-mă 
şi pe mine, explicaţi-mi ce se întimplă! 

— Păi tu nu vezi?! strigă Gregor. Individul ăla. care 
îşi zice maior, pretinde că-i datorăm supunere deplină. 
Pe deasupra, ne mai şi ameninţă! 

— Eu? Să mă supun lui Pier Ulm?! izbucni Adalina. 
Ce-şi închipuie? Nu cumva crede că are de-a face cu... 

— Obrăznicie! Revoltător! izbucniră strigăte din mai 
multe guri odată. Unde-i Boldur? Ce înseamnă glumele 
ăstea stupide? Căpitanul să fie obligat să dea o dezmin- 
tire, imediat! ... 

Gălăgia spori. Cineva propuse să se organizeze pe loc 
un marş de protest asupra cabinei de comandă. 

— Ce! Asta ne trebuie nouă, lovitură de palat? strigă 
astronomul. Acum, cînd în mod normal ar trebui să co- 
barim pe planeta stelei Beta? 

În același moment, uşa sălii de comandă se dădu în lă- 
turi, iar în cadrul ei apăru Pier Ulm, cu însemnele de 
maior recent cusute pe veston. 

— Vrem explicaţii! strigă Gregor, aşezindu-se în frun- 
tea grupului de protestanți. Spune că nu-i adevărat! 

Pier Ulm, îneruntat, îi opri cu o privire rece. 

— Comunicatul numărul dai, verbal! anunţă el. Mani- 
festațiile îndreptate împotriva Înaltului Comandament și 
avind drept obiect comentarea ordinelor din Comunicatul 
numărul unu sint strict interzise! Agitaţiile cu caracter 
subversiv se pedepsesc conform legii marţiale. 

Gregor nu se lăsă impresionat. 

— Să ni-l dai pe Boldur! ceru. Ce-ai făcut cu el? Să-ţi 
vezi de treabă şi să-ți dai demisia! N-avem nevoie de nici 
un Înalt Comandament! Vrem să descindem în liniște pe 
planeta stelei Beta. 

Pier Ulm bloca mai departe uşa sălii de comandă. 

— Comunicatul numărul trei! zise proaspătul maior. 
Întrucît planeta stelei Beta este populată de efemeride, 

rea se va face numai sub strict control militar. 

— La naiba! se înfurie astronomul. Jos cu efemeridele! 
Jos cu tresa de maior a căpitanului Pier Ulm, complotis- 
tul şi trădătorul ... 

Gregor se înflăcărase și lucrurile începeau să ia o fur- 
nură dramatică. Deodată, grupul se dădu înapoi, într-o 
mișcare de spaimă. Pier Ulm se retrăsese, înlocuit în ca- 
drul ușii de binecunoscutul Triton Vega-8 Argonauticus, 
căruia perii lungi şi zburliţi, încărcaţi cu electricitate, îi 
scăpărau scintei. Astronauții văzură cu uimire că, sub în- 
grijirea lui Pier Ulm, subiectul experienței YQ mai cres- 
cuse şi, în orice caz, devenise în mod cert agresiv. Întors 
cu spatele, astronomul nu-l observă la timp, era prea 
preocupat de ideea transformării camarazilor săi în niște 
combatanți anti-Pier Ulm. Aşa că lovitura îl păli pe neaş- 
teptate: o descărcare electrică, un fel de fulger globular 
care țișni din laba lui Triton Vega-t, izbindu-l drept între 
umeri. 

Gregor se prăbuşi. Adalina ţipă şi se aruncă lîngă el, 
in genunchi, apoi începu să se vaite. Ceilalţi rămaseră cu 
totul descumpăniţi. Chipul lui Pier Ulm se ivi iarăşi în 
ușă, în spatele micului monstru, care stătea nemișcat, 
aşteptind parcă un nou ordin. 

— Luaţi aminte! ceru Pier Ulm, rînjind. Asta-i doar 
un avertisment. De acum înainte, cine nu se supune or- 
dinelor date de Înaltul Comandament al navei, va păţi 
şi mai rău. 

Gregor îşi reveni imediat. Rămase citeva clipe buimac, 
in capul oaselor, rotindu-şi privirile aiurite, ca și cum 
nu şi-ar fi dat seama unde era și încenca să priceapă ce 
se intimplase. Apoi dădu cu ochii de Triton Vega-8. Ca 
impins de un resort, sări în picioare, sprintă printre astro- 
nauții dezorientați şi dispăru după un scurt cot al cori- 
dorului. Exemplul fu urmat îndată de toţi ceilalți, așa 
că pe terenul înfruntării rămaseră, învingători, doar Pier 
Ulm şi aghiotantul tău jumătate-ființă, jumătate-meca- 
niem., 

Aşadar, şi a doua bătălie fusese cîştigată! Pier Ulm avea 
de ce să fie mulțumit. Nu degeaba se ocupase el îndea- 
proape de subiectul experienței YQ, abandonat de savanți. 
Singur el, căpitanul autoavansat maior, intuise posibili- 
tāțile de stimulare a facultăților micului monstru şi avan- 

tajele celui care l-ar fi stăpinit. Singur el îl privise pe 
Triton Vega-8 în perspectiva unei posibile transformări a 
aceluia într-o armă de temut. Și uite că arma funcţionase 
fără greş, anunţindu-se un instrument care, manevrat cu 
abilitate de Pier Ulm, avea să țină echipajul în ascultare 
şi supunere. Acum, mai mult ca oricînd, noul şef al expe- 
diţiei avea nevoie de intreaga putere asupra navei. Pla- 
neta stelei Beta din Constelaţia Argonautului era din zi 
în zi mai aproape. Pier Ulm știa că, oricum, nu va putea 
evita o descindere pe suprafaţa ei şi, dealtfel, nu avea nici 
un motiv s-o evite. 

Făcu din nou legătura că Boldur. Conducătorul detronat 
zăcea dincolo de ușa blindată şi, o clipă, Pier Ulm avu 
impresia că omul murise din cauza radiaţiilor din com- 
partimentul motorului ionic-conic-forcalizat. Îl strigă şi 
Boldur nu întirzie să se miște. Aţipise în interiorul cara- 
pacei costumului său spaţial. 

— Protestez! bolborosi Boldur, încă buimăcit de somn. 
Unde sînt? întrebă el apoi, incepind să se dezmeticească. 

— În captivitate! îi reaminti fostul său adjunct. 

— A! Tot dumneata eşti, Pier Ulm? 

— Maiorul Pier Ulm! preciză interlocutorul nevăzut, 
accentuind gradul pe care îl pretindea rostit odată cu nu- 
mele. 

— Ah, da! Uitasem... 

În sala de comandă, Pier Ulm apăsă un buton şi i se 
arătă lui Boldur, pe un mic ecran de control. 

— Arestat, ascultă-mă cu atenţie! vorbi el. Îţi aduc la 
cunoștință că întreg echipajul s-a supus Înaltului Coman- 
dament al navei, a cărui autoritate o recunosc și o res- 
pectă. 

Dincolo, Boldur oftă. Nu mai părea atit de dispus să se 
războiască, să-și apere cauza, cum se arătase imediat 
după detronarea și izolarea lui. 

— Arestat, urmă Pier Ulm, acum urmează ceea ce-i 
esențial. Deşi te-ai făcut vinovat de grave delicte, Înaltul 
Comandament este dispus să-ţi redea libertatea. Mă auzi. 
arestat? 

— Aud! gemu Boldur. 

— Trebuie să promiţi însă că te resemnezi, că ești mul- 
tumit cu noua stare de lucruri, că n-ai să unelteşti impo- 


228 07 


triva actualei conduceri a navei. Trebuie să te supui, îm- 
preună cu toţi ceilalţi, ordinelor care se vor da! 

— Niciodată! răcni Boldur. Niciodată ... A 

— În cazul acesta, nu mai avem ce discuta! observă 
Pier Ulm şi dădu să întrerupă legătura. 

— Nu! strigă Boldur. Maior Pier Ulm, nu întrerupe! 
Cit timp vrei să mă ţii aici,- expus tuturor radiațiilor 
nocive? 

Pier Ulm nu stătu mult pe ginduri. 

— Înaltul Comandament va decide dacă rămii încar- 
cerat acolo pe viață, sau dacă vei fi transportat într-un 
loc ce se va anunța ulterior, zise el. 

— Criminalule! urlă Boldur. Vrei să mă ţii aici pină îmi 
dau sufletul... Șopirlă ce eşti! Dacă ştiam cu cine am 
de-a face, te lăsam acolo, pe Pămînt, să şomezi pînă ţi 
se urcă-n git, nu-ţi dădeam o piine albă-n mină, nu te an- 
gajam pilot pe astronava mea, pieri-ţi-ar numele în cel 
dintii curent interstelar care îţi iese în cale! Cădea-ţi-ar 
în cap un meteorit uite-atita de mare, uite-atita! 

Boldur mai ţipă o vreme, de unul singur, pentru că 
Pier Ulm inchisese circuitul şi habar n-avea de cele 
ce se întimplau în compartimentul marelui motor. Altfel, 
fără nici o îndoială, injuriile proferate de Boldur i-ar. fi 
adus acestuia, pe loc, o pedeapsă exemplară şi în nici un 
caz Înaltul Comandament n-ar îi revenit, o oră mai tir- 
ziu, cu promisiunea de-a elibera prizonierul în caz că 
jură să se conformeze ordinelor sale. Ce-i drept, după 
atâta energie risipită, Boldur era tare obosit, scîrbit de 
toate şi mai ales infricoşat de perspectiva răminerii în 
mediul nociv din preajma motorului ionic-conic-discoidal- 
simetric-focalizat. Aşa că Pier Ulm nu mai întîimpină nici 
o rezistenţă. Fostul conducător al expediției aoceptă tot 
ce i se cerea și, pus în „libertate supravegheată“, văzu 
uşa blindată deschizindu-se singură înaintea sa. 

„Ai să mi-o plăteşti tu! Ai să mi-o plăteşti!“ gindea 
Boldur, strîngind din dinţi, posac, pe cînd îşi tîra paşii, 
în lungul coridorului, spre cabină. Dar înțelegea foarte 
bine că deocamdată era lipsit de orice putere; ceva se 
schimbase pe navă, din moment ce nebunul acela de Pier 
Ulm era lăsat să dicteze aşa cum îi trăsnea prin minte. 
Trecînd prin faţa afişierului, ochii îi alunecară involuntar 

spre Comunicatul numărul nouă, agăţat acolo într-o pio- 
neză. Efemeridele există — suna comunicatul. După toate 
probabilitățile, ele au întăriri pe planetă, pe platourile 
din emisfera sudică. Echipajul se va prezenta în sala de 
comandă pentru instrucțiuni. 

Boldur clătină încet din oap, ginditor, apoi își găsi ca- 
bina, deschise bijbiind ușa, intră și se trênti pe pat fără 
să se mai dezbrace. Îi era rușine, se simțea umilit, înfrânt, 
răzbit de o disperare fără margini. 

— Oh! gemu el, înfundindu-şi faţa în pernă. Că nu mai 
ajungem odată înapoi, pe Pămînt! ... 

A doua zi, Beldur se trezi ceva mai optimist. 
Apăru în mijlocul echipajului bine dispus, ba chiar vesel. 
Glumi cu Adalina, îl bătu prietenește pe umăr pe Gregor, 
găsi câteva vorbe pentru fiecare în parte, fapt care-i miră 
nespus pe astronauți; îl miră şi pe Pier Ulm, postat în 
fața ecranului din cabina de comandă, de unde urmărea 
atent mișcările echipajului, ca să fie prevenit din timp de 
tot ce s-ar fi pus la cale. 

— Am auzit că ai avut un accident, îi zise Boldur as- 
tronomului, trăgindu-l deoparte. 

Gregor privi în toate părțile şi, asigurîndu-se că nu pu- 
tea fi auzit, vorbi pe un ton scăzut, cu o îndirjire pe care 
nu şi-o putea ascunde: 

— Monstrul ăla! Bestia fraţilor Vlig... Mai bine-i 
suceam gitul cînd era încă motanul Adalinei! Cine şi-ar 
fi închipuit că o să ajungem să ne terorizeze ... 

— Îţi mulţumesc că mi-ai luat apărarea, şopti Boldur. 
Mi-a spus Darnaputra, ştiu tot! 

— Din păcate, tipul e stăpîn pe situaţie! observă astro- 
nomiul, cu tot regretul zugrăvit pe faţă. Discută cu noi 
numai prin comunicate și ordine de front, parcă am fi 

într-o continuă stare de asediu! Se zice că monstrul.cel 
mic e cel care j le afișează 

— Cum?! Triton Vega-6?... 

— Chiar el. N-ai văzut cit de zgiriată-i tăblia afișidtu- 
lui? O zgirie cu ghearele, cînd se aaţără pe ea! 

Gregor nu-l lăsă pe Boldur să-și consume toată uimi- 
rea. Se uită încă o dată în jur, cu prudență. 

— Apnapo, cit e ceasul? întrebă el. 

Boldur îi spuse. 

— Să nu întârziem la adunare! zise Gregor îngrijorat. 
Cine ştie ce-i mai trece ăluia prin minte! Și, scuipind 
intr-o parte, adăugă: N-ai auzit? Toată noaptea am avut 
patrulă pe coridor, prin fața cabinelor. 

— Cine? Pier Ulm? se miră Boldur. 

— Nu!... Aghiotantul . .. 

Pier Ulm îi aștepta în picioare, lîngă tabloul de bord. 
Alături, pe un piedestal inalt, Triton Vega-8 se întinsese 
alene şi părea că dormitează, ceea ce era cu totul fals, 
pentru că Pier Ulm îi improspătase abia cu puţin timp 
in urmă rezerva de electricitate. Argonauticus veghea. 
El nu dormea niciodată. 

— Mai repede, mai repede! strigă Pier Ulm, nemulţu- 
mit de încetineala cu care ceilalți treceau pragul, ca să 
se alinieze lingă perete. Cind o să învățați odată să vă 
mişcați cum trebuie? Drepţi! Staţi jos! comandă apoi şi, 
văzindu-i aşezaţi, ii măsură cîteva momente cu privirea, 
cercetător 


Astronauții tăceau, stăpiniţi de neliniște şi, de ce n-am 
recunoaște, de o oarecare emoție care aducea a teamă. 
Cind socoti că momentul psihologic se crease, Pier Ulm 
işi incepu discursul, care, ce-i drept, nu se prea putea 
lăuda cu cine ştie ce calităţi oratorice, după cum pe alv- 
curi nici prea coerent nu părea să fie. Lucru întru totul 
firesc la cineva obişnuit să pună pe primul plan fapta şi 
abia mai la unmă vorba; la urmă de tot. Din această cau- 
ză stilul lui Pier Ulm, dacă nu foarte sobru (se va vedea 
că nu disprețuia un anume limbaj înflorat), era în orice 
caz departe de cel al fostului conducător de expediţie. 

— Dacă mai întirzie careva atunci cînd vă convoc, voi 
lua măsuri dintre cele mai drastice! vorbi cu asprime Pier 
Ulm. Să vă intre minţile în cap! Ne-am inţeles! Unde vă 

treziţi? La mama acasă?! Starea de urgenţă e una pentru 
toţi, nu cum o înţelege [ievare ... Ce, ne jucăm? Aşa cre- 
dei, că ne jucăm? Cu efemeridele în coastă? Să se ter- 
mine cu debandada pe coridor și, în sfirşit, oriunde pe 
navă! Cui îi trebuie debandadă, să se anunțe, că-l bag 
la arest. Înaltul Comandament mă împuterniceşte să fac 
asta! Aud că unii dintre voi sînt nemulţumiţi. Şi de ce, 
mă rog? Nu vă convine? Ce, aţi uitat unde vă aflaţi? 
Vă convine, nu vă convine, ordinu-i ordin şi nu se dis- 
cută! Se execută! Sau poale că n-aţi mai auzit de aşa 
ceva... Și atunci să mă mai mir că era cit pe-arci să ne 
ducem de rîpă! Cu niște s.tămiioşi“ ca voi... Să nu mai 
aud nici un zimbet ironic despre efemeride! Tot ce va 
interveni nou se va afişa. O să coborim pe planetă, s-ar 
putea să fim atacați imediat. Prin urmare, toată lumea 
la posturi! Să nu fim luaţi prin surprindere. Iar cine se 
fofilează și lipseşte de la program, are de-a face cu mine 
şi cu Triton Vega-8... Alarma poate suna oricind, să 
n-aud alte vorbe! Cînd sună, rapid adunarea aici, pe co- 
ridor, în fața sălii de comandă! Și să nu aşteptaţi să 
vin după voi! În pas alergător, toată lumea... 

— Şi eu? îndrăzni Adalina. 

Pier Ulm o privi nemulțumit. 

— Toată lumea! Am spus: toată lumea. Fără excep- 
ție! Ca să rezistăm la atacurile efemeridelor, trebuie să 
fim organizați, instruiți. Mă uit la voi şi mă-ntreb: cu 
cine naiba am pornit în misiune?! Sinteţi nişte neinstru- 
iți, vai de voi! Pînă cînd credeţi că o să meargă tot 
astfel?! 

Şi Pier Ulm îi beşteli aşa pină cînd simți că începea 
să-l doară gura. Echipajul îl asculta posomorit, înţele- 
gind că de-acum înainte se sfirşise cu gluma. pentru 
simplul motiv să n-aveau cu cine glumi. Pier Ulm du- 
cea lipsă de umor, lua totul în serios şi în primul rind 
ceea ce făcea el. După o oră de moralizare în stil cazon, 
îi concedie, nu pentru multă vreme însă. Cind socoti că 
fiecare ajunsese în cabina lui, ca să răsufle ușurat, Pier 
Ulm sună alarma și-i obligă să se adune din nou, în 
mare grabă, injurind printre dinţi şi murmuriînd. 

— Ce?! Nu-i convine cuiva? se interesă fostul căpi- 
tan şi pilot, pe un ton ameninţător-interogativ. Asta-i 

udunare la alarmă? Așa înţelegeţi voi să percutaţi cînd 
nuva ajunge în pericol? V-am cronometrat, aţi ajuns 
aici într-un timp de trei ori mai lung decit ar fi trebuit. 
Pină acum, efemeridele ar fi avut răgaz să invadeze nava, 
norocul vostru că nu-i decit un exerciţiu şi nu o situaţie 
de luptă. 

Și, furios, Pier Ulm îi risipi în fugă prin coridor, ca să 
poată suna încă o dată alarma. De dată asta, echipajul se 
wiună mai repede. Se vedea insă că fiecare făcuse efor- 
turi considerabile pentru a ajunge la timp. Astronauții 
giliiau şi le trebui aproape un minut pină să-și liniştească 
respiraţiile accelerate şi să se alinieze. Cu cronometrul în 
ună, Pier Ulm avea tot o expiesie nemulțumită, insă 
uprecie că, pentru inceput, „mai mergea“. Dar se putea 
şı mai bine. 

— V-aţi îngrăşat de cînd vă tot faceţi de cap pe navă! 
li invinui el, înciudat. Nu-i nimic, o să scot eu untul din 
voi! Ce, vreţi să vă am sufletele pe conştiinţă? Dacă vă 
mișcaţi atit de greu, la prima înfruntare cu efemeridele 
“inteţi terminați! Vă mănincă ălea de vii, asta vă fac. 
Eiemeridele nu iartă! Degeaba smiorcăi! îi zise Adalinsi, 
observînd că tinăra femeie incepuse deodată să plingă. 
Aşa-i cum spun eu, ține minte! Lacrimile n-au ce căuta 
uici. Acasă, în pat, acolo da! Și voi, ceilalți, aţi priceput? 
Aici nu ne tirguim. 

Vlig I ridică mina. Încruntat, Pier Ulm il invită să 
vorbească, 

— Rapontez! zise astrofizicianul. Eu, in calitatea mea 
de cunoscător al structurilor cosmice . . . 

— Scurt, scurt! îi ceru Pier Ulm, grăbit. 

— N-am văzut nici o efemeridă! continuă Vlig I. Ha- 
bar n-am cum arată. După ce s-o recunosc dacă, din întim- 
plare, o întîlnesc? 

Pier Ulm îl asigură îndată, rînjind: 

— Ai s-o recunoșşti! Dacă nu, o să-ţi plingem de milă. 
Prin urmare, ochii în patru! Aici câștigă cel care iși re- 
cunoaşte la vreme dușmanul... Cu o clipă înainte ca el 
insuși să fie reperat și recunoscut. Altceva mai ai de ra- 
portat? Dacă nu, pînă la următoarea alarmă aveţi program 
„de voie“. 

Sub asemenea auspicii începea, așadar, explorarea ste- 
lei Beta. Ca să nu piardă terenul, Pier Ulm se străduia 
să fie extrem de sever, impunind echipajului, cu forța, 
ordinea și disciplina pe care Boldur, prin alte metode, nu 
fusese in stare să le impună. Nu e mai puţin adevărat că 
o asemenea brutală smulgere din inerție nu convenea 
deloc astronauţilor. Dar, la urma urmei, cui ii păsa de 
asta? Ameninţările ieşeau lanţ din gura lui Pier Ulm, 
care nu admitea să lie contrazis niciodată, de teamă să 
nu cedeze și el argumentelor născocite de mințile abile 
ale unora dintre cei mai certaţi cu disciplina. Albert în- 
cercase la început citeva manevre, convins că superiori- 
tatea lui intelectuală și larga pregătire culturală avea să-l 
impună in ochii lui Pier Ulm şi să-i asigure o poziţie 
aparte în echipaj. Bineînţeles că se înselase. În fiecare 
încercare a poetului de a-și afirma personalitatea, Pier 
Ulm simțea un pericol direct, iar instinctul îi poruncea 
să treacă de urgență la represalii. Cu atit mai mult cu 
cât nu putea ști incă dacă Albert, lăsat să vorbească, i se 
adresa pe un ton serios sau il lua peste picior. Ca să 
evite asemenea jigniri, făcu în aşa fel incât cei pe care ii 
suspecta că ar putea fi ironici se bucurau de un trata- 
ment cu ceva mai dur chiar decît restul echipajului. „Să 
nu şi-o ia în aap! gindea Pier Ulm, justificindu-se. Să nu 
creadă că ei sint mai mari aici, pe navă, că le merge cu 
ironii şi cu de-alde astea...“ Şi nu le mergea, fiindcă 
şeful echipajului era mereu cu simțurile treze, gata să 
reprime pe loc orice intenţie îndreptată spre subminarea 
autorității Înaltului Comandament al navei; deşi gurile 
rele spuneau că povestea cu Înaltul Comandament era 
mai mult o gogoaşă răsufiată, din moment ce, procedind 
prin excludere, constatai că din acest organism-fantomă 
nu puteau face parte alții decit Pier Ulm și Triton Vega-8. 
E drept că gurile rele spuneau asta în şoaptă, pe la ool- 
turi, neîndrăznind să întrebe deschis ce era cu comanda- 
mentul acela. Şi chiar de-ar fi intrebăt, cine să le fi dat 
vreo lămurire? Nu trecuseră nici două zile de la preluarea 
conducerii şi, enervat de încăpăţinarea cu care Gregor își 
pretindea nu ştiu ce drept, înscris în regulamentul navei, 
Pier Ulm descoperi formula aceea surprinzătoare, vala- 
bilă oricînd ar fi ajuns la strâmtoare, scut împotriva ori- 

căror subtile provocări, adăpost şi refugiu din calea tutu- 
ror lucrurilor neînțelese sau care, mai ales, nu convin. 

— Cînd vorbeşti cu mine, să taci! urlase Pier Ulm, 
roşu le faţă, gata să-l inghită pe astronomul recalcitrfht. 
Cind vorbești cu mine, să taci! 

Așa că Gregor tăcu şi, la fel, ceilalţi, inspăimintați de 
violenta ripostă a lui Pier Ulm. De atunci înainte, acesta 
nu mai admise vreo replică și, pe măsură ce nava se apro- 
pia de planeta stelei Beta, deveni tot mai energic, tot mai 
ıntărîtat. Alarmele se suocedau într-un ritm exasperant, 
smulgîndu-i pe astronauți de la diversele lor preocupări. 
sau chiar din paturi, cînd inspirația şefului de echipaj le 
programa în timpul samnului. Se intimpla aşa, că Pier 
Ulm stătea în cabina de comandă, cercetind hărţi stelare, 
sau traiectorii, sau fotografia mărită a planetei spre care 
se îndreptau. La un moment dat, pe neașteptate, își amin- 
tea de Boldur, sau de Gregor, sau de alţii din echipaj. 
„la să văd ce mai fac ăia...“ îşi zicea şi, cu un zîmbet 
crud pe buze, întindea mina spre butonul sirenei de 
alarmă. Sirena începea să urle, umplind coridorul cu un 
vuiet care ar fi scos şi morţii din groapă; pînă și Ango- 
nauticus, cu toată rezistența cîștigată de pe urma experi- 
enței fraților Vlig, tresărea speriat şi venea în goană 
de pe unde îşi făcea rondul. Apoi, ca purtaţi de un vint 
rău, apăreau astronauții, cu ochii umflaţi de somn şi cu 
hainele abia aruncate pe ei. Pier Ulm îi urmărea în tă- 
cere, cum se aliniau în grabă pe coridor, în faţa cabinei 
de comandă; îşi punea ochii pe cite unul și, savurind cu 
anticipație plăcerea hărțuielii apropiate, îşi alcătuia în 
minte planul de atac. 

— Ce-i asta? Asta-i ţinută?! se mira el, apropiindu-se 
de Vlig II şi cercetindu-i haina boţită. Mie unuia mi-ar 
[i scirbă să pun pe mine așa ceva. De ce nu ţi-ai cusut 
nasturele ăsta? Și de câte ori să-ţi spun să nu mai ţii mii- 
nile în buzunare? Uite-aici, uite ce dungi de jeg, uite ce 
dungi... 

Și-l răsucea pe ilustrul matematician în jurul axei sale, 
ca să poată fi văzut de toţi ceilalţi. 

— Priviţi-l! Admiraţi-l! Uite, hal de astronaut! adăuga 
Pier Ulm, exagerindu-și expresia de dezgust pe care și-o 
intipărea pe faţă. 


235 


Numai că Vlig II, pe jumătate adormit, nu păraa să se 
sinchisească de observaţiile șefului de echipaj. Făcea o 
mutră nepăsătoare şi, în ciuda zelului moralizator al lui 
Pier Ulm, care-l trăgea de haină ca să se vadă mai bine 
ațele rămase de la nasturele căzut, Vlig II se scărpina cu 
mina liberă în lungul coloanei vertebrale. Cînd înţelese 
ce făcea, Pier Ulm rămase cîteva momente amuţit de 
uimire. 

— Ahaa! zise el cu un glas în care mirarea şi o ener- 
vare crescîndă se amestecau. Șeful de echipaj vorbeşte 
şi vouă vă vine să vă scărpinaţi în spate! Eu mă zdrobesc 
cum să apăr nava de efemeride, iar voi dormiţi, ce vă 
pasă! Pot să vină jivinele ălea şi să vă umfle pe sus, cu 
pat cu tot... 

Și, întăritat, îl expedie pe Vlig II in rind cu ceilalți 
astronauți, care priveau în podea, stăpiniți de înciudarea 
omului deranjat în toiul nopţii pentru asemenea prostii. 
Cu o altă ocazie, Pier Ulm observă că Adalina lipsea la 
apel şi făcu un tărăboi nemaipomenit. mai ales că ni- 
meni nu ştia unde se ascunsese lemeia. Nici măcar Gre- 
gor. El, cel puţin, așa zicea. Cum însă Pier Ulm nu voia 
nici în ruptul capului să-l creadă, îl trimise imediat s-o 
scoată „din fundul pămintului“, ameninţindu-l că, dacă 
n-o aduce el, o declară dezerboare şi-o lasă în seama lui 
Triton Vega-8, pentru care nu exista vreun cotlon utiliza- 
bil ca ascunzătoare pe navă. Aşa că Adalina apăru, bo- 
sumflată, motivînd că alarma o surprinsese la toaletă şi, 
prin urmare, trebuise să mai aștepte acolo. Pier Ulm îi 
tinu şi ei cuvenita morală. in termeni care smulseră ne- 
întirziat lacrimi din ochii tinerei femei. 

Dar scandalul cel mare explodă la o săptămină după 
preluarea cirmei de către Pier Ulm. Abia atunci şeful 
de echipaj observă lipsa din rind a lui Vlig III și înţelese 
că nu-l văzuse pe astrobiolog la nici una dintre alarmele 
anterioare. 

— Unde-i Vlig III? întrebă Pier Ulm, uluit. 

Ceilulţi se uitară nedumeriţi unii la alţii. 

— La infirmerie, zise Darnapwtra. 

— Unde?!? răcni Pier Ulm, nevenindu-i să-şi creadă 
urechilor. Să vină aici imediat! 

Darnaputra plecă grăbit și se intoarse tot singur. 

— e ce nu-l aduci? întrebă șeful de echipaj. 

— Ny vrea să vină! comunică nepăsător Darnaputra. 
Zice că-i internat, ce să caute el, care-i bolnav, la acti- 
vităţile navei? d 

— Agaa!? 

Pier Ulm se făcu roșu la față. 

— li arăt eu lui! ameninţă, proțăpindu-se mai ferm pe 
picioarele ușor crăcănate. Îi scot eu boala din cap! Îl în- 
văț eu să mai fugă de program, să stea ascuns în vreme 
ce noi mergem înainte! Să se prezinte aici imediat, pină 
nu mă duc eu să-l scot afară, de guler! 

— Nu i-am făcut încă ieşirea din infirmerie, observă 
Darnaputra, cu un glas cam şters. 

— De ce nu i-ai făcut-o? Să i-o faci imediat! tună Pier 
Ulm. Ce. aștepți, să i-o fac eu? Asta așteptați? Să vină 
șeful de echipaj şi să facă treaba voastră?... Uită-te la 
ci, uită-te la ei! pufni Pier Ulm, îndîrjindu-se. 

Vlig HI nu apăru nici la a doua solicitare. Înşiraţi lin- 
gă peretele coridorului, astronauții urmăreau progresul 
miîniei pe fața lui Pier Ulm şi aşteptau cu groază des- 
lășurarea evenimentelor. Nu trebuiră să aștepte prea 
mult, pentru că lipăitul grăbit al unor picioare desculțe 
ii făcu să-şi îndrepte privirile în direcția de unde venea, 
gifiind, astrobiologul, urmărit de nearuţătorul Triton 
Vegu-8. 

Abia cind Vlig III se aruncă, epuizat, intre ceilalți as- 
tronauţi, monstrul electric renunță la urmărire și își 
reluă locul în dreapta lui Pier Ulm. 

— Sint bolnav! strigă astrofizicianul printre gifiituri. 
Sint bolnav. lăsaţi-mă în pace! 

— Drepţi! comandă Pier Ulm. La stinga fuga marş! La 
dreapta fuga marş! Culcat! Tiriş marș! Tiriş pas alergă- 
tor marș! 

Îi alergă şi-i tiri așa, în lungul coridorului, pină cind ii 
slei şi-i buimăci pe toţi. Apoi îi alinie din nou şi-l scoase 
pe Vlig III în față. Se uită cu scirbă la făptura lui mä- 
tăhăloasă, îmbrăcată în pijamaua şifonată și plină de praf. 

— Ce cauţi aici în ţinuta asta?! se prefăcu Pier Ulm 
mirat. 

— Sint bolnav! gemu Vlig III. Uite-așa îmi bate ini- 
ma... 

Dar fu întrerupt imediat. 

— Lasă, că ştim noi! Cunoaştem tertipul! afirmă Pier 
Ulm. Cum vrem să lipsim de la datorie, să tragem chiu- 
lul, ne facem bolnavi, nu-i așa? Taci, nici o vorbă! răoni 
el, văzînd că celălalt voia să adauge ceva. Acum eu vor- 
bese! 

Şi vorbi încă vreo zece minute, scrofărindu-l pe Vlig 
III în fel şi chip, pînă cind Gregor, nemaiputind răbda, 
incepu să vocifereze și, cu toate amenințările lui Pier Ulm. 
astronomul nu se lăsă până nu-și vărsă tot năduful. 

— Asta-i bătaie de joc! strigă el, ridicindu-și vocea 
deasupra celei ou care șeful de echipaj încerca să-l inti- 
mideze. Omul e bolnav și, în loc să fie lăsat în pace, e 
tirft aici ca un animal... 

— Da?! se miră Pier Ulm. Ai ceva împotrivă? Nu-ţi 
convine disciplina? Vrei anarhie? La arest! La arest! 

Şi astfel Gregor ajunse să fie închis în magazie, prin- 
tre tot felul de materiale, lăzi, colaci de sirmă, saltele 
şi salopete noi şi vechi, aruncate claie peste grămadă. 
Asta n-ar fi fost prea grav, pentru că astronamul se grăbi 
să-și aștearnă un pat din, cîteva pături, între două lădoaie. 
S-ar putea spune că se bucura în sinea lui de faptul că 

de la tortura zilnică a alarmelor. Mai rău era 
însă că Pier Ulm îl postase pe Triton Vega-8 în fața uşii, 
încit Adalina nu îndrăzni să se apropie cu cei cîțiva bis- 
cuiţi sustrași de la prînz, pentru a-i strecura în magazie 
prin vreo crăpătură; aşa că Gregor rămase flămind toată 
ziua. 


Pe o orbită eliptică, nava dădea ocol planetei, 
apropiindu-se încet de zana superioară a atmosferei. Prin 
urmare, momentul descinderii nu mai putea fi departe. 
Pier Ulm petrecea ore întregi în cabina de comandă (com- 
partiment ocolit în ultima vreme de ceilalţi astronauți), 

facind: calculele necesare. Uneori il ajuta Boldur, care 
parcă uitase de neînțelegerile dintre ei, sau le făcea ui- 
tate. Fireşte, nu-i putea fi ușor, pentru că șeful de echi- 
paj îl trata şi pe el în acelaşi stil dur, ca nu cumva fostul 
conducător al expediției să creadă că restabilirea vechi- 
lor raporturi pe navă ar mai fi posibilă. Din aceeași cau- 
ză, probabil, cînd își pusese problema unor avansări în 
grad, stimulatoare, Pier Ulm il preferase pe Albert şi se 
incăpăţină să-l ţină pe Baldur pe loc. O nouă dovadă că 
şeful de echipaj nu era lipsit de o inteligenţă practică, 
bazată în egală măsură pe simţul riscului și pe prudenţă. 

Albert nu se așteptase să fie ridicat in grad, după cum 
nimeni, dealtfel, nu s-ar fi aștapiat. Ordinul afişat nu spe- 
cifica pentru ce merite primea poetul gradul de sergent. 
La primul apel, Pier Ulm îl chamă „in fața frontului“ şi, 
felciitindu-l pe un ton neutru, îi agăţă pe mineri tresele 
corespunzătoare noii sale poziții în echipaj. Astronauții 
priveau scena cu gurile căscate, întrebindu-se ce va fi 
determinat o asemenea hotărire, care, ce-i drept, fusese 
prevestită de un vis mai vechi al lui Gregor. Albert nu se 
arătă foarte încîntat de avansare, ceea ce nu era toomai 
adevărat. Deocamdată, după Pier Ulm — chiar dacă des- 
tul de departe în urma aceluia — el avea gradul cel mai 
mare și poetul era destul de inteligent ca să priceapă că, 
în condițiile nou create pe navă, asta îi putea asigura o 
serie de avantaje. Oricum, hotărirea lui Pier Ulm, justi- 
licată sau nu, îl ridica imediat cu o treaptă deasupra ce- 
lorlalţi. Albert se felicită că în toiul evenimentelor nu se 
remarcase prin proteste și, în general, printr-o atitudine 
contestatară la adresa maşinaţiunilor lwi Pier Ulm. Nu 
că n-ar fi fost revoltat și el de cele ce se iîntimplau. Dar, 
dacă Gregor apucase să ţipe el cel dintii, Albert socotise 
că era mai bine să-l lase în față pe astronom, de fiecare 
dată cind se anunţa o încordare a relaţiilor cu noul con- 
ducător al expediției. Aşa se face că poetul apăru în 
ochii lui Pier Ulm mai puţin recalcitrant decit odinioară, 
sau, cel puțin, mai puţin încăpăţinat decît ceilalți. După 
avansare, Albert se strădui să-i confirme întru totul pă- 
rerea, făcu exces de zel în îndeplinirea ondinelor șefului 
său, şi nu dintr-un real talent militar, nici dintr-o deo- 
sebită chemare ori pricepere, ci dintr-un calcul făcut la 

rece, după care, dacă nu-i „freca“ el pe ceilalți. M-ar fi 
împărtășit soarta. Cum Albert nu dorea deloc să fie el 
cel „frecat“, alesc prima variantă; deveni un sergent sili- 
tor și, întrucît gestul jignitor al lui Boldur (cind cu aver- 
tiamentul scris) îi era încă proaspăt în memorif, se ocupă 
îndeosebi de instruirea acestuia. Drept urmare, în mai 
multe rînduri inventatorul fu văzut alergiînd 'cu tot echi- 
pamentul de astronaut in spinare, cu sudoarea curgindu-i 
de sub masca antiradiaţii, în vreme ce de la capătul cori- 
dorului răsunau comenzile sonore ale recent avansatului 
sergent. Pier Ulm fu atit de mulţumit de activitatea lui 
Albert, încît hotărî să i-l încredinţeze şi pe arestat pentru 
cîteva ore de instrucţie zilnică şi numai faptul că proble- 
ma descinderii pe planetă ajunsese prea presantă îl salvă 
pe Gregor de la alergătură și corvezi. 

Pe afișier, comunicatele se schimbau mereu, aducînd la 
cunoștința echipajului, în răgazurile dintre alarme, hotă- 
ririle Înaltului Comandament. Unul dintre ele, cel care 
purta numărul 54, glăsuia: 


Art. 1: Efemeridele atacă atît ziua, cît și noaptea, folo- 
sind armele lor de preferință, care rămîn a se vedea. Orice 
informație în acest sens se va raporta urgent, pe cale 
ierarhică, fiind secret militar. 

Art. 2: S-a semnalat o deplasare a zonei de influență 
a efemeridelor, din sectorul sudic al planetei, spre nord- 
vest, unde se presupune că duşmanul are tabere întărite 
şi avanposturi. Înaltul Comandament al navei ordonă tri- 
miterea imediată a lui Triton Vega-8 în misiune de explos- 
rare cu caracter strict confidențial. 

Art. 3: În următoarele zile starea de urgență se accen- 
tuează. Orice suspect găsit la bord va fi reținut și înaintat 
spre cercetări. În cei dovediţi a fi efemeride se va trage 
fără somaţie. 

Art. 4: Din surse încă neconfirmate rezultă că efemeri- 
dele stau sub comanda trădătorului Axanio, care s-a în- 
hăitat cu duşmanii Pămintului pentru a împiedica pătrun- 
derea expediției în sistemul stelei Beta. Ordin: vigilență 
sporită la ieşirea din navă; nimeni nu iese neechipat re- 
gulamentar şi neinarmat. 

Arta 5: Inaltul Comandament îl condamnă pe trădătorul 

Azanio: la moarte în contumacie. Moarte trădătorilor! 
A 

Comunicatul, semnat tot de Pier Ulm. stirni iarăși &gi- 
taţie în rindul echipajului. „Ia te uită! exclamau astro- 
nauţii. Şi aici şi-a virit coada Axanio ăla! Nu i-a. fos: 
de-ajuns ce ne-a făcut atunci, cind cu meteoritul... Ce 
tot vrea de la noi? Ce-i mai trebuie? Cit o să ne tot ur- 
mărească?“ Desigur, nimeni n-ar fi putut da răspuns aces- 
tor întrebări, iar asta sporea neliniştea echipajului. Pri- 
veau discul planetei, conturat uriaș pe cerul cosmic şi. 
din gesturi. din expresiile preocupate ale feţelor, din 
vorbele mai degrabă ezitante şi temătoare, nicidecum pli- 
ne de buna dispoziţie de altădată, puteai înțelege foarte 
limpede în ce măsură se înstăpinise și creștea pe navă 
tensiunea. 

Triton Vega-8 Arpgonauticus fu lansat spre suprafața 
planetei încă din straturile înalte ale ionosferei. Astro- 
nauții asistară la eveniment cu o neascunsă emoție. Micul 
monstru ţișni printr-o trapă, îl văzură plutind o vreme 
alătiri de navă, în spațiul cosmic şi. pentru prima dată, 
o oarecare simpatie pentru subiectul experienţei YQ se 
declanşă în sufletele lor. În clipele acelea, Argonauticus 
reprezenta avangarda expediției. El urma să atingă, cel 
dintîi, solul planetei necunoscute şi nu se putea ști dacă 
nu cumva avea să înfrunte, în locul celor rămași pe navă. 
la adăpost, primul atac al efemeridelor. Văzind în el un 
sacrificat, un mic martir, Adalina își zise că, la urma ur- 
mei, diferenţa dintre Triton Vega-8 și Pufuleţ al ei nici 
nu era chiar atît de mare, că Argonauticus nu era chiar 
atit de rău şi urit pe cit i se păruse. Emoţionată, tinăra 
femeie lăcrimă. 

De la pupitrul de comandă, Pier Ulm îl dirija pe Argo- 
nauticus. Încet-încet, cercetașul se îndreptă, căzind, spre 
planetă. Nava rămase să patruleze mai departe în spaţiul 
cosmic, în așteptarea primelor informații transmise de 
jos. Nu se ştia exact cînd aveau să vină. 

— Sengent! strigă Pier Ulm, cînd îl pierdu din vedere 
pe Triton Vega-8, descoperindu-și în schimb echipajul. 

Albert se prezentă la raport. 

— Ce caută ăștia Aici? vru să ştie Pier Ulm. Da ce nu 
sint la posturile lor? 

— Au ţinut să vadă lansarea, încercă Albert za. -i scuze. 

— Daa?! se miră şeful de echipaj, apoi răcni în stilul 
său obișnuit: Şi dacă în timpul ăsta efemieridele se infil- 
trează în navă?! Dacă ne trezim cu ele aici, pe cap? Ce 
ordine am dat eu, în numele Înaltului Comandament? Aşa 
inţelegeţi voi să întăriţi şi să păstraţi vigilența? Pas aler- 
gător, afară din cabina de comandă! ondonă el şi, smul- 
gîndu-se din loc, astronauții dispărură în coridor. Ser- 
gent! strigă din nou Pier Ulm, făcindu-l pe Albert să se 
întoarcă din uşă. Răspunzi cu capul! ameninţă șeful de 
echipaj, apoi se întoarse spre aparate şi își văzu de treabă 
în liniște, căutind lungimea de undă a cencetaşului. 

În capătul coridorului, Vlig I, astrofizicianul, înjură 
bombănind, apoi i se adresă lui Boldur. 

— Cât o să mai răbdăm? întrebă el. Ce-ar îi să folosim 
momentul şi să terminăm odată?! 

Bokdur îl privi surprins. 

— Cum adică, să terminăm? 

— Uite-așa, bine! Să „profităm de faptul că monstrul 
ăla care ne bagă spaima "în oase lipseşte. Îl luăm pe Dar- 
naputra, intrăm în sala de camandă și-l declarăm pe Pier 
Ulm nebun. Darnaputra o să-l interneze la infirmerie. 
Dacă se împotriveşte, îl declarăm periculos și-l închidem 
acolo pină la întoarcerea acasă. 

— Așa-i! aşa-i! aprobă Vlig III, rinjind mulțumit. Să 
vadă și el ce bine-i să zaci închis în infinmerie! 

— Eu nu mă bag, zise Darnaputra. 

Vlig I se întoarse brusc spre medicul pirpiriu. 

— Nu te bagi?! se miră. De ce nu te bagi? Ce, nu-i un 
client destul de bun pentru tine? Frate-meu era bun, pu- 
teai să faci pe el toate experienţele care-ţi treceau prin 
cap, iar ăla, dacă-i şef de echipaj, îți pare că trebuie cău- 
tat în coarne? 

— Nu merg şi Tie B încăpățină Darnaputra. 

— De ce? stărui Vli 

— Tu crezi că renati ceva? Crezi că monstrul nu se 
mai întoarce? Dă-mi pace, n-am de gind să pățesc ce-a 
pățit Gregor. Joacă-te tu cu javra aia de Argonauticus, 
dacă-ţi dă mina! 

— Ţi-e frică! observă astroiizicianul Ți-e frică, hai? 
Lașule! . 

În clipa aceea, Darnaputra auzi după colţ paşi grăbiţi. 

— Vine sergentul! anunţă el în şoaptă și, cu toţii, se 
imprăştiară prin cabine, încit Albert nu mai avu de ünde 
să-i ia; mulțumit, își văzu de drum spre bucătărie, soco- 
tind că nu strica să-și procure ceva de mincare și un pă- 
hărel-două din rezerva de alcool sintetic, dacă avea noro- 
cul să dea peste el, acolo unde il ascunsese Pier Ulm. 

Intre timp, Triton Vega-8 ajunsese pe suprafața pla- 
netei. Cu greu, dar ajunsese. Desiăcut în bucăţi, împrâz- 
tiat pe o suprafață de cel puțin două mile pătrate, de 
unde se realcătui treptat, pe baza programului ce-i fusese 
imprimat in memoria acum ușor răvăşită. Cind totul fu 
gata, transmise semnalul. Pier Ulm recapționă sunetul tre- 
murat, abia deosebit dintre zgomotele de fond făcute de 
paraziții radiofonici, și aşeză nava pe traiectoria de co- 
borire. Nu trecu mult şi motoarele de frinare porniră, 
apoi își întețiră activitatea. Străpungind straturile joase 
ale atmosferei, nava alunecă spre sol, aşezindu-se pe un 
platou aproape neted, nu departe de locul unde pop”<ise 
Argonauticus. Cind orice mișcare încetă, Pier Ubn se 
desţinse, ieşi brusc din încondarea care îi stăpinea ființa 
și, imediat, apăsă butonul de alarmă. Sirena își revărsă în 
lungul coridorului vuietele modulate. Echipajul apăru in 
fața cabinei de comandă și se alinie în grabă. Se vedea de 
departe că oamenii ciştigaseră în ultima vreme deprin- 
deri noi, deveniseră mai sprinteni şi mai bine pregătiţi 
psihologic, încit adunările efectuate „în cea mai mare vi- 
teză“, vorba lui Pier Ulm, nu mai aveau aspectul acela 
de haos derutat şi derutant pe care il avuseseră inainte de 
introducerea instrucției în programul de activitate al argo- 
nauților. Sergentul Albert privi cu un ochi critic în lungul 
şirului, făcu semn Adalinei să iasă puţin mai în față, iar 
lui Vlig II să-și „sugă“ burta, destul de îndrăzneţ cres- 
cută, încit depășea sistematic linia imaginară după care 
se făcea alinierea. Pier Ulm ieși din cabina de comandă 
și Albert, tresărind, își înălță capul și se pregăti să-i vină 
în întâmpinare, pentru raport. Pier Ulm îi făcu semn să 
renunţe; nu mai avea timp de pierdut cu formalităţi, 
așa că intră direct în problemă. 

— Argonauţi! vorbi şeful de echipaj, arătindu-le un 
chip pe care se citea exaltarea. Am descins pe planetă. 
Din înălțimea istoriei veacurile vă privesc şi ne admiră. 
Fiţi mindri de victoria asta! 

Pier Ulm ridică braţul, ca să oprească uralele pe care 
le presimțea gata să se dezlănţuire din piepturile oameni- 
lor din echipaj. 

— În urma îndeplinirii cu succes a acestei importante 
misiuni, Înaltul Comandament al navei ordonă... 

Și Pier Ulm desfăcu o bucată de hirtie, de pe care citi: 

— Se avansează maiorul Pier Ulm la gradul de colo- 
nel... Doi: se avansează sergentul Albert la gradul de 
sergent-majar. Felicitări! 

li strînse mina lui Albert, regretind puţin că nu și-o 
putea stringe şi pe a sa. Ură celor avansați noi suocese, 
noi trepte urcate în cariera care le stătea în faţă. Vorbind, 
Pier Ulm privea zimbitor peste capetele oamenilor din 
echipaj şi nu era deloc absurd să crezi că în clipa aceea 
proaspătul colonel zimbea însamnelor de general, discret 
profilate în mintea lui. 

— Putea să-ţi dea măcar un grad de sublocotenent! 
observă Boldur, adresindu-i-se în şoaptă lui Albert. 

Sergentul-major nu spuse nimic, nici nu-l aprobă, dar 
nici nu protestă, ceea ce putea fi tradus drept o expresie 
a unei nemulțumiri ascunse. Pier Ulm ceru să fie adus 
Gregor de la arest. 

Astronomul apăru. Slăbise şi-i crescuse barba, concu- 
rindu-i-o, fără suoces însă, pe a lui Vlig III. Cînd îl văzu, 
Adalina nu-şi putu reţine un oftat, mai degrabă un uşor 
țipăt, înăbuşit cu dosul miinii. 

Pier Ulm se încruntă, părindu-i-se că astronomul fi 
privea cu prea multă insistență şi cu o neascunsă mirare 
însemnele de colonel. 

— Arestat! zise el, trezindu-l pe Gregor la realitate. 
În timp ce îți ispășești pedeapsa pentru faptele tale ne- 
demne, astronava a aterizat. Ai acum prilejul să te rea- 
bilitezi, să arâţi că te căieşti pentru vina ta, că doreşti 
să reintri în rindurile echipajului și în drepturile tale. 
Îţi dau posibilitatea să ştergi pata ruşinoasă care-ţi pă- 

iează onoarea de argonaut, răsfrîngindu-se dezonorant şi 
asupra lor — îi arătă pe cei aliniați în faţa sălii de coman- 
dă — asupra tuturor. 

Gregor deveni mai atent. Îl privi pe Pier Ulm cu gur- 
prindere, neințelegind unde voia acela să ajungă. 

— Îţi ofer, deşi n-o meriţi, cinstea de a ieși primul pe 
suprafaţa acestei planete! zise Pier Ulm și făcu un pas 
inainte, pregătindu-se să-i stringă repede mîna. 

Astronomul rînji. Prin urmare, asta era! 

— Nici nu mă gindesc! strigă el. Ce, vrei să scapi de 
mine. să mă omori? Să mă arunci drept în gura efemeri- 
delor? Şi încă o aduci din vorbă în aşa fel, încît să mă 
ofer singur drept victimă garantată?! 

Pier Ulm pricepu îndată că dăduse greş. li făcu un 
semn nervos lui Albert, urlind: 

— La arest! Înapoi, la arest! Omul ăsta n-are nici un 
pic de demnitate în el... Așa înțelege el să se reabili- 
teze! Aşa înțelege să-și facă datoria de argonaut, de ex- 
plorator şi de luptător! Refuză să pună piciorul afară din 
navă, de teama efemeridelor... Așa ceva n-am mai po- 
menit! | 

Furios, şeful de echipaj tună și fulgeră, vărsîndu-și în 
capul tăcuţilor ascultătoni toată indignarea pe care el, 
colonelul și conducătorul expediției argonautice, o sim- 
tea. pus in fața lașităţii și insolenţei unuia ca Gregor. La 
sfirșit. hotărît să dea el însuşi un exemplu de demnitate 
şi temeritate, anunţă că va ieşi din navă în fruntea bravi- 
lor săi argonauţi, pregătit să înfrunte toate primejdiile 
ve care le-ar fi revărsat asupra lui planeta stelei Beta. 

În ungherul său din magazie, trintit pe pături, Gregor 
rodea mulţumit biscuiţi şi din cind în cind ducea la gură 
o sticlă din rezerva atit de insistent şi atît de infructuos 
căutată de sergentul-major Albert în bucătărie. Pesemne 
că şi Pier Ulm uitase unde o ascunsese; altfel, fără indo- 
ială. i-ar fi găsit astronomului un alt loc pentru tem- 
porara lui încarcerare. Pe cind echipajul, avîndu-l în mij- 
locul lui pe ambițiosul colonel, ieşea în prima explorare 
planetară, Gregor ajunsese deja „groggy“, încît lălăia în 
magazie cîntece vesele şi o striga, din vreme în vreme, pe 
Adalina. 

Nici prima, nici a doua și nici celelalte ieșiri 
nu dovediră existenţa etfemeridelor prin apropiere. De 
unde la inceput se arătaseră destul de prudenţi, astrona- 
uţii își simţiră curînd inimile bătind omeneşte și n-ar fi 
trecut, poate, multă vreme pină să recunoască, în sfirşit, 
că se simt în largul lor. Uneori se făcea haz de acele pri- 
me incursiuni, reduse la perimetrul imediat învecinat 
navei, cind așteptau din clipă în clipă declanşarea unui 
atac şi păreau dispuşi s-o rupă la fugă înapoi, la cel mai 
mic semn de primejdie. Au existat și cîteva mici inci- 
dente, unul legat de Vlig I, care fusese de-a dreptul ca- 
raghios cînd, proptit în ușă, blocase ieșirea altora şi nu 
voia cu nici un chip să pună piciorul jos, se zbătuse acolo. 
speriat, pînă când Pier Ulm, înfuriat de circul făcut de 
astrofizician, dăduse ordin celor dinăuntru să-l scoată afa- 
ră, iar Vlig I fu îmbrincit pe scară, ajungind să cunoas- 
că el, cel dintii, cu fesele, duritatea solului planetar. 
Eroul altui incident fu, spre marea surpriză a tuturora, 
toamai sergentul-major Albert. Pe cînd dădeau ocol na- 
vei, tăcuţi, concentrați, cu armele automate strinse in 
mâini de se aburiseră ţevile şi pe dinafară şi pe dinăuntru, 
Albert apăsă din greşeală pe trăgari şi, în panica stirnită 
de împuşcături, e de mirare că nu începuseră și ceilalți 
să tragă, impușcindu-se unul pe altul. Se pare că numai 
faptul că, exceptindu-l pe Pier Ulm, la auzul rafalei scă- 
paseră cu toţii armele şi ridicaseră instantaneu miinile 
în sus, numai asta a salvat echipajul de la un dezastru 
provocat prin accident. E drept că Pier Ulm, revenindu-şi 
imediat din şoc, îl luă pe sergent la înjurături, amenin- 
țindu-l cu degradarea (asta se întîmpla la o jumătate de 
oră după ce-l avansase în grad!) şi poate că ar fi făcut-o 
chiar acolo, pe loc, pedepsind astfel stingăcia nepermisă 
cu care un gradat umbla cu arma, dacă în momentul 
imediat următor nu l-ar fi înfuriat şi mai cumplit atitu- 
dinea echipajului, încremenit cu mîinile ridicate. Colonelul 
se făcu roșu la faţă, atit de roșu, încît pînă şi globul stră- 
veziu, purtat pe cap, i se impurpură. 

— Netrebnicilor! începu să strige. Lasilor! Argonauți 
împuţiți! La primul foc de ammă vă pradaţi cu toții?! Ce 
să mă fac cu voi la un atac adevărat, dacă acum, că n-a 
fost decât o greşeală, aţi aruncat armele ca nişte trădă- 
tori? 

Șeful de echipaj spumega. Cit era de minios se putea 
vedea din faptul că el, care în ultimul timp se dovedise 
destul de liber şi buruienos la gură, îi plesnise atunci, 
pentru întiia oară (dacă facem iarăşi abstracţie de visul 
lui Gregor), cu calitatea de „împuţiţi“. Ar mai fi de spus 
că n-avea cine să se supere din cauza asta, pentru că oa- 
menii păreau atit de îngroziţi, încit Pier Ulm trebui să-i 
scuture zdravăn de umeri şi de minexci, ca să-i trezească 
din amorțeală şi să-i oblige, aşa palizi cum erau, să-şi 
ridice armele scăpate. Drept pedeapsă, îi alergă de citeva 
ori în jurul navei, pe platoul cu tufe scunde, spinoase, 
unde rînd pe rind iși lăsară cite o fișie sau cite un petic 
din frumoasele lor costume, proaspăt curățate şi călcate 
pentru întîlnirea cu planeta stelei Beta. În felul acesta 
Și mai reveniră și ei din şoc, şi Pier Ulm din furie, pu- 
tindu-şi duce la bun sfirşit misiunea de explorare, cea 
dintii de cînd se aflau acolo. 

Puținele plante şi animale întilnite nu păreau deloc pri- 
mejdioase. Cum atacul efemeridelor intirzia, astronauții 
se calmară și, incetul cu încetul, deveniră mai îndrăzneți. 
În grupuri de cîte doi, se îndepărtară, cu prilejul altor 
expediții, atita cît le permitea curajul: unii pînă la stinci, 
alții dincolo de stinci, unde descoperiră un firicel de apă 
caldă, năpădit de alge. Cel mai entuziasmat se dovedi 
Vlig III, astrobiologul, ocupat pină peste cap cu recolta- 
rea mostrelor de viață scoase în cale de planeta explo- 
rată. Dealtfel, el se încumeta să se îndepărteze cel mai 
mult, în ciuda avertismentelor date de Pier Ulm la ple- 
care. Ajunsese, în sfirșit, în elementul său şi nu i s-ar 
fi putut reproşa excesul de zel, decit de către un răuvoi- 
tor. Un asemenea răuvoitor deveni fratele său mai mare, 
Vlig II, dar e cazul s-o spunem că nu de la început, ci 
numai după o anume întîmplare, cînd, lipsind astrobiolo- 
gul la apel după încheierea unei incursiuni prin exte- 
rior, matematicianul fusese trimis să-l caute şi se rătă- 
cise el; se rătăai cu adevărat, încît abia îl mai găsiră œi- 

lalţi, lihnit de foame, rotindu-se în loc pe platou. cu 
busola în mină. „Ce naiba faci acolo?“ întrebă Boldur, 
cel care-i dăduse, cu mare greutate, de urmă. „Haide îna- 
poi, nu-l mai căuta, că s-a întors singur la navă!“ Dar 
Vlig II îl opri cu un gest. „Stai aşa!“ îi zise, privindu-și 
concentrat busola, după indicaţiile căreia făcea un pas sau 
doi la stinga, apoi la dreapta. „Nu-l caut pe el, caut 
Polul Sud“, mărturisi matematicianul. Și, cum nu reuşi 
să găsească polul, deşi era convins că trebuia să fie pe 
aproape, îşi aminti deodată că din cauza lui Vlig III colin- 

în neștire, frînt de oboseală, locurile acelea străine. 
Pe drumul de întoarcere o ţinu doar în ocări, alternate cu 
diverse calcule complexe, făcute şi ele cu glas tare. Din 
loc în loc se aprea, scotea busola, privea nemulțumit acul 
magnetic, iar Boldur se vedea obligat să-l strige mereu. 
întoncindu-se ca să nu-l scape din ochi şi să-l piardă ia- 
răși, după ce că abia dăduse de el 

Pasivitatea elemeridelor începu să-l neliniştească pe 
Pier Ulm. Timpul trecea, fără ca explorările să aducă nou- 
tăţile așteptate. 

— De ce nu atacă? De,ce s-au retras? se întreba colo- 
nelul, cercetind în cabina de comandă o hartă încărcată 
de steguleţe. 

Îşi alcătuise un plan foarte exact. cu mai multe va- 
riante, pentru cazul că utacul efemcridelor s-ar fi produs 
dintr-o parte a navei sau din cealaltă, din faţă sau din 
spate; prevăzuse pină şi situaţia, de nedorit, dar posi- 
bilă, cind echipajul ar fi fost nevoit să se retragă. cu 
unele pierderi, să se replieze pe o altă linie, in interiorul 
perimetrului iniţial controlat. Firește, din planurile lui 
lipseau două variante extreme, şi anume: cea care ar fi 
avut în vedere înfringerea deplină a astronauţilor, masa- 
crarea echipajului și, în acest fel, nimicirea întregii expe- 


diții. precum și aceea — considerată de Pier Ulm cu 
totul nerealistă, dar mai ales neconvenabilă, în lumina 
evenimentelor din ultimul timp — care ar fi exclus in- 


fruntarea directă dintre păminteni şi efemeride. Pe prima, 
şeful de echipaj o omisese din convingerea care-l însufle- 
țţește pe orice luptător înaintea bătăliei, din încrederea în 
victorie, fără de care n-ar mai lupta, ci, în mod rușinos, ar 
da încă de la început bir cu fugiţii. Pe a doua refuza s-o ia în 

considerare — de ce n-am recunoaşte? — și din teama 
secretă că, în cele din urmă, lucrurile se puteau întîmpla 
chiar aşa, iarăși spre ruşinea intregii expediţii. „Dg ce 
ne-am deplasat pînă aici? De ce-am făcut atita drum, 
dacă nu reușim să susţinem nici măcar o luptă serioasă?“ 
se întreba Pier Ulm, nemulțumit, nu insă şi descurajat, 
dovadă că Triton Vega-8 era trimis mereu în misiuni di- 
ficile. din ce in ce mai deparle de locul unde poposise 
nava. Pier Ulm nu pierduse nădejdea că, odată şi odată. 
Triton Vega-8 avea să revină cu vestea mult așteptată. 
Și nu ezita să-şi îmbărbăteze echipajul ori de cîte ori 
avea prilejul, ca să nu-i dea vreme să lincezească sau să 
se demoralizeze. 

— Ştiu că sînteţi trişti! le zise într-o zi, cind astro- 
nâuţii se aliniaseră ca să-i dea raportul pe terenul neted 
de lingă navă, iar steaua Beta incălzea atît de tare incit 
oamenii transpirau abundent sub globurile care le aco- 
pereau capetele, protejindu-i de aerul viciat şi împiedi- 
cîndu-i in acelaşi timp să-şi șteargă sudoarea de pe frunți. 
Ce. parcă eu nu sint?! izbucni Pier Ulm, ridicind bruse 
tonul. Dar se vede asta, argonauţi? Nu se vede! răspunse 
to: el. Colonelul e trist, dar nu disperă. Voi sinteţi trişti 
şi disperaţi. Asta-i deosebirea dintre noi! conchise Pier 
Ulm, exagerind puţin, pentru că echipajul, la ora aceea a 
amiezii, nu arăta chiar atit de disperat pe cît de transpirat, 

Vlig I se aplecă spre umărul lui Boldur, vecinul său. 
Şi-i vorbi, lipindu-și globul de al celuilalt, după ce in 
prealabil avusese grijă să închidă circuitul radiofonic co- 
lectiv. 

— Dacă ne mai ţine mult aici, în picioare, ai cuvintul 
meu de argonaut că dezertez! spuse astrofizicianul, iar 
Boldur incuviinţă din cap, în semn că-l auzise și-l înţe- 
egea. 

Numai că Pier Ulm, deși înfienbîntat atît de vorbă, cît 
şi de razele nemiloase ale stelei Beta, surprinse mişcarea, 
fără să audă însă ce spusese celălalt. Bănuind că se com- 
plota în jurul persoanei sale, făcu rapid o nouă criză de 
personalitate şi începu să strige: 

— Aşa, aşa! Dă-i înainte! Colonelul vorbește, iar un 
pirlit de argonaut comentează! Oare n-o să vă dezvățaţi 
niciodată de prostul obicei de-a vorbi neîntrebaţi? Ce 

mai vreţi iarăși? V-am tot pedepsit, v-am alergat, v-am 
trintit cu burta de pămini, crezinid că doar-doar vă mai 
iese energia şi vă disciplinați și voi. Dar văd că-i în zadar. 
la spune, ce aveai de comentat? i se adresă direct lui 
Vlig I, care, bineînțeles, tăcu. Vrei să te trimit în prima 
linie, acolo unde luptă eroic Triton Vega-8? Dacă asta 
vrei, spune! Spune cu voce tare, să te audă toţi... 

Vlig I tācu mai departe, cu încăpăținare. După o scurtă 
pauză, Pier Ulm îşi continuă muștruluiala, pe un ton 
mai potolit, care nu prevestea însă nimic bun, cunoscut 
fiind faptul că şeful de echipaj obişnuia să-l folosească 
atunci cînd intenţiona să le țină discursuri lungi. Însemna 
că nu era destul de furios ca să tenmine repede, avea chef 
de vorbă, în cunoscuta sa manieră de a se deplasa spec- 
taculos de la o idee la alta, de la un personaj la altul, 
în vreme ce echipajul asculta nemișcat, apatic, și uneori 
chiar auzea. 

— Sigur! zicea Pier Ulm. Ce vă pasă vouă! Șeful de 
echipaj să-și bată capul cu toate problemele, voi să vă 
îmbuibaţi burțile şi să dommiţi... lar cînd vă pretinde 
cineva să faceţi ceva, știți să comentaţi, dar vă mișcaţi 
ca melcul. Vlig II e aici? la vino mai în față! Ce ordin 
ţi-am dat, ia spune?! Era vorba să calculezi reperele pen- 
tru Argonauticus şi să le treci pe hartă. Le-ai trecut? Nu 
le-ai trecut! Păi, ce mai aştepţi? Ziua de miine? Îţi dau 
o oră, incepind din clipa cînd ne terminăm treaba aici. 
Să calculezi totul exact şi să muţi stegulețele pe hartă. 
cum ţi-am ordonat. Că, așa cum spuneam. vouă ce vă 
pasă de Argonauticus! El, săracul, conştiincios, la datorie, 
fără să cricnească, în cele mai primejdioase misiuni... 
Şi asta numai ca să vă scutesc pe voi de greul expediției, 
să nu cumva să vă ciocniţi nas în nas cu vreo efeme- 
ridă!... Că doar n-o să-mi spuneţi că o să ne meargă 
tot aşa de bine pînă la sfirşit. V-ar conveni, nu? Sigur că 
v-ar conveni, nu spuneţi nimic, dar citesc asta în ochii 
voştri. Şi să ne întoarcem acasă aşa, ca de la prome- 
nadă ... Cum să nu! Și mai ce? Că efemenidele sînt chiar 
atît de proaste cum credeţi voi... Degeaba zimbeşti, ser- 
gent-major, degeaba zimbeşti! îl luă în primire pe Albert. 
Te ţii mai deștept cu cinci minute, dar habar n-ai, pun 
pariu cu tine că habar n-ai cum să te descurci cu trupa 

atunci cînd eşti împresurat. O să vină și asta, n-ai nici 
o grijă! Noroc că-i şi colonelul printre voi, noroc că-i el 
aici, să tragă greul și să ia pe umerii lui răspunderea. Că 
el poate orice, nu-i așa? Numai voi nu puteţi. nu vă stă 
capul la nimic serios. Era vorba să-mi campui un marş, 
sergent! îşi aminti Pier Ulm. De ce nu te-ai prezentat 
pimă acum cu marșul? Cine să-l. facă? Tot eu să-l fac? 

Cu fruntea sus, Albert raportă cu lucrul la marșul ce- 
rut mengea bine, mergea cu spor, iar dacă redactarea fi- 
nală avea să mai întîrzie, aici nu era nimic de făcut, totul 
se datora unor condiții obiective. Nu era uşor să compui un 
cintec care să traducă, în cuvinte şi muzică, optimismul 
argomautic, constituind în acelaşi timp şi un stimul efi- 
cient în pregătirea psihologică a echipajului pentru înfrun- 
tarea cea mare cu efameridele. Redevenit pentru: citeva 
momente poet, sergentul-major descrise în linii mari cam 
ce înțelegea el să facă pe baza indicațiilor lui Pier Ulm 
şi se văzu că, în ciuda trecutului său abisalist, Albert 
înțetesese totul aproape bine. Singurul lucru care-l ne- 
dumeri pe Pier Ulm fu afirmaţia de la sfirşit, care venea 
să justifice o dată mai mult întârzierea proiectatei opere. 
Albert spunea că lucrurile se complicau şi datorită fap- 
tului că, deşi pornit după canoanele clasice, marşul erup- 
sese dincolo de ele şi ameninţa să se transforme într-o 
marșeieză. 

— Ce fel de marșeieză? întrebă Pier Ulm, nedumerit. 

Albert începu să explice cum vedea el marşeieza în 
general şi mai ales marșeieza lor, adaptată la zborul cos- 
mic, la efemeride, la echipaj. Intonă chiar citeva note 
pe care debuta refrenul, dar Pier Ulm il întrerupse cu 
un gest de enervare. 

— Ți-am spus să-mi faci un marş, nu o marşeieză! 
preciză el, ţintuindu-l pe Albert cu o privire cruntă. Un 
marş, şi atîta tot. Cînd o să vă învățați să faceţi doar 
atita cât vi se cere și nimic mai mult? Auzi! pufni Pier 
Ubn, înciudat. Colonelul îi dă ordin pentru un marş, iar 
sergentul-major vrea marșeieză! Asta-i neexecutare de 
ondin, debandadă curată! Uite, în loc să avem la ora asta 
un marş gata făcut, pe care să-l învăţăm, să-l cîntăm, 
stăm şi ne uităm unii la alţii, din cauză că sergentul- 

major se ambiționează să scrie o marşeieză... Unde o să 
ajungem, dacă mergem înainte tot așa? 

Evident, Pier Ulm nu aştepta un răspuns la această in- 
trebare, cum nu aştepta niciodată răspunsuri de la subor- 
donaţii săi, indiferent despre ce ar [i fost vorba. Şeful 
de echipaj nu-şi părăsise incă maxima „Cind vorbeşti cu 
mine, să taci!“ — prin urmare întrebările lui erau nişte 
false intrebări, erau nişte momeli care chemau, tot de la 
el, răspunsuri. După toate probabilitățile trebuia så ur- 
meze şi acum un răspuns, dat de Pier Ulm la propria sa 
întrebare. Dacă acesta n-a mai urmat, asta se datorește 
micului incident produs de Darnaputra, fără voia lui. 
Bătut mereu în cap de razele fierbinţi ale stelei Beta, 
medicul leşină; işi piendu deodată echilibrul şi se intinse 
la picioarele celorlalţi, cu globul străveziu înfipt pe ju- 
mătate în nisip. 

Se stîrni rumoare. Echipajul uită de Pier Ulm (ori poate 
că abia așteptase un prilej şi un motiv serios ca să-l poată 
face uitat) şi se adună în jurul leşinatului. 

— A murit Darnaputra! A murit Darnaputra! începu 
să strige Vlig II, ca un apucat, deşi nici el nu era təv- 
mai Sigur de adevărul celor spuse. 

Pier Ulm înţelese abia atunci că exagerase puţin, că 
lungise şedinţa moralizatoare pină la limita rezistenţei 
astronauţilor. Nu-i plăcu nici faptul că, agitindu-se in 
jurul lui Darnaputra, echipajul Lăcea atita zgomot pentru 
nimic, în loc să-l ia pe cel leșinat și să-l transporte în 
navă, pentru acordarea primului ajutor. 

— Duceţi-l la infirmerie! ordonă el, incercind să rede- 
vină stăpîn pe situaţie. Să i se acorde acolo îngrijiri. 

— Bine, zise careva, dar cine să i le acorde? 

Era adevărat: cînd însuşi medicul expediției căzuse. cine 
să fi fost în stare să-i ia locul? 

— Să-l îngrijească Adalina! ordonă Pier Ulm, hotărît 
să rezolve într-un fel, cît mai repede. incidentul. 

Dar Adalina nu se arătă prea entuziasmată de idee. 
N-apucă însă să-şi exprime părerea, pentru că Vlig III 
se oferi voluntar să facă pe sanitarul și ceru să-i fie 
încredințat lui corpul medicului suferind. După graba cu 
care se oferise, dar și după lucirile pline de vioiciune ale 
ochilor săi, puteai fi convins că astrobiologul avea să fie 

un bun şi meticulos Sanitar. nescăpiînd prilejul să-și 
plătească toate polițele adunate în timpul cît fusese paci- 
entul lui Darnaputra. 4 

Între timp, leşinatul incepu să clipească din ochi și 
mare îi fu uimirea văzinidu-se sprijinit de subsuori, gata 
să fie săltat şi dus pe sus spre astronavă. 

— Ce s-a întîmplat? Ce-i cu voi? monmăi el, cu limba 
incă grea și împleticită, adresindu-se celor care-l înşfă- 
caseră, deși în mod normal ar îi trebuit să întrebe „ce-i 
cu mine“. 

Vlig III, postat în fața lui Darmmaputra, se pregăti să-i 
comunice vestea schimbării rolurilor în infirmerie şi. 
întrucît savura cu anticipare momentul, un zimbet feri- 
cit i se lăţi pe faţă, fluturind odată cu barba, care-i um- 
plea pe jumătate globul de sticlă al costumului de pro- 
tacţie. 

Nu-i fu dat însă, nici lui, să-şi ducă bueuria pină la 
capăt. 

— la priviţi! Ia priviţi! strigă Vlig I din spatele gru- 
pului, atrăgîndu-le atenţia asupra unui punct mişcător. 
care apăruse între nişte tufe ofilite. „Efameridele!“ ful- 
geră un gînd prin mintea fiecăruia şi, în clipa următoa- 
re, atenţia le era definitiv abătută de la Darnaputra, încit 
medicul putu să se ridice și, încă buimăcit, să-și souture 
praful de pe costum. 

— Nu-s efemeridele! anunţă Boldur. care avea vederea 
mai bună. Se întoarce Triton Vega-8. 

Respiraţii de uşurare izbuoniră din mai multe piep- 
turi simultan. Argonauticus se apropie și, curind, reu- 
şiră să-l vadă bine cu toţii. Ceva părea insă a nu fi in 
regulă. Fără să poată preciza ce, astronauții rămaseră mai 
departe nemișcaţi, cu atenţia îndreptată spre făpturu me- 
canizată care venea alene spre ei. 

— Ce naiba are? se întrebă cu voce tare Pier Ulm. 

— Parcă-i deșelat! 

-— Asta-i! exclamă Boldur. E deșelat de-a binelea... 

— Fir-ar să fie! izbucni Pier Ulm şi făcu ciţiva pași 
inainte, ca şi cum ar fi vrut să iasă în întâmpinarea lui 
Triton Vega-8, dar imediat se opri. prudent, nedumerit, 
neliniștit. 

Argonaulicus se tiri mai aproape. 

— Oh! strigă Adalina, frîngindu-şi degetele miinilor 
împreunate. Ce-au făcut din el!... 

Argonauticus arăta într-un hal inimaginabil. Pur și 
simplu părea să fi fost desfăcut în bucăţi şi montat la 
loc, aiurea. Înţepenite strimb, labele i se mișcau asime- 
tric, încît una din spate, datorită unghiului sub care se 
indoia, avea tendința să pășească înapoi, frînindu-le pe 
celelalte trei, oare — de bine, de rău — trăgeau corpul 
înainte. Dar ce corp! Unul răsucit în așa fel că burta 
părea să salte fără grabă spre dreapta și în sus, de cite 
ori ființa dezarticulată își. legâna capul rinjit în direcția 
opusă, ca spre a contrabalansa efectul involuntarei ră- 
suciri. Privind mai atent, astronauţilor li se păru că stu- 
{faasa coadă a lui Argonauticus, cu peri sirmoși, mai 
pleoştiți acum decit altădată, venea mai la urmă, des- 
prinsă de corp și, prin cine ştie ce minune magnetică, 
îincăpăţinidu-se să-l urmeze. 

— Asta-i culmea! aprecie Pier Ulm și, smulgindu-se 
din loc, merse cu pași grăbiţi spre movila pe care Triton 
Vega-8, cu ultimele puteri, eșuase fără suflare. 

Ceilalţi îl urmară. Strinşi roată în jurul cercetașului, 
îl priveau cu o uimire exteriorizată adesea prin excla- 
maţii dintre cele mai elocvente. 

— Uite, nici mustăţi nu mai are! observă Vlig II, ma- 
tematicianul. Parcă i le-a tăiat cineva cu briciul. Nu vi 
se pare? 

Angonauticus zăcea pe labele împrăștiate. Dacă ochii 
cu reflexe metalice nu i s-ar fi învirtit în cap, urmărindu-i 
pe cei aplecaţi deasupra sa, ai fi zis că, în cazul lui, totul 
se sfirşise. Dar cercetașul, chiar așa, dereglat cum era, 
nu se putea săvârși din viața lui stranie înainte de a da 
raportul asupra celor întimplate. Pier Ulm ştia asta şi, 
prin urmare, se mai linişti. 

— Cine a făcut asta? întrebă Adalina, cuprinsă de 
milă. Efameridele? 

— Vezi bine că ele! zise Pier Ulm, nervos. 

— Oh! Pufuleț, Pufuleţ! îl alintă femeia pe Anrgonau- 
ticus cu numele lui de mai demult. Și i se păru că, 
impresionat de mila pe care i-o arăta, micul monstru 
clipise din ochi, în semn că o recunoștea pe Adelina și-i 
aprecia compasiunea. 

Tulburat, echipajul incepu să voaifereze. 

— Ce mai așteptăm? De cind am aterizat, stăm aici și 
lăsăm efemeridele să-şi facă de cap pe planetă. 

— Priviţi ce-au făcut din Argonauticus! Așa ceva u 
poate fi lăsat nepedepsit. 

— E o jignire! 

— Dacă nu intervenim acum, imediat. așa o să pățim 
şi noi, cu toții! Ce, credeţi că după isprava asta efeme- 
ridele au să se astimpere? 

— Nici vorbă că ne vor căuta, ca să ne vineze pe rind! 

— De ce nu faci ceva? îl luă în primire Darnaputra 
pe Pier Ulm. Eşti şef de echipaj, ce mai aştepţi? Ai 
aiai o dovadă limpede de felul cum procedează efemeri- 
dele. Doar n-o să aştepţi pînă ne vezi pe toţi aşa... 

Pier Ulm se ridică de lingă Argonauticus, unde stă- 
tuse ghemuit ca să-l poată studia mai bine. 

— Şi ce-ai vrea să fac? întrebă el, mânios, uitind pen- 
tru o clipă că mai trebuia să-și dea şi răspunsul. 

— Să lupți! Să luptăm! Doar pentru asta am venit 
aici! se auziră indemnuri din mai multe părți. 

— Să pornim imediat in urmărirea efemeridelor! 

Pier Ulm își privi echipajul cu nişte ochi tulburi, ca 
şi cum ar fi avut, pentru prima dată de cind îl condu- 
cea, ezitări. Apoi, pe neaşteptate, se anervă și începu să 
tipe: 

— O să mă învățați voi ce am de făcut! Nu? O să înve- 
te puiul pe găină și argonautul pe colonel . . . Vă trebuie 
luptă, da? Pină acum vă făceaţi mici de cum pomeneam 
de efemeride, iar astăzi vreţi să le mincați prăjite... 
Foarte bine! Vom lupta. Dar să vă intre bine în cap: eu 
decid cînd și cum! 

Se aplecă, viri mina în ceafa lui Triton Vega-8 şi, ʻi- 
dicîndu-l într-un straniu acompaniament de tinichele lo- 
vite una de alta, îl arătă echipajului. 

— Angonauticus trebuie răzbunat! declară el. Argonau- 
ticus va fi răzbunat! Deocamdată îl iau cu mine ca să văd 
ce informații mai pot scoate de la el inainte ca ... 

Îl mai privi o dată, încruntat, după care scutură din cap, 
energic, și îşi urmă în alt fel gîndul: 

— De ce să fim fataliști? Poate că o să-şi revină. 

Cu Argonauticus spinzurimdu-i bleg în mînă, se îndrep- 
tă spre scărița proptită de navă. 

— Iar dacă se va întimpla. cumva, să . . . În cazul a- 
cesta Argonauticus e un erou. a căzut la datorie și-i vom 
păstra o amintire veşnic nepieritoare! bombăni Pier Ulm 
în timp ce urca primele trepte. 

Lucrurile nu merseră insă pină acolo. Alimentat de la 
rețeaua de curent electric a navei, cercetașul își reciștigă 
energia, se întremă, cu alte cuvinte, şi chiar găsi puterea 
de a se alcătui la loc, cu preţul unor dureroase contor- 
sionări, judecînd după miorlăiturile frinte care izbucneau 
dincolo de uşa închisă a cabinei de comandă. Cind echi- 
pajul vru să-l vadă, Pier Ulm refuză să-i primească, mo- 
tivind că Triton Vega-8 era in oonvalescenţă şi avea ne- 
voie de linişte deplină; cu atit mai mult cu cît eroul. dind 
dovadă de un excepțional devotament faţă de expediţie, nu 
acceptase să adoarmă înainte de a-şi face raportul, ale 
cărui date se prelucrau chiar atunci în computer. 

Camenii se mai liniștiră. Pe măsură ce se calmau, dis- 
cuţiile puneau în lumină existența unor fisuri în unitatea 
de păreri a echipajului, care era cit pe-aci să fie dovedită 
cu prilejul întoarcerii lui Argonauticus mutilat de efe- 
meride. Dacă atunci reacția fusese limpede şi unanimă. în 
orele următoare circulară pe navă păreri dintre cele mai 
diferite, multe dintre ele cu totul potrivnice ordinelor date 
de Pier Ulm, şi numai faptul că acesta era prea ocupat cu 
privegherea lui Triton Vega-8 îl făcu să rămînă deopar- 
te. să nu reprime drastic opiniile indezirabile. Campionul 
acestora, Boldur, ieşit în mod surprinzător din pasivitatea 
in care tot atît de surprinzător se scufundase imediat după 
detronare, găsi nenumărate ocazii să-i ironizeze pe frații 
Vlig, numindu-i naivi şi chiar proşti, pentru că se incăpă- 
țînau să ceară pedepsirea exemplară a efemeridelor, acolo 
unde vor fi fost ele răspindite pe planeta stelei Beta. 

— De ce ne faci proști? se revoltă Vlig I. 

— Nu eu vă fac, sinteţi gata făcuţi! răspunse Boldur. 
Voi nu înţelegeți că ăla vrea să ne prostească pe toţi cu 
efemeridele lui? La naiba! Aţi văzut aici vreo efameridă? 
N-aţi văzut! Prin urmare, ele nu există. 

— Demonstrația nu-i corectă, aprecie matematicianul. 

— Ba-i foarte corectă! se indirji Boldur. Să vedem a- 
cum, să vedem ce mai scorneşte căpitanul Pier Ulm, ca 
să întrețină psihoza printre nişte fraieri ca voi. 

— Nu-i căpitan, e colonel! corectă astrofizicianul.  * 

— Ba-i căpitan! Eu așa l-am angajat în echipaj şi aşa 
rămîne în ochii mei, un pirlit de pilot cu gradul de căpi- 
tan. Ce-mi pasă că și-a atirnat nişte însemne de colonel! 
N-aveţi decit să-l adulaţi voi, dacă la atita vă duce min- 
tea! Eu, unul, cred că acum, chiar în momentul acesta, iu- 
bitul vostru colonel o să dea chix. 

— Cum adică? se interesă Vlig III, nepricepind unde 
bătea fostul conducător al expediției. 

— Foarte simplu, zise Boldur. Chestia asta cu Argonau- 
ticus, despre care, între noi fie vorba, eu cred că și-a 
serîntit capul şi coada prin cine ştie ce formaţiuni plane- 
tare absolut naturale, chestia asta îl obligă pe stimabilul 
nostru Pier Ulm să ia hotărîrea de care se tame cel mai 
mult. Asta echivalează cu o dilemă, o autentică şi cum- 
plită dilemă! Dacă renunţă, Pier Ulm va trebui să accep- 
te că efemeridele nu există şi, fireşte, ne va da socoteală 
pentru tot ce-a pus la cale sub pretextul acestui pericol 
imaginar. Dacă se încăpăţinează să le caute, o să devină 
limpede, nu imediat, dar în viitorul foarte apropiat, că 
planeta e populată de orice altceva, în afara efemeridelor. 
n concluzie, dacă nu se demască singur, natura însăşi, 
realitatea Însăși îl va demasca, arătiînd tuturor că efemeri- 
dele nu pot să existe, că ele nu există decît în capul lui 
înfienbîntat . . . 

Și Boldur îşi freca miinile, mulțumit, convins că nu 
avea să treacă multă vreme pînă cînd farsa lui Pier Ulm 
urma să fie dovedită. 

Într-adevăr, fără să știe ce se punea la cale pe corido- 
rul astronavei, șeful de echipaj se simţi obligat să ia o 
hotărire, afișind spre seară un comunicat. Se buluciră cu 
toții să-l citească. Dacă Boldur se înghesuia şi el, atunci, 
lingă afișier, o făcea însă numai din curiozitatea de a a- 
fla cu o clipă mai devreme care din cele două căi, din cele 
două soluţii ale dilemei fusese aleasă de Pier Ulm. Convins 
de eşecul celuilalt, oricare va fi fost alegerea lui, Boldur 
7imbea satisfăcut şi numai încetul cu încetul i se stinse 
zîimbetul, pe măsură ce se convingea că șeful de echipaj 

găsise totuşi o soluţie care-l scotea din impas şi la care 
el, Boldur, nu se gîndise. 

Comunicatul sintetiza informaţiile aduse de Triton Ve- 
ga-8. El conţinea vehemente atacuri la adresa „trădăto- 
rului Axanio“, care, printr-o manevră abilă, reuşise să a- 
tragă expediţia într-o capcană. Ce altceva decît o capoa- 
nă, o fundătură oarecare a Universului putea fi planeta 
aceea, unde argonauţii fuseseră ademeniţi numai și numai 
pentru a-i elimina din calea planurilor criminale ale tră- 
dătorului rasei umane? „În timp ce noi pierdem vremea 
aici — glăsuia comunicatul — Axanio, în fruntea legiu- 
nilor lui de efemeride, a atacat sistemul solar!“ Pămîntul 
e în primejdie! proclama mai departe documentul. Argo- 
nauticus stabilise că în vecinătatea planetei de baştină se 
desfășurau mari bătălii, care cereau de urgență concen- 
trarea tuturor forțelor pentru înfringerea efemeridelor in- 
vadatoare și a instigatorului lor dement. În final, Înaltul 
Comandament al navei ordona cîteva măsuri excepţionale: 
decolarea neintîrziată şi întoarcerea expediției, pe traiec- 
toria cea mai scurtă, în sistemul solar; intrarea argonau- 
ților în război, de partea forţelor terestre reunite și îm- 
potriva dușmanului comun. Cu această ocazie, date fiind 
importanța şi gravitatea noilor misiuni, lui Pier Ulm i se 
aconda gradul de general. 

— Ei, ce mai zici acum? întrebă Vlig I, privindu-l trium- 
fător pe Boldur. | 

Şi, într-adevăr, Boldur nu mai avea ce să spună, ră- 
măsese mut de uimire. „L-am subapreciat! gîndi el, mîh- 
nit. L-am subapreciat ...* Și se îndepărtă fără să scoată 
o vorbă. 

Pe drumul de întoarcere, Triton Vega-8 se re- 
făcu acceptabil, ceea ce nimeni n-ar fi crezut la început, 
ştiindu-se starea de accentuată demolare în care îl aduse- 

avià efemeridele. Echipajul îl intîmpină cu prietenoasă 
veuelic şi, lucru iarăși surprinzător, micul monstru se a- 
tă atit de impresionat de primire, incit începu să dea 
ilin coadă. Părea un prim pas făcut spre intoarcerea lui ta 
rondițtia anterioară, chiar dacă gestul acela, legănatul co- 
i era caracteristic mai degrabă neamului Canis decit 
celui pisicesc. În orice caz, astronauții se bucurară și a- 
prompe că l-ar fi considerat de-al lor, dacă n-ar fi existat 
prea numeroase momente cînd Argonauticus, recăzut în 
wuuliția mecanică la care îl obligau urmările experienţei 
YQ. le respingea cu nepăsare, uneori chiar cu o anumită 
ayresivitate, atențiile. 

Steaua Beta rămase mult in urmă, încît nu mai putea 
[i văzută cu ochiul liber. Viaţa pe navă se desfășura des- 
tul de uniform, s-ar putea spune că mai puţin interesant 
ilecit în prima parte a călătoriei, cu toate că acum apărea 
un vlement nou, dat de angajarea fără echivoc a argonau- 
Wor în războiul cu efemeridele. Evoluînd mai departe pe 
„surtătură“, străpungind deci constelaţiile Perseu și Co- 
roana Boreală, nava nu avu prilejul să întilnească alte pe- 
rluole, dintre cele presupuse cîndva, şi asta îl miră foarte 
iure pe Pier Ulm, care se văzu nevoit să corecteze vechile 
harti. 

— Uite de ce ne-am speriat! îi spunea el, într-o ase- 
menea împrejurare, lui Argonauticus. Uite de ce m-a o- 
bligat nătărăul ăla de Boldur să ocolesc vreo cincispre- 
zece parseci și jumătate și abia apoi să îndrept nava spre 
steaua Beta! 

Triton Vega-8 nu răspunse, poate din cauză că în mo- 
mentele acelea nu avea vreo părere, dar mai probabil e 
cù tăcerea lui își avea explicaţia în faptul că torcea. Pier 
lim deveni deodată atent, ascultînd ciudatul sforăit al 
lui Argonauticus. Îl privi neliniștit, întrebîndu-se dacă nu 
cumva cencetașul cosmic intrase brusc în comă. Se con- 
vinse însă destul de repede că nu putea fi vorba de aşa 
ceva; ghemuit într-un colţ, sub tabioul de bord, eroul re- 
tlescoperea torsul sforăit al speciei sale originare, adăugîn- 
«lu-i nişte valori în plus, care te trimiteau cu gîndul la su- 
notele amplificate într-o cutie de rezonanţă. Nemulțumit, 
Pier Ulm se aplecă iarăși peste hartă și, cu virful unui 

creion electric, desenă o.săgeată care traversa zona haşu- 
rată, considerată a fi impracticabilă pînă atunci. 

Pe măsură ce nava se apropia de sistemul solar, Pier Ulm 
înteţi antrenamentele echipajului, crescînd, în cadrul lor, 
importanța acordată exerciţiului tactic. Iniţie chiar un 
cialu de lecţii despre efemeride, pe care le preda el în- 
suşi, în cabina de comandă. Apărea întotdeauna cu stră- 
lucitoarele însemne de general aplicate pe haină şi se a- 
răta ceva mai zimbitor cînd sergentul-major îi dădea ra- 
portul. Pe Albert încă nu se hotărise să-l avanseze în 
grad, din cauza marșului încă nescris şi mereu aminat, 
sub diferite pretexte. Îi „promisese însă o decorație, con- 
diționată şi ea de momentul predării, într-o fază care să 
le facă bune de cintat, a celor trei-patru strofe și a refre- 
nului. 
` La fiecare lecţie tactică, Pier Ulm tuna şi fulgera îm- 
potriva „inamicului crud și feroce“, îi incrimina metodele 
de luptă, lipsa de scrupule, laşitatea, modul de viaţă inu- 
man și înclinația spre antropofagie. Pentru că, spunea el, 
ultimele mesaje recepționate din direcţia sistemului solar 
arătau clar că „efemeridele sint antropofagi“. 

— Antropofiage? întrebă Adalina, ou intenția de a in- 
drepta subtil greșeala lui Pier Ulm. 

— Nu. Antropofagi! preciză el, trecind apoi la prezen- 
tarea succintă a ororilor săvirșite de efemeride în timpul 
unei bătălii care se desfășurase, cu un rezultat indecis, în 
vecinătatea planetei Jupiter. 

— Pînă acolo s-au înfipt? se miră Vlig I, astrofizicianul. 

— Pină acolo. Au profitat de neatenţia unor căscaţi, că 
nu pot să-i numesc altfel! Au făcut o manevră de ocolire 
și s-au năpustit cu tot grosul, pe lingă planeta Neptun, 
adînc, în inima sistemului solar. Iar cei care le așteptau 
în avanposturile întărite de pe Neptun s-au văzut dintr-o 
dată „întorși“, rupţi de restul trupelor, riscînd să fie în- 
cercuiţi şi nimiciţi cu toţii. Ce și-au zis ei atunci? la să 
ne predăm, ia să aruncăm anmele şi să ne lăsăm, frumușel, 
luaţi prizonieri, că efemeridele n-au altă grijă decit să ne 
țină de o parte, pe miîncărică și bătutură, cu femei și cu 
muzici... S-au predat ca niște proşti, așa că efemeridele 
i-au nimicit fără a-i mat încercui. I-au păpat ca pe niște 
gingănii! 


260 


îutislăcut de efectul relatării sale, Pier Ulm zimbi as- 
pen, apoi trase concluzia: 

Aşa păţesc toţi căscaţii! A 

Iura limpede că făcea aluzie la propriul său echipaj, con- 
„l«rind că intimplarea fusese suficient de semnificativă 
Hu să se tragă din ea toate învățămintele. Lui, unuia, nu 
i ur fi convenit deloc să calce pe urmele nefericiţilor de 
lu bazele de pe Neptun, aşa că își pregătea echipajul să 
vi it asemenea greşeli care, vorba lui, costă mult şi se 
plătesc cu viaţa. 

Pe la mijlocul ciclului, Pier Ulm îşi întrerupe brusc lec- 
Wile si astronauții îl aşteptară în cîteva rînduri zadarnic, 
aliniuţi pentru raport. 

Ce-i cu el, de ce nu vine? se întrebau unii pe alții, 
dar privirile erau ațintite îndeosebi spre Albert, ca şi cum 
sergentul-major ar fi trebuit să ştie şi, prin urmare, de la 
ol erau așteptate noutăţile privitoare la șeful de echipaj. 
Albert ridica însă din umeri, neștiind nimic, apoi le dădea 
Hber, sfătuindu-i totuși să nu se îndepărteze prea mult de 
uşu sălii de comandă. 

Dincolo de uşă, Pier Ulm se scufundase iarăși în cal- 
vule, preluorase niște date, fără ca rezultatul să se anunţe 
ju fel de încurajator ca altădată. Judecînd după faţa întu- 
mwată a șefului de echipaj, era clar că lucrurile nu mer- 
geau tocmai bine. La un moment dat, Pier Ulm îl chemă pe 
ueryentul-major şi-l trimise după Boldur, cu invitaţia de a 
m prezenta urgent în sala de comandă. Boldur îl privi pe 
Albert cu un fel de mirare lipsită de entuziasm. 

-- Eu? De ce toomai eu? întrebă el. 

Dar, cum nimeni nu se oferea să intre la Pier Ulm în 
locul lui, Boldur se văzu nevoit să-l urmeze pe Albert pină 
în fața uşii, pe care tot Albert i-o deschise, obligîndu-l 
anilel să nu mai piardă timpul și să intre. Boldur făcu un 
pns înainte, apoi închise cu grijă ușa ce da spre coridor. 

Pier Ulm era acolo, aplecat peste hărți. Auzind zgomo- 
tul, îşi ridică privirea ostenită şi, fapt nemaipomenit, nu-l 
wpezi pe fostul conducător al expediției. Dimpotrivă, îi 
vorbi pe un ton calm, chiar blind în asprimea naturală a 
uunctelor lui, 

- Am nevoie de ajutorul tău, zise Pier Ulm. 

Fata lui Boldur se destinse. Înţelegea că Pier Ulm fă- 

cuse eforturi cumplite ca să se poată hotări să pronunţe 
cuvintele acelea. 

— Despre ce-i vorba? întrebă, căutindu-și un ton cît se 
poate de neutru. 

Pier Ulm își aruncă mîinile în lături. 

— Nu ştiu cum s-a întîmplat! Am rătăcit drumul, măr- 
turisi el, privind neliniștit harta cerească. 

Boldur îl privi cu o satisfacție bine mascată. 

— Aha! Şi ce vrei de la mine? 

Pier Ulm cerceta mai departe harta, stînjenit. 

— Să-l căutăm, să-l găsim împreună! 

— Păi... De unde să știu eu ce-ai făcut pe-aici de cînd 
le rinduiești pe toate după capul tău? întrebă Boldur. 
Pun pariu că, dacă te conduc acum în observator, de unde 
se pot vedea stelele Galaxiei, habar n-ai care dintre ele e 
Soarele și încotro trebuie să îndrepți astronava. 

Boldur îi spunea asta cu încintarea celui care avea acum 
prilejul să sancţioneze aroganţa şi încăpăținarea unui ri- 
val mai puternic. Pier Ulm se simţi fierbînd de ciudă, dar 
reuşi totuși să se stăpînească. 

— Cum îţi permiţi să vorbeşti astfel cu generalul tău? 
zise el potolit, dar tăios. Ţin să-ți reamintesc că eşti da- 
tor să execuţi ordinele care se dau, iar acum ordinul sună 
să găseşti Soarele cît mai urgent. 

Boldur ridică din umeri. 

— Pacă-i așa, atunci fii liniștit! vorbi el nepăsător. Pot 
să-l caut o sută de ani! Trebuia să-mi spui de la început 
că nu ești în stare să ţii cap-oompasul pe Soare, l-aş fi 
ținut eu, ca să nu ne împotmolim aici, ori în altă parte. 
Dar aşa... cdată piendut, n-am cum să te ajut. 

— Eşti dator! strigă Pier Ulm, gata să se repeadă la el 
şi să-l apuce de guler. Atita vreme cit eşti sub ordinele 
mele, să nu crezi că admit... 

— Dacă nu pot, nu pot! ridică şi Boldur tonul. Eu nu 
sînt astronom. Asta nu-i treaba mea, asta-i treaba lui 
Gregor. 

Pier Ulm rămase cu elanul suspendat undeva, aproape 
de tavanul cabinei de comandă, de unde bătu imediat în 
retragere, înţelegind că fostul său şef avea totuși dreptate. 
Trimise după Gregor, care îşi ispăşea la magazie a nu ştiu 
cita pedeapsă, pentru veşnicele lui comentarii făcute — 

nejutrebat, firește — în timpul orelor de pregătire tactică 
nle lui Pier Ulm. Astronomul refuză să iasă din magazie 
inainte de a-și împlini toate zilele de încarcerare primite. 
„Dhucă vrea să mă vadă, n-are decit să vină el aici!“ îi 
spusese lui Albert, fără să se mişte de pe păturile aşter- 
nute pe jos, dar avind grijă să-şi dosească la vreme sticla 
eu ţuică, pe jumătate golită, în spatele unei lăzi cu piese 
de schimb pentru tabloul de bord. 

- Nu vrea să vină! rapontă sergentul-major. 

Pier Ulm tresări, gata să izbucnească. Se mulţumi să-și 
strivească o înjurătură printre dinţi. Státu o vreme pe 
winduri, mohorit; neaşteptat de mult, pentru el, pînă să 
la o hotărire. 

Du-te şi spune-i că-l eliberez chiar acum. 

Albert ieşi. 

— Zice că stă pînă la capăt, comunică el la întoarcere, 
upărind în pragul cabinei de comandă tot fără astronom. 

Pier Ulm se supără de-a binelea. | 

— Uite-al naibii argonaut! strigă el, minios, dar şi mi- 
rat în acelaşi timp. Stă la „zdup“ şi, cînd dau ordin să iasă, 
face mofturi! Pesemene că nu-i merge rău acolo... Na- 
vigăm în derivă, fără să ştim exact încotro mergem şi unde 
o să ajungem, iar el, în loc să vină unde-l cheamă dato- 
ria, cum i-am ordonat, face pe prinţul anacronic și așteaptă 
să vin eu să-l caut! 

Totuşi, pînă la urmă Pier Ulm fu nevoit să se deplaseze, 
În persoană, la magazia unde stătea Gregor închis. Avea 
prea mare nevoie de astronom atunci, urgent, pînă cînd 
nava nu ieşea cu totul din spațiul cit de cât cunoscut, tre- 
cind în vreo zonă din care localizarea fără eroare a Soa- 
relui ar fi fost imposibilă. Aşadar, Gregor se trezi vizitat 
de superiorul său şi se convinse astfel că nu era doar o 
simplă glumă de-a lui Albert, menită să-l scoată de la 
arest fără ondin, cum crezuse el la început, ca să mai fie 
pedepsit o dată. Venirea lui Pier Ulm îl surprinse, dar îl 
licu să înţeleagă imediat cît de mare nevoie era de pre- 
zența sa şi se pregăti să se vindă scump, pînă nu-i scădea 
luvăşi cota. Promisiune îndeplinită întocmai, îndată ce as- 
tronomul pricepu despre ce era vorba. Se tirgui cu Pier 
Ulm fără pic de rușine şi, în ciuda amenințărilor, în ciu-. 
da cuvintelor frumoase cu care mai apoi şeful de echipaj 

încerca să-l convingă, nu se lăsă pină nu-i smulse pentru 
sine un grad absolut nemeritat („orice, acolo, nu contează, 
numai să fie mai mare decit al lui Albert, că mi-e jenă 
de Adalina...%), precum şi o scutire de la program, pe 
termen lung, atit pentru el cît și pentru tinăra lui iubire. 

La început, Pier Ulm se împotrivise, în special la aceas- 
tă din urmă condiţie, pentru că n-ar fi vrut nici în rup- 
tul capului să creeze un precedent. 

— Cum, zise el, tocmai acum, cînd sîntem 'ca şi intrați 
in războiul cu etemeridele, acum îmi ceri scutiri de la 
program? Şi cine o să se instruiască în locul tău? Ce, tu 
nu trebuie să te insbruieşti? 

Dar astronomul nu cedă. Jură că nu pune mîna pe tele- 
scop pînă cînd nu i se acorda tot ce-și pusese în gind. 
Văzind că din cauza încăpăținării lui Gregor nava era 
amenințată să eşueze în vreun capăt de galaxie, iar pe 
de altă parte simțind că, dacă nu se grăbea să accepte, as- 
tronomulii începuse să-i umble mintea şi la vreo medalie 
cu care să se fălească la întoarcere, Pier Ulm promise tot 
ce trebuia și în felul acesta expediţia ieşi din impas. Gre- 
gor redescoperi Soarele, după niște repere numai de el 
știute, iar nava își schimbă direcția de zbor și se angajă 
pe noua-i traiectorie, de-a dreptul spre sistemul solar. 

Este cazul să spunem că Pier Ulm nu se ţinu de cuvînt 
în ce-l privea pe Gregor. Nu-i acordă nici scutirea soli- 
citată, şi nici grad, condiţionindu-l pe acesta de felul cum 
se va comporta astronomul în prima bătălie cu efemeri- 
dele. Bineînțeles că şeful de echipaj îşi permitea să dă- 
rime visele astronomului abia după ce direcția bună spre 
Soare fusese găsită. Și se mai înţelege că Gregor fu atit 
de şocat de ipocrizia lui Pier Ulm, încît nu i-o va ierta 
niciodată, Cu atît mai mult cu cît, în plus, fu pedepsit cu 
alte zece zile de arest pentru neobrăzarea de a fi pus 
condiţii unui general, atunci cînd întreaga expediție ajun- 
sese la strimtoare. 

La periferia sistemului solar, Pier Ulm înteţi alarmele 
şi psihoza efemeridelor atinse treptat altitudinea maximă. 
În această stare de spirit își făcură argonauţii intrarea în 
vecinătatea Soarelui și consemnul lui Pier Ulm fu urmat 
întocmai, atunci cînd depăşiră staţiile plasate la nivelul 

plunetelor Pluton şi Neptun fără să răspundă la apelurile 
repetate ale posturilor de control. 

- Să nu ne lăsăm înșelaţi! cuvîntase șeful de echipaj 
o puţin timp în urmă. Amintiţi-vă că efemeridele av ni- 
micit avanposturile Pămîntului și chiar aici. lingă Neptun, 
ii masacrat toţi prizonierii care le-au căzut în plasă. Efe- 
meridele sînt viclene, ele vă pot ademeni cu glas omenesc, 
s-au mai văzut din astea! Ceea ce nu inseamnă că, dacă 
vi încîntă frumos, sînt mai puţin etemeride decît altele, 
cure nu vorbesc, dar stau la pîndă. O mișcare greşită, o 
neatenție, un individ care doarme în post — şi ajungem, 
fâră alegere, victimele lor. Iar efemeridele, cum bine ştiţi, 
nu iartă, ele întîi ucid și abia apoi te întreabă cine ești și 
ce-i cu tine. 

Așa se face că nimeni nu răspunse chemărilor lansate de 
stațiile de control ale sistemului solar, nici măcar atunci 
cind vocile care se încrucișau în eter aveau dulcele sunet 
feminin, atit de rar auzit pe astronavă, de cind Adalina, 
pierzindu-şi exuberanța de odinioară, căzuse într-un pro- 
nunțat acces de tristețe; ai fi zis că se închisese în sine. 

— Dacă este cineva care simte că nu poate să reziste 
ucestor voci înșelătoare, să spună! ceru Pier Ulm. Vom 
lua măsuri să se distribuie ceară de la magazie, pentru 
urechi, 

Argonauţii rezistară însă şi fără să-şi umple urechile cu 
ceară. Fu suficient să se închidă circuitele radio şi tele, 
care transmiteau vocile inamicului deghizat. Astfel, în 
deplină liniște, echipajul ocupă poziţie în spatele micului 
tun amplasat în partea din faţă a navei, servind pentru 
distrugerea corpurilor meteoritice de mici dimensiuni, dar 
adaptat de mai multă vreme, din iniţiativa lui Pier Ulm, la 
necesităţile războiului contra efemeridelor, 

În uniforma lui strălucitoare, crispat de tensiunea în 
care îl ţinea gindul apropiatei bătălii, Pier Ulm îşi trecu 
in revistă, cu o privire cercetătoare, echipajul. 

— Sinteţi toţi prezenţi, sergent? se interesă el, cam ne- 
regulamentar, deși vedea bine că nu lipsea nimeni. S-ar 
putea spune că făcea eforturi ca să nu se lase copleșit de 
emoție. A 

Albert raportă că toți argonauțţii erau la datorie 


— Bine, murmură Pier Ulm, apoi le arătă, departe în 
față, abia conturîndu-se pe cerul negru al Cosmosului, si- 
lueta unei staţii interplanetare. Argonauţi, acolo este ina- 
micul vostru! vorbi din nou șeful de echipaj, cuprins trep- 
tat de o însufleţire care îi bomba pieptul sub şirurile de 
decorații atîrnate pe veston. 

Discursul fu scurt și mobilizator, reieși limpede că staţia 
aceea ocupată mişeleşte de efemeride trebuia distrusă ne- 
întirziat, pentru ca imediat după luptă nava să se îndrepte 
spre Pămint, în vecinătatea căruia grosul omenirii rezista 
eroic atacurilor date de trădătorul Axanio. Explică fie- 
căruia care îi era misiunea și dădu ordinul de încărcare a 
tunului cu proiectile radiante aduse de Vlig I şi Vlig II 
într-un cărucior. 

— N-ar fi mai bine să-l trimitem acolo pe Triton Ve- 
ga-8, să vadă cum stau lucrurile? îndrăzni Darnaputra să 
întrebe. 

Pier Ulm rămase uşor descumpânit, dar numai pentru 
o singură clipă. 

— Sigur că ar fi bine! strigă el, indignat. Sigur că ar 
fi bine, numai că javra de Argonauticus nu-i bun de ni- 
mic la ora asta. Naiba ştie ce i-au ficut efemeridele, că 
parcă i-au stors toată vlaga, stă toată ziua în colțul lui 
şi toarce. Am isprăvit-o cu eroicul cercetaș, seamănă din 
ce în ce mai mult cu un motan. Azi-miine o să miaune 
să-i dăm lapte! 

— O fi încetat efectul experienţei! presupuse Vlig III 
şi dădu să înceapă o discuţie cu ceilalți doi savanți, sur- 
prinşi şi ei de neașteptata întîmplare. Dar Pier Ulm le 
tăie elanul, reamintindu-le că se aflau în plin atac; ca do- 
vadă, staţia interplanetară se mărea vizibil în centrul hu- 
bloului prin care o urmăreau. 

Sergentul-major Albert primi ordinul să treacă la tun. 
După ce-şi făcură treaba, cei doi încărcători se retraseră 
exagerat de repede şi-i lăsară loc să urce în şaua nu toc- 
mai comodă. 

Albert era cam derutat şi îi tremurau miinile. Cocoțat în 
şa, privi tulburat mecanismele aflate în fața lui, pînă la 
nivelul peretelui de metal pe care ţeava tunului îl stră- 
pungea, profilată ameninţător în neantul cosmic. Își în- 
toarse capul spre cei care-l urmăreau cu sufletele la gură 

şi cu toții avură impresia că poetul, palid, speriat, nu se 
simțea deloc bine acolo unde stătea. 

— Foc! strigă Pier Ulm, de lingă un hublou lateral. 
Asupra inamicului comun, fac, foc! i 

Albert îşi scăpă mîna pe maneta care declanşa salva. 
Blindajul navei se zgudui. Pier Ulm controlă lovitura şi, 
după figura nemulțumită cu care se întorcea spre echipaj, 
era clar că Albert nimerise alături. 

— Foc! urlă iarăşi Pier Ulm, dar salva următoare nu 
porni, pentru simplul motiv că Albert leșinase şi atirna 
din şaua tunului, cu capul în jos, gata să alunece pe po- 
dea. 

Pier Ulm înjură. Fără să piandă vremea, se repezi la 
Albert, îl trase din șa, îl împinse alături, cît era de lung, 
apoi sări în locul sergentului-major și, ochind, începu să 
bombardeze staţia interplanetară. Bubuiturile tunului, vi- 
braţiile pereţilor, balansul perceptibil al navei, toate la un 
loc îi făcură pe astronauți să se arunce la podea, cu pal- 
mele apăsate pe urechi. 

Vacarmul dură aproape o veșnicie, fiindcă Pier Ulm, o- 
dată dezlănțuit, dădea impresia că nimeni și nimic nu-l 
va putea opri înainte de a se convinge singur că făcuse 
praf ultima efemeridă. Din şaua înaltă, şeful de echipaj 
comanda icnit încărcarea tunului, cei doi Vlig, servanţii, 
săltau mecanic proiectilele din căruciorul mobil, le repe- 
zeau în gaura parcă mereu deschisă a namilei metalice, 
care le scuipa cu inete repetate încotro ochea Pier Ulm, 
asudat, cu fața stăpînită de o vie surescitare. 

Deodată, pe cînd se pregătea să mai arunce o porţie de 
proiectile în staţia pe jumătate ruinată, Pier Ulm se simţi 
apucat de umăr şi smuls cu brutalitate din șa. Se trezi 
deci înhăţat de doi necunoscuţi care, scuturindu-l zdravăn 
de umăr, urlau amindoi odată. Pier Ulm nu înţelese ime- 
diat ce spuneau, era prea surprins de apariţia pe navă a 
străinilor; o mulțime se agitau în jurul său, iar paşii altora 
bocăneau grăbit. pe coridor, în liniştea aproape nefirească 
prin contrast cu infernul zgomotos de mai înainte. Pier 
Ulm vedea chipurile desfigurate ale celor doi și le sim- 
tea degetele înfipte în muşchii lui, strîngindu-l, apăsin- 
du-l, scuturindu-l. „Efemeridele-s aici!“ îi trecu prin minte 

un gind, iar prin corp un fior de spaimă. Și abia atunci 


înțelese ce-i urlau cei doi la ureche, furioși. 
— Nenvrociţilor! strigau ei. Ne-aţi demolat distileria!. . . 


+ 


Ceea ce urmează poate fi socotit, ca în bunele romane 
clasice, drept un epilog, fără de care nu s-ar putea ști 
ce s-a ales din argonauţi și, lucru grav, cineva ar putea 
crede că expediţia s-a incheiat cu un tragic sfîrşit. Din fe- 
ricire, necunoscuţii nu erau efemeride travestite, invada- 
tori care să fi folosit drept suport învelişuri umane, așa 
cum echipajul înclinase să-i ia la început. Erau lucră- 
torii angajaţi în schema distileriei interplanetare de co- 
niac „3 secole“, care îşi avea sediul în stația distrusă de 
Pier Ulm. Cind faptele se lămuriră, echipajul află poves- 
tea acestei mari intreprinderi destinate comerţului galac- 
tic şi mai ieşiră la lumină o mulțime de noutăți privitoare 
la ceea ce se întimplase, în lipsa lor, în sistemul solar. 
Astfel, deveni limpede pentru toţi că alţii, deşi plecați in 
urma lor pe marile trasee cosmice, stabiliseră legături trai- 
nice cu citeva grupuri de :metacosmici, cu care Pămintul 
pusese bazele unei rodnice colaborări. Distileria era doar 
unul din fructele acestor legături interstelare — aflară 
argonauţii. Ea fusese proiectată şi construită special pen- 
tru populaţiile zoomorfe ale sistemului Alfa Centauri, care 
nu preţuiau nimic din produsele civilizaţiei terestre mai 
presus de coniacul marca „3 secole“ şi, de cînd intraseră 
în legătură cu pămiîntenii, ajunseseră să-l folosească în 
hrana lor drept aliment de bază. Cu acelaşi prilej, argo- 
nauţii aflară și lucruri mai puţin vesele, ca — de pildă — 
lista pagubelor pricinuite de eroarea lor, prin distrugerea 
stației și incendierea uriaşului rezervor, la data aceea a- 
proape plin cu coniac pentru export. 

Cifra totalului era atit de mare încît, de teama conse- 
cințelor, cu toţii se grăbiră să arunce întreaga responsa- 
bilitate pe umerii lui Pier Ulm. 

— Pier Ulm e de vină! strigau ei, luîndu-se martori 
unul pe altul în fața celor pe care îi păgubiseră atit de 
grav. 

Boldur găsi nimerit să facă un amplu raport privind 
uzurparea puterii de către fostul său adjunct şi nu se sfii 

să descrie în culori violente ceea ce numea el „cea mai 
neagră perioadă din întreaga istorie a navei, tirania în- 
tunericului şi teroarea lui Pier Ulm“. Îl sfătui şi pe Gre- 
gor să protesteze pentru repetatele încarcerări la “are 
[usese supus de către șeful de echipaj. Astronomul nu se 
lăsă rugat de două ori; îşi înşiră suferințele într-un me- 
moriu separat, desorise într-un stil voit plingăreţ ungherul 
mizer din magazie, unde își pebrecea zilele de arest, fără 
a pomeni nimic, desigur, despre rezerva de alcool pe care 
o găsise iîntimplător şi s-ar putea spune chiar că îl îndemna 
la săvirşirea unor mici abateri, ca să fie încarcerat perio- 
dic acolo. O puse şi pe Adalina să semneze memoriul, ce- 
rindu-i să adauge cît de mizerabil se purtase Pier Ulm cu 
ea, cum voise el s-o expulzeze în spaţiul cosmic, încă de 
la constatarea existenței sale pe navă și toate celelalte. 
Dar Adalina refuză. 

— Dă-l naibii! zise ea. Bine că am ajuns pe Pămint. 

Și işi scutură capul, alungînd parcă un gînd urit, apoi 
zimti unui viitor care se profila spectaculos în direcția 
planetei de baştină, încă departe, dar fără a putea să înșele 
intuiţia și simțurile tinerei femei. 

Ceilalţi se dovediră mai puţin iertători. Darnaputra, de 
pildă, declară că din cauza condiţiilor de viaţă, dure, im- 
puse de Pier Ulm echipajului nu şi-a putut duce pînă la 
capăt cercetările medicale, fiind obligat să-şi abandoneze 
pină și programul de gimnastică yoga, început sub auspicii 
atit de promițătoare. Dacă Pier Ulm îl lăsa să-și vadă de 
treâbă, zicea medicul, n-ar fi ratat şansa de a-l opera de 
apendicită pe Vlig III, pe care şeful de echipaj îl scosese 
din infirmerie înainte de ase fi restabilit complet şi-l pusese 
să facă instrucţie în rînd cu ceilalţi. „Ca şi cum asta ar fi 
mai important decit intervenţia chirurgicală prin metoda 
sugestiei dirijate progresiv!“ exclama Darnaputra, iar in 
finalul memoriului său ceru să i se încredințeze conduce- 
rea unei mari clinici, unde să-şi poată continua cercetă- 
rile întrerupte, spre bucuria și alinarea suferințelor bol- 
navilor de orice fel. 

Albert se interesă întii cum stăteau lucrurile cu abisa- 
lismul. Dacă mai exista, ducă reprezenta ceva între valo- 
rile literare cultivate după plecarea sa de pe Pămînt. 

— Sigur! i se răspunse. Toată lumea ştie astăzi de abi- 
salism. E un curent literar străvechi, care se învaţă în 
şcoli, poţi să cercetezi manualele, ca să te convingi. 

Chipul lui Albert se lumină brusc. 

— Ştii, îi zise lui Boldur, eu în adincul sufletului meu 
întotdeauna am fost un abisalist... 

Zimbind fericit, se îndepărtă ca să-și redacteze propriul 
său memoriu, îndreptat, firește, tot împotriva lui Pier 
Ulm. Nu uită să-și sublinieze în el meritele de întemeietor 
al abisalismului literar şi nici să protesteze, să se arate 
indignat de batjocura suferită din partea şefului de echi- 
paj, care îl poreclise sergent, apoi sergent-major, pe el, 
un pacifist, un abisalist de certă şi recunoscută rasă, co- 
borindu-l dintre problemele înalte, de esenţă filozofică, 
singurele care merită să se constituie în preocupări cu 
adevărat demne de interesul unui mare artist, și obligin- 
du-l să se consume în activităţi incompatibile cu convin- 
gerile sale, ca să nu mai vorbim de nivelul lor inferior, 
lipsit de orice urmă de intelectualitate! Îi numi pe Pier 
Ulm uzurpator și impostor, terorist sîngeros, dușman al 
artelor, folosi termeni precum „mentalitatea lui criminală“ 
şi veşteji în cuvinte pline de indignare pretenţia lui de a 
i se compune marşuri de către însuşi întemeietorul şcolii 
abisaliste de poezie. „Am fost jignit, umilit, terorizat!“ 
exclama Albert spre finalul memoriului şi, pe cînd te-ai fi 
așteptat să ceară decapitarea lui Pier Ulm, constațai fap- 
tul că fostul şef de echipaj trecea brusc pe un plan se- 
cund, în față răminind doar nişte fine, subtile aluzii la 
postul de preşedinte al Uniunii Interplanetare a Scriito- 
rilor, rămas de curînd vacant. Nu că Albert l-ar fi pre- 
tins pentru sine, în compensație pentru suferinţele îndu- 
rate pe navă! Fireşte că nu el îl pretindea, ci meritele lui, 
activitatea, valoarea operei create inainte de expediţie şi 
mai ales cea de după. Căci expediţia spre steaua Beta 
din Constelaţia Argonautului nu fusese chiar fără folos, 
își atinsese ţinta, explorase, revenise, aşa şi pe dincolo. El, 
Albent, avea poemul în cap — ce poem? o adevărată epo- 
pee — şi, cunoscindu-i de pe acum valoarea, considera că 
nu-i deloc exagerat, nu să emită pretenţii, cuvîntul era 

grav, dar oricum, să candideze, să spere, în sfîrşit... 

Vorbele fiind vorbe, iar faptele fapte, isprava cu disti- 

leria de coniac trebui să fie plătită de cineva. În principal 
„vesta fu Pier Ulm, căruia i se smulseră decoraţiile şi 
wrudele de general, cu o justificată indignare, sporită la 
“florea felului cum avansase fostul căpitan, săltindu-de el 
insuşi, sprinten, din treaptă în treaptă. Se zvonea că lu- 
«rurile n-aveau să se oprească aici, dar Gregor nu mai 
uvu răbdare să aştepte sfîrşitul; de îndată ce se văzu pe 
Pimint, îi propuse Adalinei căsătoria şi, cum de data asta 
«a nu mai făcu mofturi, se repeziră împreună, fericiţi, 
spre casă. În drum, astronomul o apucă deodată de minecă 
vi, obligînd-o să coboare de pe banda rulantă, intră, urmat 
de ea, într-o tutungerie. 

— Ce vrei să faci? întrebă nedumerită Adalina. 

- - Cumpăr o pipă, zise Gregor. Nu pentru mine, pentru 
bătrîn! preciză el, gindindu-se la imaginea vivantă a stră- 
moşului Grigore. Să vezi ce-o să se bucure! Și pentru noi, 
că ne-am întors, dar mai ales pentru pipă. O să-i spun 
că i-am făcut rost de ea de la un aborigen de pe planeta 
stelei Beta. 

Înveselit, cu pipa în buzunar, Gregor își luă iubita de 
mină şi reveniră pe banda rulantă. 

— Ce zici, o să-i placă de mine? se interesă Adalina 
ulintîndu-se. 

— Mai întrebi? se miră astronomul și o sărută în văzul 
călătorilor. Ştii, adăugă el, sînt curios dacă o să mă mai 
recunoască. Oricum, au trecut citeva sute de ani de cînd 
ne-am văzut ultima oară. ` 

Ajunseră în fața casei. Adalina se opri, emoționată, ca 
şi cum i-ar fi fost greu să treacă pragul. 

— Gregor, te rog! zise ea, temperind graba cam exagc- 
rată a astronomului. 

Apoi, hotătindu-se brusc, trecu pragul, intrind prin uşa 
pe care Gregor i-o ţinea deschisă. Înainte de a urca la 
etaj, îl strînse de mînă, întrebîndu-l în şoaptă: 

— Cum e? 

— Cine, bătriînul? A, fii fără grijă, e un tip simpatic. 
Uite, dacă vrei, dă-i tu pipa și i-ai cîştigat sufletul pentru 
o întreagă veșnicie. 

În fața camerei lui Gregor, Adalina se mai opri o dată, 
copleșită de o emoție care-i coloră ușor obrajii, 

— Hai, nu fi copilă! o îndemnă astronomul şi, deschi- 
zind larg uşa, strigă: Noroc, taică Grigore! M-am întors... 

Mai multe n-apucă să spună. Înlemni, cu ochii aţintiţi 
spre tabloul vivant, unde în locul strămoșului său desco- 
peri figura atit de cunoscută şi atit de nedorită a lui 
Axanio. Gregor clipi mărunt, orezind că visează, că are 
halucinaţii, dar multisecularul Grigore tot nu apărea, în 
timp ce Axanio, cu un rînjet care-i exprima adînca sa- 
tisfacție, îşi scoase un braț din tablou şi-i făcu semn cu 
degetul: 

— Vino încoace, puişor, vino-ncoa'... 

